
I. Bendrieji dalykai 


1. Apibrėžimas 


1. Prigimtinė teisė (lotyniškai ius naturale, pranz. droit na- 
turelle, vok. Naturrecht, ital. diritto naturale) vadinasi tos žmo- 
nių elgimosi normos ar taisyklės, kurios glūdi pačioje daiktų 
prigimtyje ir kurias skelbia ar diktuoja sveikas protas. Šv. T o- 
mas Akvinietis ją šiaip apibrėžia: „Prigimtinė teisė yra 
ta amžinojo įstatymo dalis, kurią sužino žmogaus protas“!). Pa- 
sak V. Cathrein'o: „Visa tai, ką mes natūraliu protu ir bc 
jokių pozityvinių įstatymų ar draudimų sužinome esant prieder- 
mę, įeina į prigimtinę teisę? 

Prigimtinės teisės pavyzdžiai: kas tau nepatinka, to ir kitam 
nedaryk; atiduok, kas kam priklauso, nevok, nemeluok, mylėk 
tėvus, laikykis tvarkos ir t. t. 

2. Pasaulis turi tikslą. Net atskiri sutvėrimai ir daiktai turi 
savo tikslus. Kalbamiesiems tikslams pasiekti yra tam tikri ke- 
liai. Tai įvairios normos, taisyklės, dėsniai, kuriais visi sutvėri- 
mai ir daiktai egzistuoja, gyvena ir siekia savo tikslą. 

Neorganiniai daiktai valdomi mechaniniais, fiziniais ir che- 
miniais dėsniais. Planetos ir žvaigždės laikosi savo vietoje, suka- 
si — klauso savo įstatymų. Susiformuoja vanduo, oras, ugnis -— 
klauso įstatymų. 

Organiniai daiktai turi gyvybės ir vėgetativines normas. Jie 
auga, minta, serga, vysta, džiūsta, išnyksta. 


1) 1,2 g. 91 a. 2: „Lex naturalis nihil aliud est guam participatio.1e- 
gis aeternae in rationali creatura“. 

2) Moralphilosophie5, Freiburg i B. 1911, I 330 „žilė, was Wir durch 
die naturalische Vernuft und abgesehen von jedem positiven Gebot aut 
Verbot als unsere Piflicht, erkennen, gehėort also zum Naturgesetz“. Taip, 
kas vien apreikštosiomis, bažnytinėmis ar valstybinėmis teisėmis įsakyta 
ar draudžiama, tai jau nebe prigimtinė teisė. Tai pozityvinės „Dievo, 
bažnytinės ir valstybinės teisės. “ 


11 


Jausminiai sutvėrimai turi specifinę žymę — jausmą ir jaus- 
minius dėsnius. Jie tais dėsniais atskiria naudinga nuo kenks- 
mingo. Jie jaučia skausmą ir malonumą. 

Protingasis sutvėrimas, žmogus, turi neorganinių, organinių, 
gyvybės ir vegetativinius elementus. Be to, jis turi savotišką 
elementą — sielą, kuri turi protą ir laisvą valią. Bendrieji žmo- 
gaus elementai tvarkomi savo dėsniais, t. y. mechaniniais, fizi- 
niais, cheminiais, vegetativiniais ir t. t. Tik tuos dėsnius regu- 
liuoja siela savo protu ir laisva valia. O anas specijalus žmogaus 
elementas turi atskirą ypatingą savo įstatymą, dėsnius, normas, 
kurias mes ir vadiname prigimtine teise. 

Prigimtinė teisė glūdi pačioje daiktų prigimtyje, bet vis dėlto 
nėra visai įgimta, kaip įgimtos yra kai kurios idėjos. Įgimtas 
tėra galėjimas ir palinkimas ją sužinoti ir pažinti. 

Prigimtis čia reiškia daiktų esmę, entelechiją, palinkimą siekti 
tikslą, idėją, kaipo tobulą ir suformuotą esybės supratimą. At- 
bylai, jos negalima laikyti dvasios ir kultūros priešpastatymu, ji 
nereiškia fizijologinių reikalų, nelaisvų ir jausminių palinkimų. 

Kalbamoji prigimtis suprantama ne tik žmogaus ar žmonių, 
bet taip pat kitų sutvėrimų, daiktų ir t. t. 

Prigimtinę teisę sužino ir skelbia ar diktuoja sveikas žmo- 
gaus protas. 

Sveiku vadinamas tas protas, kuris yra išlavintas ir nėra su- 
terštas ar aptemdytas jokia dėme, blogybe, nedorove, niekšybe. 

Teoriniam protui prigimta sužinoti, atrasti šiaipjau tiesas, 
Jam prigimta pažinti, ištirti ir suprasti gamtos sudėtį, buitį, dės- 
nius, dvasinio gyvenimo dalykus ir daiktus, logines ir matemati- 
nes tiesas, visų daiktų, sutvėrimų vyriausią priežastį, pasaulio 
tikslą ir t. t. Praktiniam protui taip pat prigimta sužinoti ir su- 
prasti praktines tiesas, žmogaus elgimosi normas, dvasios ir kul- 
tūros taisykles, žmogaus vyriausio tikslo dėsnius. Tie dėsniai — 
prigimtinė teisė. 

Protas prigimtinę teisę sužino iš daiktų prigimties, kurioje 
ta teisė glūdi, su kuria tam tikrai yra susijusi, santykiauja. Čia 
protas turi žiūrėti, visų pirma, į paties žmogaus, į veikiančiojo 
asmens prigimtį. Paskui jis ima kitų žmonių, sutvėrimų, daiktų, 
aplinkybių, kultūros prigimtis. Turi imti prigimtis tų daiktų ar 
sutvėrimų, su kuriais žmogus susiduria, susitinka, turi nuolat 
reikalų ar kuriuo atveju reikalą. Pamatas — žmogus, ką da- 
rydamas, dirbdamas ar veikdamas, ne visados pats save telie- 

čia, su savimi tesikalba. Ne; jo veiksmai, lyg spinduliai, skie1- 
džiasi į šalis ir liečia kitus žmones, kitus kūrinius, daiktus 
ir t. tt Žmogus stovi viduryje, o kiti daiktai aplinkui. 

Protas prigimtinę teisę ne lyg semte pasemia. Protas ją sužino, 
pastebėdamas, analizuodamas, įsigilindamas, palygindamas, sin- 
tezuodamas ir tt. Čia reikia kartais daug darbo, įtempti smege- 
nis. (O kartais tai duodasi lengvai padaroma. 

Prigimtinė teisė rodo, šnibždi, sako, ką žmogus turi ir ko 
neturi daryti. Tik ji neatima laisvos žmogaus valios. Žmogus nėra 
fiziškai verčiamas klausyti prigimtinės teisės postuliatų, kaip ki- 
ti gamtiniai kūriniai turi laikytis savo dėsnių. Jis fiziškai gali tos 
teisės neklausyti, nesilaikyti. Bet žmogus to dalyko daryti ne- 
privalo, morališkai negali. Tai draudžiama. Kitaip sakant, pri- 
gimtinė teisė neliečia fizinės žmogaus laisvės arba „das Kėnnen“. 
Ti teapriboja moralinę laisvę arba „das Dūrfen''!). 

Šv. Tomo Akviniečio prigimtinės teisės apibrėžime minima 
yra amžinoji teisė arba įstatymas. Tai amžina Dievo mintis ar 
planas tam tikru būdu tvarkyti pasaulį. Prigimtinė teisė — ta am- 
žinojo įstatymo dalis, kurią sveikas protas žmogui diktuoja jo 
veiksmams tvarkyti. 

Prigimtinė teisė yra tikra teisė arba įstatymas. Pamatas — 
įstatymas turi turėti priedermę, turi būti išleistas visuomenei ir 
jos naudai ir turi jį išleisti ir paskelbti tam tikras įstatymų lei- 
dėjas. Visas šias žymes turi prigimtinė teisė. Taip, prigimtinė 
teisė sako ar draudžia ką daryti — turi priedermę. Ji išleista 
yra visuomenei ir galutinai tarnauja jos naudai. Prigimtinę tei- 
sę išleido tas, kurio rankose yra visas pasaulis. Ją tas pats Au- 
torius paskelbė per sveiką žmogaus protą. 

Kalbamoji teisė vadinasi prigimtinė dėl to, kad fundamenta- 
liai arba materijaliai glūdi pačių daiktų prigimtyje ar esmėje 
ir formaliai yra natūrališkai, sveiku žmogaus protu skelbiama, 
arba įgimta yra ją sužinoti ir pažinti. 

3. Prigimtinė teisė skiriasi: 

1) Nuo amžinojo įstatymo: a) Prigimtinė teisė yra tam tikru 


1) Fizinė laisvė yra tada, kai nėra išorinės prievartos. Moralinė 
laisvė yra, kai nėra išvidinės prievartos. Iš spąstų paleistas paukštis 
atgyja fizinę laisvę, bet neturi moralinės laisvės. Žmogus kalinys neturi 
fizinės laisvės, bet niekas negali iš jo atimti moralinės laisvės. Kas 
privers ji norėti to, ko jo valia nenori, ir kas privers daryti tai, ką 
blogu laiko jo mintis. 

būdu paskelbta. Amžinajam įstatymui to nereikia. b) Prigimtinė 
teisė yra siauresnė, nekaip amžinasis įstatymas: pirmoji teliečia 
protinguosius sutvėrimus — žmones, o antroji liečia visą pa- 
saulį. c) Prigimtinė teisė turi pradžią, o amžinasis įstatymas ne- 
žino gimtosios dienos. 

2) Nuo apreikštųjų teisių: prigimtinę teisę skelbia S 
Dievas ir betarpiškai sveikas žmogaus protas, o amžinajam įsta- 
tymui nereikia jokio skelbimo. 

3) Nuo pozityvinių žmonių, t. y. bažnytinių ir valstybinių, 
įstatymų: a) Prigimtinės teisės betarpiškas autorius yra Dievas. 
Pozityvinių žmonių įstatymų betarpiški autoriai yra žmonės, ar- 
ba šiaipjau įstatymų leidėjai. b) Pasyvus prigimtinės teisės sub- 
jektas yra visi žmonės. Pozityvinių įstatymų nebūtinai turi lai- 
kytis visi žmonės. c) Prigimtinė teisė yra neatšaukiama, Pozity- 
vinius įstatymus galima atšaukti. 

4) Nuo sąžinės, nes prigimtinę teisę sudaro visuotiniai proto 
sprendimai, o sąžinė yra daliniai proto sprendimai, kuriais in- 
dividiniams veiksmams konkrečiai pritaikinami anie pradai. 

5) Nuo sinderezės — prigimtinę teisę sudaro moraliniai vi- 
suotiniai praktinio proto sprendimai, aktualiai imant dalyką; o 
sinderezė yra nuolatiniai (habituales) vyriausi moraliniai prak- 
tinio proto sprendimai. 


2. Istorija 

Prigimtinė teisė yra žinoma nuo senų senovės — seniausiose 
tautose jau yra bendrieji jos dėsniai. 

Prigimtinė teisė, be kitko, buvo senovės rytų tautose, pvz., 
meduose, babiloniečiuose, asiriečiuose, egiptiečiuose, persuose, 
kinuose ir labiausiai žyduose ir izraelituose. 

Dar tobulesnė buvo prigimtinė teisė graikuose. Žmogaus 
protas dalyvaująs amžinajame dievų įstate, kurio negalį paliesti 
jokie žmonių įstatai. Be to, visi didieji graikų filosofai ir rašy- 
tojai tvirtino, jog žmonių gyvenime esanti dievų skirtoji tvar: 
ka, kuriai turįs nusilenkti žmonių tvarkymas. 

Taip, pasak Heraklit'o, žmogus savo protu dalyvaująs 
Dievo prote, tvarkančiame pasaulį, ir visi pasauliniai įstatymai 
savo jėgą semią iš Dievo įstatymų!). 


1) Žr. V. Cathrein, Recht, Naturrecht und positives Recht,? 
Freiburg i. B. 1909, 186. . 

Archytas Tarentietis, Pythagoras'o mokinys, įstaty- 
mus dalina į rašytinius ir nerašytinius. Paskutinieji — dievų 
įstatymai ir sudarą rašytinių įstatymų pagrindą ir teisingumo 
dėsnį. Jų sulaužymas gimdąs negerovę ir bausmę!). 

Sokrates reikalauja laikytis ne tik valstybinių, bet taip 
pat dievų nerašytinių įstatymų, kurie turį galią visuose kraštuo- 
se ir kurių sulaužyme glūdinti bausmė?). 

Sophokles tragedijoje „Antigonė“ gražiai ir jaudinančiai 
aprašo prigimtinės teisės atveją. Štai turinys.  Kreon uždraudė 
laidoti Poliniko kūną. Už nepaklausymą grasino bausme. Ve- 
lionies sesuo Antigonė vis dėlto palaidojo savo brolį. Jos lau- 
kia mirties bausmė. Bet didvyrė neišsigąsta ir drąsiai drožia ka- 
raliui į akis: „Aš nemanau, kad Tavo įsakymai būtų buvę tokie 
svarbūs, kad tu, žmogau, galėtumi sulaužyti nerašytinius ir am- 
žinus įstatymus. Ne vakar ir ne šiandien jie išleisti. Ne; jie yra 
visados ir niekas nežino jų pradžios. Dėl jų aš ir nedrįsau klau- 
syti tavęs ir neklausyti dievų 3). 

Aristoteles valstybėje galią turinčias arba politines tei- 
ses dalina į prigimtinę ir įstatymų teises. Prigimtinė teisė ky- 
lanti ne iš pozityvinių įstatymų, bet iš pačios daiktų prigimties. 
Ji esanti nerašytinė, amžina, visuotinė ir nepakeičiama*). 

Graikuose tik vienas kitas istorininkas ir skeptikas visas tei- 
ses suvedė į žmonių padarus, įstatus. 

Prigimtinė teisė žinoma romėnams. 

Iš tiesų, prigimtinę teisę atvirai pripažįsta SenecaŠ), P1a- 
to9), Cicero“) ir kt. Pasak paskutiniojo, esanti prigimtinė 
teisė (communis lex naturae). Ji kilusi iš Dievo proto ir valios, 
Dievo duota žmonėms, įsakanti gera ir draudžianti bloga. Ta 
teisė esanti nerašytinė, prigimta, visiems žinoma, patvari, amži- 
na, neatšaukiama, joks senatas, jokia tauta negalinti mus nuo jos 
atleisti ir jos laužytojai neišvengsią teisingos bausmės. Prigimti- 


1) Žr. V. Cathrein, Recht, Naturrecht und positives Recht?, 187. 

2) Žr. V. Cathrein, t. p. 

3) Eil. 446-460. 

4) Ethic. Nic. 5 c. 10, 1134 b, 18; 2 c. 6; 5 c. 14, 1137 b, 11; Rhetor. 
že 18: 

5) Epist. IV, De benef., 4, 12. 

6) Apolog. Socratis, 17. 

F) De legibus, I 6, 12, 18, 19, 33; II 4, 10; Pro Milone, IV 10; De 
officiis, III 17; De republica, III, ir t.t. 


nei teisei negalį prieštarauti valstybiniai įstatymai. Be to, Cice- 
ro teisės skirsto į prigimtinę (ius naturale), „ius gentium“ ir ci- 
vilines teises (ius civile). Civilinėmis teisėmis jis kartais laiko 
maždaug tas pačias teises, kurias Aristoteles vadino politinėmis 
arba valstybėje galią turinčiomis. Bet tuo vardu dažniausiai va- 
dina tas kalbamąsias teises, kurios tepriklauso atskirai kuriai 
tautai, nepriklauso kitoms tautoms. „Ius gentium“ paimtas iš 
vadinamųjų peregrininių (keleivinių) teisių. Čia reikia atsiminti, 
jog Romos valstybėje daug buvo tokių teisių, kurios tebuvo 
skitiamos saviems piliečiams ir nepriklausė perigrinams. Tai ci- 
vilinė teisė suglaustąja prasme arba „XII tabularum“. Kiti įsta- 
tymai buvo išleisti visiems tiems, kurie Romos valstybėje galėjo 
naudotis teisėmis (capax iuris). Tai tos teisės, kurios buvo pri- 
gimtinės teisės išvados ir todėl turėjo galią visose tautose. Čion 
įeina draudimas užmušti, vogti, neteisingai prisiekti ir t. t. Tai 
„Ius gentium“. Kai kur Cicero „ius gentium“ vadina stačiai pri- 
gimtine teise!). Teisinga, nes kadangi „ius gentium“ buvo vadi- 
namos prigimtinės teisės išvados, tai kalbamosios teisės glūdėjo 
premisose, kurios buvo prigimtinės teisės. Bet vis dėlto nebuvo 
galima visos prigimtinės teisės priskirti prie „ius gentium“, nes 
paskutinįjį sudarė ne visuotiniai kurie pagrindiniai dėsniai, bet 
tokios konkrečios išvados, kurios panašios yra į pozityvinius 
įstatymus ir iš tiesų įėjo į pozityvines teises. — Cicero skirstymas 
teisių į „tus civile“ ir „ius gentium“ yra paimtas iš graikų moksli- 
ninkų. 

Ouintilianus teises skirsto į „iustum natura“ ir „ius- 
tum ordinatione“. Pirmosios — tos teisės, kurios kyla iš daiktų 
prigimties ir bendros yra visiėms. Antrosios — tos teisės, kurios 
išleidžiamos įstatymų keliu ir tepriklauso atskiroms tautoms?). 
Tai stačiai paimta iš graikų. Taip pat Seneca teises skirsto į „ius 
naturae“ ir „lex naturae“. Pirmosios — teisės, kylančios iš pri- 
gimties ir visur turinčios galią?). 

Gaius savo Institucijų pradžioje teises skirsto į „ius ci- 
vile“ ir „ius gentium“. „Ius civile“ vadinamos tos teisės, kurios 


1) Pvz., De officiis, III 5, 28: „Negue vero hoc solum natura, i. e. iure 
gentium, sed etiam legibus populorum, guibus in singulis civitatibus res- 
publica continetur, eodem modo constitutum est, ut non liceat sui commodi 
causa nocere alteri“. 

2) Institut. Orat., VII 4, 5; XII 2, 3. 

3) Epist. IV, De benef., 4, 12, 17. 

priklauso atskiroms tautoms. Jos esančios žmonių teisės. „Ius 
gentium“ vadinamos tos teisės, kurios priklauso visoms tau- 
toms. Jų šaltinis esąs natūralinis protas (guod naturalis ratio 
inter omnes homines constituit). Kalbamoji teisių sąvoka įdėta 
Iustinianus'o Institucijose ir Pandektuose. 

Nuo Ulpianus'o (mir. 228 m. prieš. Kr.) romėnų teisėse 
prigimtinė teisė įgyja siauresnę prasmę. Ja vadinamos tos teisės, 
kurios yra bendros žmonėms ir gyvuliams ar gyvūnams, pvz., 
moterystė, vaikų auginimas ir auklėjimas ir t. t. Kitos prigimti- 
nės teisės priskirtos prie „ius gentium“. Ši kalbamųjų teisių 
sąvoka paimta, rodos, iš Pythagoras'o, kuris bene pirmasis taip 
skirstė teises Tai jis darė, laikydamasis savo esminės žmonių ir 
gyvulių sielos lygybės ir sielos persikėlimo į kitus daiktus 
mokslo. Pythagoras'u sekė Empedokles. 

Ulpianus'o prigimtinės teisės sąvoka taip pat įdėta Korpuse 
I. C. Todėl šiame teisių rinkinyje sutinkame dvejopą prigimti- 
nės teisės sąvoką, kas kai kam sukėlė trupučiuką ginčų. 

Prigimtinė teisė yra taip pat krikščionių moksle. Tik krik- 
ščionys ją labiau pamilo, išaiškino, detalizavo. 

Pvz., šv. Povilas rašo, jog stabmeldžiai, kurie neturį Moi- 
zės rašytinių įstatymų, turį įstatymą savo širdyje. Pats Dievas šį 
įstatymą įrašęs širdyse ir pagal jį žmonės būsią teisiami“). Tą 
mokslą Bažnyčios Tėvai aiškino, plėtojo. Be kitko, šv. Augus- 
tinas sako: „Nėra tokios protaujančios sielos, kurios sąžinci 
nekalbėtų Dievas, nes ar ne Dievas prigimtinę teisę įrašė žmo- 
nių širdyse“?2) Prigimtinė teisė esanti „Dievo amžinojo įsta- 
tymo nuorašas, vyriausias ir neatsimainąs Dievo protas žmonių 
širdyse''3). 

Šv. Heronimas rašo: „Tą dalyką, kad prigimtinis įsta- 
tymas yra įrašytas mūsų širdyse, moko apaštalas. Tas širdyse 
įrašytas įstatymas liečia visas tautas ir nėra žmogaus, kuris jo 
nežinotų“*). Šv. Ambroziejus sako: „Tas įstatymas (pri- 


1) Rom. 2, 14-16. 

2) De Sermone Dominica in monte, II: ,„Nulla anima est, guae ra- 
tiocinari possit, in cuius conscientia non loguatur Deus. Guis enim legem 
naturalem in cordibus hominum seribit, nisi Deus“. Ą 

3) Guaestion. ad Guod vult Deum, gu. 53: „Ipsius legis aeternae 
atgue adeo summae et incommutabilis rationis divinae in mentibus ho- 
minis facta transeriptio“. 

4) Epist. 121. 

raštų, bet iš tam tikro atskiro žmogaus gausaus prigimties ša!- 
Vėlesni Bažnyčios Rašytojai ir mokslininkai mūsu klausime 
laikėsi Bažnyčios Tėvų. Pvz., Izidorius Sevilietis priė- 
tinio“1), 
gimtinis) ne rašomas, bet prigimstamas, ir sužinomas ne iš kurių 
mė Ulpianus'o mokslo ir Iustinianus'o Institucijų teisių skirs- 
tymą į „ius naturale“, „ius gentium“ ir ,, ius civile“. Tik aiškiai 
nepasakė, kuo „ius naturale“ skiriasi nuo „ius gentium“. Tai 
padaryta vėliau. Tai padarė labiausiai šv. Tomas Akvinie- 
tis. Jis teises taip pat skirsto į „ius naturale“, „ius gentium“ 
ir „ius civile“. Visi pasauliniai įstatymai turį būti išvedami iš 
prigimtinio dorovės įstatymo. Tai padaryti galima esą dvejaip, 
būtent, principų išvadomis ir dalinėmis determinacijomis (per 
conclusiones e principis et particularem  determinationem). 
Daug įstatymų galima esą išvesti iš prigimtinės teisės pradų. 
Pvz., prigimtine teise draudžiama esą neteisingai elgtis. Iš čia 
galima esą išvesti, jog negalima esą nužudyti, vogti ir t. t. Kiti 
pasauliniai įstatymai esą ne kas kita, kaip platesnis determina- 
vimas bendrųjų prigimtinės teisės pradų. Pvz., prigimtine teise 
leidžiama bausti už sulaužymą svarbesnių įstatymų. Bet ji nesa- 
kanti, kuria bausme esą baustina. Tai determinuojama pozity- 
viniais įstatymais. Tie įstatymai, kurie esą prigimtinės teisės iš- 
vados, sudarą „ius gentium“; o tie įstatymai, kurie determinuoją 
prigimtinę teisę, esą „ius civile“2). Be to, šv. Tomas Akvinietis 
„Ius gentium“ skirsto į įstatymą ir teisę (sicut lex et ius). Pir- 
muoju atveju „ius gentium“ priskiriamas yra prie pozityvinių 
įstatymų, antruoju — prie prigimtinės teisės. Galop, šv. Tomas 
Akvinietis sako, jog prigimtinei teisei negalį prieštarauti jokie 


1) Epist. 41: „Ea lex (naturalis) non seribitur, sed inascitur, nec 
aligua percipitur lectione, sed profano guodam naturae fonte in singulis 
exprimitur“. 

2) 1, 2 4. 95 a. 4: „Est... de ratione legis humanae guod derivata 
a lege naturae, et secundum hoc dividitur ius positivum in ius gentium 
et ius civile, secundum duos modos guibus aliguid derivatur a lege na- 
turae... Nam ad ius gentium pertinent ea guae derivantur e lege naturae 
sicut conclusiones e principis: ut iustae emptiones, venditiones et alia 
huiusmodi, sine guibus homines ad invicem convivere non possunt, guod 
est de lege naturae guia homo est naturaliter animal sociale... Guas 
vero derivantur a lege naturae per modum particularis determinationis 
pertinent ad ius civile, secundum guodlibet civitas aliguid sibi accomode 
determinat“. 

pozityviniai — bažnytiniai ir valstybiniai — įstatymai ar teisės!). 

Viduriniais amžiais prigimtinė teisė figūruoja bažnytinėse 
teisėse ir ją pripažino kanonistai. Teisės taip pat skirstomos į 
„Ius naturale“, „ius gentium“ ir „ius civile“. 

Kalbamąjį perijodą bažnytinėse teisėse „ius naturale“ 
pagal Izidorių Sevilietį buvo vadinamos tos teisės, kurios buvo 
bendros visoms tautoms ir turėjo galią pačia daiktų prigimti- 
mi2). Civilinė teisė vadinosi tos teisės, kurios priklausė atski- 
roms tautoms ar valstybėms3). „Ius gentium“  neapibrėžiamas, 
tik pavyzdžiais iliustruojamas*). Prigimtinė teisė esanti vyres- 
nė už bet kurią įpročio teisę ir pozityvinius įstatymus. Jokios 
galios neturinčios tos įpročio teisės, valstybiniai ir net bažnyti- 
niai įstatymai, kurie prieštaraują prigimtinei teisei. Niekas ne- 
galįs būti verčiamas daryti tai, kas prieštaraują prigimtinei tei- 
sei?). 

Nuo XVII amž. (po 1600 m.) scholastikai iš prigimtinės 
teisės visai išmetė „ius gentium“. Paskutiniuoju vardu tevadin- 
tos tos teisės, kurios nebūtinai įėjo į prigimtinę teisę, bet buvo 
labai artimos, protingos, su prigimtine teise sutinkančios išvados, 
ir mažne visose tautose turėjo galią įpročio teisėmis. „Ius gen- 
tium“ esančios pozityvinės teisės, žmonių teisės. Jis skiriąsis 
nuo civilinių teisių tuo, kad kyląs įpročio keliu, o civilinės teisės 
galinčios kilti taip įpročio, taip įstatymo leidybos keliu. Be to, 
„ius gentium““ skiriasi nuo civilinių teisių platumu, nes pirma- 
sis yra mažne visur, o antrosios tėra atskirose valstybėse“). 

Prigimtinę teisę taip pat pripažino ir pripažįsta protestantai, 
pravoslavai ir kt. 


- 1) 2 24. 60 a. 5 ad I: „Lex scripta sicut non dat robur iuri naturali, 
ita nec potest eius robur minuere vel auferre guia nec voluntas hominis 
potest immutare naturam, Et ideo nec habet vim obligandi“., 

2) D. 1 c. 7: „Ius naturale est ius commune omnium nationum e0 
guod ubigue instinctu naturae, non constitutione aligua habetur“. 

3) D. 1 c. 8: „Guod guigue populus vel guaegue civitas sibi proprium 
divina humanague causa constituit“. 

42) D. 1 <. 9. 

5) I dist. 5; dist. 8 c. 2; dist. 6. c. 11. 

6) Senovės „ius gentium“ vis dėlto nebuvo šiandieninės tarptautinės 
teisės. Jį galima laikyti šiek tiek artimu su privatinėmis tarptautinėmis 
teisėmis. Šiandien „ius gentium“ vardo beveik nebėra. Tik jį vis dėlto 
galima vartoti ir jis praktinę vertę turi tarptautinėse. teisėse Tuo vardu 
galima vadinti tarptautines įpročio teises, apie kurias kalbėsiu žemiau. 

Prigimtinė teisė minima vidurinių ir vėlesnių amžių 
pasaulinėse teisėse ir ją pripažino tų laikų juristai. Tai bu- 
vo ne tik tuose kraštuose, kuriuose turėjo galią ar veikė romėnų 
teisės, bet ir kitur, pvz., Germanijoje ir t. t. 

Prigimtinę teisę imta neigti XVIII amž. Jai labai sugadino 
šaknis Hobbes ir Rousseau. Didžiausias prigimtinės teisės prie- 
šas — juridinis pozityvizmas. 

XIX amž. buvo net katalikų juristų, kurie drįso neigti pri- 
gimtinę teisę. Iš tiesų daugelis jų neturėjo aiškios prigimtinės 
teisės idėjos ir buvo jos priešai daugiau žodžiu, nekaip de facto. 


3. Buvimas 

Žinomų dalykų savaime nereikia nė įrodinėti. Tokiais atve- 
jais tik retkarčiais naudinga paskleisti įrodymus. Tokiais sume- 
timais ir čia išdėstysiu prigimtinės teisės įrodymus. 

Prigimtinė teisė tikriausiai yra. 

Prigimtinės teisės įrodymai yra šie: 

1) Visų daiktų analogija. 

Visa gamta tvarkoma tam tikrais ir visuotiniais dėsniais. 
Gamtininkai, astronomai, fizikai, chemikai, bijologai kasdien at- 
randa vis naujų ir naujų nuostabių dalykų. Visas pasaulis prigim- 
timi turi pagal savo elementus savus dėsnius. Ar žmogus gali 
būti visos gamtos išimtis? Ne; jis taip pat turi turėti prigimtą 
savotišką įstatymą. Kitaip jo prigimtis būtų menkesnė, nekaip 
kitų kūrinių. Su tuo niekas nesutiks. Žmogus yra tobuliausias su- 
tvėrimas. Todėl ir savasis jo įstatymas turi būti ko tobuliausias. 
Specijalinis žmogaus elementas yra dvasinis — siela. Todėl ir 
specijalus jo įstatymas turi būti dvasinis arba moralinis. Tą 
įstatymą vadiname prigimtine tėise. 


2) Prigimtinės teisės labai didelis reikalingumas. 

Žmogus gyvena ant žemės ir turi egzistuoti ir tobulėti. Bet 
jam daug ko reikia. Pamatas — žmogus yra socijalinis sutvėri- 
mas. Jis vienas pats negali egzistuoti. Juo labiau vienas negali 
kilti į aukštį. Žmonių palaikymas spiria žmones dėtis į moterys- 
tės poras. Paskui eina visuomeniniai ryšiai, valstybės ir t. t. 

Be įstatymų žmonės negali sugyventi su kits kitu. Tai būtų 
vien fizinė kovą už būvį. Suirutės — žmonių pražūtis. Tai se- 
niai pastebėta. O kas žmonės sutvarkys? Senų senovėje ar iš 
pradžių niekas nė svajote nesvajojo apie pozityvinius įstatymus. 

Patys pozityviniai įstatymai ne visa gali apimti, numatyti. 
Todėl reikia kitų dėsnių, kuriuos žmogus pats su savimi nešio- 
tų — prigimtinės teisės. 

3) Kasdieninis patyrimas rodo, jog yra prigimtinė teise. 
Daugeliui be faktų neįrodysi tiesos. Todėl į šį argumentą turiu 
atkreipti akis. Jis svarbus ir tuo, jog vienas pats gali eiti prigim- 
tinės teisės buvimo liudytoju. 

Sveikas protas rodo, jog daug dalykų yra savaime blogų ir 
savaime gerų. „Savaime“ reiškia prigimtimi, be jokių įstatymų, 
be jokių draudimų ar liepimų!). Visi žino, jog negalima nužu- 
dyti žmogaus, vogti, meluoti ir t. t. Vieni iš savaime gerųjų 
veiksmų yra taip geri, jog juos apleisti yra savaime bloga. O 
kiti yra tokie, kuriuos apleisti nėra savaime bloga: jie tėra pata- 
rimas. Pvz., savaime gera šelpti beturčius; bet taip pat savaime 
bloga, jei galėdami niekados jų nešelptume. Savaime gera būti 
gailestingąja sesute. Tik, jei ja nebūsi, nenusidėsi, nenusikalsi. 

Iš kitos pusės, nenoromis jaučiame esą priversti vengti visų 
savaime blogų veiksmų. Tebūna jie visai išvidiniai, teapsipili 
už juos sidabro ir aukso kalnais, vis tą pat žmogus jauti. Nors 
kas tave verste verstų daryti bloga ir grasintų amžina nelaisve 
arba tu net susitiktumi su pačia mirtimi akis į akį, visados jausi 
priedermę paminti po kojų tai, kas yra savaime bloga. 

Taip pat jaučiame priversti esą daryti gera, kurį apleisti yra 
savaime bloga. Sunku ar lengva, naudinga ar kenksminga, turi 
sava padaryti. (Giriame tai, kas apleisti nėra savaime bloga, 
atsieit, čia matome nuopelną. Tik, jei tai apleistumi, nejaustumi 
jokio nusidėjimo, neįžiūrėtumi jokio nusikaltimo. 

"Išvengėme blogo, padarėme gera, tai jaučiame malonumą. 
Malonu ne tada, kai padarėme, ko norėjome, bet tada, kai išpil- 
dėme tai, ką turėjome išpildyti. Sulaužei savo priedermę, pasi- 
davei blogam: nužudei žmogų, apsivogei, neteisingai prisiekei, 
ką išdavei, tai sudiev su ramybe. Bėk į kalnus, į miškus, pa- 
sislėpk į urvus, įlysk į žemę, visur sąžinės balsas tave atras ir 
griauš lyg kirminas kiauras dienas ir naktis, draskys, lyg juod- 
varnis  Prometiejaus širdį. Todėl garsusis romėnų rašytojas 


1) Bloga ar gera gali būti savaime ir iš lauko. Iš lauko bloga va- 
dinasi tai, kas prieštarauja Dievo, bažnytiniams, net valstybiniams įstaty- 
mams — teologiškai, kanoniškai ir valstybiškai bloga. Kas sutinka su 
anais įstatymais, tai iš lauko gera. 

Cicero teisingai sako: „Prisikenčiama bausmės ne tiek daug 
iš teismo rankų, kiek tada, kai nusikaltėlius mėčioja ir drasko 
pasiutimas, ne deginant pagaliais, kaip sakoma pasakose, bet 
graužiant sąžinei ir kankinant nusikaltimui“!). 

Padarei tu bloga — neaprobuoji. Tai padarė kas kitas — tas 
pat. Padarė karalius, vyriausias valdovas, tai taip pat peiki, 
laikai blogu. 

Kas yra anas išvidinis žmogaus balsas, draudimas ir liepi- 
mas: to nedaryk, tai daryk? Tai yra tam tikras mumyse vieš- 
pataująs įstatymas. Kito išėjimo nėra. Tą įstatymą vadiname 
prigimtine teise. 

Tai pasakyta apie moralinius prigimtinės teisės įsakymus. 

Taip pat savaime egzistuoja daug teisių, kurios nepriklauso 
nuo jokių pozityvinių įstatymų, nė nuo kieno valios. Jau vaiku- 
tis nuo pat pirmosios savo gyvybės įgijimo sekundės turi teisę 
egzistuoti. Jis yra savo kūno ir galių viešpats. Gražiai sako V. 
Cathrein: „Akys, kuriomis pabudęs kūdikis pirmąjį kartą 
pažvelgia į motinos veidą; rankos, kuriomis jis apkabina moti- 
nos kaklą, nuo pat pirmosios gyvenimo dienos yra jo savos — 
savos iš Dievo malonės, bet ne iš valstybės ar žmonių malonės, 
net ne iš gimdytojų malonės“?). Todėl neteisinga net vaikui 
atimti gyvybę, suardyti sveikatą, jį sužeisti ir t. t. 

Jei jau vaikas savaime turi teisių, tai kas besakytina apie su- 
augusį žmogų. Kiekvienas žmogus savaime turi teisę gyvuoti ir 
gyventi. Turi teisę į visą tai, ko reikia gyvybei išlaikyti. Taigi 
turi teisę į žemės vaisius. Jam priklauso dalelė žemės ar bent tu- 
ri darbo teisę — teisę reikalauti darbo, kad iš to įgytų žemės 
vaisių arba daiktų, reikalingų gyventi. Ką žmogus uždirba, tai 
jo nuosavybė. Mano yra, ką aš gavau už dienos darbą. „Ma- 
dona“ — Rafaelio, „La divina commedia“ — Dante's „„Mac- 
beth“ — Shakespeare'o (Šekspiro), „Ouo Vadis“ — Sienkevi- 
čiaus, „Voina i Mir“ — L. Tolstoj'aus, „Pan Tadeusz“ — Mic- 


1) De legibus, I 14: „Poenas luunt, non tam iudiciis, guam ut eos agi- 
tent insectenturgue furiae, non ardentibus taedis sicut in fabulis, sed 
angore conscientiae fraudisgue cruciatu“. 

2) Recht, Naturrecht und positives Recht,? 246: „Das Auge, mit dem 
das erwachende Kind zum erstenmal in das Angesicht der Mutter schaut, 
die Arme, die es um ihren Nacken schlingt, sie sind vom ersten Augen- 
blick sein eigen, sie sind sein von Gottes Gnaden, nicht von 
Staates oder Menschen Graden, selbst nicht von Eltern Graden“'. 

kevičiaus, „Anykščių šilelis“ — vysk. Baranausko, „Jaunoji 
Lietuva“ — Maironio nuosavybė. Savo nuosavybę galiu kitiems 
parduoti, dovanoti, po mirties kam palikti. Kas mano nuosavybę 
užgriebia be mano sutikimo, tas vagis. Tai neteisingumas. 
Kiekvienas žmogus yra savo kūno, fizinių ir dvasinių galių 


valdovas. Turi sveikatos teisę. Didelis neteisingumas — kūno 
sužeidimas, nužudymas. 
Kiekvienas žmogus yra laisvas. Pavergimas žmogaus — ne- 


teisingumas. Neteisinga Romos vergija, Rusijos baudžiava. Ne- 
teisinga, kai vokiečiai per Didįjį karą priverstinai išgrūdė į dar- 
bą vien iš Lenkijos 70.000 asmenų. 
Kiekvienas turi teisę į gerą vardą. Tai brangiausias dalykas, 
niekis pats auksas. Negalima šlovės plėšti ir apkalbėti. 
Kiekvienas žmogus turi teisę tobulintis. Niekas negali už- 
ginti mums eiti mosklus, gerinti ūkį ir t. t. 


Aš turiu daug teisių. Bet tokias pat teises turiu 
pripažinti ir kitiems. Jei kitų žmonių teisių nebosiu, tai 
neteisingumas. Be to, žmogus turi būti mandagus, dėkingas, 
tiesamylis. Reikia mylėti kitus, savo artimus reikia mylėti dau- 
giau už kitus. Nieko negali neapkęsti. 

Tėvai turi auginti vaikus, juos auklėti, parūpinti jiems kurį 
verslą ar sukrauti kraitelį. Jei nėra tėvų, tai jų priedermės guli 
ant vaikų globėjų ir valstybės. Vaikai turi tėvus mylėti, gerbti, 
klausyti, šelpti. Ypatinga vaikų teisė yra pasirinkti pašaukimą. 

Visos kalbėtosios ir į jas panašios teisės išplaukia iš pačios 
daiktų prigimties — niekas pasaulyje negali sakyti esąs jų au- 
torius: nei aš pats, nei visi žmonės, nei valstybės. Kai Kainas 
užmušė savo brolį Ablių, jau sulaužė teisę, neteisingai pasielgė. 
Juk tada dar nebuvo jokių pozityvinių įstatymų. Šiandien euro- 
pietis tenukeliauja ir apsigyvena dar niekieno negyvename kraš- 
te. Nėra nei valstybės, nei įstatymų, nei policijos. Vis dėlto ir 
ten nesi laisvas — ir ten pripažįsti daug teisių. Tu žinai, jog 
ir ten negalima meluoti, vogti, žmogaus užmušti ir t. t. 

Valstybės turi rūpintis visuomenine gerove. Todėl turi teisę 
reikalauti, ko reikia tai gerovei pasiekti. Kas skriaudinga visuo- 
menei, pašalintina. Su visais valdiniais vienaip elgtinasi; parei- 
gos dalintinos pagal žmonių gabumus, vertumą ir kompetentin- 
gumą. Piliečiai neapkrautini per didelėmis naštomis. O jie turi 
klausyti valdžios visuomeninės gerovės dalykuose. Tiems rei- 

kalams turi tarnauti. Turi vengti to, kas griauna visuomeninę 
gerovę. Todėl negalima be reikalo ir proporcingos priežasties 
kelti maištų, revoliucijų, reikia saugotis palaidai gyventi, ban- 
ditizmo ir t. t. 

Kiekviena tauta turi teisę egzistuoti. Neteisinga Rusijos po- 
litika, kur Muraviev buvo pažadėjęs surusinti brangią mūsų tė- 
vynę — Lietuvą. Dar neteisingesnė Vokietijos politika, kur 
mūsų brolius prūsus visai suvokietino. 

Kiekviena tauta turi teisę pati valdytis. Dideliausias netei- 
singumas — pavergimas tautos. 

Visos tautos turi žiūrėti, kad nedarytų kita kitai neteisybių 
ir savo santykiuose visados laikytųsi meilės, dėkingumo, teisin- 
gumo principų. 

Visa tai savaime egzistuoja. 

4) Hipotetinis arba sąlyginis reikalingumas. 

Be prigimtinės teisės negalėtų būti nė kalbos apie pozityvi- 
nius įstatymus. Jų buvimo neužginčysi. Kas nežino Rusijos 
„Svod Zakonov“, Lietuvos Statuto, Napoleono Kodekso. Pozi- 
tyvinių įstatymų turiu klausyti. Dėlko? Atsakymas: dėl to, kad 
juos išleido teisi valdžia. O valdžia įstatymų leidybą turi pačia 
daiktų prigimtimi, nes be jokios valdžios negalima gyventi. Val- 
džia negali egzistuoti ir pasiekti savo tikslo be įstatymų. Jei val- 
džia įstatymų leidybą turi pačia daiktų prigimtimi, tai išvada, 
kad yra prigimtinė teisė. 


Kas priverstų mane klausyti Dievo įsakymų, jei sveikas pro- 
tas nebūtų priėjęs tą išvadą: ką Dievas liepia, visai turi klau- 
syti. Tai savaime žinoma. 

5) Valstybinis gyvenimas. 

Daug yra teisių rinkinių: romėnų teisės, germanų teisės, Na- 
poleono teisės, Lietuvos Statutas, Rusijos, Ispanijos, Italijos, Ki- 
nų, Amerikos teisės ir t. t. Kiekvieno krašto teisės skiriasi ir tu- 
ri skirtis nuo viena kitos. To reikalauja tautų įpročiai, dvasia, 
kultūra, etnografija, geografinė padėtis ir t. t. Bet kai pažiūri į 

)pagrindines jų taisykles, tai randi, jog per visus teisių kodek- 
sus traukia viena gija — vienoda teisių sąvoka ir vienodos svar- 
besniosios normos. Kas yra? Tai prigimtinės teisės dėsniai. 

Valstybės leidžia įstatymus. Jei paskutinieji užgauna pilie- 
čių teises, tuoj šaukiama dėl pasikėsinimo. Pakitėjo gyvenimo 
aplinkybės — paseno įstatymai. Jei tuo kas užgaunamas, vėl 

šaukiama reformų, pataisų, reikalaujama pakeisti teises. Kurio- 
mis teisėmis tai daroma? Gal pozityvinėmis? Ne, nes jas reika- 
laujama pataisyti. Čia kalbama apie prigimtines individi- 
nes, darbo, ūkio ir kitas teises. 

Pozityviniais įstatymais, rodos, visa tvarkoma. Bet gyvenime 
vis dėlto yra daug spragų. Pvz., teisių apsauga ir sankcija pri- 
skiriamos teismo ir policijos sritims. Draudžiami privatūs kerš- 
tai, muštynės ir t. t. Tik štai kas neteisiai ar neteisingai puola 
ir nori užmušti žmogų ar plėšia didesnės vertės tartą. Tu negali 
paprastai apsiginti nuo užpuoliko ar praginti vagį. Tada tu 
pats griebiesi ginklo — teprapuola priešas! Tos apsigynimo tei- 
sės niekas negali tau nepripažinti ar atimti. Ir valstybė, nors ka- 
žin kaip norėtų laikytis teisių apsaugos monopolio, čia nieko 
negali sakyti ir nesako. Ta apsigynimo teisė yra prigimta. Va- 
dinasi, yra prigimtinė teisė. 


Štai baudžiamieji įstatymai. Daug dalykų nusverta. Bet 
dar daugiau palikta nieko nepasakyta ar tik pusiau tepaminėta. 
Pvz., tepasakyta, jog už tą ir tą nusikaltimą baudžiama iki 
trijų mėnesių kalėti. Tose ar į tai panašiose negriež- 
tai nutartose ribose paliekama teisėjui laisvė vieną, du, tris ir t. t 
mėnesius nubausti nusikaltėlį. Teisėjas irgi, rodos, čia galėtų 
pasielgti taip, kaip nori. Ne; jis turi laikytis atskirų nusikal- 
timų didumo mato. Jis turi perkratyti visas nusikaltimo aplin- 
kybes. Jei kaltumas yra didesnis, tai ir bausmės matas turi būti 
ilgesnis; jei kaltumas mažesnis, tai ir matas trumpesnis. Čia 
pripažįstama visuotinė pagrindinė teisių taisyklė, prigimtinės tei- 
sės norma, jog bausmė turi būti proporcinga kaltumui. Įstatymų 
leidėjas matematiškai neišleido bausmės dėl to, kad kaltumas 
gali būti įvairus ir todėl gali būti neteisinga bausti visus vie- 
noda bausme. Jis, palikdamas balsą pačiam prigimtiniam tei- 
singumui arba stačiai prigimtinei teisei, labai protingai padarė. 

Visa tai, kartoju, rodo, jog yra prigimtinė teisė ir ji vieš- 
patauja ir turi pasitikėjimo pozityvinėse teisėse. 

6) Neigiamos išvados. 

Neigdami prigimtinę teisę, prieittume sveikam protui prieš- 
taraujančių išvadų. Kiekvienas principas, kuris gimdo nesąmo- 
ningus padarinius, savaime yra klaidingas. 

Jei nebūtų prigimtinės teisės, tai valstybė turėtų teisę daryti 
su savo valdiniais visa, ką tik įsigeistų. Ji galėtų galabyti ne- 

kalčiausius žmones. Galėtų atšaukti moterystę ir išleisti vadi- 
namąją laisvąją meilę. Galėtų atimti visus žmonių turtus, kon- 
fiskuoti žemes, persekioti tautas, religijas. Būk net Neronas — 
būsi nekalčiausias. .. Nesąmonė! 


Jei nebūtų prigimtinės teisės, tai neteisingiausi pozityviniai 
įstatymai būtų teisingi. Tai neteisinga. Neužtenka išleisti įsta- 
tymą. Ne visa, kas spindi, yra auksas. Reikia, kad kiekvienas 
įstatymas turėtų esminius tikro įstatymo savumus, kurių reika- 
lauja pats protas. Jis turi sutikti su sveiku protu.  Pamatas 
labai aiškus — įstatymai leidžiami ne gyvuliams, bet protingiems 
žmonėms. Žmogus, protinga būtybė, negali klausyti neprotingų 
įstatymų. Tai reikštų jo atsisakymą sveiko proto. Kas klau- 
sytų sveikam protui prieštaraujančio įstatymo, tas būtų pats nie- 
kis, be charakteriaus.  Neprotingi įstatymai yra visi tie, kurie 

1 prieštarauja prigimtinei teisei: prigimtinė teisė — sveiko proto 
postuliatas. Taigi joks yra tas įstatymas, kuriuo įsakoma bloga. 
Ar teisingas Nabuchodonosor'o įsakymas dieviškai garbinti jo 
statulą? Ar negerai pasielgė trys žydų jaunikaičiai, atsisakydami 
pildyti tą pseudo-įstatymą? Tai didvyriai! Ar teisingai įsakė 
Neronas garbinti savo arklį? Vieni juokai! Anglijos karalius 
Henrikas VIII reikalavo pripažinti save Bažnyčios galva An- 
glijoje ir tokiam prisiekti. Ar tai teisinga? Tomas Moras pasi- 
rinko geriau kartuves, nekaip tokią priesaiką. Pagirtina! Prieš 
ji lenkiamiesi, klaupiame. 


Įstatymai turi būti naudingi visuomenei. Atvirai kenksmingi 
visuomeninei gerovei — jokie įstatymai. Pamatas — valstybė turi 
rūpintis visuomenine gerove. Už visuomeninės gerovės ribų 
nėra valstybės galių. 


Kas prigimtinę teisę neigia, tas tuo pačiu neigia tarptautines 
teises. Pamatas yra tas, kad valstybės teturi teisę leisti įstaty- 
mus savo teritorijoje ir savo valdiniams, piliečiams. Kitų vals- 
tybių niekaip nesuriši svetimais įstatymais. Išorinę valstybių 
tvarką begalima sureguliuoti sutartimis. Bet kas privers laikytis 
sutarčių? (Gal valstybės pačios? Bet pats susirišęs, pats gali 
ir atsirišti. Tada tarptautinės teisės — niekis, nulis. Jos ne- 
padarys tvarkos, suks ratą išnaudojimai, apgavimai, prispaudi- 
mai, virs chaosas ir karai. Taip būti negali. Susitarei, tai pil- 
dyk sutartį. Tai tėra tikras tarptautinių teisių ryšys. O prin- 

cipas „laikykis sutarčių“ yra ne kas kita „kaip prigimtinės teisės 
postuliatas. 

7) Visų tautų įsitikinimas. 

Visos tautos, nors stovėtų ant visų žemiausio kultūros laips- 
nio, laukinės, turi vienodas svarbiąsias elgimosi taisykles. Visi 
atskiria gera nuo blogo, dorybę nuo nusikaltimo. Visi pripa- 
žįsta, jog gera yra darytina, blogo vengtina. Gera giriama, bloga 
peikiama. Visos tautos turi teisės ir teisingumo sąvoką. Cha- 
rakteringa: visos tautos pripažįsta visa, kas yra Dekaloge, kurį 
mes vadiname „10 Dievo įsakymų“. 

Visos tautos turi kaltės ir nuopelno, nusikaltimo, nuodėmės 
ir bausmės sąvoką. Baudžiami tik kalti. Bausmės didumas sve- 
riamas kaltumo laipsniu. 


Visos tautos myli dorybes: ištikimumą, paklusnumą, man- 
dagumą, vaišingumą, dėkingumą, solidarumą, meilę ir t.t. 

Visur randame šeimas. Kokios jos yra, bet visur yra. Šei- 
mos nariai vienas kitą myli, gerbia ir t.t. 

Su šeima labai glaudžiai susijusi nuosavybė. Kaip nerasi 
jokios tautos be šeimos, taip pat nerasi be privatinės nuosavybės. / 
Visur matome bent individinę drabužių, ginklų, įrankių ir 
inagių nuosavybę. Namai, triobos ir į tai panašūs daiktai lai- 
komi šeimos ar šeimynos galvos nuosavybe. Todėl visur ran- 
dame paveldėjimo teisę. Be privatinės nuosavybės, mažne visi 
laukiniai žmonės turi visuomeninę nuosavybę. Pavyzdžiu gali 
eiti atskirų giminių ar bent ordų ganyklos, medžiojimo ar žve- 
jojimo sritys. Kas nuosavybę paliečia, tam bloga. 

Visa tai randame visose senovės ir šiandieninėse kultūringose 
ir hekultūringose tautose!) Todėl A. Taparelli teisingai 
rašo: „,Teranda kas tokį žodyną, kuriame nebūtų žodžių: dorybė, 
teisingumas, susitūrėjimas, ištvirkimas, bedievybė ir t.t., tada ga- 
lėsime abejoti visuotiniu žmonių supratimo vienodumu (vienoda 
visų žmonių dorovės sąvoka)''?). 

Iš kur visos tautos turi bendrą pagrindinę dorovės ir teisin- 


1) V. Cathrein, Die Einheit des sittlichen  Bewusstseins der 
Menschheit, Freiburg i. B. 1914, I-III. 

2) Saggio teoretico di diritto naturale, Roma 1928, I!, 50: „Trovisi 
un vocabulario a cui manchino le voci di virtū, giustizia,  temperanza, 
vizio, empietū, ecc., ed allora potremo richiamare in dubbio I'universal 
consenso delle genti“. 

gumo sąvoką? Tai joms diktuoja pats protas. Viso pasaulio 
proto išvada — prigimta. Kitaip sakant, gero ir blogo idėja yra 
visuotinė, patvari ir nepakeičiama, arba būtina. Visuotinių pa- 
tvarių ir būtinų dalykų užtektina ir tikra buvimo priežastis turi 
būti identinė, atsieit, taip pat visuotinė, patvari ir būtina arba 
nepakeičiama. Mūsų klausime kito tokio dalyko nerasime, kaip 
žmogaus prigimtį. Išvada: išvidinis kalbamasis dalykas išplau- 
kia iš pačios prigimties. Taigi jis yra prigimtas — yra prigim- 
tinė teisė. 

8) Daugybė visų laikų mokslininkų pripažįsta prigimtinę 
teisę ir apie ją rašo. Čia primintini aukščiau kalbėtieji graikų 
filosofai ir rašytojai, būtent, Heraklit, Archytas Tarentietis, 
Sokrates, Sophokles ir Aristoteles, ir romėnų mokslininkai ir ra- 
šytojai: Seneca, Plato, Cicero, Ouintilianus ir t.t. 

Gina prigimtinę teisę didieji krikščionių filosofai: šv. A n- 
zelmas!), šv. Augustinas?), šv. Tomas Akvinie- 
tisš3) ir kt. 


Plačiai rašo apie prigimtinę teisę: H. Grotius (Groot)*), 
S. Pufendorf (jis pirmasis įkūrė prigimtinės teisės katedrą 
Heidelberg'e)5), Fenetti0), A. Taparelli?,, C. Au- 
gias3), DeLeben (M.B.)?), Fr. A.M.Weisz!0),Rennin- 
ger!!), Costa- Roseti!?,, T. Meyer!3), A. Ferret- 


1) De voluntate Dei, 2. 

2) Confess., II 4; Enarrat. in ps. CXVII serm. 25 ir ps. LVII, num. 1. 

3) 1,2: 

4) De iure belli et pacis, Lausanae 1751. Kai kurie H. Groot'ą laiko 
prigimtinės teisės autoriumi. Bet tai yra neteisinga. Jis tik pastūmėjo į 
priekį tą mokslą. 

5) De iure naturae et gentium. 

6) De principiis iuris et gentium, Venetiis 1777. 

7) Saggio teoretico di diritto naturale, Roma 1855; Roma *1928, 

S) Del potere civile e dei sui limiti, Ancona 1871. 

9) Institutiones de droit naturelle, 1869. 

10) Apologie des Christenthums. 

11) Die Grundlage christlicher Politik, 1879. 

12) Institutiones ethicae et iuris naturalis, 1883. 

13) Institutiones iuris naturalis, Friburgi i. Br. 1885. 

ti), V. Cathrein?), grafas von Hertling?), š: 
Mausbach4) ir kt. 


4. Objektas 

1. Prigimtinės teisės objektas yra savaime blogi ir geri žmo- 
gaus veiksmai. Jų gerumas ar blogumas nepriklauso nuo pozi- 
tyvinių įstatymų. Pozityviniai įstatymai, tiesa, įprastai turi savo 
kodeksuose savaime gerus ir blogus veiksmus, dalykus. Paskuti- 
nieji tada eina taip pat pozityvinių įstatymų objektais. Bet tai 
neatima tiems veiksmams garbės būti savais prigimtinės teisės 
objektais. 

Savaime gera yra tai, kas žmogui pačia prigimtimi arba žmo- 
gaus prigimčiai naudinga ir reikalinga. Priešinga — savaime 
bloga. 

Žmogus prigimtimi yra socijalinis sutvėrimas. Tai rodo tas 
dalykas, kad jis vienas pats negali egzistuoti. Jam turi padėti 
kiti žmonės, o jis kitiems. Taigi kas naudinga visuomeniniam 
žmogaus gyvenimui ir be ko visuomenė negali išsilaikyti, tai sa- 
vaime gera. Čion įeina, pvz., filantropija, moterystė, valdžia, tei- 
singumas ir t. t. Kas kenkia visuomenei, tai savaime bloga, pvz., 
vogimas, melavimas ir t. t. 

Žmogus savaime turi teisę gyventi. Bet jis negali fiziškai gy-; 
venti be augalų, gyvulių, padargų, gamtos gėrybių. Todėl kas, 
naudinga ir reikalinga žmogui gyventi, tai savaime gera; kas 
kenksminga — savaime bloga. 

Kiekviename dalyke laikykis saiko. Kitaip turėsi ne naudą, 
bet skriaudą. Laikaisi saiko, vartodamas gyventi reikalingus 
daiktus, tai savaime gera; nesilaikai — savaime bloga. Savaime 
bloga, — persivalgyti, pasigerti, persidirbti. 

Žmogaus kūnas prigimtimi turi tarnauti sielai. Siela naudo- 
jasi kūnu, lyg įrankiu, įnage, instrumentu. Kas yra kam paskir- 
ta, turi daryti naudą, ne skriaudą. Taigi savaime gerai elgsis 
žmogus, jei savo kūną taip reguliuos, kad visados būtų naudin- 
ga sielai ir jos galioms (protui ir valiai). Priešinga savaime blo- 


1) Institutiones philosophiae moralis, Romae 1899. 

2) Recht, Naturrecht und positives Recht2; Moralphilosophieš; Die 
Grundlage des Vėlkerrechts, Freiburg i. B. 1918. 

3) Kleine Schriften zur Zeitgeschichte und Politik, Freiburg i. B, 
1897; Recht, Staat und Gesellschafts, 1918. 

4) Naturrecht und Vėolkerrecht, Freiburg i. B. 1918. 

ga. Pvz., savaime gera mokytis, lavintis, abstinencija, nekaltybė; 
savaime bloga paleistuvauti. 

Vyriausias žmogaus tikslas yra amžinoji laimė. Kas nuo jos 
šalina žmogų, savaime bloga; kas artina, tai savaime gera. To- 
dėl savaime gera — dora; savaime bloga — nuodėmė. 

Savaime geri ir blogi veiksmai tikrai yra prigimtinės teisės 
objektas. Pamatas — žmogaus prigimtis yra taip padaryta, kad 
gali natūraliai gyvuoti ir gyvuoja. Taigi natūralus yra 
ne tik įgimtieji dalykai, bet taip pat tai, kas žmogaus prigimčiai 
išlaikyti reikalinga ar bent naudinga. Savaime geri veiksmai 
tarnauja, savaime blogi kenkia žmogaus prigimčiai. Dabar leng- 
va padaryti išvadą, kuris yra prigimtinės teisės objektas. Be to, 
prigimtinė teisė mus atitraukia nuo blogo ir veda į gerą. Tai 
daro natūraliai, nepriklausomai nuo jokių pozityvinių įstatymų. 
Tai rodo, kad prigimtinės teisės objektas yra savaime geri ir blogi 
veiksmai. Pasakysiu dar tai, jog kiekvieno įstatymo tikslas vra 
valdinius ar piliečius, narius padaryti gerus. Valstybiniai įstaty- 
mai stengiasi žmogų padaryti gerą pilietį, Evangelija — gerą 
krikščionį, o prigimtinė teisė — gerą žmogų. Geras yra tas, ku- 
ris laikosi savo įstatymų; priešingai — blogas. Iš čia vėl išplau- 
kia, kad prigimtinės teisės objektas yra anie veiksmai. 

2. Visus prigimtinės teisės dėsnius galima suvesti į vieną 
pradą: „Gera daryk, blogo venk“. Todėl šis pradas vadinamas 
absoliučiai vyriausiu. Iš tiesų, prigimtinė teisė draudžia vogti, 
užmušti. Kodėl? Tai bloga. Gerbk savo tėvus, šelpk beturčius. 
Kodėl? Tai gera. Tai galima pasakyti apie visus prigimtinės 
teisės įsakymus ir draudimus. 

Kai kurie absoliučiai vyriausiais prigimtinės teisės dėsnių 
pradais laiko ką kita. Pvz, Kantas: „Taip elkis, kad tavo 
valios norma galėtų eiti taip pat visuotinės įstatymų leidybos 
principu ir tai galėtumi pripažinti protingu“!); Thomasius 
(Tomasi): „„Darytina tai, kas gyvenimą pailgina ir daro laimin- 
gą; priešinga — vengtina“2); Pufendorf: „Žmogus, kiek 


1) Kritik der praktischen Vernuft, 1788, $ 7: „,„Handle so, dass Aie 
Maxime deines Willens jederzeit zugleich als Princip einer allgemeinen 
Gesetzgebung gelten konnte und du dieses vernūnftigerweise auch zu 
wollen vermūchtest“. 

2) Žr. A. Ferretti, Institutiones philosophie  moralis, I 408: 
„Facienda esse, guae vitam hominis redderent maxime diuturnam et fe- 
licissimam, vitanda pariter iis opposita“. 


30 


galėdamas, turi gerbti ir palaikyti visuomenę“!); Fichte: 
„Grynasis aš (das reine Ich)“ ir „Absoliutinis apsisprendimas“ 
(unbedingte Selbstbestimmung)?) ir t. t. Apie šias aksijomas 


galima pasakyti: jos yra neteisingos ar bent nepilnos ir nevy- 
riausios. 


5. Padalinimas 

Prigimtinės teisės dėsniai skirstomi štai kaip: 

1) Pirmosios, antrosiosirtrečiosios rūšies. 

Pirmosios rūšies vadinasi bendrieji dėsniai, t. y. vyriausios 
ir visuotinės taisyklės, iš kurių, savaime žinomų, suprantamų, 
išvedamos visos kitos taisyklės, pvz.: kas tau nepatinka, to ki- 
tam nedaryk; atiduok, kas kam priklauso; teisingai elkis; gar- 
bink Sutvėrėją; gerbk geradarius; daryk gera, blogo venk, ir t. t. 


Antrosios rūšies vadinasi tie dėsniai, kurie lengvai, truputį 
tik pagalvojus, betarpiškai išvedami iš bendrųjų, arba pirmosios 
rūšies prigimtinės teisės principų. Pvz., iš pirmosios rūšies įsa- 
kymo: „Niekam nedaryk skriaudos, arba teisingai elkis“, net 
paprastas žmogus tuoj išveda, jog negalima vogti, šlovės plėšti, 
užmušti. Į antrąją prigimtinės teisės dėsnių rūšį įeina, apskritai, 
visas Dekalogas. Išimtis — subatos šventimas. 

Trečiosios rūšies vadinasi tos normos, kurios betarpiškai iš- 
vedamos iš antrosios rūšies ir tik tarpiškai iš pirmosios rūšies. 
Tik čia jau reikia ilgų ir gilių galvojimų. Kaip mokslo smulkme- 
nas nagrinėja tik mokslininkai, taip trečiosios prigimtinės teisės 
rūšies dėsnius sprendžia filosofai. Prasčiokėliui čia uždaros du- 
rys. Pavyzdžiais gali eiti: už neteisingumą negali pats keršyti 
(tai teismo dalykas), rastą daiktą grąžink savininkui, negalima 
suardyti moterystės ryšio. 

2) Moralinės ir stačiai prigimtinės teisės. 


1) De iure naturae et gentium, II dist. 3, 1072: „Homini, guantum 
in ipso est, colendam esse et servandam societatem““. 

2) Grundlage der gesammten Wissenschaften, 1794; Grundlage des 
Naturrechts nach Principien der gesammten Wissenschaftslehre, 1796; 
System der Sittenlehre nach Principien der Wissenschaftslehre, 1798. 
Ištisos jo aksijomos: ,,„Das Princip der Sittlichkeit ist der notwendige 
Gedanke der Inteligenz, dass sie ihre Freiheit nach dem Begriffe der 
Selbststūndigkeit schlechthin ohne Ausnahme bestimmen solle“; „Die Aus- 
serung und Darstellung des reinen Ich im individuellen Ich ist das Sit- 
tengesetz“. 

Moralinės prigimtinės teisės vadinasi tos normos, kurios 
neliečia teisingumo. Čia priklauso, visų pirma, žmogaus prie- 
dermės sau pačiam, pvz., negirtauk, dirbk, saugok savo sveika- 
tą ir t. t. Toliau, eina įvairios priedermės Dievui, pvz., garbink 
Sutvėrėją, klausyk Jo įsakymų. Galop, eina normos, kaip reikia 
elgtis su kitais žmonėmis, pvz., mylėk artimą, būk dėkingas ir 
šelpk beturčius. Stačiai prigimtinėmis teisėmis vadinami tie dės- 
niai, kurie sako, kas kam priklauso. Tai moralinė galia reika- 
lauti, kad būtų pripažinta, kas mano man, kas tavo tau. Kalba- 
mosios teisės galimos sutraukti į du principus: atiduok, kas kam 
priklauso, ir niekam nedaryk neteisybės. Kas yra mano, ta- 
vo, savo, visi gerai žinome. Mano yra tai, kas man priklauso, 
man tarnauja pačia prigimtimi, pvz., kūnas, rankos, akys, svei- 
kata, gyvybė. Mano yra, ką aš įgijau darbu, mokslu. Mano yra, 
ką pirkau, ką paveldėjau, ką gavau dovanomis. Mano, tavo, 
savo yra trijų rūšių, pagal trejopą teisingumą, būtent, legalinį, 
visuomeninį ir paskirstomąjį (iustitia legalis, commutativa et 
distributiva).  Legalinis teisingumas kiekvienam žmogui drau- 
džia įžeisti visuomeninę gerovę ir net įsako jai padėti. Visuome- 
ninis teisingumas draudžia visuomenei liesti tai, kas yra mano, 
atskirų žmonių. Paskirstomasis teisingumas įsako teisingai pa- 
skirti valstybines ir kt. pareigas ir įsakyti priedermes. 

Kaip matome, stačiai prigimtinės teisės ir moraliniai dėsniai 
skiriasi labiausiai objektais: pirmųjų objektas — teisingumas, 
antrųjų — kiti prigimtinės teisės dėsniai. 

3) Pirminiaiir antriniai. Pirmieji vadinasi tie, be 
kurių visuomeninė tvarka negali išsilaikyti. Jų laikytis prigimtis 
absoliučiai verčia. Antraisiais vadinami tie, be kurių visuome- 
ninė tvarka gali išsilaikyti, bet ne visai gerai, ne labai tobulai. 
Jų laikytis prigimtis taip pat reikalauja, bet ne absoliučiai. Pvz., 
prigimtine teise moterystė įsakyta porinė. Bet absoliučiai te- 
draudžiama poliandrija (daugvyrystė), o poliginija  (daugpa- 
tystė) neabsoliučiai tesmerkiama. Paskutiniojo dalyko pama- 
tas — dėl poliginijos visuomeninė tvarka šiaip taip dar gali gy- 
vuoti. Taigi, poliandrijos draudimas yra pirminės, o poliginijos 
— antrinės prigimtinės teisės draudimas. 

4) Absoliutiniai ir sąlyginiai. Tai priklauso nuo 
to, ar kalbamieji dėsniai veikia visados ar tik kai kuriose ap- 
linkybėse. Pirmųjų pavyzdžiai: garbink Sutvėrėją, nemeluok, 

negirtauk, nepaleistuvauk. Antrųjų pavyzdys: ką prižadėjai, 
padaryk. Vadinasi, pažadėjau galima ar nedraudžiama, tai tu- 
riu padaryti; pažadėjau negalima ar draudžiama, to daryti aš 
negaliu ir manęs niekas negali priversti. 

5) Teigiamiejiirneigiamieji — pagal tai, ar ką įsa- 
koma ar draudžiama daryti.  Neigiamieji dėsniai absoliučiai 
draudžia visus savaime blogus veiksmus, pvz., nepiktažodžiauk, 
nieko neskriausk, nemeluok ir t. t. Tie veiksmai visados yra blo- 
gi ir konsekvenčiai visados draudžiami. Lotyniškai sakoma, jog 
neigiamieji prigimtinės teisės dėsniai draudžia „semper et pro 
semper“. Teigiamieji teliečia savaime gerus veiksmus, pvz., my- 
lek žmones ir t. t. Tie dėsniai ne tiek absoliučiai ką teįsako. Jie 
įsako „semper et non pro semper“. Pamatas yra tas, kad tam 
tikrose aplinkybėse galima jų nesilaikyti. Pvz., gerbti tėvus te- 
įsakoma tam tikru metu, tam tikroje vietoje, bet ne per kiauras 
dienas ir naktis. 

6) Leidžiamieji ir įsakomieji. Pirmųjų objektai 
— tie savaime geri veiksmai, kurių nesilaikyti nėra savaime blo- 
ga, pvz., galima turėti nuosavybę, turto, galima tuoktis, dirbti, 
veikti visuomeninei gerovei. Antrųjų objektas — tie savaime geri 
veiksmai, kurių nesilaikyti yra savaime bloga. 

Leidžiamieji dėsniai kartais gali virsti įsakomaisiais. Tai yra 
tada, kai kas reikalinga įsakytam kuriam dalykui įvykdyti. Pvz., 
gydytojas turi gydyti žmones. (Gydydamas visa turi atsargiai 
daryti. Atsargumas — savaime geras dalykas. Bet jo nesilaiky- 
ti, apskritai, nėra savaime bloga. Tą patį atsargumą pridėkime 
prie įsakytų dalykų, kur jo būtinai reikia, tuoj pasikeičia spal- 
va: leidžiamasis įsakymas virsta įsakomuoju. 

7) Naikinamieji ir draudžiamieji. Pirmieji ne 
tik draudžia, bet dar naikina priešingą veiksmą, pvz., tėvo ir 
dukters moterystė. Antrieji draudžia, bet priešingų veiksmų ne- 
naikina, pvz., padovanojai savo draugui kitam pažadėtą daiktą 
— nusidėjai ištikimumui, bet tavo dovana vis dėlto yra tikra. 


6. Savumai 


Prigimtinė teisė turi daug savumų. 
Vieni iš prigimtinės teisės savumų yra bendri pozityviniams 
įstatymams, o kiti specijalūs. Paskutinieji yra šie: visuotinu- 

mas, vienodumas, aiškumas, neatšaukiamu- 
masirnepakeičiamumas. 

1) Prigimtinė teisė yra visuotinė. 

Yra įstatymų, kurie teliečia vieną kurią žmonių klasę, pvz., 
dvasiškius, valdininkus, darbininkus ir t. tt Tokie įstatymai 
vadinami luominiais, profesiniais. Provincijos įstatymai vadina- 
mi provinciniais. Valstybių įstatymai vadinasi jų vardais, k. a. 
Rusijos, Vokietijos, Anglijos, Italijos įstatymai. Jie visatos 
atžvilgiu vis dėlto tėra teritoriniai įstatymai. Sakau visatos 
atžvilgiu, nes siauresne prasme, atskirų valstybių atžvilgiu, 
ir valstybių įstatymus galima vadinti visuotiniais, jei visoje vals- 
tybėje turi galią. Yra ir tokių teisių, kurios turi galią visame 
pasaulyje, saisto visus žmones. Tokios teisės yra tikrai visuoti- 
nės, visuotinės tikrąja prasme. 

Prigimtinė teisė yra visuotinė tikrąja prasme. Pamatas — ji 
glūdi pačioje žmogaus prigimtyje. Todėl prigimtinės teisės tė- 
vynė turi būti taip plati, kiek tik žmogaus prigimtis siekia; yra 
ten, kame yra pats žmogus. Prigimtinė teisė suriša mane ne dėl 
to, kad aš lietuvis, lenkas, italas, vokietis, azijietis, afrikietis ar 
amerikietis, mokytas ar nemokytas, juristas ar poetas, turtingas 
ar beturtis; suriša dėl to, kad esu žmogus. Mums visiems žmo- 
nėms protas diktuoja: gera daryk, blogo venk. 

2. Prigimtinė teisė yra vienoda. 

+ Visų pirma, prigimtinė teisė vadinasi vienoda dėl to, kad 
turi vienodą subjektą — žmogų, vienodą tikslą — tą žmogų 
padaryti gerą, vieną skelbėją — sveiką protą. Be to, ir tai la- 
biausiai, prigimtinė teisė teisingai vadinama vienoda dėl to, 
kad visus jos dėsnius galima sutraukti į vieną jau anksčiau mi- 
nėtąją aksijomą: gera daryk, blogo venk. Konkrečiai kalbant, ma- 
tome, jog visi žmonės vienaip jaučia prigimtinės teisės dėsnius, 
visos tautos vienaip išpažįsta jos svarbesnius principus. Tai pla- 
čiau paaiškės, gvildenant prigimtinės teisės aiškumą. 

3) Prigimtinė teisė yra aiški. 

Kiekvienas įstatymas turi būti aiškus: aiškiais žodžiais ir 
sakiniais išreikštas ir paskelbtas. Kitaip žmonės jo nesupras. 
Čia kalbu ne apie tokį bendrą visų įstatymų aiškumą. Prigim- 
tinė teisė vadinasi aiški dėl to, kad jos įvairūs dėsniai proto 
lengviausiai sužinomi ir bendrųjų įsakymų ar draudimų joks 
žmogus negali nežinoti. Taip suprastą įstatymų aiškumą tik 


34 


prigimtinė teisė teturi. Iš tiesų, jokio įstatymo taip lengvai ne- 
sužinoma, kaip prigimtinės teisės dėsnius. To dalyko pamatas — 
prigimtinę teisę diktuoja pats protas ir jos neužmiršti klabina są- 
žinė. Tai aišku savaime. 

Kiek plačiau reikia pakalbėti apie antrąjį prigimtinės teisės 
aiškumo dalį — jos žinojimą. 

Visi žmonės žino ir pažįsta prigimtinę teisę. Bet, žinomai, pats 
šis žinojimas ir pažinimas priklauso nuo žmogaus išsilavinimo 
ir t. t. — ne visi žmonės prigimtinę teisę vienodai gerai ir aiškiai 
žino. 

Prigimtinės teisės žinojimo laipsnį galima pažymėti pagal 
tris jos rūšis. 

Pirmosios prigimtinės teisės dėsnių rūšies niekas negali ne- 
žinoti, nes šie dėsniai yra taip aiškūs, jog, rodos, badyte bado 
kiekvienam akį. Kiekvienas betarpiškai žino tas tiesas, kad tas 
pats daiktas negali būti ir nebūti, visas daiktas yra didesnis 
už jo dalį. Taip pat kiekvienas supranta, kad reikia gera 
daryti, blogo vengti, reikia protingai elgtis. Tai žino net visų 
nekultūringiausi žmonės — žino visi žmonės. 

Antrosios prigimtinės teisių dėsnių rūšies galima nežinoti 
tik trumpai. Pamatas — šie dėsniai yra artimi pirmosios prigim- 
tinės teisės rūšies dėsnių giminaičiai ir iš jų savaime plaukte iš- 
plaukia. Jei kartais vieno kito tos rūšies dėsnio ir nežinai, 
tai anas jų aiškumas tuoj ima kelti abejojimų.  Abejoji — turi 
ieškoti tiesos. Ieškai tiesos — ją pastebėsi, surasi. Be to, sąžinė 
nuolat šaukia ir žadina žmogų iš snaudos. Tai taip pat patvirtina 
istorija ir etnografija. Jiedvi rodo, jog nebuvo ir nėra tokių 
tautų, žmonių, kurie nežinotų antrosios prigimtinės teisės dėsnių 
rūšies. 

Viena kita, tiesa, srovė, tauta ir t. t. seniau ir dabar nežino 
ar nepripažįsta visų antrosios rūšies prigimtinės teisės dėsnių. 
Bet čia jų pačių kaltė. Visų didžiausia šio nepripažinimo priežas- 
tis — bloga žmogaus valia. Ji galėjo kilti iš blogo ir neteisingo 
įsitikinimo ir t. t. Tą blogą valią maitino nedori darbai ir už- 
grūdė ilgas įprotis. Toks nežinojimas, kuris dygsta iš valios rai- 
šumo ir proto balso slopinimo, negali vadintis nekaltas. 

Ką čia kalbėjau, paremsiu faktais. 

Pirminis tikėjimas — monotejizmas. Politejizmas ima skverb- 
tis, žlugus etikai. Bet ir politejizmo sūnūs garbino Dievą, nors 

netinkamai, kartais net labai bjauriai. Garbino — žinojo pri- 
gimtinės teisės įsakymą: garbink Sutvėrėją. Antra vėl, net ir 
sudarkytuose stabmeldžių prietaruose matyti vieno Dievo idėja, 
kurią protas diktavo, kėlė ir gaivino. Turėta daug dievų. Vieni 
iš jų vis dėlto buvo vyresni, kiti žemesni. Per tuos dievų herar- 
chijos laipsnius ir klases prieiname vieną asmenį, kuris visus ki- 
tus dievus valdė ir tvarkė. Vyriausias romėnų dievas — Jupi- 
teris, graikų — Zeusas, rusų — Perunas, lietuvių — Perkūnas. Be 
to, nerasime nei istorijoje nei šiaip jau kame kitur tokių tautų, 
kurios neturėtų jokios etikos. Kartais, tiesa, čia matome daug 
tamsių taškų, debesų, bjaurių, prigimtinei teisei priešingų dar- 
bų. Bet tai kilo ne iš kalbamosios teisės nežinojimo. Tai gimė 
iš blogo jos supratimo, neteisingo aiškinimo. Pvz, prigimtinė 
teisė įsako mylėti savo tėvus. Tuo tarpu yra tokių tautų, kurios 
užmušinėja savo gimdytojus. Paviršutiniškai žiūrint, atrodo, 
kad nežinoma prigimtinės teisės. Bet čia ne nežinojimas eina 
veiksniu. Juo eina prietaringas įsivaizdavimas, dorovės iliuzijos, 
religijos puvėsys. Tai mažne visados galima pasakyti. Pvz., Viti 
salos gyventojai tiki, kad kelias į amžinąjį gyvenimą esąs sun- 
kus ir pavojingas, ir kiekvienas nueinąs ten mirimo amžiaus. Iš 
to įsivaizdavimo kilo jų troškimas atsisveikinti su žemele, dar 
neragavus senatvės taurės. Net jei kuris jau mato jėgų baro- 
metrą krintant, tai pats prašo kitą užgesinti jo gyvybės žvakelę 
— maloniau amžinai būti jaunam, nekaip sukumpusiam seniui. 
Pahašus įprotis yra Sudan'e, Kordofan'e, Naujuose Hebriduo- 
se, N. Kaledonijoje, Australijoje, Melanezijoje, hotentuotose, 
koriakuose, čukčuose ir kamčadaluose!). Kai kurios Š. Ameri- 
kos tautos tokius šposus net vadina tam tikru terminu, būtent, 
„orą permainyti“. Arba vėl, prigimtine teise draudžiama meluoti, 
vogti ir t. t. O štai kartais išimtis. Kas čia yra? Imama galvoti, 
kad kartais savaime blogą melavimą ar vogimą galinčios patei- 
sinti kai kurios aplinkybės, priežastys, k. a. nauda. Čia dar 
paspiria blogi palinkimai. Tai vienas, kitas, trečias, dešimtas 
padarė — kokia čia bėra nešlovė ar kaip kitaip ją pavadinsime? 
Tai jau įprotis. Kas nežino žydų pseudo - filosofijos: Visų „go- 
jų“ (krikščionių) turtai esą žydų nuosavybė. Todėl iš „gojaus“ 


1) Žiūr. Dr Platz, Czlowiek, 1892. 

galima esą vogti ir t. t., kad tik nenutvertų ir nebūtų nešlovės!). 
Bet tokių klaidų priežastis yra ne prigimtinės teisės dėsnių ne- 
žinojimas. Ja eina fiktyvus dalykas. 

Trečiosios prigimtinės teisės dėsnių rūšies gali kas visai ne- 
kaltai ir ilgai nežinoti. Čia net mokslininkai kartais ginčijasi. 
Ką bekalbėsi apie nemokytus žmones. Pamatas yra tas, kad šie 
dėsniai yra smulkios prigimtinės teisės išvados, kurias temdo 
žmogaus proto silpnumas, įvairūs palinkimai ir aplinkybės. 

4) Prigimtinė teisė yra neatšaukiama ir nepakei- 
čiama. 

Dvejopas yra įstatymų pakeitimas, būtent netikrąja ir tik- 
rąja prasme. Pirmasis yra tada, kai prie įstatymo kas nors pri- 
dedama, įstatymas papildomas, paaiškinamas. Paties įstatymo 
nepaliečiama. Toks pakeitimas nėra svetimas prigimtinei teisei. 
Pamatas — prigimtinė teisė dažnai apskritai tekalba. Pvz., prię, 
gimtine teise reikia mokėti mokesčius, reikia bausti už nusikal) 
timus. Bet neaptarta smulkmenų — mokesčių ar bausmės kie- 
kio ir kokio. Ko prigimtinė teisė nedasako, tai papildo valsty- 
biniai ir bažnytiniai įstatymai. Aišku, kad čia prigimtinės teisės 
neatšaukiama, nepakeičiama. 

Antrasis įstatymo pakeitimas yra tada, kai įstatymas tikrai 
visai ar bent iš dalies atšaukiamas, pakeičiamas ar nuo jo dis- 
pensuojama. 

Įstatymai gali pasibaigti savaime ir gali juos kas atšaukti. 

Įstatymai savaime gali baigtis lyg savaime ir visai savaime. 

Lyg savaime baigiasi laikiniai įstatymai, praslinkus terminui. 

Kiekvienas įstatymas turi būti protingas. Kitaip jis yra pseu- 
do - įstatymas. Ta sąlyga yra esminė. Trūkstant jos, ne tik ga- 
lima tokio įstatymo nesilaikyti, bet dažnai dar būtų nuodėmė 
jo klausyti. Pvz., Rusijos valdžia 1864 m. uždraudė lietuvių 
spaudą. Beprotybė! Ir mes būtume buvę bepročiai, jei būtume 
to dalyko šventai klausę. Todėl ir varėme iš Prūsų knygas. Netį- 
bizūnas negalėjo nieko padaryti. Tokie neprotingi įstatymai a) 
jokie įstatymai nuo pat pirmųjų savo dienų. Tai vienas tipas, 
kai istatymai visai savaime baigiasi. 

Atsitinka ir taip, kad tikras ir geras įstatymas ilgainiui nu- 
stoja savo pamato visiems ir jo laikytis būtų nedora, neteisin- 


1) Žr. Liutostanskij, Talmud i evreji, III; Tajemnice Talmu- 
dyczne?, Warszawa 1902, 30. 

ga, kenksminga ir bent nenaudinga. Tada įstatymas pats iš- 
nyksta, baigiasi. Pvz., per neteisingą maištą valdžia užgina lai- 
kyti ginklus. Teisinga. Bet išdykėliai taip įdūksta, jog ima pi- 
liečius skriausti. Valdžia nebegali jų suvaldyti. Tada anas drau- 
dimas ginklų jau pasidaro neteisingas ir neprotingas — galima 
jo nebeklausyti. Tai antras tipas, kai įstatymai visai savaime 
baigiasi. 

Įstatymus gali atšaukti kompetentinga valdžia. Tai ji gali 
padaryti visai ar iš dalies. Tai įstatymų baigimasis iš lauko. 

Prigimtinė teisė negali baigtis nei savaime nei iš lauko. 

„ Prigimtinė teisė negali baigtis savaime. Pamatas — ji yra 
esminė žmogaus prigimties dalis, o prigimtis yra patvari. Taigi 
ir prigimtinė teisė turi būti tokia pat, negali pakitėti. 

Toliau, prigimtinę teisę diktuoja sveikas protas. Niekados 
negali būti, kad kas, sekdamas sveiku protu, neprotingai elgtųsi. 
Tai būtų aiškiausias prieštaravimas. Taip nėra — negali būti, 
kad prigimtinė teisė savaime baigtųsi. 

Dar toliau, prigimtinė teisė draudžia savaime bloga dėl to, 
kad tai yra savaime bloga, ir įsako tą savaime gera, kurį apleisti 
būtų savaime bloga. Negali būti, kad savaime bloga galėtų 
liautis buvę savaime bloga ir pasidarytų gera, ir atbulai, savai- 
me gera pasidarytų bloga. 

Taigi, prigimtinė teisė niekados negali pasidaryti neprotin- 
|as nedora, neteisinga ar kenksminga — negali savaime baigtis. 

Prigimtinė teisė negali baigtis iš lauko, t. y. kas kitas negali 
jos atšaukti ar pakeisti. 

Įstatymus atšaukti ar pakeisti tegali kompetentingas įsta- 
tymų leidėjas. Valstybinius įstatymus atšaukia, pakeičia pasau- 
linė valdžia, bažnytinius — bažnytinė. Prigimtinė teisė nepri- 
klauso nei vienos nei antros. Ji turi atskirą savo sferą. Taigi jos 
paliesti negali jokia valdžia. Be to, prigimtinė teisė, kaip pama- 
tysime žemiau, yra visų valstybinių įstatymų pamatas. Net pati 
pasaulinė valdžia ant jos stovi. Jei pasaulinė valdžia galėtų ką 
išimti iš to pamato, tai pati sugriūtų. Taip pat bažnytinė val- 
džia negali paliesti prigimtinės teisės: ne jos išleista. 

Pats Dievas negali atšaukti ar pakeisti prigimtinės teisės, 
nė Jis švenčiausias ir teisingiausias. Švenčiausias — negali no- 
zėti ir leisti daryti to, kas savaime bloga. Teisingiausias — ne- 
gali leisti griauti savo pasaulio tvarkos. 

„Gal kas pasakyti, jog Aukščiausias galįs padaryti tai, kad 
savaime bloga liautųsi buvę bloga: Jis yra visų galingiausias. 
Atsakymas trumpas: Tai būtų sofizmas, lygus šiam, — jei Dievas 
yra visagalis, tai tesutveria tokį akmenį, kurio pats nepakeltų. 
Sofizmas — neargumentas. Nepakeičiama matematinė tiesa: du 
kartu po du — keturi. Nepakeičiamos ir amžinos geometrinės 
aksijomos: visa yra daugiau už jo dalį. Lygu neatšaukiamos, 
nepakeičiamos ir amžinos yra praktinės tiesos: piktažodžiauti, 
vogti, žmogų užmušti ir t. t. yra savaime bloga. 

Jei nė Aukščiausias negali pakeisti prigimtinės teisės, tai ką 
bekalbėsi apie žmonių manymus, mokslus. Auklėjimas — stip- 
riausias magnetizmas. Bet kurį jo toną imsime, visados turėsi- 
me grįžti prie prigimties akordų harmonijos ir niekaip negalė- 
sime nukrypti nuo dominantos. Visa tai patvirtina praktika. 

Atkreiptina akis į tai, kad vieni iš žmogaus veiksmų visados 
yra savaime blogi. Juos prigimtinė teisė visados draudžia. Kiti 
veiksmai tepasidaro blogi tam tikrose aplinkybėse, sąlygose. 
Tada jie ir tedraudžiami prigimtine teise. Tik kalbamosios ap- 
linkybės ir sąlygos dėl trumpumo ne visados išreiškiamos. Pa- 
sakoma apskritai ir jos savaime numanomos. Pvz., pasakyta: 
„Nežudyk“. Tai reiškia, jog draudžiama neteisingai užmušti ne- 
kaltą žmogų. Teisingai užmušti vis dėlto nedraudžiama. Be 
kitko, galima užmušti tą piktadarį, kuris užpuola žmogaus gy- 
vybę ar didesnės vertės turtą, jei kito apsigynimo būdo nebėra. 
Arba vėl sakoma: „Atiduok, kas kam priklauso“. Vadinasi, tai 
daryk, jei kitaip nereikalauja artimo meilė ar nėra iš to kito 
teisės pamynimo po kojų. Juk negali atiduoti bepročiui jo kar- 
do ar skustuvo — gali jis pasipjauti. Viso šio dalyko išvada ta, 
kad praleistos formulės nereiškia prigimtinės teisės pakei- 
timo ir t. t. 

Dar pasakysiu tai, kad gali pakitėti prigimtinės teisės me- 
džiaga arba objektas. Pvz., tau sugrąžintas 100 lt. skolos. Pirma 
jis buvo svetimas, o dabar tavo. 

Įstatymo ar teisės objekto pakitėjimas vis dėlto nėra pačio 
įstatymo ar teisės pakitėjimas. 

Ar galima dispensuoti nuo prigimtinės teisės? 

Dvejopa yra dispensa, būtent, tikrąja ir platesne prasme. 
Pirmoji yra tada, kai kompetentingas vyresnysis atleidžia ką 
nuo priedermės laikytis įstatymo. Įstatymas pasilieka. Pasilieka 

net jo objektas. Visi kiti tebeturi laikytis įstatymo. Antra yra 
tada, kai pakeičiamas įstatymo objektas. 

Negalima tikrąja prasme dispensuoti nuo prigimtinės teisės. 
Pamatas — šiai dispensai reikia tos pačios galios, kurios reikia 
dispensuojamai teisei atšaukti ar pakeisti. O prigimtinės teisės 
niekas negali atšaukti ar pakeisti. Nuo prigimtinės teisės dis- 
pensuoti tegalima platesne prasme. Taip, pakeitei objektą, pvz., 
dovanojai knygą, ar šalys susitarusios atšaukė biliateralinę su- 
tartį, ir atkrinta tam tikros teisės. 

Prigimtinės teisės neatšaukiamumą ir nepakeičiamumą labai 
charakteringai išreiškė Cicero: „To įstatymo (sako jis) drau- 
džiama ir negalima nei visai atšaukti nei nė trupučiuko pakeisti. 
Negali nuo jo mūsų atleisti nei senatas nei tauta... Visas tautas 
visados valdė vienas, amžinas ir nepakeičiamas įstatymas“ !). 

Prie tų žodžių tepridėsiu tai, kad prigimtinė teisė niekados 
neišdils iš žmonių širdies, bet žydės, klestės ir savo vaisiais mai- 
tins pasaulį. 


7. Subjektas 


1. Prigimtinės teisės pasyvus subjektas yra visi žmonės, vi- 
sos tautos, visos valstybės. Tai matėme iš jos buvimo įrodymų. 
Prie to maža bereikia pridėti. Viena, prigimtinės teisės, žmogaus 
prigimties dalelė, saisto kiekvieną žmogų tolei, kolei jis tebėra 
žmogus. Antra, žmogus savo tikslą pasiekti tegali, eidamas tam 
tikrais keliais. Prigimtinė teisė yra anų kelių rodyklė. Taigi 
kiekvienas žmogus turi klausyti prigimtinės teisės. Turi jos 
klausyti — esi jos valdinys, esi pasyvus subjektas. 

Žmogus gimsta — jau turi prigimtinę teisę. Ne be reikalo 
pati teisė vadinama prigimta. (Čia gimimą suprantame ko pla- 
Čiausiai, t. y. net žmogaus užsimezgimą. 

Prigimtinės teisės viešpatavimas tesibaigia su paskučiausiu 
žmogaus kvėptelėjimu, paskučiausiu širdies suplasnojimu. 

2. Prigimtinės teisės skelbėjas yra protas. Kol žmogus neturi 
proto, prigimtinės teisės nėra kas skelbiąs. Protas pradeda busti— 


1) Fragmenta de Republica, III: „,„Huic legi nec abrogari fas est 
negue derogari ex hac aliguid licet, negue tota abrogari potest. Nec vera 
aut per senatum aut per populum solvi hac lege possumus... Et omnes 
gentes et omni tempore una lex et sempiterna et immutabilis continebat“. 

ima diktuoti prigimtinę teisę, ir juo aukščiau jis pakyla, dau- 
giau išsilavina, juo aiškiau ir plačiau supranta ir garsiau skelbia 
aną teisę. 

Be to, protas yra prigimtinės teisės diktuotojas. Diktuoja jis 
prigimtinės teisės įsakymus, nežiūrėdamas, ar saulė mums švie- 
čia ar dangus aptemęs. Stato juos prieš žiedais apsikaišiusį jau- 
nikaitį ir jau pražilusį senelį. Žinomai, jei žmogus nustoja pro- 
to, tada prigimtinė teisė pasineria lyg letarge. 


Protas yra labai tinkamas prigimtinės teisės skelbėjas. Pa- 
matas — jis yra tiesos pažinimo sielos galia. Jis įvertina buitį ir 
gyvenimą pagal išvidinę daiktų vertę. Jis išknibinėja kiekvieną 
daikto dalelę ir visus savumus pagal vyriausias, pirmines pric- 
žastis ir paskui tik taikina dalyką konkrečiam elgimuisi. Protas 
yra visuotinis, vienaip veikia, vienokius įrankius vartoja, vie- 
naip sprendžia dalyką. 


Kalbamųjų proto pareigų negali užimti ar atlikti nei  žmo- 
gaus valia nei joks jausmas. To dalyko padaryti negali pirmoji, 
nes ji palinkusi yra į bloga. Negali padaryti antrieji, nes neturi 
precizijos ir tiesos kriterijaus ir todėl negali padaryti žmogaus 
elgimosi normų. Be to, jausmai nuolat kaitaliojasi ir priklauso 
nuo žmogaus būdo savumų. Todėl negali sustatyti visuotinių 
ir patvarių elgimosi taisyklių — taisyklių prigimtinės teisės. 
Daugiausia žmogaus jausmai begali duoti proto sprendimams 
spalvos ir padėti juos įvykdyti. 

3. Kiekvienas žmogus turi priedermę klausyti prigimtinės 
teisės. Tai mes jauste jaučiame. Jei čia nebūtų priedermės klau- 
syti, tai prigimtinė teisė tebūtų patarimas. 

Prigimtinė teisė prigimta. Todėl gal kam atrodyti, jog nebe- 
reikia kalbėti apie jos autorių. Bet tai neteisinga. Pamatas yra 
tas, kad ir prigimti dalykai negali būti be pradžios, be padaran- 
čiosios priežasties. Tokios prigimtinės teisės pradžios, priežas- 
ties ir turime ieškoti — ieškome, kas įpynė prigimtinę teisę su 
visais jos ryšiais į mūsų prigimtį. 

Čia galima ir naudinga skirti prigimtinės teisės pačios ir jos 
priedermės autorių. 


Prigimtinės teisės autorius arba leidėjas yra gamtos ir žmo-! 


gaus Sutvėrėjas, Dievas. 
Jei kalbėsime apie prigimtinės teisės priedermės autorių, tai 

reikia skirti formalinį ir fundamentalinį įstatymo ar teisės prie- 
dermės elementus. 


Kiekvieno įstatymo ar teisės priedermė turi du elementus, 
būtent, formalinį ir fundamentalinį. Imkime valstybinius įstaty- 
mus. Juos leidžia valstybės. Valstybės valdžios valia — forma- 
linis šių įstatymų priedermės elementas. Valstybinių įstatymų 
tikslas — visuomeninė gerovė. Tai valstybinių įstatymų prieder- 
mės fundamentalinis elementas. Taigi, į klausimą, iš kur kyla 
priedermė klausyti valstybinių įstatymų, atsakome: formaliai 
|- "va Istybės valdžios, o fundamentaliai iš visuomeninės gerovės. 

uriu laikytis valstybinių į įstatymų dėl to, kad juos įsako te teisi 
valdžia visuomeninei gerovei. 

Prigimtinė teisė taip pat turi du priedermės elementus, bū- 
tent, formalinį ir fundamentalinį. 

Fundamentalinis prigimtinės teisės priedermės elementas —- 
žmogaus laimė. Pamatas yra tas, kad laimė — žmogaus tikslas. 
Žmogus ne gyvulys. Jis turi protą ir laisvą valią. Todėl negali 
drauge su neprotingais daiktais siekti savo tikslą akla jėga, 
instinktu, įgimtais palinkimais. Kas daryti? Kas privers žmogų 
eiti tikslo keliais? Tai gali padaryti išorinis kuris veiksnys ar 
pats noras pasiekti laimę. Bet žmoguje ne vieta išorinėms prie- 
vartoms, fizinėms jėgoms: jis turi laisvą valią, kurios negali 
paliesti išorinė prievarta. Taigi belieka antrosios rūšies paska- 
tinimas eiti paskirtu keliu, t. y. moralinė Lkšijų turi pasiekti 
savo tikslą — turi taip ir taip elgtis. 

Žmogaus tikslas yra ne tiek laikinis, kiek amžinasis. Į jį visa 
turi būti atkreipta. O amžinasis tikslas nepriklauso nuo žmo- 
gaus. Kitaip užtektų mums jo nebenorėti — nebebūtų prieder- 
mės jį siekti. O tuo tarpu visados jaučiame aną priedermę ant 
savo pečių. 

Iš viso tai, kas pasakyta, aišku, kad iš tiesų fundamentali- 
"nis prigimtinės teisės priedermės šaltinis yra žmogaus tikslas 
Var laimė. 

Fundamentalinė prigimtinės teisės priedermė išteka iš pa- 
čios prigimties reikalavimo. Bet tai dar ne kalbamosios teisės 
priedermės autorius. Tai tėra pamatas, kodėl tikrasis prigimtinės 
teisės autorius ją įsakė ir užkrovė žmogui. 

Tikrasis arba formalinis prigimtinės teisės priedermės au- 
torius yra pačios tos teisės autorius — Dievas. 

Tą dalyką, kad prigimtinės teisės ir jos priedermės autorius 
yra Dievas, įrodo jau tai, jog prigimtinė teisė liečia net visai 
išvidinius žmogaus veiksmus, kurie yra uždengti nuo žmogaus 
akių, žmonių įstaigų ir tribunolų. Šį slaptą pasaulį težino vie- 
nas Dievas. Toliau, prigimtinė teisė įsako jai pašvęsti visa, net 
pačią gyvybę. Tai herojiniai veiksmai. Herojinius veiksmus vi- 
siems įsakyti tegali Aukščiausias. Dar toliau, prigimtinė teisė lie- 
čia, laiko savo rankose visus žmones. Net karaliai ir vyriausi pa- 
saulio valdovai nėra išimtis. Net absoliutiniai monarchai ir dik- 
tatoriai jaučia, jog juos varžo prigimtinė teisė, ir bent savyje 
turi jai nusilenkti. Tai rodo, kad prigimtinę teisę išleido tas, 
kuris yra vyriausias visų valdytojas, t. y. Dievas. 

Dievas sutvėrė visą dvasinį, moralį ir materijalinį pasaulį. 
Taigi sutvėrė ir drauge paskyrė kiekvienam daiktui tikslą, pras- 
mę ir kelius, kuriais reikia eiti. O kelią į žmogaus tikslą, arba 
laimę, šiaip ištiesė: uždraudė savaime blogus veiksmus ir įsakė 
savaime gerus veiksmus. (Geraisiais veiksmais lipama prie lai- 
mės, o blogaisiais nuo jos tolstama. Vienas kelias yra savaime 
blogas dėl to, kad eina nuo tikslo; antrasis savaime geras, nes 
veda į laimę. Prie savo tikslo, savo laimės turi eiti kiekvienas 
žmogus. Įsakyta eiti gerais keliais ne hipotetiškai, lyg būtų 
žmogui pasakyta: „Aš tave padarysiu laimingą, jei tu dorai gy-/ 
vensi. Tik man nesvarbu, ar taip darysi ar ne“. Ne; kategoriš- 
kai įsakyta tinkamai gyventi: nežudyk, nevok ir t. t. Priešingai 
darantiems grasinama bausme. 

Pasaulyje, tur būt, nėra to daikto, dalyko, kurio niekas ne- 
būtų neigęs. Net materijos ekzistenciją kai kas neigia: sako, jog 
nieko nesą, tik mes įsivaizduoją daiktų buvimą. Todėl nenuos- 
tabu, kad ne visi Dievą nori laikyti tikruoju prigimtinės teisės 
ir jos priedermės autoriumi. Na, ir klaidžiojama netiesos labi- 
rinte. 


Labiausiai paplitusios yra racijonalizmo ir empirizmo klaidos. 

Racijonalizmui teatstovauja E. Kantas. Jis neneigia Dievo 
buvimo, bet Jam neduoda vietos prigimtinėje teisėje. 

Pasak Kanto, moralinis įstatymas, kurį mes vadiname pri- 
gimtine teise, išplaukiąs iš praktinio, visai formalinio ir visuo- 
tinio proto balso, lyg vienintelio šaltinio, visiško principo. Proto 
dėsniai vadinami visai formaliniais. Jie savaime turį valią aprė- 
žiantį motyvą. Proto įstatymas esąs absoliutus (unbedingt) ir 

savaime visai gerbtinas, prieš jo balsą turįs drebėti kiekvienas 
nusikaltėlis. Jis pasireiškiąs kategorinio imperatyvo forma (to- 
dėl ir vadinasi kategorinis imperatyvas). Protinga valia esan- 
ti nomotetinė arba autonominė, t. y. teklausanti savo išleistojo 
įstatymo. Toje valios autonomijoje gulįs jos vertumas ir laisvė 
ir ši autonomija esanti vienintelis visų moralinių įstatymų prin- 
cipas. Tokią visai racijonalinę žmogaus valią dėl jos visai for- 
malinio ir visuotinio principo reikią vadinti tikrai visuotiniu 
įstatymų leidėju.!) 

Prie tos gana painios Kanto teorijos daug ko prideda kiti 
racijonalistai. Be kitko, pasak atejistų ir pantejistų, Dievas vi- 
sai negalįs surišti žmogaus valios. Čia sutvėrimai nepriklauso 
Dievo. Dar kiti racijonalistai pripažįsta, jog Dievas turįs tokią 
valdžią ne savaime, bet iš žmogaus proto, žmogui leidus. Čia 
Dievas priklauso sutvėrimų. 

Nerasi, tur būt, tokios teorijos, kuri neturėtų nė šešėlio tie- 
sos.  Racijonalizmo tiesa yra ta, kad pripažįstama prigimtinė 
„teisė. Bet antroji racijonalizmo prigimtinės teisės dalis, būtent, 
„proto autonomija, griežtai prieštarauja sveikai filosofijai. 

Visų pirma, proto autonomija prieštarauja visos dorovės 
priedermės tikrajai sąvokai ir esminiam jos tikslui. Pamatas — 
priedermė uždeda žmogui moralinius pančius. Jos esminis tiks- 
las yra teisingai tvarkyti žmogaus veiksmus. To nė Kantas sa- 
vo principais negali neigti. Bet, ar žmogaus protas gali visa tei- 
singai sutvarkyti? Teisingai tvarkyti žmogaus veiksmus gali 
tik tas, kas jį pati padarė, paskyrė jam tikslą ir, niekieno nepri- 
klausydamas, planingai gali kiekvieną vesti į savo paskyrimą, — 
užmauna moralinį apynasrį ir veda. To negali padaryti žmogaus 
protas, nes pats yra sutvertas, priklauso savo Sutvėrėjo ir net 
kintamos medžiagos. 

Antra, proto autonomija paremta neteisingų matu: žmogus, 
protinga ir laisva būtybė, esąs pats sau tikslas (Selbstzweck). 
Tai ne tiesa. Pats savaime tegali turėti savo tikslą tik tas, kas 
yra nesutvertas. Toks tėra Dievas. Kas yra padirbtas, sukurtas, 
tam yra to kūrėjo paskirtas tikslas. Mašinos, telegrafai, muzi- 
kos instrumentai, trobesiai tikslą gavo iš savo meisterio. Pasa- 
kyti, jog jie savaime turį tikslą, būtų tik nesąmonė. Žmogus taip 


1) Kritik der praktischen Vernuft; Grundlegung zur Metaphysik 
der Sitten, 1785. 

pat neatsirado pats savaime, yra sutvertas. Jo protas taip pat 
sutvertas. Taigi nei žmogus nei jo protas negali savaime patys 
turėti tikslo. Žmogui tikslą paskyrė Sutvėrėjas. Jis ir diriguoja 
visą žmogų pagal savo įstatymus. 

Trečia, neteisingas pagrindas — neteisingos išvados. Pama- 
tas — tvirtinama, jog protas pats savaime turis teisę, valdžią ir 
galią surišti žmogaus valią. Tuo tarpu žinome, kad tai padaryti 
tegali tas, kas savaime' turi teisę žmogui paskirti tikslą ir gali 
ji sėkmingai vesti į tikslą. Tų savumų negali turėti protas — 
pats ne savaime ekzistuoja. 

Dar atsimintina tai, kad protas be valios negali pagaminti 
jokio valią rišančio įstatymo. Mat, protas sako, kas naudinga ar 
kenksminga, o valia tai priima ar atmeta. Vieno proto veikimas 
tėra mintis. Jo postuliatai tėra patarimai, ne priedermė. Proto 
išvados savaime neturi valios sutikimo — negali savaime eiti 
valios įstatymais. 

Be to, Kantas žmogaus valią ir protą suplaka į viena. Jis va- 
lią vadina praktiniu protu, valia esanti pati savo įstatymų leidė- 
jas. Tuo pačiu jis vadina ir protą.!) 

Ketvirta, Kanto mokslas turi prieštaravimų. Be kitko, Kan- 
tas praktinį protą arba protingą valią vadina kategoriškai no- 
motetine. Vadinasi, protinga valia nieko viršesnio už save ne- 
turi. Iš kitos pusės, ji turi būti valdinė, kuri dažnai net visai pa- 
kelia maištą prieš savo įstatymus. Absoliučiai nori ir drauge 
nenori, prieštarauja, neklauso savo noro, savo įstatymo. Viena 
klaida: tas pats asmuo laikomas vyresniuoju ir drauge valdiniu. 
Tai yra abstrakčiai ir konkrečiai negalima, nes žmogus teturi 
vieną asmeninę ir realią valią, kurią niekas nesuskaldys į dvi 
dalis, būtent, nomotetinę ir valdinę. Antra klaida, arba geriau 
išsireiškiant, prieštaravimas: jei kas absoliučiai ko nori, tai nie- 
kaip nebegali to daikto nenorėti. Kantui tai galima. 

Kanto mokslas pakelia žmogaus protą į absoliutą — proto 
balsas pats savaime ir dėl savęs negalįs būti aprėžtas, negalįs 
kieno kito klausyti. Tuo tarpu tą patį žmogaus protą vadina 
sutvertu. Išvada ta, kad protas yra lyg aprėžtas ir neabsoliutus. 
Tai vėl naujas Kanto prieštaravimas. 

Penkta, Kanto mokslas veda į fatalizmą ir pantejizmą. 


1) Taip Kantas daro dėl to, kad kitaip negali suprasti valios laisvės, 
visiškos autonomijos. 

Veda į fatalizmą, nes tvirtina, jog absoliučiai reikią klausyti 
žmogaus proto įstatymų: kito nieko nereikia klausyti, tik pro- 
to. Tuo net pats Sutvėrėjas nustumiamas į šalį. Veda į pan- 
tejizmą, nes tokį absoliutų ir neribotą protą reiktų vadinti ne 
kitkuo, tik Dievu. 

Taigi, Kanto prigimtinės teisės kilimo teorija visai yra iliu- 
zija, nesąmonė, absurdas. 

Kantas ir jo sekėjai stengiasi prigimtinės teisės priedermę iš- 
vesti a priori iš proto prigimties. Todėl tą aiškinimą vadina- 
me racijonaliniu. Visai priešinga jam yra kita srovė, kuri pri- 
gimtinės teisės priedermę stengiasi išaiškinti empiriniu keliu. Ji 
nori mums istoriškai išaiškinti, kaip be Aukščiausio palaipsniui 
atsiradęs ir išaugęs prigimtinės teisės priedermės supratimas. 

Empirizmo etikos vadas yra J. Bentham. Jis priedermę iš- 
veda iš naudos. Reikią vengti vienų dalykų dėl to, kad jie pa- 
darą daugiau skausmo, nekaip naudos, reikią ieškoti to, kas 
naudingiau!). 

H. Spencer Bentham'o teorijos turinį vadina išvidine mo- 
ralumo priežastimi ir prideda dar išorinių priežasčių: baimę vi- 
suomenės, valstybės ir religijos bausmės. Pirmutinį visuomenės 
evoliucijos perijodą žmogus daug ko saugojęsis, bijodamas savo 
tautiečių pykčio ar skriaudos. Paskui jis ėmęs bijotis vyres- 
niųjų ir religinių įstaigų.?) 

Pasak G. Gižycki' o, žmogus pirmiau susivaldydavęs iš 
baimės kitų bausmės. Paskui supratęs etikos naudą ir pats ėmęs 
sau leisti įstatymus. Jei ką gero žmogus padaręs, tai jautęs pasi- 
tenkinimą; jei blogo — sąžinės išmėtinėjimą. Tas jausmas esąs 
vyriausias visos dorovės pagrindas.3) 

Dar daug yra įvairių nuomonių. Bet svarbiausios yra ką tik 
kalbėtosios. Kas apie jas pasakytina ? 

Negalima prigimtinės teisės priedermės išvesti iš pasaulinės 
naudos ir baimės blogo. Tai galima būtų sakyti tik tada, jei 
žmogus būtų priverstas būtinai siekti visų aukščiausią pasauli- 
nės laimės laipsnį. Tokios prievartos nėra. Aš galiu tos laimės 
ieškoti, galiu neieškoti. Esu pats savo viešpats. Pačią pasaulinę 
laimę kaip noriu, taip galiu suprasti. — Prigimtinė teisė daug 

1) Introduction to the principe of morals and legislation, 1789. 


2) Žr. Jodl, Geschichte der Ethik, II 437. 
3) Tatsachen der Ethik, 1882. 

sunkumų uždeda. Jei jos nebūtų, tai, atrodo, daug laiminges- 
nis kartais galėčiau būti. Pvz., ar nenaudinga būtų vogti, suk- 
čiauti. Galėtų kas pasakyti, jog taip daryti esą neprotinga, ne- 
estetiška, bet niekas neturėtų teisės prikaišioti, jog to daryti 
aš negalįs. 

Jei visuomenė ar valdžia spiria ką daryti, tai ne absoliučiai vi- 
sados turime jos klausyti. Klausome, jei tai įsakyti turi teisę. Pa- 
saulinė valdžia tegali įsakyti, ką prigimtinė teisė liepia ar leidžia. 
Taigi ji pati remiasi prigimtine teise ir iš jos semia visą savo 
jėgą. Todėl pasaulinė valdžia nieku gyvu negali būti tų įstaty- 
mų formalinis autorius.—Juk ant žemės dar nebuvo valstybių, bet 
jau buvo prigimtinė teisė. Todėl nenuostabu, kad karaliai ir po- 
litiniai valdovai seniau mažne visados būdavo teisėjai ir teisėjais 
vadinami. Gali ką jėga priversti. Bet tada niekas nesakys, jog 
tai reikią daryti. Pvz., plėšimų buvo, yra ir bus. Kodėl iš bai- 
mės jų nekilo dėsnio: užpuolikui visa atiduok. 

Bausmės, tiesa, gali kiek sulaikyti žmogų nuo blogo. Bet visų 
dėlto negali jį padaryti gerą. Baudžiami nusikaltėliai. Ar jie iš- 
naikinami, ar padaromi dorovingi, dori? Jų vis yra ir kasdien 
gausėja. Antra vėl, kas, bijodamas bausmės, ko vengia, tas dar 
nėra visai geras. Ir vagis dažnai nevagia vien dėl to, kad mato 
galėsiant jį sučiupti. Ar jis šiuo atžvilgiu pasidaro doras. Tas 
yra doras, kas dorais sumetimais daro gera ir vengia blogo. 

Tą dalyką, kad iš baimės negalima išvesti prigimtinės teisės, 
matome dar iš to, jog prigimtine teise įsakoma daug tokių daly: ) 
kų, kurie yra uždengti nuo žmonių akių. Jei empiristų būtų tie- 
są, tai būtume taip įsitikrinę: jei kas mato, tai nedaryk blogo; 
jei niekas tavęs nenutvers, tai visa galima — esi „laisvas“. Pa- 
galiau, nesi kiškis: ko tau bijotis blogo vardo ar nemalonumo. 

Taip pat negalima prigimtinės teisės priedermės išvesti iš 
aukščiau kalbėtųjų jausmų. Tai būtų priedermės sumaišymas su 
jos padariniu. Priedermė yra visados, nors jos pajautimas suma- 
žėja ar padidėja. Jei priedermė būtų tas pat, kas ir jos pajauti- 
mas, tai jos sulaužymas sukeltų tik nepasitenkinimą. Mano da- 
lykas, ar aš noriu ar nenoriu nepasitenkinimo. Tai mano valios 
negali surišti, supančioti. 

Empiristai teišaiškina prigimtinės teisės amžinumą ir visuoti- 
numą; teišaiškina sąžinės teisiantį ir baudžiantį balsą. To pada- 
ryti negali. Taigi. 

Aklas atsitikimas negalėjo anų dalykų išdaiginti. Tie daly- 
kai vieni verčia pripažinti esminį, vienokį, prigimtą moralinį pa- 
matą — Aukščiausią, kuris į žmogaus prigimtį įskiepijo moral:- 
Ni savumą. 

Nėra ko čia ilgiau apsistoti prie empiristų prigimtinės teisės 
priedermės autoriaus aiškinimų. Užteks paminėjus tai, kad jų 
teorija neturi tikro argumento ir remiasi neįrodytais sąprota- 
vimais. Todėl ji negali turėti vertės. 

Taigi, kaip bežiūrėsime, visados matysime, kad formalinis 
prigimtinės teisės ir jos priedermės autorius negali būti niekas 
kitas, kaip Dievas. 


8. Sankcijos 


1. Neužtenka išleisti įstatymą. Dar reikia pasirūpinti, kad jo 
laikytųsi valdiniai. Tai asekuruoja įstatymo sankcija. Paskutinio- 
ji yra įstatymų tvirtovė, priedermės globėja. 

Objektyviai sankcija vadinasi įstatymo leidėjo išleistos nor- 
mos, kuriomis nutariama atlyginti už įstatymų laikimąsi ar baus- 
ti už jų nesilaikymą. 

Subjektyviai sankcija vadinasi pats kalbamasis atlyginimas ir 
bausmė. 

Sankcija skirstoma pakankama ir nepakankama. 
Pakankama yra ta, kuri sėkmingai gali priversti valdinį ar pilietį 
laikytis įstatymo. Atbulai, vadinasi nepakankama. 

Pakankama sankcija gali būti absoliučiai ir reliatyviai pa- 
kankama — pagal tai, ar ji yra pakankama visiems ar tik kai 
kuriems valdiniams. 

„  Pakankama prigimtinės teisės sankcija yra ta, kuri gali pri- 
versti visus žmones ir visados laikytis tos teisės. 

Sankcija turi būti teisinga, t. y. bausmė negali būti didesnė, 
nekaip nusikaltimas, o atlyginimas mažesnis, nekaip nuopelnas. 
Teisinga sankcija vadinasi tobula, o neteisinga netobula. 

2. Kiekvienas įstatymas turi sankciją. Valstybinių įstatymų 
sankcija — piniginė bausmė, kalėjimas, ištrėmimas ir t. t. Bažny- 
tinių įstatymų sankcija — ekskomunika, interdiktas ir t. t. Pri- 
gimtinei teisei taip pat reikia savo sankcijų. Tai kitų įstatymų 
analogija. Toliau, prigimtinė teisė reikalauja visa jai pašvęsti, 
atiduoti. Todėl ji turi turėti tinkamą užmokestį už gerus dar- 
bus ir bausmę už neklausymą. Be prigimtinės teisės negalima 

būtų nei individualiai nei socijaliai gyvuoti. Kas padės prigimtinei 
teisei pasiekti savo tikslą? Čia nieko kito neberasi, kaip sank- 
ciją. 

3. Fizinė prigimtinės teisės sankcija varžytų laisvą žmogaus 
valią. Ji tegali būti moralinė, būtent, atlyginimas ir šiaipjau 
bausmė. 

Prigimtinės teisės sankcija turi būti pakankama. Kitaip ji ne- 
turėtų tikslo. 

Prigimtinės teisės sankcija turi būti tobula, nes jei čia nerasi- 
me teisingumo, tai kame jos beieškoti. 

Prigimtinės teisės sankcijos netoli tereikia ieškoti, ją randame 
kiekviename žingsnyje. Klausai priedermės — esi ramus, links- 
mas. To nepadarei — nuliūsi, suniurksi, sąžinė tave draskys ir. 
krims kiauras dienas ir naktis. Net sapnuose jausi, kad tave | 
kažkas graužia. Patys proto gabumai vysta, palaidai gyvenant: 
žmogus, virtęs savo geidulių belaisviu, apmiršta. Tai iš esmės 
yra susiję su prigimtine teise. 

Be to, gero darymas tvirtina žmogaus galias, palaiko sveika- 
tą, gydo ligas, ilgina amžių. Nedorai gyveni — ardai savo kūną, 
trumpini gyvenimą. Kas greičiau gauna galą, jei ne girtuokliai, 
vagys, plėšikai, paleistuviai ir t. t. Tai natūraliai išplaukia iš pri- 
gimtinės teisės nesilaikymo. 

Galop, gerą žmogų visi gerbia, myli, juo pasitiki. Atbulai, 
blogo žmogaus visi neapkenčia, niekina, pirštais bado. Blogas 
žmogus esi visų pamestas. Nebent kas į tave panašus benorės su 
tavimi susitikti. Bet ir jis bijosi supuvėlių. 

Ne tik individinis, bet ir socijalinis žmogaus gyvenimas 
kenčia nuo nedoros, pamynus po kojų prigimtinę teisę. Kame 
klesti, žydi religija, meilė artimo, teisingumas, darbštumas, ten 
žydi, klesti šeimų, visuomenės ir valstybių laimė. Kame to nėra, 
ten žmonės vysta, nyksta. Kas suėdė Romos valstybę? Nedora. 
Kas — Graikų? Nedora. Teisingai sako V. Cathrein: „Jei 
žmonės visados laikytųsi prigimtinės teisės, tai pasaulis pats 
savaime virstų pusiau rojumi. Didžiąją pusę kentėjimų žmonės 
patys pasidaro. Kas galėtų suskaityti visus kentėjimus ir vargus, 
kuriuos žmonės nuo pirmo nužudymo brolio užtraukė ant kits 
kito jėga, apgavimais, neapykanta, persekiojimais ir karais“!). 

Tai moraliniai prigimtinės teisės neklausymo padariniai. 


1) Moralphilosophie5, I 432. 


Kalbėtieji faktai kyla ne iš nejusčių: gamtoje nėra nejus- 
čių. Tai rodo, kad yra pasaulinė prigimtinė teisės sankcija. 

4. Pasaulinė prigimtinės teisės sankcija vis dėlto nėra nei 
tobula nei pakankama. 

Pažvelkime į tuos, kuriems nebrangūs prigimtinės teisės įsa- 
kymai. Kokią bausmę jie turi? Jie, tiesa, niekados neišvengs es- 
minės prigimtinės teisės bausmės — sąžinės neramumo. Bet ta 
bausmė ne visados didėja, didėjant nusikaltimams. Atbulai, juo 
toliau brisi į nedorybes, juo sąžinė labiau atbuks. Todėl dažnai 
yra taip: juo didesnio apynasrio reikėtų dideliems nusikaltė- 
(liams, juo jie mažiau tėra pažabojami. O už sąžinės ribos 
„dažnai, atrodo, visa jiems šypsosi: sveikata, turtas, garbė. 

Ką matome teisinguosiuose? Sąžinė, būdama švelni, nerimsta 
dėl mažiausio dalykėlio. Šie asmenys kartais kenčia neturto le- 
teną, persekiojimus, nemalonumus. Dažnai pasileidėlis budelis 
triumfuoja, o teisingas kojomis mindžiojamas. Kraugeris Ang- 
lijos karalius Henrikas VIII ir karalienė Elžbieta, galima sakyti, 
tikrai karališkai miršta. Tuo tarpu tūkstančiai nekaltų aukų 
vaitoja kalėjimuose ir plūsta kraujuose. Tokių scenų matome 
kiekviename istorijos lape. Ar gali tokie budeliai nenubausti pa- 
bėgti iš teisingumo nagų? Ar neteisingai nukentėję žmonės pa- 
siliks be teisingumo? Ar visi herojiniai mūsų darbai taip ir už- 
gės su šiuo pasauliu? Tai negalimas dalykas! Jei taip būtų, tai 
dora būtų tikra beprotybė, o dori žmonės — bepročiai. Kas tai 
drįstų pasakyti? — Iš kitos pusės, prigimtinė teisė daug aukų 
iš mūsų reikalauja. Užmokestis turi būti proporcingas nuopel- 
nui. To dalyko nematome šiame pasaulyje. Taigi turi būti kita 
sankcija. 


Pasaulinė prigimtinės teisės sankcija taip pat yra nepakanka- 
ma. Be kitko, sąžinė viena pati negali mūsų priversti gerai elg- 
tis. Ją pačią galėtume pažaboti: tylėk! Antra, iš blogo dažnai 
gauname gera. Kas sulaikys mus meluoti, sulaužyti paslaptį, jei 
tuo būdu galime išsisukti iš kalėjimo, pagerinti savo padėtį. Kas 
privers mane nevogti. Man wauda. Paskui galėsiu nieko nebe- 
dirbti, švilpauti. 

Šiame pasaulyje nerasime reikalingos prigimtinės teisės sank- 
cijos. Tai rodo, jog turi būti kitas pasaulis, kuriame kiekvienas 
ras visą ir proporcingą sankciją, teisingumą. Tą pasaulį pamaty- 
sime mirę. Ten nė vienas tamsus žmogaus darbas neišbėgs nuo 

proporcingos bausmės, nė vienas geras pasielgimas nepaliks be 
atlyginimo. Tai sveiko proto postuliatas. 

Sąžinė tą pat rodo. Ji skaudžiai prikaišioja žmogui už blogus 
darbus dėl to, kad jaučia atsakingumą, jaučia nelaimę už nusi- 
kaltimus ir laimę už gera. Pačios sąžinės egzistencijos negalima 
būtų išaiškinti be amžinosios sankcijos. 

Visų žmonių įsitikrinimas rodo, kad yra amžinoji sankcija. 
Nuo pat žmonijos lopšio visos tautos jautė ir jaučia, kad po., 
mirties bus visas atlyginimas: bausmė už blogus ir užmokestis) 
už gerus darbus. 

Amžinoji prigimtinės teisės sankcija yra ši: kas visus pri- 
gimtinės teisės įsakymus įvykdys, tas pasieks amžinąją laimę; 
kas to nepadarys, tas nepasieks anos laimės ir dar įkris į amži- 
nąją nelaimę. 

Kalbamoji prigimtinės teisės sankcija yra ir pakankama ir 
tobula. 


9, Tikslas 


1. Nieko nėra be tikslo. Todėl prigimtinė teisė negali būti iš- 
imtis. Jos tikslas — žmogaus laimė. Taip, kiekvienas žmogus 
ieško laimės ko plačiausia prasme. Bet laimė turi savo kelius. 
Tuos kelius rodo prigimtinė teisė. Ji tvarko ir saugoja visuome- 
ninę laimę: atiduok kas kam priklauso, nevok, neužmušk ir t. t. 
Ji nurodo, kaip žmogus turi sutvarkyti savo gyvenimą: naudokis 
gamtos jėgomis, tik laikykis saiko ir todėl nepersivalgyk, negir- 
tauk ir t. t. Neužmiršta ji taip pat žmogaus dvasinio gyvenimo: 
elkis taip, kad niekados nebūtų skriaudos dvasiai. Galop, pri- 
gimtinė teisė sako: kas neina į priekį, tas eina atgal. Taigi ji 
žmogui įsako lavintis, moraliai, dvasiškai ir materijaliai tobulė- 
ti. Kas nesupranta, jog visi kalbamieji prigimtinės teisės reika- 
lavimai veda žmogų į laimės oazę . 

Žmogaus širdis besotė. Ji niekaip negali pasitenkinti vien 
žemiškąja laime. Ji kažko ilgisi, trokšta, aimanuoja — 
ieško kitos laimės. Visi gamtos sutvėrimai pasaulyje randa 
visą laimę, žmogus — ne. Tai rodo, jog prigimtinės teisės tikslas 
yra ne tik laikinis ir pasaulinis, bet svarbesnis — nevystanti am- 
žinoji laimė. Tą pačią išvadą prieiname, pažvelgę į prigimtinės 
teisės postuliatus, intensivumą ir sunkumą. Tą pat rodo anta- 
gamtinė sankcija. 

Sakysi, jog amžinąja laime rūpinąsis apreiškimas. Tiesa, Bet 
jo vieno neužtenka. Pamatas — daug yra tokių žmonių, tautų, 
kurios nežino apreiškimo. Jei kadaise ir žinojo, tai seniai išdilo 
jų širdyse. Ar žino apreiškimą stabmeldžiai? Jie vis dėlto visi 
turi siekti laimę. Jiems reikėjo įpilti į pačią prigimtį dėsnius, 
kurie vestų žmogų į tikslą. Antra vėl, žmogus yra nesuvaldo- 
miausias „gyvulys“. Jam reikėjo uždėti tokius pančius, kurių 
niekas negalėtų sutraukyti — prigimtinius pančius. Kitaip neiš- 
laikysi jo savo vietoje. 

2. Prigimtinė teisė yra valstybės valdžios ir įstatymų pa- 
grindas. Pati valstybė ir jos valdžia yra prigimtinės teisės kili- 
mo. 

Daug valstybinių įstatymų yra ne kas kita, kaip prigimtinės 
teisės įsakymai, pvz., neužmušk, nevogk ir t. t. Mat, valstybė 
įprastai paima visus svarbesnius prigimtinės teisės dalykus. 

" Paskutinieji nepaliauja buvę prigimtinės teisės įsakymai ir vals- 
| tybiniais įstatymais vadinami tik dėl to, kad valstybė juos pa- 
Ieknšičio ir gal sutvirtino nauja sankcija. 

Valstybės gali determinuoti tas prigimtinės teisės normas, 
kurios apskritai tekalba. Pvz., prigimtine teise reikia mokėti mo- 
kesčius, bausti nusikaltėlius. Bet nepasakyta mokesčių ir baus- 
mės kokio ir kiekio. Tai nutariama valstybiniais įstatymais ir t. t. 
Kalbamieji įstatymai yra visai valstybiniai įstatymai. Jie tik re- 
!'miasi prigimtine teise ir iš jos išplaukia. 

Valstybė gali ir savo įstatymus leisti pagal reikalą ir aplin- 
kybes. Tik valstybiniai įstatymai negali niekados prieštarauti 
prigimtinei teisei. Kuris valstybinis įstatymas visai ar bent iš da- 
lies prieštarauja prigimtinei teisei, tas yra joks įstatymas, pseu- 
do-įstatymas, įstatymų karikatūra. Be to, prigimtine teise reika- 
laujama, kad ir visi valstybiniai įstatymai visados žiūrėtų 
visuomeninės naudos ir gerovės. Ko nereikia ar kas yra kenks- 
minga visuomeninei gerovei, tai negali eiti nė valstybinių įsta- 
tymų objektu. 

3. Prigimtinei teisei taip pat negali prieštarauti bažnytiniai 
įstatymai. : 

II. Individinės teisės 


Prigimtinės individinės teisės vadinasi tos, kurias turi ats- 
kiras žmogus, individas, ar kurios liečia atskirus žmones, indivi- 
dus. Čia žmogus imamas skyrium ar ryšium su kitais žmonėmis, 
atskirais individais. Atbulai, į prigimtines individines teises 
neįeina tos teisės, kurias žmogus turi į visuomenę, socijalinę or- 
ganizaciją. Taip pat čion neįeina tos teisės, kurias yisuomenė ar 
socijalinės organizacijos turi į atskirus asmenis ir t. t. Tai pri- 
gimtinės socijalinės teisės ir t. t. 

Į prigimtines individines teises įeina taip stačiai teisės, 
taip priedermės, nes tikra teisė suponuoja tam tikrą priedermę 
arba kai kurie dalykai gali būti vienam teisė, o kitam prieder- 
mė, pvz., mano teisėje gyventi glūdi kitų priedermė neįžeisti 
mano sveikatos, gyvybės ir t. t. 

Kiekvienas žmogus, individas, asmuo turi prigimtų prieder- 
mių Dievui, prigimtų priedermių sau pačiam ir prigimtų teisų į 
kitus ir priedermių kitiems. 


1. Priedermės Dievui 


1. Kiekvienas žmogus arba individas turi prigimtų prieder- 
mių Dievui. Tos priedermės Dievą liečia stačiai. 

Kalbamosios priedermės vadinasi tikybinės. 

Tą dalyką, kad žmogus turi prigimtų priedermių Dievui, 
įrodo tai, jog Dievas yra žmogaus pradžia, Sutvėrėjas, absoliu- 
tus Viešpats, laikytojas, vyriausias tikslas ir t. t. Todėl žmo- 
gus savaime ir tam tikrai yra susijęs su Dievu, daug Jo priklau- 
so. Prigimtine teise įsakyta laikytis ir draudžiama ardyti prigim- 
tą žmogaus tvarką. Štai ir turime prigimtų žmogaus priedermių 
Dievui. Atbulai, žmogus neturi tikrų teisių į Dievą. Pamatas 
yra tas, kad Dievas yra žmogaus Sutvėrėjas ir vyriausias ir ab- 
soliutus Viešpats. 

Svarbiausios prigimtos žmogaus priedermės Dievui yra ti- 
kėti į Dievo apreikštas ar paskelbtas tiesas, mylėti Dievą, Juo 
viltis ir Jį garbinti. 

2. Žmogus turi tikėti į tikybines tiesas — tiesas natūralinės 
ir antagamtines. Pirmosios vadinasi tos tiesos, kurias žmogus jau 
protu sužino. Tai, pvz., Dievo buvimas, sielos buvimas ir t.t. 
Antrosios — Dievo apreikštosios tiesos. Vienos iš paskutiniųjų 
yra lengvai suprantamos, pvz., sielos dvasiškumas ir nemirtin- 
gumas. Todėl jos vadinasi antagamtinės apreiškimo būdo at- 
žvilgiu. Kitos viršija žmogaus protą, yra slėpiningos, pvz., Šv. 
Trejybė, Dievo įsikūnijimas. Jos vadinamos antagamtinėmis ap- 
reiškimo objekto atžvilgiu. 


Reikia tikėti į natūralines ir apreikštąsias Dievo tiesas. Pa-. 
matas — Dievas negali apsirikti ir kito suklaidinti; žino, kas 
žmogui naudinga pasakyti ar apreikšti, ir turi teisę reikalauti, 
kad Juo būtų tikima. Netikėti Dievo kalba ar į Jo tiesas būtų 
įžeidimas Dievo. O Dievą įžeisti net savaime draudžiama, blo- 
ga. Taigi. 

Kadangi reikia tikėti į natūralines ir apreikštąsias Dievo 
tiesas ir teisinga tegali būti viena tiesa, tai draudžiamas yra teo- 
rinis religinis indiferentizmas, kur visos tikybos laikomos su- 
tinkamomis su sveiku protu ir patinkamomis Dievui. Juo la- 
biau draudžiamas atejizmas, dejizmas, racijonalizmas ir t. t. 


3. Žmogus turi mylėti Dievą. Pamatas yra tas, kad Dievas 
yra labai geras, viso gero pradžia ir turinys. Gera mylėtina. Be 
to, visa turime iš Dievo. Už gera turi būti dėkinga širdis. Ga- 
lop, jei vaikai, nemylėdami tėvų, nusideda prigimčiai, tai juo la- 
biau nenatūralu nemylėti visų daiktų ir pasaulio Tėvo, Sutvėrė- 
jo — Dievo. 

4. Žmogus turi viltis Dievu. Pamatas — žmogus yra paskir- 
tas amžinajai laimei. Todėl žmogus turi ją siekti. Jei ką turime 
siekti, tai turime viltis pasieksią. Kitaip neprisiversi siekti, ne- 
verta siekti. Be to, kiekvienam tikslui pasiekti reikia tinkamų 
priemonių. Todėl ir amžinosios laimės negalima pasiekti be tam 
tikrų priemonių, tuščiomis, taip sakant, rankomis. Be kitko, 
reikia Dievo pagalbos. Kadangi Dievas įsakė žmogui siekti 
amžinąją laimę, tai turėjo nutarti visas reikiamas priemones jai 
pasiekti. Tai rodo, jog Jis visados yra pasirengęs žmogui pa- 

dėti šioje srityje. Tik reikia paprašyti padėti — visa bus. Ir 
vėl viltis. 

5. Zmogus turi garbinti Dievą. 

Protas diktuoja, kad valdinys ar šiaip jau kieno priklausąs 
asmuo gerbtų savo valdovą. Turi būti gerbiama tinkamai — 
tinkamai valdovo ir valdinio atžvilgiu. Jei taip daryti turi net 
tas, kas atsitiktinai, ne pačia daiktų prigimtimi priklauso kito, 
tai kas bekalbėti apie tą, kuris visais atžvilgiais, absoliučiai pri- 
klauso Dievo, savo Sutvėrėjo ir vyriausio Viešpaties, savaime 
yra Dievo tarnas, valdinys. Todėl žmogus savaime arba pačia 
daiktų prigimtimi turi tinkamai ir proporcingai arba už visus 
labiau garbinti Dievą. Turi garbinti Jį taip, kaip nė vienas su- 
tvertas daiktas ar asmuo nėra garbinamas ir garbintinas. 

Be to, vaikai turi ne tik klausyti tėvų, bet juos gerbti ir t. t. 
Dievas yra net tėvų tėvas. 

Žmogus Dievą garbinti turi išvidiniu ir išoriniu būdu. 

Žmogus turi išvidiniu būdu garbinti Dievą. Pamatas — žmo- 
gus turi Dievą garbinti pagal savo prigimtį. O žmogus turi dva- 
sinį elementą, dalytę — sielą. Siela turi dvi svarbias galias, bū- 
tent, protą ir valią. Todėl Dievą garbinti turi protas ir valia. 
Šių galių veiksmai yra išvidiniai. Taigi. 

Žmogus turi Dievą garbinti išoriniu būdu, t. y. žodine mal- 
da, giedojimu, aukomis ir t. t. Pamatas yra šis: 

1) Dievas yra ne tik žmogaus sielos, bet taip pat kūno au- 
torius, laikytojas ir geradaris. Todėl pagal pačią natūralinę 
tvarką Dievą reikia garbinti siela ir kūnu, sielos ir kūno galio- 
mis arba ne tik išvidiniais, bet taip pat išoriniais veiksmais. 

2) Žmogus turi Dievą garbinti, kaip jau sakiau, pagal savo 
prigimtį. O savo prigimtimi jis yra dvasinis ir materijalinis. Dva- 
sinis žmogus išvidiniu būdu garbina Dievą. Todėl materijali- 
nis žmogus turi Dievą garbinti savu būdu — būdu išoriniu. 

3) Išorinis kultas padeda išvidiniam kultui ir jį papildo. 
Padeda — žmogaus mintys, dvasiniai veiksmai išorėje pasi- 
reiškia per natūralinius dalykus, pajautimus. Papildo — 
žmogaus nuoširdūs jausmai savaime išsilieja į kūną ir pasireiš- 
kia išoriniais veiksmais. Ar paslėpsi liūdėjimą ar linksmumą? 
Paslėpk neapykantą kitų. Ne kitaip yra su išvidiniu kultu — 
tikrai nuoširdus išvidinis Dievo kultas savaime žybtelės išorėje. 

4) Visos tautos, labiausiai kultūringesnės, išoriniu būdu gar- 

bino ir garbina Dievą. Tik dažnai klaidingai suprato Dievo 
kulto prigimtį, būdą. Visuotinių ir amžinų dalykų priežastis tu- 
ri būti taip pat visuotinė ir amžina. Ja čia tegali eiti žmogaus 
prigimtis. Paskutinė reikalauja ne tik išvidiniu, bet taip pat 
išoriniu būdu garbinti Dievą. 

Kadangi žmogus turi garbinti Dievą, tai savaime draudžia- 
mi: a) praktinis indiferentizmas, kur žmogus, nors tiki į Dievą, 
bet Jo negarbina; b) stabmeldybė, kur dieviškai garbinami pa- 
tys tvariniai, pvz., mineralai (feticizmas), žvaigždės (sabėjiz- 
mas), gyvuliai (totemizmas) ir t. t.; c) prietarai, burtai, švent- 
vagystė, piktažodžiavimai ir t. t., ir d) religinis fanatizmas, kur 
Dievo kultas priverstinai propaguojamas. 


2. Priedermės sau pačiam 

1. Prigimtimi priedermės sau pačiam vadinasi tos, kur žmo- 
gus savaime turi rūpintis savimi ir savo gerove, kad galėtų išsi- 
laikyti, tobulėti ir pasiekti savo tikslą. 

2. Žmogus turi prigimtų priedermių sau pačiam. 

Tą dalyką įrodo štai kas: Žmogus natūraliai siekia vyriau- 
sią savo tikslą, amžinąją laimę. Kitaip sakant, siekti amžinąją. 
laimę yra įsakyta pačia žmogaus prigimtimi. Bet amžinoji lai- 
mė tepasiekiama, dorovingai gyvenant ir t. t. Taigi ir turime 
prigimtų priedermių sau patiems. Be to, žmogus turi laikytis 
prigimtos tvarkos. Žmogus turi daug prigimtų galių. Jos turi 
būti tvarkomos pagal savo prigimtį ir tikslą, koordinuotai ir 
subordinuoti su viena kita. Tai taip pat priedermės sau pačiam. 

3. Žmogaus priedermės sau pačiam galimos šiaip suskirstyti: 

1) Pozityvinės ir negatyvinės. Pirmosios įsako 
daryti sau gera. Antrosios draudžia daryti sau bloga. 

2) Išsilaikymo ir tobulėjimo — pagal tai, ar sic- 
kia išlaikyti žmogaus organizmą, gyvybę, sveikatą, ar fiziškai 
ir dvasiškai tobulina žmogų. 

3) Bendrosiosir specijalinės. Į pirmąsias labiau- 
siai įeina meilė savęs paties. Į antrąsias — priedermės sielai, kū- 
nui ir kitiems dalykams. 

4, Žmogus turi save mylėti. 

Mylėti yra linkėti, norėti, daryti gera. 

Meilė skirstoma: 

1) Draugiška ir egojistinė. Pirmoji yra tada, kai 

kas mylima dėl jo paties. Čia mylimam objektui norima gera. 
Antroji yra tada, kai mylima savo naudai. 

2) Negatyvinė ir pozityvinė. Pirmoji draudžia 
norėti kam blogo, ką piktinti, versti nusidėti, skriausti ir t. t. 
Antroji įsako gera norėti, reikale padėti ir t. t. 

3) Teisiir neteisi — pagal tai, ar mylima ar ne pagal 
dorovės dėsnius, ar meilė sutinka ar ne su prigimta daiktų 
tvarka. 

4) Instinktivinė ir laisva. Tai savęs paties meilės 
padalinimas. Pirmoji yra ta, kur žmogus pačia savo prigimtimi 
ar instinktiviai nori ir daro sau gera. Antroji — kur žmogus 
ne vien gamtos spiriamas ar instinktiviai, bet laisvai, arba su- 
prasdamas ir norėdamas, linki ir daro sau gera. 

Kadangi instinktivinė meilė savaime egzistuoja ir veikia, tai 
nebereikia jos įsakyti. Be to, savaime aišku, kad draudžiama 
neteisi meilė. Žmogui įsakyta tėra teisi laisva meilė savęs paties. 
Bet reikia atsiminti tai, kad vargu rasi tokį žmogų, kuris nemy- 
lėtų savęs. Todėl čia iš tiesų tereikia kalbėti apie meilės tvarką. 
Taip, kiekvienas, mylėdamas save, turi laikytis prigimtos daik- 
tų tvarkos. Todėl Dievas turi visados būti pirmojoje vietoje, dva- 
siniai dalykai turi būti laikomi vertesniais, nekaip materijaliniai 
dalykai ir t. t. 

Kadangi žmogus turi tvarkingai save mylėti, tai neteisingi 
yra: a) kraštutinis misticizmas, kur tik Dievas tesąs mylėtinas; 
b) kraštutinis altrujizmas, kur siūloma labiausiai mylėti huma- 
niškumą ir jam subordinuoti kiekvieną kitą meilę, ir c) egojiz- 
mas, kur pats save mylėtinas esąs labiau ir kita temylėtina dėl 
savęs. 

5. Žmogus turi prigimtų priedermių savo sielai. 

Žmogaus siela yra dvasinė. Todėl ji nenyksta, nėra sunaiki- 
nama. Tokiems dalykams nereikia išsilaikyti, jų išlaikyti. Jiems 
tereikia tobulėti. Todėl visos žmogaus priedermės sielai suve- 
damos į priedermę tobulėti. 

Žmogaus siela tobulėja, tobulėjant dviem esminėms jos ga- 
lioms, būtent, protui ir valiai. Todėl kiekvienas žmogus turi 
vengti to, kas kenkia protui ir valiai, ir gerinti protą ir valią. 

Proto objektas — tiesa. Todėl žmogus turi nemeluoti, vengti 
neteisingų dalykų. Be to, kiekvienas žmogus turi mėgti, siekti ir 
ieškoti tiesos. 

Žmogus turi pažinti, sužinoti visa tai, ko reikia jo luo- 
mo ir profesijos priedermėms įvykdyti. Pirmiau ir labiau reikia 
sužinoti svarbesnius, reikalingesnius dalykus ir tik paskui tai, 
kas naudinga. Konkrečiai kalbant, čia pirmiausia eina pažinimas 
Dievo ir sužinojimas visų tikybinių priedermių. Toliau eina sta- 
čiai savo luomo ar profesijos, verslo priedermės. Jos, žinomai, 
yra labai įvairios: kitos valdininko, kitos mokytojo, kitos tėvų, 
vyro, žmonos ir t. t. Paskui jau eina kitos tiesos. Jų sužinoti 
net nėra įsakyta. Bet kadangi jos daug padeda individinei ir 
socijalinei žmogaus laimei, tai vis dėlto rekomenduojamos. 


Žmogaus valios objektas — gera, dora. Todėl reikia vengti 
blogo, nedoro ir siekti, daryti gera, dora. 

Žmogus visados turi vengti moralinio blogo, būtent, nuodė- 
mės, nes paskutinioji prieštarauja žmogaus moralinei prigimčiai. 
Atbulai, nėra griežtai įsakyta vengti fizinio blogo, nes ši nege- 
rovė savaime teprieštarauja gamtai ir nuo jos ne visados tegali- 
ma net išbėgti. 

Be to, žmogus turi siekti tai, kas moraliai gera (bonum, ho- 
nestum). Tai, kas šiaipjau naudinga ar malonu, bet neturi po- 
zityvinio moralinio pobūdžio. 

Geras gerui nelygus. Todėl pirmiausia siektina tai, kas labiau 
gera — turi būti laikomasi tam tikros eilės. 

Geriausias yra Dievas. Konsekvenčiai Jis pirmiausia siekti- 
nas. Paskui eina mūsų pačių laimė — laimė amžinoji. Dar toliau 
turime kreipti akis į tai, kas įsakyta bažnytiniais ir valstybiniais 
įstatymais; turime žiūrėti savo priedermių. Tai kilnu ir nuo to 
priklauso mūsų laimė. Negalima užmiršti nė dorybių -- jos pa- 
deda įvykdyti priedermes. 

Kas turi ką daryti, tas taip pat turi vartoti reikalingas prie- 
mones tam dalykui įvykdyti. Valiai tobulinti priemonėmis, be 
kitko, eina apmąstymai tikybinių tiesų. Reikia dažnai daryti są- 
žinės sąskaitą. Tai jau senovės mokslininkai žinojo ir suformu- 
lavo: „Pažink save“. Čia reikia pažinti savo temperamento blo- 
gus ir gerus palinkimus, pavojus, priemones pavojams išvengti 
ir t. t. Dar reikia suformuoti moralinį charakterį, kur valia ga- 
lėtų nepasiduoti prigimtiems ir įgytiems blogiems palinkimams, 
atsispirti aistrų užpuolimams ir t. t. Galop, reikia suieškoti, su- 
žinoti ir siekti tikrą savo pašaukimą. Pamatas — kiekvienas 
žmogus savaime turi tam tikrų fizinių, intelektualinių, dvasinių 

palinkimų ar gabumų. Vienas žmogus daugiau tinka vienam: 
dalykui, kitas kitam, trečias dar kitam. Suradęs savo pašaukimo 
siūlo galą, įsėdęs į jo vežimą, lengviau įvykdysi priedermes, to- 
buliau padirbsi savo darbą, stačiai nulėksi į padanges, už de- 
besų, pasieksi atsčiausias žvaigždes ir t. t. 

6. Žmogus turi prigimtų priedermių savo kūnui. Konkrečiai 
kalbant, žmogus savaime turi išlaikyti kūną ir fiziškai tobulėti. 
Pirma turi išlaikyti, paskui tobulinti. 


Reikia išlaikyti kūną. Pamatas yra tas, kad žmogų padarė 
gamtos Kūrėjas. Žmogui Sutvėrėjas davė fizinių galių, paskyrė 
tam tikrą tikslą ir įsakė jį siekti. Todėl žmogus nėra savo kūno 
savininkas, tėra jo valdytojas, tvarkytojas. Tvarkyti reikia taip, 
kaip įsakyta. Štai ir plokštas priedermių savo kūnui. Be to, žmo- 
gui prigimta rūpintis savo sveikata, gyvybe, fizine kūno gero- 
ve. Tai gamtos rodyklė, jog reikia rūpintis kūnu. Kalbamąją 
priedermę dar rodo prigimtas pasitenkinimas, malonumas, kurį 
jaučiame, rūpindamiesi išlaikyti kūną. 

Žmogus turi negatyviai ir pozityviai išlaikyti savo kūną. 

Pirmasis dalykas įsako saugotis viso to, kas kenkia sveika- 
tai, užmuša gyvybę, sužeidžia ar bent susilpnina kūną. Todėl 
draudžiama sau galą daryti, susižeisti, girtauti, persivalgyti, 
badauti, tinginiauti, paleistuvauti ir t. t. 

Antrasis dalykas įsako vartoti priemones, reikalingas svei- 
katai, gyvybei ir fizinėms galioms išlaikyti. Todėl reikia rūpin- 
tis tinkamu maistu, žmoniškai apsidaryti, pasiilsėti, reikia rū- 
pintis kūno higiena, kūno kultūra ir t. t. 


Žmogus turi vartoti visas paprastąsias priemones, reikalin- 
gas kūnui išlaikyti. Tai tos priemonės, kurias nesunkiai, be re- 
liatyviai didelių išlaidų galima įgyti ar vartoti ir išmintingi žmo- 
nės įprastai vartoja.  Sąmoningai nevartoti paprastųjų priemo- 
nių tam tikrose aplinkybėse gali būti tas pat, kas ir tyčia kenkti 
sveikatai, trumpinti gyvenimą ar net padaryti sau galą. Atbu- 
lai, nėra įsakyta vartoti nepaprastųjų priemonių kūnui apsau- 
goti ar išlaikyti. Taip, galima neiti pas gydytoją, jei bent relia- 
tyviai yra labai brangu; juo labiau neįsakyta pavojinga ar labai 
skaudi, sunki ir didelė operacija ir t. t. 

Reikia saugotis net pavojaus, tykojančio gyvybei, nes kas 
nesibijo pavojaus, nuo pavojaus ir žūna. Į gyvybės pavojų įsi- 

statyti tegalima dėl labai didelių, labai svarbių, universalių ir 
už atskiro žmogaus gyvybę svarbesnės prigimties priežasčių, 
pvz., tikėjimui, tikybai, tėvynei ar valstybei ginti, žmonėms gel- 
bėti didelėje nelaimėje, mokslui pavaryti į priekį ir tt. Tai 
kartais net gali būti įsakyta, pvz., ginti tėvynę nuo užpuolikų. 

Dar skyrium pakalbėtina apie nusižudymą. 

Nusižudymas skirstomas tiesioginis ir netiesioginis. Pirma- 
sis — kai stačiai ir laisvai nusižudoma, pvz., nusišaunama, nu- 
sinuodijama, nusiskandinama, pasipjaunama ir t. t. Antrasis --- 
kai netiesiog nusižudoma: be tikro reikalo išsistatoma į pavojų. 
Tai nusižudymas netikrąja prasme. Jo pavyzdžiais gali eiti ką 
tik kalbėtieji gyvybės pavojaus atvejai. 

Netiesiog nusižudyti, kaip jau matėme, kartais galima. 


Tiesiog nusižudyti niekados negalima, draudžiama.  Pama- 
tas yra šis: 1) Nusižudėlis įžeidžia Dievą. Įžeidžia dėl to, kad 
žmogus nėra savo kūno ir gyvybės savininkas. Jis tėra jų valdy- 
tojas, tvarkytojas. Todėl nieku gyvu negali suvartoti kūno 
ar gyvybės. Tegali vartoti ar naudotis. 2) Nusižudėlis padaro 
skriaudą pats sau, nes žmogus begyvendamas gali padaryti daug 
gero sau, susilaukti saulėtų dienų, pasiekti laimę. O čia tam 
visam užkertamas kelias ir net dvasiškai pražudoma save. 3) 
Įžeidžiami kiti. Be kitko, kiekvienas žmogus, visuomenės narys, 
turi pozityviai tarnauti, gera daryti visuomenei. (Čia pametama 
savo vieta. Be to, nusižudėlis savo paveikslu gangrenuoja kitus 
visuomenės narius. Nusižudėlis gal padaro nevienam artimes- 
niam asmeniui skriaudą, ištrėškia nevieną karčią ašarėlę bran- 
giems tėveliams, mieloms seselėms, broliams, pačiai, vaikams, 
Kaip tai galima daryti ir pateisinti! 

Kiekvienas žmogus turi fiziškai tobulėti, nes fiziškai tobu- 
las žmogus geriau galės atlikti savo priedermes, daugiau gera 
padaryti ir t. t. Be to, kas neina į priekį, tas eina atgal. Todėl 
fiziškai netobulėdamas, atsiduri problematinėje išsilaikymo pa- 
dėtyje. Tai, sakysiu, tam tikrai priklauso kūno išlaikymo sri- 
čiai. 

7. Žmogus turi rūpintis kitais dvasiniais ir materijaliniais sa- 
vo dalykais. Pirmieji — laimė, geras vardas ir t. t. Antrieji -—— 
apdaras, butas, maistas ir, apskritai, nuosavybė. Bet apie tai, 
mano nuomone, tiksliau kalbėti kartu su teisėmis į kitus ir prie- 


60 


dermėmis kitiems individams, nes jie glaudžiai yra susiję su kits 
kitu. 


J. Teisės į kitus ir priedermės kitiems 


1. Kiekvienas žmogus turi prigimtų teisių į kitus ir prieder- 
mių kitiems žmonėms, atskiriems individams. 

Taip, kiekvienas žmogus turi prigimtų teisių į kitus žmo- 
nes, individus, asmenis. Tai aišku jau iš to, kad kiekvienas žmo- 
gus turi priedermių Dievui ir sau pačiam. Tai kaip tik supo- 
nuoja teisę reikalauti, kad kiti nekliudytų atlikinėti anų pric- 
dermių. Kitaip tikslą siekti būtų įsakyta be priemonių, kas 
būtų aiškiausias prieštaravimas. 

Kiekvienas žmogus turi taip pat prigimtų  priedermių ki- 
tiems žmonėms, individams. Tai įrodo, be kitko, prigimtos in- 
dividinės teisės į kitus, nes teisės be koreliatyvinių prieder- 
mių būtų visai nenaudingos ir nevertos savo vardo. Toliau, 
kiekvienas žmogus turi gerai traktuoti savo prigimtį dėl jos 
vertumo. Tokią pat prigimtį turi taip pat kiti. Todėl ir kiti tu- 
ri būti gerai traktuojami. Štai ir turime tam tikrų priedermių ki- 
tiems. Dar toliau, žmogus savo prigimtimi yra socijalinis. To; 
dėl jis turi dėtis į draugijas — draugijas visuomenines, pvz., šei4 
mą, valstybę, ir kt. Čia žmogus galės sekmingiau patenkinti sa- 
vo reikalus, žmoniškiau gyventi, tobulėti. Visi šie dalykai būtų 
bergždi be teisingumo, meilės, dėkingumo, labdaringumo kits 
kitam. Ir vėl turime tam tikrų priedermių kitiems. 

2. Žmogaus prigimtas teises į kitus ir priedermės kitiems ga- 
lima suskirstyti maždaug taip pat, kaip aukščiau suskirsčiau 
žmogaus priedermes sau pačiam. Štai jų padalinimas: 

1) Bendrosios ir specijalinės. Į pirmąsias 1a- 
biausiai įeina meilė kitų. Antrosios — teisės ir priedermės kitų 
sielai, kūnui ir kitiems dalykams. 

2) Pozityvinės ir negatyvinės. 

3, Kiekvienas žmogus turi mylėti kitus žmones. Tai turi da- 
ryti pozityviai ir negatyviai. Tik teįsakyta draugiška meilė. At- 
bulai, neįsakyta egojistinės meilės. 

Įsakyta mylėti kitus dėl to, kad kiekvienas žmogus yra Die- 
vo sutvertas — sutvertas pagal Dievo paveikslą ir paskirtas am- 
žinajai laimei. Be to, žmogui prigimta mylėti ir užjausti kitus, 
gailėtis kitų. 

Kitus mylėti turime taip, kaip save, nes kitų meilės pama- 
tas yra tas pat, kur ir meilės savęs. Bet tai tėra kokis, ne kie- 
kis. Vadinasi, nebūtinai turime kitus mylėti tiek pat, kiek my- 
lime save. Save mylėti savaime galima daugiau už kitus. To 
niekas blogu nelaiko. 


Meilė kitų dar turi įvairių laipsnių. Tai priklauso nuo my- 
limojo objekto vertumo ir natūralinių sijų su kitais. Kalbamo- 
siomis sijomis eina. gentystė ar giminystė, draugystė, tautybė, 
tikyba ir t. t. Čia net kreipiama akis į objekto prigimtį ir sijų 
glaudumą. Todėl tėvus reikia mylėti pirmiau ir daugiau už 
kitas gimines, gimines daugiau už svetimus, savo tautos asme- 
nis daugiau už kitų tautų žmones ir t. t. Čia dar paaiškėja, 
kodėl save mylėti galima daugia už kitus — kiekvienas žmogus 
pats su savimi yra už visus glaudžiau susijęs. 


Skyrium pažymėtina, kad net priešus reikia mylėti. Tai da- 
rytina dėl to, kad meilės pamatas yra ne asmens savumai ar nuo- 
pelnai, bet žmogaus prigimtis, kilimo ir tikslo tapatybė. O prie- 
šas vis dėlto yra žmogus ir t. t. Tik kadangi priešai stovi nuo 
mūsų atstu, kur kas atsčiau už kitus, tai juos galima mylėti 
mažiau už kitus, nieko specijalaus jiems nereikšti; nėra prie- 
dermės daryti tai, ką įprastai darome draugams ar artimiems 
asmenims. . 

4. Kiekvienas žmogus turi prigimtų priedermių kitiems sie- 
los atžvilgiu. Tai, be kitko, pozityvinės priedermės kitų protui 
ir valiai ir draudimas įžeisti kitų protą ir valią. 

Kadangi proto objektas yra tiesa, tai draudžiama klaidinti 
kitus, pvz., skleisti neteisingus mokslus, hipokrizę (disimuliuo- 
ti dorą), neteisingai prisiekti ir meluoti. 

Plačiau pakalbėtina apie melavimą. 

Meluojama, kai viena sakoma, kita manoma. 

Meluoti,visados draudžiama. Pamatas yra tas, kad melavi- 
mas prieštarauja žmogaus kalbos tikslui: kalbos tikslas yra iš- 
reikšti savo mintis, o čia kita daroma, mintys yra visai kito- 
kios, priešingos. Be to, melavimas prieštarauja socijalinei žmo- 
gaus prigimčiai: melas — ardytojas pasitikėjimo, o be pasiti- 
kėjimo vieni kitais negalima bendrauti ir sugyventi. 

Nemelas — aiškiai melaginga ir netikėtina kalba ir juokai, 
nes čia žinoma neteisybė ir niekam nėra skriaudos. Taip pat 

nemelas — parabolės, alegorijos ir pasakos, kurios poezijoje ar 
grožinėje literatūroje vartojamos. Pamatas tas pat. 

Žmogaus valios objektas, kaip jau sakiau, yra tai, kas do- 
ra, teisinga. 

Kiekvienas pačia daiktų prigimtimi turi teisę reikalauti, kad 
nebūtų traukiamas į bloga, arba nuodėmę. Taip pat kitų nega- 
lima traukti į bloga, arba nuodėmę. Nesvarbu, kaip traukiama 
į nuodėmę, būtent, pozityviai ar negatyviai, pamokant, ragi- 
nant, patariant, įsakant ir t. t. 

5. Kiekvienas žmogus turi prigimtų priedermių kitiems kū- 
no atžvilgiu. 

Į kalbamąsias priedermes įeina tai, kad reikia respektuoti 
kitų gyvybę ir sveikatą: draudžiama sužeisti, užmušti, nužudyti 
ir sveikatą gadinti, jai kenkti. Pamatas — kiekvienas žmogus: 
turi teisę gyventi, turi sveikatos teisę ir t. t. Kitaip žmogus su-| 
kliudomas padirbti savo darbo dalį tautoje, visuomenėje; su- 
kliudomas yra sukrauti ko daugiausia nuopelnų ir pasiekti sa- 
vo tikslą, gal net amžinąją laimę; padaroma skriauda šeimai, ar- 
timiems asmenims ir t. t. Net pati širdis purtosi, pagalvojus apie 
tokius dalykus, tokią skriaudą. 


Užmušti ar sužeisti tegalima, teisiai ginantis nuo neteisingo 
užpuoliko savo ar kitų žmonių gyvybės (nors labai sužeis- 
ti), didelės vertės turtų ar nekaltybės. Tai daryti galima, kai 
nėra kito išėjimo pavojui išvengti. 

Gintis tegalima tiek, kiek reikia pavojui pašalinti. Todėl 
jei užtenka sužeisti, tai negalima užmušti; jei užpuolikas jau 
bėga, tai nebegalima nė sužeisti ir t. t. Negalima užmušti nei 
sužeisti, jei kitu būdu, pvz., teismo keliu, galima apsiginti ir t. t. 

Kalbamosios teisės pamatas yra tas, kad kiekvienas žmogus 
turi teisę vartoti visas reikalingas priemones gyventi. Tai da- 
ryti gali, kai neįžeidžiama kitų teisė gyventi. Tarp užpuoliko ir 
užpuolamojo asmens ištinka gyvybės teisių kivirčas, konfliktas. 
Čia viršų, aišku, ima nekaltasis. Todėl jis gindamasis neįžeidžia 
niekieno teisių. Be to, visos tautos nuo senų senovės yra įsiti- 
kinusios, jog galima gintis nuo neteisingo užpuoliko. Jei tokios 
teisės nebūtų, tai kiltų didelė negerovė — nekaltas žmogus ga- 
lėtų būti didžiausiai nuskriaustas, o užpuolikams būtų tik lai- 
mė, rojus. 


63 


6. Kiekvienas žmogus turi  prigimtų priedermių  šiaipjau 
įvairiems kitų asmenų dalykams. Be kitko, reikia respektuoti 
ir draudžiama įžeisti kitų laisvę, gerą vardą, teisę organizuotis, 
teisę dirbti, nuosavybę ir t. t. 

Kiekvienas žmogus yra laisvas. Jis turi tam tikrą lauką, ku- 
riame gali ką laisvai daryti ar nedaryti, elgtis. Mat, žmogus tu- 
ri tam tikrų teisių. Jas gali vartoti. Tai ir laisvė, 

Žmogaus laisvė vis dėlto nėra absoliuti. Nėra tokia, kad bū- 
tų galima daryti visa tai, kas į galvą ateina, ko įsigeidžiama, 
kas tik prisisapnuojama. Pamatas, be kitko, yra tas, kad žmogus 
yra visuomeninis ar socijalinis kūrinys. Čia susiduriama su kitų 
teisėmis, jas reikia respektuoti, veikimas turi būti koordinuotas 
ir kartais net subordinuotas. Todėl tvarkingas bendras gyve- 
nimas neįmanomas be teisių apribojimų. 

Žmogus negali daryti tai, kas teisiai draudžiama. Draudžia- 
ma ar prigimtine teise, ar pozityvinėmis Dievo teisėmis, ar baž- 
nytiniais ir valstybiniais įstatymais ir tt. Taip, daug dalykų jau 
savaime draudžiama. Kitus dalykus gali uždrausti ir draudžia 
Bažnyčia ar valstybė. Bažnyčia draudžia ar įsako tai, ko reikia 
sielų  ganymui. Valstybė gali uždrausti ar įsakyti tai, ko rei- 
kia visuomeninei gerovei. 

Draudžiama daryti bloga. Jei bloga įžeidžia kitų teises, tai 
galima teisiai reaguoti, ieškoti teisybės, atsiteisti, pvz., skųs- 
tis policijai, iškelti ieškinį teisme ir t. t. Jei bloga nepaliečia ki- 
tų teisių, tai sulaikyti begali kompetentingos įstaigos, visuome- 
niniai organai, tam tikra valdžia — Bažnyčia ar respektyviai 
valstybė.  Atbulai, privatiniai asmenys čion negali kištis, pri- 
verstinai uždrausti, teisti, bausti. Todėl negalima pateisinti 
žmonių linčo ir t.t. 

Skyrium pažymėtini šie dalykai: 

1) Žmogus gali laisvai galvoti, turi minties laisvę. Taip sa- 
koma. Bet tai bendras pasakymas. Iš tiesų žmogus teturi teisę 
galvoti tai, kas yra objektyviai teisinga, gera, dora.  Pamatas 
yra tas, kad žmogaus protas savo prigimtimi tarnauja tiesai -- 
ieško tiesos ir suradęs ir pažinęs ją pasako ar pristato žmogui. 
Jei jis klysta, tai neteisiai dirba savo darbą. Kai žmogaus pro- 
tas teisiai elgiasi, tai turime jį pripažinti. Atbulai, kai protas 
neteisiai atliko savo darbą, tai negalima reikalauti, kad kas 

priimtų ir gerbtų jo kalbą, galvojimą. Taigi, čia nėra minties 
laisvės. Tai spekuliatyviai kalbant. 

Praktikos srityje laisvėje galvoti glūdi laisvė kalbėti, rašyti 
ir daryti tai, ką žmogaus protas teisiai sako, kas darytina ar 
ko nedarytina. Mat, jei galima laisvai galvoti, tai nenuoseklu 
drausti laisvai kalbėti, rašyti ar daryti. Tai būtų net didelis iš- 
orinis neteisingumas — reikalaujama eiti prieš sveiko proto 
kalbą ar postuliatą arba stačiai prieš sveiką protą. 

2) Kiekvienas žmogus turi sąžinės laisvę. 

Sąžinė yra daliniai proto sprendimai, kuriais visuotiniai do- 
rovės pradai konkrečiai pritaikinami individiniams veiksmams. 
Sąžinė sako, ką žmogus atskiru atveju turi ar ko neturi daryti, 
ar gerai ar blogai ką padarė: ar visa tai sutinka su prigimtine ir 
apreikštosiomis teisėmis ir t. t. 1 

Ta dalyką, kad žmogus turi sąžinės laisvę, įrodo štai kas: 
Kiekvienas žmogus prigimtine teise turi gera daryti, blogo 
vengti. O tai sąžinė kaip tik atskirais atvejais diktuoja. Todėl 
prigimtine teise reikia klausyti sąžinės. Kadangi prigimtine tei- 
se įsakyta sekti savo sąžinę, tai ta pačia teise galima reikalauti, 
kad kiti nekliudytų įvykdyti aną priedermę. Kitaip dalykas bū- 
tų įsakytas siekti be priemonių. Tai prieštaravimas. 

Sąžinės laisvei vis dėlto reikia tikrai žinoti, jog sąžinė tei- 
singai kalba. Jei abejojama jos teisybe, tai jau nebegali būti vi- 
sos laisvės, nes draudžiama žinomai ir laisvai įsistatyti į pavo- 
jų suklysti, nusidėti. Be to, sąžinės laisvės negali būti tada, 
kai įžeidžiamos aiškios ir nepakrutinamos kitų teisės. Čia drau- 
džiama daryti tai, kas įžeidžia kitų teises. Todėl neteisingai 
kalba tie, kurie reikalauja absoliučios sažinės laisvės, kur apie 
sąžinės dalykus būtų galima galvoti, kalbėti ir juos daryti taip, 
kaip kam patinka. Tokios kalbos reiškia net tai, kad žmogus 
visai nepriklausąs dorovės dėsnių, jokių teisių, net paties gam- 
tos Sutvėrėjo. Tai nesąmonė |! 

3) Kiekvienas žmogus turi tikybos laisvę. 

Tikybos laisve dažnai vadinama kulto laisvė, kur įstatymais 
leidžiama visoms tikyboms laisvai viešai išpažinti savo tikybą. 
Tai priklauso socijalinei sričiai. 

Privatinė arba individinė tikybos laisvė yra tada, kai 
žmogus, individas, tikybos dalykuose gali sekti savo sąžine. 

Čia pasakytina tas pat, kas ir apie sąžinės laisvę. Todėl nieko 
negalima versti daryti prieš savo tikybinius įsitikrinimus, iki 
nepaliečiama kitų teisių. 

4) Draudžiama plėšti kitų šlovę, arba nereikale nežinantiems. 
pasakoti kitų blogus darbus, pasielgimus, neigiamus dalykus. 
Juo labiau draudžiama apkalbėti, t. y. neteisingai apie kitus 
kalbėti. Pamatas — tada žmogus nustoja gero vardo. O blogas 
vardas stumia žmogų į dvasinį purvyną, žmogų padaro nenau- 
dėlį visuomenėje ir t. t. Taigi šlovės plėšimas ir apkalbėjimai 
padaro didelę skriaudą žmogui, visuomenei ir t. t. 

5) Galima dėtis į draugijas arba žmogus turi teisę organi- 
zuotis. Pamatas yra šis: 

a) Žmogus vienas pats negali patenkinti visų dvasinių, in- 
telektualinių ir materijalinių savo prigimties reikalų. Be kitų jis 
negali tinkamai gyventi ar bent blogai tegyventų. Jo protinga 
prigimtis skūrs ir dvasinės galios džius. Tai negerovei pašalinti 
padeda draugijos. Čia sudedama daug rankų ar protų į krū- 
vą ir padirbamas vieno nepakeliamas darbas ir t. t. Todėl žmo- 
gus ir vadinasi „animal sociale“. Didelė nesąmonė būtų tai, kad 
gamtos Kūrėjas, padaręs žmogų lyg nebaigtą, būtų neleidęs jam 
vartoti reikalingų priemonių būtiniems savo reikalams pasiekti. 

Žmonės turi daug visai bendrų reikalų. Jie taip pat turi 
savo pačių reikalų. Paskutinieji pareina nuo visuomeninės pa- 
dėties ir teisių sielos aspiracijų. "Pvz., vieni reikalai yra artistų, 
kiti pirklių, treti ūkininkų, darbininkų ir t.t. Visai bendriems. 
reikalams atlikti dedamasi į šeimą ir valstybę. Bet nei šeima 
nei valstybė negali patenkinti visų teisių ir įvairių narių troški- 
mų. Atskiras žmogus pats juo labiau negali visai ar bent pa- 
kankamai patenkinti savo reikalų. Todėl žmogus natūraliai 
mato esąs linkęs ir net spiriamas sudėti savo energiją į krūvą su 
kitais, kurie yra tokiame pat ar panašiame reikale arba yra tokios 
pat, artimos profesijos, idealo ir t. t. Į krūvą sudėtos individų 
galios padaro naują kolektyvią jėgą ar galią. Paskutinioji jau 
gali nugalėti žmogaus kliūtis ir patenkinti žmogų. 

Žmogaus neužtektinumas yra prigimtas. To trūkumo vis dėlto 
nekenčia pati žmogaus prigimtis. Tai rodo, jog paskutinysis. 
dalykas taip pat yra prigimtas. Jo išėjimas — draugijos. Taigi, 
organizuotis žmogui prigimta. 

b) Žmogui prigimta tobulintis. Tai daryti įsakyta net prigim- 


66 


tine teise. Jei žmogus pats negali patenkinti visų savo reikalų, 
tai juo labiau vienas negali išsitobulinti. Tas pat ir dėl to paties 
dalyko pasakytina apie šeimą ir valstybę — jos negali visai iš- 
tobulinti žmogaus. Tai padaryti tegali žmogus, susidėjęs su ki- 
tais į krūvą, į organizacijas. Pačia žmogaus prigimtimi, kaip s2- 
kiau, įsakyta tobulintis. Todėl taip pat pačia prigimtimi įsaky- 
tomis laikytinos yra tos priemonės, kurių reikia kalbamajam 
dalykui pasiekti, būtent, organizacijos. 

c) Žmogus natūraliai yra linkęs kitiems padėti, kitus užjausti, 
kitų gailėtis, su kitais santykiauti, kitiems savo idėjas papasa- 
koti ir t.t. Tai žmogaus socijalumo ir draugiškumo žymės. Ne- 
sąmonė būtų tai, kad gamtos Kūrėjas būtų davęs kalbamųjų 
savumų ir nebūtų leidęs žmonėms jų tobuliau įvykdyti — glau- 
džiau susiartinti arba dėtis į draugijas. 

d) Kuriamos draugijos. Jos duoda labai daug privatinės ir 
visuomeninės, materijalinės ir dvasinės naudos. O visuotiniai 
naudingi dalykai priklauso žmogaus prigimčiai. Taigi, dėtis į 
draugijas prigimta. 

6) Kiekvienas žmogus turi priedermę ir teisę dirbti. 

Darbas subjektyviai vadinasi kiekvienas naudingas veiki- 
mas — veikimas fizinis, dvasinis ar protinis ir t. t. Darbas ob- 
jektyviai yra padirbtasis dalykas. Čia darbas suprantamas pir- 
mąja prasme. 

Darbas skirstomas fizinis, dvasinis, intelektualinis ir t. t. Tai 
pareina nuo darbo prigimties. 

Kiekvienas žmogus turi dirbti, nes darbas, apskritai, yra iš- 
silaikymo ir tobulėjimo šaltinis. 

Kiekvienas žmogus gali pasirinkti darbo rūšį. Turi teisę 
dirbti pasirinktąjį darbą. Turi teisę dirbti sau. Turi teisę dirbti 
kitiems ir už tai gauti užmokestį ir t.t. Tik neturi būti įžeidžia- 
mos kitų teisės, apleidžiamos kitos priedermės, pats darbas ne- 
turi būti draudžiamas, kenksmingas visuomenei ir t. t. 

Teisę dirbti įrodo pati galia ar sugebėjimas dirbti. Be to, 
darbas yra, kaip sakiau, išsilaikymo ir tobulėjimo šaltinis. Gy- 
vas žmogus į žemę nelysi. 

7) X prigimtinę teisę įeina net nuosavybė. 

"Nuosavybė yra tie daiktai ar dalykai, kurie tam tikrai yra 
susiję su kuriuo asmeniu. Tas daiktas priklauso man, ne kitam. 
Jis yra mano. Juo galiu tikrai ir laisvai disponuoti, naudotis ir, 
anot romėnų teisių, naudotis ir piktanaudoti (uti et abuti). 

Nuosavybė skirstoma išvidinė ir išorinė. Pirmoji 
vadinasi tie dalykai, kurie kam savaime ar išvidiniu būdu pri- 
klauso. Tai esminės ir integralinės kieno dalys, galios, savumai 
ir tt. Todėl sakome: mano siela, mano kūnas ir t.t. Antrieji 
vadinasi tai, kas turima iš šalies, įgyjama kuriais išoriniais 
veiksmais. Ta prasme sakome, jog žmogaus pastatytas ar pirk- 
tas namas esąs jo, nuosavus. Nuosavybė be restrikcijos supran- 
tama antroji. Ji yra tikroji nuosavybė. 

Nuosavybės objektu eina bet kurie materijaliniai daiktai, tuv- 
tai, teisės ir t.t., pvz., žemė, namai, apdarai ir servituto teisės. 

Galima skirti du nuosavybės atžvilgius ar dalykus, būtent, 
fizinį ir juridinį. Pirmasis yra pats materijalinis daikto ar da- 
lyko turėjimas. Antrasis — juridinė galia arba teisė daiktą ar 
dalyką laikyti savu ir juo disponuoti. Tai vadinasi nuosavybės 
teisė. Bet iš tiesų pati nuosavybė ir nuosavybės teisė, apskritai, 
pakaitomis vartojamos. 

Nuosavybės teisę teturi protingieji sutvėrimai.  Atbulai, jos 
neturi neprotingieji sutvėrimai, pvz., gyvuliai, nes jie neturi jo- 
kių juridinių galių, o nuosavybės teisė yra, kaip ką tik sakiau, 
tam tikra juridinė galia. 


Prigimtine teise galima įgyti ir turėti nuosavybę. Tai įrodo 
štai kas: . 

a) Kiekvienas žmogus turi teisę egzistuoti. Šiam reikalui 
reikia tam tikrų priemonių, reikia turėti iš ko gyventi ir t.t. 

Žmogus gyveni ne vien šiandien. Tariesi gyvensiąs ir rytoj, 
ir poryt, ir ilgiau, iki Dievas leis. Žmogų gali taip pat liga pri- 
spirti, nelaimė užklupti, senatvė prislėgti. Pati žemė žmogaus 
neišmaitins — nedaug teturi gatavų vaisių. Todėl žmogus, tu- 
rėdamas teisę egzistuoti, pačia daiktų prigimtimi gali įgyti 
visa tai, ko reikia visą amžių gyventi, ko reikia įvairiose gyve- 
nimo stadijose ir padėtyse. Taigi žmogus turi teisę turėti nuosa- 
vybę — nuosavybę patvarią, nuolatinę. 

b) Žmogus turi ne tik išsilaikyti, bet dar tobulėti. Čia to- 
bulumas suprantamas labiau intelektualinis. Šiam dalykui kaip 
tik reikia nuosavybės. Kitaip nebus laiko jam atsidėti — re1- 
kės rūpintis kasdienine duona. 

c) Moterystės ir šeiminiai reikalai kalba už nuosavybę. 
Mat, kiekvienas žmogus, susituokęs ir turįs vaikų, savaime turi 
vaikus išauginti, išmokyti, išauklėti ir net pasirūpinti materi- 


68 


jaline jų ateitimi, kad paskui jie galėtų ir turėtų iš ko žmoniškai 
gyventi. Tų dalykų nepadarysi be nuosavybės. 

d) Daug reikia žmogui uolumo, nuolatinių pastangų įgyti 
visiems tiems dalykams, kurių reikia išsilaikyti ir tobulėti. Be 
patvarios nuosavybės, negalint viltis įgyti privatinės nuosavybės, 
žmogui sunku būtų prisiversti tiek dirbti, nuolat ir sunkiai pra- 
kaituoti. Taigi, nuosavybė yra būtinas darbo akstinas. 

1) Privatinė nuosavybė daug padeda valstybei. Pamatas — 
be privatinės nuosavybės, kaip sakiau, nėra akstino dirbti. O 
be darbo nebus valstybėje turtų. Jei privatiniai asmenys yra 
turtingi, tai ir valstybė savaime yra turtingesnė ir gali paten- 
kinti daugiau savo reikalų.  Atbulai, materijaliai smunkant pri- 
vatiniams asmenims, sunkėja taip pat valstybės padėtis. 

f) Zmogus natūraliai yra linkęs turėti privatinę nuosavybę. 
Čia toks yra impetas, jog kartais net nesuvaldomai veržiamasi 
į prieki, net nepabūgstama neteisiai paliesti kitų turtų. 

(g) Privatinė nuosavybė visur ir visados buvo ir tebėra. Net 
laukinėse tautose yra bent šiokia tokia privatinė nuosavybė, 
pvz., ginklų, drabužių ir tt. Nuolatinės ir visuotinės tokios 
praktikos priežastimi tegali eiti žmogaus prigimtis. Taigi. 

Įgyti ir turėti galima ir reikia tų turtų, kurių reikia gyventi; 
tobulėti ir teisioms, nedraudžiamoms ir naudingoms savo prie-| 
dermėms, pareigoms ir pašaukimui įvykdyti: kas turi ar bent! 
gali ką įvykdyti, tas taip pat turi turėti teisę įgyti ar vartoti 
tam dalykui reikalingas nedraudžiamas priemones. 

Kitų turtų tik galima įgyti ir turėti. Bet nuo jų taip pat 
galima atsimesti, atsisakyti. Pamatas yra paprastas — jų ne- 
reikia gyventi ir tt. Dėl svarbių ir vertingų motyvų gali būti 
net patariama jų atsisakyti, pvz., antagamtiniam tobulumui pa- 
siekti. Jų atsisakyti kartais net reikia. Tai yra tada, kai jie kenkia 
žmogaus sielai, gali žmogų amžinai pražudyti. Tas pat pasa- 
kytina, kai jų būtinai reikia kitų gyvybei išlaikyti ir t. t. 

Žmonėms draudžiama yra paliesti kitų privatinę nuosavybę, 
pvz., vartoti, sugadinti, pasisavinti, užgrobti, vogti ir t.t. 

III. Šeiminės teisės 


Į šeimines teises įeina šeiminės teisės ir priedermės. 

Šeima, apskritai, galima pavadinti tuose pačiuose namuose 
gyvenančių asmenų lyg draugija. Ji skirstoma į moterystę 
(vyras ir žmona), šeimą tikrąja prasme (tėvai ir vakai) ir šei- 
myną (šeimininkai ir tarnai). Todėl šeiminės teisės taip pat 
skirstomos į moterystės, stačiai šeimines ir šeimynines. 


1. Moterystė 


1. Moterystė galima ir reikia skirti į patį susituokimą arba 
jungtuves ir iš čia kilusį nuolatinį ryšį, jau sueitą vyro ir žmo- 
nos moterystės draugiją, pačią moterystę. 

Pirmąjį dalyką galima apibrėžti: teisus ir individinis vy- 
ro ir moteries suėjimas į sutartį vaikams gimdyti, auginti ir 
auklėti. Antrasis — teisus ir individinis vyro ir žmonos jau 
įvykęs susibūrimas vaikams gimdyti, auginti ir auklėti. 

Moterystė yra tikra abišalė arba biliateralinė sutartis, nes 
turi visus esminius tokių sutarčių elementus, būtent, subjektą, 
objektą ir sutikimą. Subjektu eina šalys. Objektų — šalių ki- 
nai ir teisė naudotis vienas antro kūnu vaikų gimdymo srityje. 

Moterystė yra teisi sutartis, nes tvarkoma yra tam tikromis 
teisėmis. Ji tvarkoma prigimtine teise, pozityvinėmis Dievo tei- 
sėmis, bažnytiniais ir iš dalies valstybiniais įstatymais. 

Moterystė yra individinė sutartis. Vadinasi, ji abiem ša- 
lims yra tikra ar netikra, niekados negali vieną katrą šalį te- 
saistyti. 

Moterystė yra vyro ir moteries sutartis, atsieit, į mote- 
rystę tegali sueiti skirtingos lyties asmenys, ir tai ne trys, keturi, 
daug, gyva galybė, bet tik du. Tai savotiška, skirtinga nuo 
kitų sutarčių. 

Moterystės tikslas yra gimdyti, auginti ir auklėti vaikus. 
Bet apie tai kalbėsiu žemiau. 


71 


2. Moterystę sugalvojo ne žmonės, teisininkai ar kas kitas. 
Ją išleido ne Bažnyčia ir ne valstybė. Moterystė yra prigimti- 
nės teisės kilimo. Tai įrodo štai kas: 

1) Žmonėms palaikyti reikia vyro ir moteries lytinių san- 
tykių. Tam dalykui ir sutvertos dvi lytys — vyras ir mote- 
ris — arba duota galia gimdyti ir katrai lyčiai įpilti labai smar- 
kūs lytiniai geiduliai. Tai pasiekti, visi sutiks, geriausia mo- 
terystėje. 

2) Neužtenka žmogų pagimdyti. Dar reikia jį auginti ir 
auklėti. Reikia auginti jo silpnutį kūną ilgus ilgus metus. 
Reikia auklėti jo minkštutę dvasią, kad žmogus įgytų sveiką 
protą ir stiprią valią, taptų tikru žmogumi. Žmogui fiziškai ir 
dvasiškai išauginti, apskritai, reikia abiejų gimdytojų rankų. 
Vieno katro neužtenka. Dar reikia glaudžiausiai ir individua- 
liai nuolat bendrauti. Tokia ir yra moterystė. 


3) Moteris, lytiškai santykiaudama su daugeliu vyru, 
rečiau tepastoja. Tuo būdu kliudomas ar bent į pavojų išsta- 
tomas pats gimdymas vaikų. Tai yra prieš gamtos tvarką ir 
rodo, jog moterystė yra natūrali lytinių santykių padėtis. 

4) Moterystė buvo ir yra visose tautose. Kokia ji kartais 
buvo ar yra, vis dėlto yra moterystė. Tai yra ženklas, kad mes 
turime reikalą su tokiu reiškiniu, kurio šaknų reikia ieškoti 
pačioje gamtoje ar prigimtyje. 

Kalbėtąjį moterystės kilimą puola daugelis evoliucijonistų. 
Pasak jų, moterystė iš pradžių buvusi visai kitokia, būtent, iš- 
ėjusi promiskujiteto, giminių šeimos, punalualinės šeimos ir kt. 
stadijas. Tai rodą įvarūs senovės tautų pėdsakai ir šiandieninių, 
labiausiai nekultūringų, tautų įpročiai. 

Promiskujitetą galima pavadinti lytiniu komunizmu. 

Pagal promiskujitetą senų senovėje nebuvę jokios moterys- 
tės ir žmonės, nelyginant gyvuliai, lytiškai santykiaudavę su 
kits kitu, su bet kuo. Net tėvai su savo vaikais santykiaudavę. 
Tik paskiau šiek tiek sukultūrėję žmonės pradėję eiti į mo- 
terystę. 

Kuo remiasi promiskujitetas? (Gal iš tiesų rasta tautų be 
moterystės? Visai ne. Jau seniai specijaliai ištirta, jog tam 
tikros formos moterystė visados buvo ir yra visose net nekul- 
tūringiausiose tautose. Atbulai, nerasta tokios tautos, kurioje būtų 

buvęs ar būtų promiskujitetas!). Be to, promiskujiteto įrody- 
mai yra visai menki.  Pvz., sakoma, kad kai kuriose tautose 
žodžiai „žmona“ ir „mergaitė“ tą pat reiškią. Bet, jei tai 
net būtų teisinga, dar neįrodytų moterystės nebuvimo: neturė- 
jimas kurio termino dar nerodo idėjos nebuvimo. (Graikai, pvz., 
neturėjo net moterystės termino, bet niekas vis dėlto nesako, 
kad jie neturėję moterystės ir jos sąvokos. Sako, jog kai kuriose 
nekultūringose tautose jaunimas esąs lytiškai labai pasileidęs ir 
į tai nekreipiama akies. Tai esą promiskujiteto likučiai. Tai 
stačiai reikia neigti ir, jei taip norima, turime pasakyti, jog taip 
pat rasime tokių tautų, kurių skaistumas yra didelis. Dar sa- 
koma, jog graikų ir indų heterės, vadinamoji svečių prostitu- 
cija ir „ius primae noctis“ buvę ir esą promiskujiteto liekanos. 
Bet tai taip drastiškai tvirtinama, jog anot V. Cathrein'o, 
„tų tvirtinimų iš tiesų net neverta skyrium nagrinėti'?). Kiti 
promiskujitetą įrodinėja matrijarchatu, kur, bendrai lytiškai 
santykiaujant, tik aplinkui moterį tegalėjusi spiestis šeima, 
arba vaikai. Matrijarchatas kaip tik iš ko kito yra kilęs, kaip 
kalbėsiu žemiau. Taigi ir šis argumentas atkrinta. Todėl 
darvinistas W estermarck teisingai ir kategoriškai rašo: 
„Promiskujiteto hipotezė... yra visai nepamatuota ir iš esmės 
nemoksliška''3). 

Kadangi promiskujitetas yra neteisingas, tai „tuo pačiu“, 
sako V. Cathrein: „savaime subirėja daug nekultūringų 
moterystės kilimo hipotezių“*). Be kitko, atkrinta kai kurių 
kalba, jog pirmasis šeimos laipsnis buvusi giminių šeima, kur 
tik kai kurių kartų giminėms buvę uždrausta lytiškai santykiauti 
su kits kitu, pvz., tėvams su vaikais. Antrasis šeimos laipsnis 
buvusi vad. punalualinė šeima (punalua), kur broliai su sese- 
rimis nebegalėję lytiškai santykiauti. Tai rūšiai priklauso gru- 
pinė moterystė. Pagal ją buvę tuokiamasi ne atskirų porų, bet 
atskirų grupių, kur seserys buvusios bendros kita kitos vyrų 
žmonos ir broliai buvę bendri kits kito žmonų vyrai. Tokia 


1) V. Cathrein, Moralphilosophie,>5 II 397-398. 

2) T. p. 400: „Es lohnt sich wirklich nicht der Mūhe, diese Behaup- 
tungen im einzelnen Zu widerlegen““. 

3) The history of human marriahe, London 1891, 133. 

4) T. p. 398: „Damit fallen auch viele wilde Hypothesen ueber den 
Ursprung der Ehe zusammen“. 

grupinė moterystė tėra žinoma senovės brituose. O vienas fak- 
tas negali sudaryti bendros taisyklės. Tai tėra nenormalus reiš- 
kinys, monogamijos išsigimimas. Taigi. 

3. Kiekvienas daiktas turi tikslą. Kiekviena įstaiga ir 
draugija turi savo tikslą. Todėl ir moterystė negali neturėti 
tikslo. Taip, moterystė turi tikslą. Pasakysiu stačiai, ji turi 
ne vieną, bet keletą ir labai svarbių tikslų. 

Objektyvinis moterystės tikslas skiriamas į pirminį arba vy- 
riausią ir antrinį. 

Vyriausias moterystės tikslas yra gimdyti, auginti ir auklėti 
vaikus. Tai rodo anatominis šalių lyčių skirtumas, šalių skir- 
tingi palinkimai ir būdai, tam tikri sugebėjimai ir reikalas 
palaikyti žmones. 

Antrinis moterystės tikslas—šalių pagalba vienas antram ir tei- 
sus lytinių geidulių patenkinimas. Apie pirmąjį dalyką V. Ca- 
threin šiaip rašo: „Iš tiesų šiam tikslui savo prigimtimi tar- 
nauja moterystė, nes abi lytys papildo viena antrą tobulai gy- 
venti. Vienos lyties trūkumus pašalina antrosios lyties teigia- 
mumai ir vienos šalies dorybės turi progos išsirutuliuoti dėl 
antrosios šalies neigiamumų“!). Ne be reikalo ir Šv. Rašte pa- 
sakyta: „Viešpats Dievas taip tarė: Negera žmogui būti vienam. 
Padarykime į jį panašią“2). “O apie antrąjį dalyką pasakytina 
tai, kad lytiniai geiduliai yra stipriausi. Todėl labai lengva 
perimti saiką. Tai negera. Moterystė kaip tik reguliuoja juos 
protingai patenkinti. 

Subjektyvinių moterystės tikslų gali būti įvairių, padorių ir 
nepadorių, pvz., turtas, asmens gražumas, apgaulė ir t.t. Gali- 
ma tuoktis subjektyviniais padoriais tikslais. Tedraudžiama 
tuoktis blogu tikslu. 

4, Moterystė yra padorus ir nedraudžiamas dalykas, nes jos 
tikslai sutinka su protinga žmogaus prigimtimi, visos tautos mo- 
terystę laiko šventu dalyku ir teisingai religiškai tuokdavosi ir 


1) Moralphilosophie?, II 408-409: „„Diesem Zweck dient tatūchlich die 
Ehe ihre Natur nach, indem die beiden Geschlechter sich gegenseitig zum 
Vollkommen menschlichen Leben ergžnzen. Die Schwžchen des einen Ge- 
schlechts werden durch die Vorziūge des andern gehoben, und seine Tu- 
genden erhalten durch die Schwžchen der andern Veranlassung Zur Ent- 
haltung“. 

2) Prad. 2, 18. 


74 


tuokiasi, Kristus pakrikštytųjų moterystę pakėlė į sakramentus 
1t t, 

5. Nors moterystė yra reikalinga žmonėms palaikyti, bet 
savaime ir amžinai ar nuolat nėra, apskritai, įsakyta visiems 
žmonėms. Pamatas — žmonės yra natūraliai palinkę tuoktis. 
Todėl įsakymas tuoktis būtų nereikalingas, bergždžias. Įvairūs 
maltujistai net būkštauja, kad žmonės per daug nepagausėtų, ir 
siūlo sumažinti moterystes ar veisimąsi. 


Taip pat savaime neįsakyta tuoktis atskiriems asmenims. 
Pamatas — jei to dalyko neįsakyta visiems žmonėms, tai juo 
labiau negali būti įsakyta atskiriems asmenims. Be to, mote- 
rystė yra visų žmonių ar visuomeninis reikalas. Ne visi atskiri 
asmenys būtinai turi rūpintis visais žmonių reikalais. Tokia 
priedermė būtų nepakeliama našta. Dar pasakysiu, jog yra 
tokių naudingų visuomeninių pareigų, kurias nesusituokus ga- 
lima lengviau ir tobuliau eiti, pvz., kunigystė. Taigi pati vi- 
suomeninė gerovė kartais pageidauja atsisakyti teisės tuoktis. 

Tuoktis atskiriems asmenims įsakyta tegali būti atsitiktinai, 
pvz., pavojuje nesusitūrėti, reikale legalinti vaikus, ištesėti pa- 
žadėjimą tuoktis ir t.t. Tai teisingumo ar artimo meilės įsa- 
kymai. 

Kartais moterystė taip pat yra patariama. Pvz., erotinio 
temperamento asmeniui gal fiziškai ir dvasiškai sveikiau su- 
situokti, nekaip gašlumu degti. 

6. Moterystė turi du esminius savumus, būtent, monogamiją 
ir nesuardomumą. Ir tai: 

1) Monogamija teleidžia tuo pačiu metu tuoktis ir gyventi 
moterystėje vienam vyrui su viena žmona. Tai vienos poros 
arba porinė moterystė. 


Monogamijai prieštarauja poligamija. Jei vyras turi daug 
žmonų, tai poligamija vadinama poliginija arba poligamija tik- 
raja prasme. Jei, atbulai, viena žmona turi daug vyrų, tai poli- 
gamija vadinasi poliandrija. Be to, jei pirmajai šaliai tebesant 
gyvai, tuokiamasi su kitu asmeniu, tai bigamija. Jei tai daroma, 
tebegyvenant pirmosios ir antrosios moterystės antrosioms ša- 
lims, tai trigamija. Jei tuokiamasi, tebegyvenant trims antro- 
sioms šalims, tai tetragamija ir t.t. 

Poligamija griežtai draudžiama prigimtine teise. 


75 


Poliandrija prieštarauja pirminiams prigimtinės teisės įsaky- 


mams. Pamatas — ji labai įžeidžia, stačiai griauna vyriausią 
moterystės tikslą. Taip, moterys, lytiškai santykiaudamos su 
daugeliu vyrų, retai begimdo — kliudoma gimti naujai kar- 


tai. Be to, poliandrija visai kliudo auginti ir auklėti vaikus. 
Mat, tam sunkiam darbui reikia tėvo ir motinos rankų. Bet 
kas yra kieno tėvas, poliandrijoje nesuieškosi. 

Poliandrija prigimtine teise ne tik draudžiama, bet dar yra 
netikra, netikri visi šios moterystės ryšiai, išėmus tik pirmąjį. 
Pamatas yra tas, kad kitaip prigimtinės teisės draudimas būtų 
bergždžias — ne visi jo tesilaikytų. 

Poliginija prieštarauja antriniams prigimtinės teisės įsaky- 
mams. Pamatas — poliginija griauna antrinį moterystės tikslą, 
būtent, abišalę pagalbą, kur vyras neįstengs mylėti ir paten- 
kinti visų žmonų. Kas nežino, kad poliginijoje žmonos yra 
laikomos ne vyro draugėmis, bet tarnaitėmis, vergėmis. Toliau, 
poliginija neigiamai veikia auginimą ir auklėjimą vaikų — tėvas 
maža begali rūpintis atskirais vaikais ir tt. Dar toliau, nėra 
tarp vyro ir žmonos lygybės, kuri savaime išplaukia iš mote- 
rystės sutarties: žmona yra visa vieno vyro, o šis yra daugelio 
moterų, ir todėl žmona neturi visos teisės į savo vyrą, o šis į ją 
turi. Ir dar toliau, visame pasaulyje abiejų lyčių yra mažne 
tiek pat. Tai ne be tikslo. Galop, istorija sako, jog poligi- 
ninės tautos labai lėtai kultūriškai težengė į prieki ir gyventojų 
skaičius gausėja kur kas mažiau, nekaip monogaminėse tautose. 

Poliginija, kaip ir poliandrija, prigimtine teise ne tik drau- 
džiama, bet ir netikra — naikinamos visos naujos moterystės. 
Išimtis, žinoma, yra pirmoji moterystė. Pamatas yra tas pats, 
kur ir poliandrijos. 

2) Moterystė yra nesuardoma.  Pamatas — ardymas mo- 
terystės prieštarauja vyriausiam moterystės tikslui — auginimui 
ir auklėjimui vaikų. Ir tai, mažiems vaikams padaroma skriau- 
da auklėjimo atžvilgiu. Jei jie būtų jau paauktelėję, tai kas pa- 
rūpins jiems materijalinę ateitį. Jei vaikai ir visai būtų išaugę 
ir išauklėti, tai jiems dažnai tektų kištis į tėvų išsiskyrimo ki- 
virčus ir ne kartą, palaikydami vieną iš gimdytojų, užsitrauktų 
antrojo neapykantą ir t.t. Jei kas ir neturėtų vaikų, tai, labiau- 
siai šiek tiek nesutariant, tyčia vengtų jų, kad paskui būtų gali- 
ma lengviau išsiskirti. 

Moterystės ardymas taip pat prieštarauja antriniam mote- 
rystės tikslui — abišalei pagalbai. Mat, galint suardyti moterystės 
ryšį, maža kas tuokdamasis galvotų ir todėl nelaimingų moterys- 
čių būtų virtinėmis, būtų dildomas kantrumas ir savęs išsi- 
žadėjimas, be ko sunku su kitais sugyventi, žmona bebūtų 
menka vyro draugė ir negalėtų tinkamai mylėti ir gerbti vyro. 
Suardžius moterystės ryšį, taip pat moteries padėtis būtų blo- 
gesnė, nekaip vyro. Taip, vyras visados rastų sau kitą žmoną 
ir išgalėtų gyventi. To dalyko ne visados tegalima būtų pasa- 
kyti apie moterį, labiausiai šiek tiek senterėjusią ar išpylusią 
nemaža jėgų ir energijos vaikams gimdyti ir auginti. 

Toliau, suardomoje moterystėje žmogus ne tik negali pro- 
tingai patenkinti lytinių geidulių, bet, galima sakyti, dar dau- 
giau įijaudinamas ir atidaromos durys svetimoteriauti. 

Dar toliau, moterystės ardymas griauna visuomeninę ge- 
rovę — griauna valstybę, kurios pamatas yra moterystė, sėja 
nesutarimus, kelia kivirčus šalių ir jų genčių tarpe, gimdo daž- 
nas ir dideles bylas ir t.t. 

Jei moterystė būtų suardoma, tai nebebūtų jokio skirtumo 
tarp konkubinato ir moterystės, o konkubinatus visos tautos uja. 

7. Moterystės prigimčiai ir tikslui labai prieštarauja maltuzi- 
janizmo teorija. Ji savo vardą gavo iš anglo Malthus. Pagal šią 
teoriją žmonės gimstą geometrine proporcija (1, 2, 4, 8...), o 
mitimo produkcija tekylanti aritmetine proporcija (1, 2, 3, 
4...). Todėl greit gimsiąs visuotinis paupertizmas ir konsekven- 
čiai žiaurios išsilaikymo kovos pavojus. Tam pavojui už akių 
užbėgti reikią uždrausti beturčiams tuoktis ar jokiu būdu nepa- 
dėti jiems išlaikyti vaikų ir šiaip jau negimdyti daug vaikų. 

Maltuzijanizmo teorija yra neteisinga. Pamatas — neteisin- 
ga yra jos žmonių gimimo ir mitimo produkcijos proporcija. 
Žmonės gausėja ir produkcija kyla maždaug tokia pat propor- 
cija. Kai kur žmonės net mažėja, o mitimo produkcija iš tiesų 
didėja. Mitimo produkciją kelia kultūra. Čia net sunku užma- 
tyti galo. Be to, kalbamoji teorija prieštarauja prigimtai teisei 
kiekvienam tuoktis ir moterystės tikslui. 

8. Visi gali tuoktis. Tik vienam kitam trūksta kurių savumų 
tinkamai susituokti, moterystės pareigoms eiti, priedermėms at- 
likti ar kas stačiai yra nevertas tuoktis. Tada jau draudžiama 
tuoktis. 

Jei kalbamasis draudimas tiesiog liečia asmenį, tai vadinasi 
kliūtis. Jei tiesiog liečia ne patį asmenį, bet jungtuvių sutikimą, 
pvz., klaida, ar jungtuvių formą ar ką kitą, tai vadinasi trū- 
kumas. 

Prigimtinės teisės moterystės kliūtys yra šios: 

1) Apžadai. Tai bet kokie mergystės, tobulos skaistybės, 
celibato, eiti aukštųjų šventimų (subdijakonato, dijakonato, ku- 
nigystės) ir tapti vienuoliu apžadai. Mat, ką prižadėjai, turi 
įvykdyti. O anie prižadėtieji dalykai ar stačiai draudžia tuoktis, 
pvz., celibatas, ar vartoti moterystę, k. a. tobula skaistybė, ar 
įsako stoti į tokį luomą, kuris reikalauja laikytis tobulos skais- 
tybės. 

Apžadų kliūtis prigimtine teise drandžis tuoktis, bet jung- 
tuvių vis dėlto neardo, jungtuvės yra tikros: ji tesudaro asme- 
ninę priedermę ką daryti, bet paties dalyko neatiduoda į nuosa- 
vybę ir t. t. 

2) Negalia arba bejėgiškumas. Ji yra tada, kai 
negalima lytiškai santykiauti. Moterystę teardo ta negalia, kuri 
yra kilusi prieš jungtuves ir yra amžina. Priešbuvė negalia sa- 
vaime suprantama. Amžina negalia vadinasi tokia, kurios ne- 
galima pašalinti nedraudžiamu būdu ar be apytikrio pavojaus 
gyvybei ar didelės sveikatos skriaudos, pvz., eunuchai ir anor- 
chidija. Atbulai, moterystės neardo laikinė ir po jungtuvių ki- 
lusi negalia. 

Negalios kliūtis ardo moterystę dėl to, kad prieštarauja vy- 
riausiam moterystės tikslui, t. y. kliudo gimdyti vaikus. 

3) Ryšys. Ryšio kliūtis yra tai, kad niekas negali tikrai 
susituokti, tebeturint galią pirmesnei moterystei. 

Ryšio kliūtis savo vardą yra gavusi iš paties moterystės ry- 
šio, kuris ir kliudo eiti į naują moterystę. 

Ryšys moterystę ardo dėl to, kad moterystė yra porinė, vie- 
nos poros ir nesuardoma. 

4) Gentystė arba giminystė. Ji neleidžia šikesi su- 
situokti kai kuriems gentims arba giminėms tarpusavyje. 

Tikrai negali susituokti gentys pirmojoje tiesiosios linijos 
kartoje, t. y. tėvas su savo dukterimi ir motina su savo sūnumi. 
To padaryti negalima dėl to, kad tėvai yra prigimti vaikų vyres- 
nieji. Moterystė reikalauja tam tikros šalių lygybės. Tai du ne- 
sutaikinami dalykai. Be to, vaikams prigimta gerbti tėvus. Tai 

nesutaikinama su lytiniais santykiais. Todėl čia įžeidžiamas yy- 
riausias moterystės tikslas — vaikų gimdymas. Galop, visos 
kultūringos ir laukinės tautos, dvasiškai visai nesubankrutavu- 
sios, kalbamąją moterystę laiko jokia. 


Apytikriau negali tikrai susituokti taip pat kiti tiesiosios 
linijos gentys, pvz. senoliai su vaikų vaikais ir t. t. Tik čia te- 
kalbama apie tas genčių kartas, kurios gyvenime yra galimos, 
gali atsitikti. Atbulai, praktikoje nereikia ieškoti nebūtų dalykų, 
pvz., seniui Matusoliui ar su vidurinių amžių kai kuriais moks- 
lininkais (glosatoriais) Adomui žmonos šiandieninių  mergai- 
čių tarpe. 

Tą dalyką, kad kalbamieji gentys negali tikrai susituokti, 
įrodo maždaug tas pat, kas ir pirmosios tiesiosios linijos kartos 
moterystės netikrumą. 

Mažne tikrai žinoma, kad negali tikrai susituokti nė pirmo- 
joje šalutinės linijos kartoje gentys, t. y. tikrieji broliai su sese- 
rimis. Pamatas yra brolio ir sesers gerbimas vienas antro. Toliau, 
tokių tėvų vaikai įprastai gimsta nesveiki ir todėl  kliudomas 
vyriausias moterystės tikslas. Dar toliau, viliantis susituokti, 
artimas šeiminis seserų ir brolių gyvenimas pasidarytų pavojin- 
gas dorovei. Galop, broliui ir seseriai prigimta yra aversija ly- 
tiškai santykiauti su vienas antru. 

Prigimtinės teisės sutikimo trūkumai: 

1) Protoir supratimo trūkumai. Negali tikrai su- 
situokti tie, kurie neturi proto. Tai faktini laikiniai, nuolatiniai 
ir visiški bepročiai ir bent esminių moterystės dalykų mono- 
manai. 

Negali tikrai susituokti tie, kurie nežino ir nesupranta mo- 
terystės esminio objekto, esminių savumų (monogamijos ir ne- 
suardomumo), vyriausio tikslo, priedermių ir t. t. 


2) Klaida. Dėl jos moterystė yra netikra, kai sumaišomas 
asmuo, pvz., norima tuoktis su X, o susituokiama su Y. Mat, 
moterystės sutikimas liečia ar siekia patį asmenį, su kuriuo tuo- 
kiamasi, o čia sutikimo siekiamasis asmuo yra visai kitas. Taigi. 

3) Baimėir prievarta. Ji moterystę naikina tada, kai 
visai atima protą. Pamatas — tada žmogus neturi valios. O be 
valios nėra nė sutikimo. Atbulai, šiaipjau didelė, juo labiau 
maža baimė ir prievarta nenaikina moterystės, nes čia, nors va- 

lia ir supančiota, bet vis dėlto jos dar pakankamai yra ir todėl 
moterystės sutikimas savaime yra tikras. 

9. Moterystės šalys turi geroką plokštą tam tikrų teisių ir 
priedermių. Vienos iš jų yra bendros, kitos priklauso vyrui ar 
žmonai, arba, galima sakyti, yra specijalinės. 

Čia pasakytina štai kas: 

1) Nuo pat moterystės pradžios abi šalys turi lygią teisę ir 
priedermę savo moterystės lytinių santykių atžvilgiu. Kitais 
žodžiais kalbant, vyras ir žmona turi lygią teisę reikalauti iš 
vienas antro nedraudžiamai moterystėje lytiškai santykiauti ir 
priedermę su tuo sutikti. Atbulai, susituokę turi vengti drau- 
džiamų dalykų, pvz., onanizmo ir t. t. Be to, griežčiausiai drau- 
džiama lytiškai santykiauti su kitais. Tai svetimoteriavimas. 

Susituokusių lytinių santykių teisė ir priedermė savaime yra 
amžina — turi galią iki pat moterystės galo. Tik kartais sustab- 
doma. Štai kai kurie tie atvejai: 

a) Abi šalys gali pačios susitarti lytiškai nesantykiauti. Tik 
reikia žiūrėti, kad nebūtų pavojaus nesusitūrėti. 

b) Visiškas ir formalinis svetimoteriavimas sustabdo teisę 
reikalauti lytiškai santykiauti. Prašyti ir sutikti galima. Kalba- 
moji teisė sustoja tada, kai antroji šalis tikrai sužino nusikalti- 
mą. Teisė atgyjama tada, kai antroji šalis pažymėtai ar įsaisty- 
tai dovanoja nusidėjimą. Į saistytai — nepriverstinai lytiš- 
kai santykiauja su kaltąja šalimi ar svetimoteriavo su svetimu. 
Paskutiniuoju atveju rekompensuojasi neteisingumas. 

c) Jei teismas išskiria, tai teisė reikalauti ir priedermė sutikti 
lytiškai santykiauti sustoja tol, kol išskirta. 

d) Jei, lytiškai santykiaujant, būtų didelė skriauda antrajai 
šaliai, pvz., būtų artimas pavojus užsikrėsti limpamąja kuria di- 
desne liga ir t. t. 

2) Susituokę turi drauge gyventi, išvien misti ir drauge gu- 
lėti. Tai priklauso moterystės pilnačiai, nes kitaip negalima, kaip 
reikiant, pasiekti vyriausią ir antrinius moterystės tikslus. 

Drauge gulėti reiškia gulėti bent viename arba lengvai pri- 
einamame kambaryje. 

3) Vyras yra žmonos galva. Žmona turi jo klausyti. Tai vy- 
ro valdžia. 

Į vyro valdžią įeina vyriausia šeimos tvarka ir civilinis mo- 
kymas ir auklėjimas vaikų. Atbulai, į ją neįeina antagamtinė 
šeimos sritis, arba moralinis auklėjimas vaikų, ir esminės mote- 

xystės teisės. Tuose dalykuose abi šalys yra lygios. Bet ir vyro 
valdžios srityje žmona yra draugė, ne vergė ir t. t. Todėl vyras 
net savo valdžios srityje turi vadautis meile ir žiūrėti, kad visa 
būtų daroma abiejų naudai. Juo labiau vyras, fiziškai stipresnis, 
negali, gink Dieve, mušti žmonos. 

Kadangi vyras yra žmonos galva, tai turi žmoną globoti, 
ginti, prideramai išlaikyti ir t. t. Štai žmonai rekompensata. 

Vyro valdžią įrodo tai, kad moterystė yra tam tikra draugi- 
ja. Kiekvienai draugijai reikia pirmininko. Iš dviejų pirminin- 
kas būti tegali tas, kuris turi daugiau tam tikrų kvalifikacijų. 
Vyras kaip tik aukščiau stovi taip fizijologiniais ir psicholo- 
giniais kūno ir dvasios savumais, taip (ir tai svarbiausia) proto 
pribrendimu ir valios patvarumu, iš kurių paskutinieji du savu- 
mai kaip tik labai reikalingi kitiems valdyti. Kartais, tiesa, ir 
moterys turi tokių pat savumų, kaip ir vyrai, ar net ima vir- 
šų. Bet tai tėra atsitiktinai. 

Valstybė ir Bažnyčia, iš esmės laikydamosios prigimtinės tei- 
sės vyro valdžios, toliau ar detaliau išrutuliuoja vyro ir žmo- 
nos santykius. 


2 Šeima 


1. Šeimą sudaro tėvai ir vaikai. Tai yra tam tikra natūralinė 
draugija. Pamatas — šeima kyla, gimsta ar susidaro pačia daik- 
tų prigimtimi. Taip, vaikai yra tam tikras tėvų tęsinys, tam 
tikra jų dalytė. Be to, tėvai ir vaikai instinktiviai ar savaime 
myli kits kitą. Dar pridėsiu tai, kad šeima yra nuo senų seno- 
vės, senesnė, nekaip kitos sąjungos ar draugijos, pvz., valstybė. 
Ji buvo ir yra visose tautose. 

2. Vyriausias ir betarpiškas šeimos tikslas yra. auginti, mo- 
kyti ir auklėti vaikus. Antrinis ir betarpiškas jos tikslas — gim- 
dytojų ir šeimos gerovė, kur gerai išauginti ir išauklėti vaikai 
suteikia tėvams garbės, paguodos, pagalbos ir t. t. 

3. Šeima turi tam tikrų prigimtų teisių ir priedermių. Tai pri- 
klauso nuo šeimos tikslo. 

Vienos šeimos teisės ir priedermės priklauso tėvams, kitos 
vaikams. 

Visų pirma, tėvai turi vaikus mylėti. Bet, mano galva, šiai 
meilei, jos trūkumui netenka daryti priekaištų — kas nemyli 
savo vaikų! Todėl apie ją nėra ko ilgiau ir kalbėti. 

Be to, tėvai turi didžiausią priedermę, kiek galėdami, augin- 

ti ir auklėti vaikus ir net pasirūpinti materijaline jų gerove. Au- 
ginti ir auklėti vaikus reiškia progresiviai ir taisyklingai išrutu- 
liuoti fizines ir dvasines jų galias, kad jie taptų tobulais žmo- 
nėmis. Pamatas yra tas, kad vaikai turi įvairių tam tikrų galių. 
Jos generiškai yra visų tokios pat. Tik žmogus turi gerų ir blo- 
gų palinkimų. Auklėjimo dalykas yra išmokyti ir įpratinti pa- 
žaboti bloguosius palinkimus, blogąsias aistras ir įstatyti žmo- 
gų į geras vėžas, o geruosius žmogaus savumus sutvirtinti, iš- 
dirbti, ir tą padėtį stabilizuoti. Tas darbas tegali palengvai ir 
progresiviai eiti, nes daug yra kliūčių ir tokia jau žmogaus pri- 
gimtis, kad žmogus palaipsniui tegali pasidaryti tobulas. Kad 
auklėjimas būtų tvarkingas, reikia auklėti visas žmogaus galias — 
taip kūno, taip dvasios —, visą žmogų. Jei kurią vieną iš žmogaus. 
galių rūšį norima labiau išauklėti, tai reikia laikytis bent pro- 
porcijos, būtent, reikia žiūrėti, kad kūno kultūra nepakenktų 
dvasios progresui ir, atbulai, per didelė intelektualinė kultūra 
nepakenktų kūno sveikatai. 


Auklėjimą galima skirstyti į kūno, ką galime pavadinti au- 
ginimu, ir dvasios, ką vadiname auklėjimu. Pirmasis dar skirs- 
tomas fizinis ir civilinis. Į fizinį auklėjimą įeina gyvybė, sveika- 


ta, maistas, apdaras ir kūno kultūra; į civilinį — pasauliniai 
mokslai, amatas, verslai ir t. t. Dvasios auklėjimas — tikrasis. 
auklėjimas. 


Prigimtine teise priedermė ir teisė auginti ir auklėti vaikus. 
tiesiog priklauso gimdytojams. Tai įrodo štai kas: 


1) Žmogus gimsta silpnutis kūno ir dvasios atžvilgiais. Jam 
būtinai reikia kitų pagalbos. To dalyko reikia nuolat ilgai ilgai. 
Kas vaikui padės? Į šį klausimą sveikas protas stačiai atsako: 
„Tėvai“. Mat, jie pagimdė vaiką arba yra šiokie tokie netobulos. 
būtybės kūrėjai. Darbas pradėtas, bet nebaigtas. Kas pradėjo, 
tas taip pat turi baigti. Darbas nebaigtas kūno atžvilgiu. Todėl 
tėvai vaikus augina, atsieit, saugoja jų gyvybę, maitina, apdaro 
ir t. t. Darbas taip pat nebaigtas dvasios atžvilgiu. Žmogaus 
dvasios dalykai ar reikalai yra kur kas svarbesni, nekaip kūno 
reikalai. Todėl tėvai juo labiau turi rūpintis vaikais dvasios. 
atžvilgiu, būtent, turi juos mokyti ir auklėti. Be to, pati gamta 
lenkia tėvus auginti ir auklėti vaikus — tėvams prigimta meilė 
ir užuojauta vaikų, o vaikams meilė ir glaudimasis prie tėvų. 
Toliau, tėvams prigimtas tam tikras sugebėjimas ir galios ne tik 

auginti, bet taip pat auklėti vaikus. Pamatas — auklėjimas vai- 
kų yra labai švelnus, labai sunkus ir ilgas darbas. Jam atlikti 
reikia daug kantrybės, glaudžių santykių, nuolatinės ir nesuin- 
teresuotos meilės. Reikia malonaus ir neišnykstančio autoriteto 
— autoriteto, kuris verčia pasitikėti ir reikalauja klausyti. Tėvai 
natūraliai, amžinai ir karščiausiai myli savo vaikus. Nebaisūs 
jiems sunkumai, pasišventimas ir aukos. Iš kitos pusės, vaikai 
taip pat myli savo tėvus, prie jų yra prisirišę ir natūraliai jais 
pasitiki. Tarp tėvų ir vaikų yra glaudžiausi santykiai. Todėl 
niekas kitas negali taip išstudijuoti, suprasti ir taisyti vaikų sa- 
vumų ir t. t., kaip tėvai. 

2) Vyriausias moterystės tikslas yra auginti, mokyti ir auk- 
lėti vaikus. Moterystė yra prigimtinės teisės kilimo. Todėl ir jos 
tikslas yra tos pačios srities ar prigimties. 

3) Visos senovės ir šiandieninės tautos manė ir mano, kad 
tėvų dalykas esą auginti, mokyti ir auklėti vaikus. Todėl H u- 
go Grotius rašo: „Pasak senovės teisininkų, auklėjimas 
vaikų kyląs iš prigimtinės teisės“!). Kultūringų šiandieninių 
tautų teisių kodeksai tėvams net įsako mokyti ir auklėti vaikus. 
Nuo paskutiniojo dalyko neatsiliko nė Lietuvos valstybė, nes 
sen. Lietuvos Valstybės Konstitucijoje, nr. 78, pasakyta: „Vai- 
kų auklėjimas yra tėvų aukščiausia teisė ir natūralinė pareiga“, 
o nauj. Lietuvos Valstybės Konstitucijoje, $ 79, parašyta: „Vai- 
kų auklėjimas yra tėvų aukščiausia pareiga“. 

Tėvų teisė auginti ir auklėti vaikus yra nepašalinama. Jos 
negali paliesti nei valstybė nei kas kitas. Nuo jos nė patys tė- 
vai negali atsimesti. Pamatas — kalbamoji teisė yra prigimta ar- 
ba stačiai prigimtinės teisės dalykas. O kas prigimta, to niekas 
negali atimti ir t. t. 

Tėvų auginimo, mokymo ir auklėjimo teisė vis dėlto nėra 
absoliuti ar neribota. Pamatas — tėvai, gimdydami vaiką, neįgy- 
ja paties vaiko nuosavybės, kuria galėtų naudotis ir piktanau- 
doti. Ne; vaikas yra žmogus, o ne daiktas ar gyvulys. Pats 
žmogus ne šeimos nuosavybė. Todėl negali būti pavergiamas 
ar naudojamas savotiškiems kuriems tėvų tikslams, pvz., šei- 
mos garbei kelti, giminei gerinti ir t. t. Vaikai, tiesa, kūną 
gavo, kaip ir iš tėvų. Bet žmogui galią gimdyti ir sielą betarpiš- 
kai davė Dievas. Dievas taip pat yra vyriausias žmogaus tiks- 

las, ir jam reikės atsiskaityti iš gyvenimo elgimosi. Todėl vai- 
kas priklauso pirmų pirmiausia Dievui ir paskui pats sau. Be 
to, vaikas turi savo teisių. Be kitko, jis turi teisę, kad būtų išau- 
gintas, išmokytas ir išauklėtas. Turi teisę, kad kalbamasis da- 
lykas būtų atliktas žmoniškai, tikybiškai ir t. t. Kitais žodžiais 
tariant, vaikas turi teisę būti tinkamai parengtas pasauliniam ir 
dvasiniam gyvenimui. Galop, šeima egzistuoja vaikams padėti 
— padėti pasiekti tikslą. Kalbamoji priedermė taip pat yra ma- 
tas tėvų teisės į vaikus. 

Smulkiau kalbant, tėvų valdžia, arba teisės į vaiką, priklau- 
so Dievo. Todėl tėvai vaikus auginti, mokyti ir auklėti turi taip, 
kaip reikalaujama prigimtine ir pozityvinėmis Dievo teisėmis. 
Be to, moralinis ir tikybinis auklėjimas vaikų priklauso ne tik 
tėvams, bet taip pat Bažnyčiai ir kalbamajame dalyke patys tė- 
vai priklauso Bažnyčios. (Galop, net valstybė negali visai nesi- 
interesuoti tuo, kaip jos valdiniai ar piliečiai yra mokomi ir 
auklėjami. Taip, ji turi saugoti vaikus nuo tėvų piktanaudojimo 
(chimeriškas atvejas) ir apsileidimo. 

Tėvai turi fiziškai auginti vaikus. Todėl jie turi sergėti vai- 
kų gyvybę ir tai nuo pat pradėjimo iki gimimo, gimus ir t. t. 
Čia reikia taip vaiką saugoti nuo gyvybės ir sveikatos priešų, 
taip jam duoti visa, ko reikia jo gyvybei ir sveikatai. Pvz., pas- 
tojus reikia sunkiai nedirbti, nešokti, negerti alkoholio ir t. t. 
Tuo labiau negalima daryti abortų ir t. t. Vaikui gimus, nega- 
lima duoti jam tokių valgių ir gėrimų, kurie ardo sveikatą; rei- 
kia saugoti, kad nesusižeistų ir t. t.; reikia maitinti, apdaryti, 
duoti butą ir visa, ko reikia padoriai gyventi pagal išgales ir 
padėtį. To reikia, iki vaikas pats galės visa parūpinti, ir kraštu- 
tiniame ar dideliame reikale net per visą gyvenimą. 

Tėvai turi pagal išgales ir savo padėtį civiliškai išauginti 
vaikus, nes išaugęs žmogus kitaip neturės kur dėtis. 

Tėvai turi vaikus auklėti morališkai. Morališkas auklėjimas 
yra tada, kai auklėjama dorovės pradais. Jie rodo, kas yra gera 
ir bloga. Morališkai auklėtina yra dėl to, kad auklėjimas turi 
teisingai išauklėti žmogaus valią. O teisingumo norma eina do- 
rovė. Be to, kiekviename auklėjime neturi būti praleistas mora- 
linis auklėjimas. Jis visur turi eiti ir figūruoti pirmojoje vietoje. 
Kitaip sakant, šiaipjau auklėjimas gali turėti įvairių betarpiškų 
ir tarpiškų savų tikslų. Bet niekados neturi trūkti moralinio 

auklėjimo. Toliau, be dorovės auklėjimas priklauso gyvuliams 
ir įžeidžia laisvą ir moralinę žmogaus prigimtį. 

Tėvai turi vaikus auklėti tikybiškai. Vadinasi, moralinio ir 
morališko auklėjimo dorovės pradai yra imtini iš tikybos. Taip 
auklėti reikia dėl to, kad tikyba yra dorovės pamatas. Mat, ti- 
kyba moko, kurios yra priedermės Dievui, kitiems žmonėms ir 
pačiam sau. Ji taip pat moko, jog Dievas yra vyriausias žmo- 
gaus tikslas ir yra antagamtinė sankcija už gera ir bloga. Be to, 
žmogų tikybiškai auklėti reikalauja religinė jo prigimtis. 

Katalikai vaikus auklėti dar turi katalikiškai. Vadinasi, rei- 
kalaujamoji auklėjimo tikyba turi būti katalikų, nes ji viena ka- 
talikui tėra teisinga. 

Auklėti reikia nuo pat mažens. Pamatas — į ką jaunas įpra- 
si, tai senas teberasi. Jei tik suaugusiam amžiui būtų atidedamas 
auklėjimas, tai būtų per vėlai. 

Auginti, mokyti ir auklėti vaikus savaime turi patys tėvai, 
nes, be kitko, tėvai savo vaikus auklėti ir t. t. savaime sugeba 
geriau, nekaip kiti. Bet tėvai, apskritai, nėra nei tiek išsilavinę, 
nei tiek žino pedagogikos, nei tiek turi laiko, kad vieni patys 
galėtų tinkamai išmokyti ir išauklėti vaikus. Tai spragai už- 
kimšti arba tam darbui padirbti tėvai gali naudotis kitais asme- 
tėvai vis dėlto atsako už blogą auklėjimą vaikų. Todėl jie šimtą 
kartų turi apsižiūrėti, į visas šalis apsidairyti, kam duoda vai- 
kus mokyti ir auklėti, ir paskui turi kontroliuoti savo įgaliotus 
mokytojus, auklėtojus ir t. t. 

4. Tėvų į vaikus teisių suma sudaro tėvų valdžią. Ji nėra 
nuosavybės, kaip senovėje buvo klaidingai manoma. Ji yra ju- 
risdikcijos. Tai aišku jau iš to, kad gimdytojai nieku gyvu negali 
savo vaikų ir jų veiksmų disponuoti savo naudai. Kitaip vaikus 
reikėtų laikyti tarnais ar lyg daiktais. 

Tėvų valdžios ar šeimos galva ar pirmininkas yra tėvas. 

Gimdytojų ar tėvų valdžia yra prigimtinės teisės.  Pamatas 
yra tas, kad, kaip sakiau aukščiau, tėvai savaime turi auginti ir 
auklėti vaikus. Todėl taip pat savaime turi turėti visas priemo- 
nes, reikalingas anam dalykui. Kitaip, aišku, būtų prieštaravi- 
mas. O į kalbamąsias priemones įeina tėvų valdžia, kuria tėvai 
gali tam tikrai tvarkyti vaikus, jiems įsakinėti ir t. t. Be to, pati 
šeima negali būti be valdžios. Tai pirmiausia ir priklauso tiems, 

kurie sudarė šeimą — tėvams. Dar, visose tautose yra tėvų 
valdžia. Kartais ji net per daug išplečiama. 


Pastebėjimas. — Kas pasakytina apie matrijarchatą? 

Matrijarchatą galima skirstyti tikrąja prasme arba 
ginokratija ir netikrąja prasme. 

Ginokratija yra tai, kad vyriausią moterystės ir šei- 
mos valdžią turi ne vyras ar respektyviai tėvas, bet 
žmona, resp. motina. 

Nėra buvę ir niekur nėra ginokratijos, nes niekur 
nesutikta tokios tautos, kurioje žmona visuotinai tu- 
rėtų daugiau teisių, nekaip vyras. Net tose tautose, 
kuriose yra matrijarchatas netikrąja prasme, tikrasis 
valdovas yra ne motina, bet tėvas. 

Matrijarchatas netikrąja prasme yra tada, kai vaikai 
pavadinimą ar pavardę gauna ne iš tėvo, bet iš moti- 
nos. Dažnai net įpėdinystė ir socijalinė padėtis gauna- 
ma iš motinos. Toks matrijarchatas yra buvęs ir tebėra 
kai kuriose nekultūringose tautose ir yra kilęs labiau- 
siai iš poligamijos, kur žmonos dažnai gyveno ar gy- 
vena skyrium su savo vaikais ir pagal jas skirstomi 
vaikai. Bet ir čia šeimos gelvą. yra vyras ar tėvas, ne 
žmona ar motina!). 


5. Vaikai tėvus amžinai turi mylėti, gerbti ir būti dėkingi. 
Tai savaime aišku, suprantama. 

Be to, vaikai turi tėvų klausyti. Tik klausymas klausymui 
nelygus. Ir tai, kol vaiko protas tebėra nepribrendęs, vaikas vi- 
sai turi pasiduoti tėvų auklėjamas. Todėl turi klausyti visuose 
dalykuose, kurie tik neprieštarauja prigimtinėms ir pozityvinėms 
Dievo teisėms. Kai protas jau pribrendo ir sūnus ar duktė te- 
begyvena pas tėvus, turi tėvų klausyti visuose tuose dalykuose, 
kurie liečia naminę, bendrą šeimos tvarką ir padorų  elgimąsi. 
Kai suaugęs sūnus ar duktė palieka gimtąjį lizdelį, tėvų namus, 
tai nebėra priedermės klausyti tėvų. 

Galop, vaikai reikale visados turi padėti tėvams. Tai savai- 
me aišku. 


1) Žr. V. Cathrein, Moralphilosophie,5 II 401-404, 434, 

3. Šeimyna 


1. Šeimyna yra tam tikras asmenų kolektyvas. Ją sudaro po- 
nas ir tarnai. Ji yra tam tikra šeima, šeimos paplėtimas, platesnė 
šeima. 

2. Kur susiduria bent du asmenys, jau gimsta tam tikrų tei- 
sių į vienas kitą ir priedermių vienas kitam. Todėl ir šeimynos 
kolektyvas turi tam tikrų prigimtų teisių ir priedermių. Tai po- 
no ir tarnų teisės į kits kitą ir priedermės kits kitam. 

3. Ponas turi gerbti tarno asmenį ir respektuoti jo teises. Tai 
nepašalinamas kiekvieno asmeninis turtas. 

Be to, ponas turi tarnus mylėti, neskriausti jų sveikatos, 
pvz., turi duoti sveiką butą. 

Toliau, ponas turi laikytis sutarties su tarnais, pvz., nerei- 
kalauti dirbti nenumatytų darbų, užmokėti algą ir t. t. 

Dar toliau, ponas turi tarnus prižiūrėti, rūpintis pastūmėti į 
priekį jų intelektualinį ir moralinį auklėjimą, jiems patarti, juos 
vertinti ir proteguoti, padėti. 

Galop, ponas turi respektuoti tarnų sąžinę ir leisti atlikti 
tikybos priedermes. 

Ponas, iš kitos pusės, turi teisę reikalauti, kad ir tarnai lai- 
kytųsi darbo sutarties, širdingai dirbtų darbą, jį gerbtų ir klau- 
sytų. 

4, Tarnų teisės ir priedermės yra koreliatyvios su pono tei- 
sėmis ir priedermėmis tarnų atžvilgiu. Ir tai, tarnai turi atlikti 
savo priedermes pagal sutartį ir tam tikrai gerbti ir mylėti savo 
poną. Be to, tarnai turi savo gyvybės, sveikatos ir gero vardo 
teisę. Gali reikalauti, kad nebūtų apkraunami nepakeliamais 
darbais, būtų gerbiami, leidžiama jiems atlikti tikybos prieder- 
mes, būtų teisingai atsiteista už darbą ir tt. 


0 

IV. Valstybė 


1. Apibrėžimas 


Valstybė visiems gerai žinoma, pažįstama. Ne visi vis dėlto 
ją vienaip apibrėžia. Net sunku išpasakoti visus valstybės api- 
brėžimus. 

Pasak vienų: „Valstybė yra tokia bendruomenė, kuri turi 
taisyklingą ir sutvarkytą priverčiamąją valdžią“!). Pasak kitų, 
valstybė esanti „žmonių masė, kuri bendrai gyvena tame pačia- 
me žemės plote ir valdoma yra vyriausio valdovo“). 


Tuodu valstybės apibrėžimai yra netobuli, nes tinka net ge- 
rai organizuotai plėšikų gaujai. 
Daug taip pat yra teisingų valstybės apibrėžimų?). Bet vals- 


1) R. Ihering, Der Zweck im Recht, Leipzig 1884—1886, IZ 304: 
„Der Staat ist die Cesellschaft als Inhaberin der geregelten und discipli- 
nierten Zwangsgewalt“. 

2) A. Menger, Neue Staatslehre?, Jena 1904, 157: „Ein Inbegriff 
von Menschen, die auf demselben Landesgebiet unter der Herrschaft eines 
hėchsten Machthabers zusammenleben““. 

3) Pvz.: V. Cathrein, Moralphilosophieš, II 462: „Der Staat ist 
eine natiirliche vollkommene Gesellschaft“; J. Donat, Ethica, Oeniponte 
1921, II? 91: „Status est coetus stabilis familiarum sub aliguo  regimine 
independenti perfectae vitae sufficientiae causa sociatus“; Fr. Varvel- 
10, Ethica et ius naturae, Torino 1923, 112 246: „„Unio plurium familia- 
rum ad communem temporalem felicitatem cooperantium, sub unico re- 
gimine“; G. B. Biavaschi, La moderna Concezione Filosofica dello 
Stato3, Milano 1923, 2: „,Nella sua piū lata accezione, lo Stato puo guindi, 
fin d'ora, essere definito come Nunione stabile di molti homini sotto la 
guida di una comune autoritė pel conseguimento ordinato di tutti guei 
fini, che sono proprii della vita sociale. In forma piū concisa, lo Stato ė 
una societa perfetta e naturale“; prof. P. Leonas, Teisės enciklopedi- 
jos paskaitos?, Kaunas 1931, 51: „Valstybė dabar taip yra nusakoma: ji 
yra gyvenančių tam tikroje teritorijoje ir priklausančių vienai politinei 
valdžiai žmonių sąjunga“; M. Romer'is, Valstybė, Kaunas 1935, II 

tybę apibrėžti bene teisingiausia ir trumpiausia šiaip: Valst y- 
bė yra prigimta ir tobula draugija, kurios 
tikslas yra visuomeninė gerovė. Šis apibrėžimas 
tinka kiekvienai valstybei. Tinka kelių dešimtų ar šimtų milijo- 
nų ir tobuliausiai organizuotai valstybei. Tinka taip pat primiti- 
viausiai valstybei, vienam kuriam savarankiškam miestui. Tinka 
net vienai savarankiškai šeimynai, turinčiai vyriausią lyg politinę 
valdžią. O apibrėždami valstybę, turime žiūrėti ne tik į šiandie- 
nines, bet taip pat senovės netobulas ir progresuojančias vals- 
tybes. 

Mūsų valstybės apibrėžime pasakyta: 

1) Draugija. 

Draugija vadinasi moralinis arba juridinis ir patvarus žmo- 
nių susidėjimas ar susibūrimas į krūvą bendram kuriam tikslui 
bendromis priemonėmis pasiekti. 


Esminiai draugijos elementai yra keturi, būtent: nariai, ry- 
šys, tikslas ir priemonės. Kai kurių nuomone, draugijos valdžia 
einanti penktu esminiu draugijos elementu. Kitų nuomone, 
ji teina esminiu draugijos savumu. Tai bene teisingiausia, nes 
įprastai pirma įkuriama draugija ir tik paskui renkama jos val- 
dyba arba valdžia. 

Valstybė vadinasi draugija dėl to, kad turi visus esminius 
jos elementus. Ir tai: 

a) Narius, t. y. daug žmonių. Taip, valstybę sudaro daug 
šeimų ir individų. Svarbiausia šeima. Tai tikrasis valstybės pa- 
grindas. Daugelis šeimą laiko net tikruoju valstybės nariu — 
nariu vieninteliu, tiesioginiu, o individus į valstybę teįskaito 
tarpiškai, per šeimą. Todėl kai kurie šeimas deda net į valsty- 
bės apibrėžimą, kaip matėme aukščiau, išnašoje. 

Tai galima pavadinti valstybės medžiaga. 

b) Ryšį. Juo eina visuomeninė gerovė, valstybės teritorija ir 
suma bendrų dvasinių, etninių ir kitų santykių. 

Visų pirma, svarbiausiu valstybės ryšiu eina visuomeninė 
gerovė. Ji žmones subūrė į politinę organizaciją arba valstybę ir 


335: „Valstybė — ...tam tikros teritorijos žmonių jų socialinei funkcijai 
vykdyti (arba, kas yra tas pat: jų socialiniams tikslams siekti) sąjunga, 
savo suvereninės valdžios konsoliduojama į neskaldomąjį funkcionalinį 
vienetą“. 

joje palaiko. Ji, kaip tuoj pasakysiu, taip pat eina valstybės 
tikslu. 

Toliau, valstybės ryšiu eina teritorija. Tarptautine pozityvi- 
ne teise valstybės teritoriją šiandien sudaro determinuotas že- 
mės plotas, prie to žemės ploto prišlijusi oro erdvė, teritorinė 
jūra, arba prie valstybės krantų prišlijęs jūros plotas (apie 3 jū- 
ros mylias, t. y. 5, 556 km), laivai ir aeronefai už savo teri- 
torijos ribų. Paskutinieji du, tiesa, tėra daiktai ir nėra teritorija 
tikrąja prasme, bet kai kuriais atžvilgiais net svetimoje jūroje ir 
kitų valstybių oro erdvėje laikomi lyg savo teritorijoje!). 


Valstybės teritorija eina tam tikru materijaliniu valstybės 
ryšiu. Juk žydų naciją riša etniniai, tikybiniai ir net tam tik- 
ros valdžios ryšiai. Bet jos vis dėlto nevadiname valstybe. Tik 
po Didžiojo karo pradėta kurti žydų valstybę Palestinoje. Bet 
čia jau turime teritoriją. 

Teritorija determinuoja valstybės valdžios sienas, kame vals- 
tybė gali, kame nebegali valdyti žmones, tvarkyti daiktus ir t. t. 
„Dabar“, sako P. Leonas: „teritorija yra vienas valstybės 
elementas tik ta prasme, kad ji nustato valstybės valdžios ploto 
sienas“). 

Teritorija valstybę padaro skirtingą nuo šiek tiek politiniai 
organizuotos nomadų tautos. Bet paskutiniąsias galima laikyti 
net turinčiomis teritoriją. Tai vieta, kurioje iš tiesų gyvenama. 

Dar toliau, valstybę riša etniniai, dvasiniai ir kiti ryšiai. 
Tepaimsiu tautybę. 

Tautybė, tiesa, nėra sumaišytina su valstybe. Ji tepriklauso 
etninei žmonių individybei, su kuria ne visados iš tiesų 
supuola politinė valstybės individybė. Kalbamąjį skirtumą 
rodo, pvz., Šveicarijos valstybė, kurią sudaro kelių tautų žmo- 
nės: vokiečiai, prancūzai, italai. Bet vis dėlto negalima neigti to 
fakto, kad tautybė yra viena iš svarbiausių juridinių ir istorinių 
priežasčių ar aplinkybių, kurios žmones subūrė į krūvą ir surišo 
į determinuotą valstybę. Jei kurią valstybę sudaro daug tautų, 
tai viena iš jų dažnai užima svarbesnę vietą arba dominuoja ar 


“. a4o 6 


i) Žr. A, Jaščenka, Tarptautinės teisės kursas, Kaunas 1931, 
I 165—172; Fr. von Liszt, Das Vėlkerrecht!!, Berlin 1918, 73—84. 
2) Teisės enciklopedijos paskaitos?, 54. 

bent teoriškai, laiko svarbiausiu konstitutyviniu valstybės 
pagrindu. 

Kalbamąjį ryšį galima pavadinti valstybės forma. 

c) Tikslą. Tai visuomeninė gerovė. Apie ją skyrium kalbėsiu 
žemiau. 

d) Priemones. Tai įstatymų leidyba, teismas ir vykdomoji 
valdžia. Apie tai taip pat kalbėsiu žemiau. 

Valstybė turi net esminį draugijos savumą, būtent, valdžią. 

2) Prigimta. Vadinasi, į valstybę dėtis prigimta arba 
valstybė yra prigimtinės teisės kilimo. Plačiau žr. žemiau. 

3) Tobula. 

Tobula draugija yra ta, kuri turi vyriausią atskiros prigimties. 
tikslą ir bent de iure visas priemones jam pasiekti. Ji savo srity- 
je nepriklauso jokios kitos draugijos. Pasakiau bent de iure. 
Vadinasi, tobulai draugijai užtenka turėti teisę reikalauti to, ko 
reikia jos tikslui pasiekti. Ar iš tiesų reikalaujama, klausoma, 
gaunamos priemonės ar ne, nesvarbu. Jei tobulai draugijai bent 
de iure neužtektų priemonių, tai jos tobulumas būtų labai 
problematiškas: geresniais laikais būtų tobula, o per audras, 
sukūrius, pvz., anarchijos metu, nebe tobula. 

Tobulos draugijos tėra dvi, būtent, Bažnyčia ir valstybė. Vi- 
sos kitos draugijos yra netobulos. 

Valstybė yra tobula draugija dėl to, kad turi vyriausią atskiros 
prigimties tikslą ir priemones jam pasiekti. Tikslu eina visuome- 
ninė gerovė. Jis yra pasaulinės srities — valstybės siekiamoji 
visuomeninė gerovė yra pasaulinė. Valstybės priemonės, kaip 
jau minėjau aukščiau, yra įstatymų leidyba, teismas ir vykdo- 
moji valdžia. 

Valstybė savo srityje yra nepriklausoma arba suvereni. Va- 
dinasi, savo srityje niekieno nepriklausomai gali pasirinkti tin- 
kamas priemones, kelius savo tikslui pasiekti, dirbti savo darbą. 
Tik reikia gerai atkreipti akį į pasakymą „savo srityje“, nes ki- 
tose srityse valstybė neturi galios, teisių, negali į jas kištis, ne- 
gali būti ir net nepriklausomumo. 

Valstybė yra moralinis arba juridinis asmuo. Todėl turi sa- 
vų teisių ir priedermių, kurių neturi ir negali turėti atskiri fizi- 
niai asmenys. Tuo būdu valstybė iš esmės yra skirtinga nuo tų 
individų, kurie ją sudaro, ir daugeliu atžvilgiu priklauso vyres- 
nei sferai; jos pačios niekaip negalima laikyti tik piliečių sudė- 

timi ir jos teisių — individų teisių suma. Ji yra sudėtinis vie- 
netas (Gesamteinheit), o ne kažkoks sudėtinis dauglytis, daug- 
asmeninis dalykas (Gesamtvielheit), kaip teisingai sako P. 


Tischleder!). 
2. Istorija 


Žmonių istorijoje pirma eina individas, paskui šeima ir dar 
paskiau valstybė. Todėl sakome, jog valstybė yra jaunesnė, ne- 
kaip individas ir šeima. 

Nors valstybė yra jaunesnė, nekaip individas, bet individas 
ilgainiui daug nukentėjo nuo valstybės. Senovėje manyta, kad 
ne tiek valstybė esanti žmonėms, kiek žmonės valstybei. Todėl 
valstybė turėjo absoliučią valdžią į valdinius, o valdiniai neteko 
jokių teisių į valstybę, jiems beliko priedermės valstybei. Tai 
buvo Rytų valstybėse, graikuose ir romėnuose. Tik žyduose ir 
izraelituose valstybės valdžia buvo kur kas švelnesnė. Be to, 
mažose miestų valstybėse atskiri piliečiai galėjo dalyvauti 
valstybiniame darbe. Bet tai maža naudos tedavė pačių žmonių 
laisvei. Dar, romėnuose „paterfamilias“ turėjo didelę valdžią sa- 
vo šeimoje (familia) ir ją vartojo nepriklausomai valstybės. 

Senovės valstybėse tikyba formavo viešąjį gyvenimą. 

Vidurinių amžių krikščionių valstybėse valdžia dažnai buvo 
apribota, valdiniai ar piliečiai turėjo daug laisvės ir vadinamieji 
privilegijuotieji luomai (vyresnieji dvasiškiai, ponai arba „no- 
biles“ ir miestai) buvo įgiję daug privilegijų. Paskutinysis da- 
lykas dažnai neigiamai atsiliepė valstybės vieningumui ir pačiai 
valdžiai. Be to, viduriniais amžiais viešasis gyvenimas buvo 
persunktas krikščioniška dvasia ir pripažįstama Bažnyčios 
valdžia. 

Moderninės valstybės veržiasi į vieningumą, organizuotumą 
ir aktingumą, ir kėsinasi kištis į privatinio žmonių gyvenimo sri- 
tis ir tvarkyti. Piliečiai vis dėlto dažnai turi balsą valstybiniame 
gyvenime. Tai parlamentai, seimai ir t.t. Tik diktatūros daug su- 
siaurino ir net visai atėmė piliečių laisvę ir politines teises —- 
absoliučiai valdoma. Be to, valstybiniame gyvenime nebenori- 
ma paisyti krikščioniškos tikybos pradų ir valstybės pasinėrė 
vidaus kovų bangose. 


1) Die Staatslehre Leos XIII, M. Gladbach 1925, 61. 

Jei kalbėsime apie valstybės valdymo formos istoriją, tai tu- 
rime pažymėti, jog seniausia yra monarchija. Taip, seniausia 
Egipto, Indijos, Kinų, Babilonijos, Asirijos, Persų, Žydų ir Iz- 
raelitų istorija tekalba apie teisėjus ir karalius. Tik labai vėlai 
terandame respublikų. Tai aiškinama tuo, kad valstybės įprastai 
išsirutuliavo iš šeimynų ir patrijarchinės santvarkos, kur šeimynos 
galva ir patrijarchas yra vienasmeninė valdžia. Dar reikia pa- 
žymėti tai, kad nekultūringose tautose monarchas yra papras- 
tas reiškinys. 


3. Kilimas 


1. Kiekvienas daiktas ir įstaiga turi pradžią. Todėl valstybė, 
aišku, taip pat turi turėti pradžią. Bet daug yra jos kilimo 
teorijų. Pirma išdėstysiu savo nuomonę o kitas teorijas žemiau. 

2. Kalbant apie valstybės kilimą, reikia skirti vyriausią ir 
artimiausią padarančiąją priežastį arba valstybės kilimą in 
abstracto ir de facto. 

Vyriausia padarančioji valstybės priežastis yra prigimtinė 
teisė arba valstybė in abstracto yra prigimtinės teisės kilimo. 

Kalbamąjį dalyką įrodo štai kas: 

1) Žmonės turi daug įvairių natūralinių, fizijologinių, ekono- 
minių, intelektualinių ir dvasinių reikalų ir palinkimų. Žmogus 
pats vienas negali visų ar bent svarbiausių jų patenkinti. Nega- 
lima jų patenkinti nė šeimoje ir privatinėse ar šiaipjau  organi- 
zacijose. Tai padaryti tegalima platesnėje ir tobulesnėje draugi- 
joje, būtent, valstybėje. Tai žmogus jau jauste jaučia. Žmogaus 
prigimtis savaime linksta į tą pagalbos oazę. Žmogus prigimti- 
mi yra lyg spiriamas, verčiamas dėtis į valstybę.  Kalbamasis 
valstybės reikalingumas vis dėlto nėra fizinis, kaip materijalis- 
tai tvirtina. Jis tėra moralinis: žmonės turi dėtis į valstybę, bet 
laisvės neatimama. Kadangi žmogus turi dėtis į valstybę, tai 

iAristotelesjį tiksliai pavadino prigimtimi arba natūraliai po- 
liššne bntybe, 

2) Žmogus turi tobulėti, progresuoti. Visi žmonės turi pro- 
gresuoti. Bet to gražaus ir brangaus dalyko negali padaryti 
atskiri individai patys. Čia reikia kitų pagalbos. Tai daug pa- 
deda privatinės organizacijos. Bet be valstybės vis dėlto negali- 
ma sulaukti tikro progreso: reikia teises apsaugoti, reikia pa- 
galbos didesniems reikalams, platesniems užsimojimams ir t. t. 

3) Valstybės reikia žmonių teisėms tvarkyti ir saugoti. Iš 
tiesų, jei nebūtų valstybės, tai kas spręstų žmonių kivirčus, teis- 
tų žmones ir baustų nusikaltėlius? Tų dalykų negali padaryti 
žmonės patys, nes tada nebūtų galo kerštams ir muštynėms, o 
teisingumo nė per nago juodimą. 

4) Valstybė reikalinga yra individams, šeimoms, ir šeimy- 
noms apsaugoti ir ginti nuo užpuolikų — užpuolikų atskirų, 
gaujų, kitų šeimų ir šeimynų priešų. 

5) Istorija ir etnografija sako, jog žmonės visados ir visur 
gyveno ir gyvena politiškai arba valstybiškai susiorganizavę. 
Nėra tautos, kuri neturėtų jokios politinės organizacijos. Tos 
organizacijos, tiesa, kartais tėra menkutės, primitivios, bet vis 
dėlto turi visa tai, ko būtinai reikia valstybei iš esmės. Juo tau- 
ta kultūringesnė, juo politinė organizacija yra tobulesnė. 

Valstybė pergyvena daug vėtrų, audrų, perkūnijų. Išnyko 
atskiros valstybės. Bet neišnyko pati valstybė. Senųjų vietoje 
gimsta kitos ir tt. 


Visuotinių ir amžinų dalykų padarančioji priežastis savaime 


turi būti taip pat visuotinė ir amžina. Mūsų klausime tokia prie- 
žastimi tegali eiti žmogaus prigimtis. Taigi. 


6) Šv. tėvas Leonas XIII rašo: „Žmogui yra įgimta vals- 
tybiškai gyventi: kadangi jis pats vienas negali pasiekti visa tai, 
ko reikia šiaip jau gyventi, kultūrai, protui ir dvasiai ištobulinti, 
tai Dievo tvarka yra įgimta žmonėms dėtis į draugijas, atsieit, 
taip į šeimą, taip į valstybę, kur paskutinioji tegali gyvenimą 
padaryti pakankamai tobulą“!). 

3. Nors valstybė prigimtinės teisės kilimo, bet be žmonių 
rankų prikišimo negalėjo gimti. Tai artimiausia padarančioji 
valstybės priežastis. 

Kaip žmonės, klausydami prigimtinės teisės, de facto su- 
sidėjo į valstybę? Tai galėjo įvairiai įvykti. Čia tikslu skirti pir- 
mutinį valstybės kilimą ir iš jau esančių valstybių kilimą. 


sp 


Pirmuoju atveju valstybė galėjo kilti iš šeimynų arba patri- 


1) Ep. encycl. „Immortale Dei“, 1 nov. 1885: „Insitum homini natura 
est ut in civili societate vivat: iis enim necessarium vitae cultum et pa- 
ratum itemgue ingenii atgue animi perfectionem cum in solicitudine 
adipisci non possit, provisum divinitus est ut ad coniunctionemgue ho- 
minum nasceretur tum domesticam tum etiam civilem, guae suppeditare 
vitae sufficientiam perfectam sola est“. 

jarchinės santvarkos, patrimoninės santvarkos, prievarta ir susi- 
tarus. Vienu ar kitu būdu, o kartais maišytai. Ir tai: 

1) Valstybės dažniausiai kilo iš atskirų patrijarchinių šei- 
mynų, patrijarchinės santvarkos. Tai įvyko tada, kai šeimynos 
paplito ar pasidarė daug šeimynų. Paskutiniosios gyveno gal neto- 
li, greta kita kitos. Jas valdo seniausias šeimynų narys, galva, 
patrijarchas. Ilgainiui jis įgyjo net šiokią tokią ir paskui tikrą 
politinę valdžią. Vėliau jis ima ir vadintis teisėjas, karalius. To- 
kią valstybių pradžią aprašo jau Plato, Aristoteles ir 
Cicero. Tai rodo taip pat faktas, kad iš senų senovės visur 
pirmieji valstybių valdovai yra teisėjai ir karaliai, o ne preziden- 


tai ir t. t. Tą argumentą iškėlė jau Aristoteles. 

2) Valstybės galėjo kilti ir kilo taip pat iš patrimoninės 
santvarkos, kur daug šeimynų gyveno galingo ir nepriklausomo 
kurio žemės savininko teritorijoje. Tarp gyventojų ir pono pir- 
ma tebuvo įvairūs privatiniai santykiai, ryšiai, pvz., tarnų ir po- 
no. Buvo šioks toks priklausomumas. Ilgainiui tas priklauso- 
mumas virto politiniu. 

Galėjo būti ir taip, jog kurioje teritorijoje, žemės plote nepri- 
klausomai gyveno daug šeimų ir šeimynų ir įvairūs bendri rei- 
kalai jas stumte pastūmėjo į politinę kuopą, bendruomenę. 

3) Dažnai net jėga, prievarta, smurtu buvo paglemžti kiti į 
politinę valdžią. 2 

4) Kartais pažymėtai sueita į valstybę. Bet tai padaryti la- 
biausiai tegalėjo šiek tiek kultūringesni žmonės. Kalbamosios 
sutarties pavyzdžių nedaug teturime. Juo gali eiti Kalifornijos 


valstybė (1849). 


Antruoju atveju daugiau įvairumo ir tikrumo. Čia paminėti- 
nos šios valstybės kilimo formos: 

1) Atsidalinimas arba atskilimas. Jis yra tada, kai dalis 
valstybės atskila ir tampa savarankišku politiniu vienetu. Pa- 
vyzdžiu gali eiti net Lietuva, kuri atskilo nuo Rusijos. 

2) Padalinimas ar suskaldymas. Čia valstybė padalinama į 
nepriklausomas dalis. Pvz., Romos imperija 395 m. buvo pada- 
linta į Rytinę ir Vakarinę, Austrija — į daug dalių 1918 m. 

3) Autonomija, kur dalis valstybės pasidaro savarankiška, bet 
šiek tiek tebepriklauso pirmesnės valstybės ir į ją įeina, pvz., 
Brazilijos provincijos (1889), Amerikos provincijos pertvar- 
kytos į valstybes ir sudarytos Š. Amerikos J. Valstybės. 

4) Konfederacija ir sąjungos. Čia daug valstybių susideda į 
krūvą ir sudaro naują politinį vienetą. Jos kartais pasilieka 
sudedamosios dalys, pvz., Vokietija (1870), o kartais visai su- 
plakamos į krūvą, k. a. šiandieninė Italija. 

5) Naujas įkūrimas, kur valstybės steigiamos, sudedant ar 
suskaldant įvairias kitas valstybes ar jų dalis, pvz., iš žlugusios 
Romos imperijos kilo įvairios valstybės. 

4. Kitos valstybės kilimo teorijos yra šios: 

UDSocijalinės sutarties teorija. Ją galima su- 
skirstyti į dvi rūšis, būtent, vieni visai atmeta, kiti suponuoja ir 
net stačiai pripažįsta valstybės prigimtinės teisės kilimą. Pirmieji 
— T. Hobbes ir J. J. Rousseau, antrieji — Pufendorf ir scho- 
lastikai. 


T. Hobbes (1588-1679), anglas, empirizmo tėvas, tvirtino, 
jog seniau nebuvę valstybių ir žmonės nebuvę socijalūs. Kiek- 
vienas individas turėjęs neribotą teisę į visa. Teisių matu ėjusi 
atskirų asmenų nauda. Egojizmas ir prigimtas instinktas sau- 
goti save buvę vieninteliai žmogaus veiksmų pradai. Bet kadan- 
gi žmogus esąs pilnas įvairių blogų palinkimų, tai kilusi visuo- 
tinė kova su kits kitu (bellum omnium contra omnes). Tai ne- 
"gerovei pašalinti žmonės suėję į valstybės sutartį. Ta sutartimi 
individai atsisakę savo teisių ir perdavę jas steigiamai valsty- 
bei. Valstybė tapusi individų visų teisių savininke, ir kilęs nau- 
jas savarankiškas moralinis arba juridinis asmuo su savarankiška 
valia, kuri esanti visos visuomenės valia. Naujasis asmuo savo 
valią pareikšti vis dėlto tegalįs per konkretaus asmens valią. 
Todėl sueita į visuotinę kitą sutartį, kuria atsiduodama vienam 
ar keliems fiziniams asmenims, valdovui ar valdovams. Tuo bū- 
du valstybė buvusi baigta kurti. Tada gimusi teisingumo ir ne- 
teisingumo, teisių ir priedermių idėja: neteisinga tai, kas prieš- 
tarauja socijalinei tvarkai, ir net blogo ir gero skirtumas parei- 
nąs nuo valstybės valdovo valios ir t. t. Valstybės vyriausybės 
valdžia esanti absoliutinė, neribota. Todėl valstybės suverenite- 
tą sudarąs valstybės valdovas, bet ne žmonės, ne piliečiai!). 

J. J. Rousseau (1712-1778), prancūzas, rašo, jog žmonės 
seniau labai laimingai gyvenę: visko buvę pertekę, patenkinti, 
naudojęsi gamtos gėriais be troškulio, pavydo ir kivirčų. Bet 


1) Hlementa philosophiae de cive, Amsterdam 1696; Levirathan sive 
de civitate ecclesiastica et civili, 1651. 

kadangi žmogus esąs tobulesnis, nekaip kiti gyvuliai, tai ilgai- 
niui išradęs ūkį, pradėjęs vienoje vietoje gyventi ir išgalvojęs 
įvairių verslų. Iš čia kilusi individų ir luomų nelygybė, turtai, 
skurdas, vargai ir t. t. O dar iš čia įsidegusi neapykanta, barniai, 
užpuolimai ir t.t. Didesnei negerovei išvengti žmonės suėję į vals- 
tybės sutartį. Tai padarę atskiri žmonės su visais kitais žmonė- 
mis. Pagal kalbamąją sutartį kiekvienas žmogus visatai atida- 
vęs visas savo teises ir vėl atgavęs savo teises iš visatos. Tuo 
būdu gimęs moralinis arba juridinis asmuo, valstybė, kuri tu- 
rinti savo valią. Bendra ana valia sudaranti valstybės suvereni- 
tetą. Piliečiai turį vyriausią valstybės valdžią. Jie leidžią įstaty- 
mus per savo atstovus. Valstybės vyriausybė tik vykdanti įsta-- 
tymus. Piliečiai norėdami visados galį susiaurinti valstybės vy- 
riausybės valdžią ir net pašalinti ar pakeisti pačią vyriausybę. 
Priežasties nereikią!). 

T. Hobbes'o ir J. J. Rousseau socijalinės sutarties teorijos il- 
gai laikėsi daug teisės mokslininkų ir kt. Tik K. L. Haller pir- 
masis ją galutinai sukritikavo?). 

T. Hobbes'o ir J. J. Rousseau socijalinės teorijos yra netei- 
singos. Tai įrodo štai kas: 

a) Sutarties teorijos neturi įrodymų. „Gratis affirmatur, gra- 
tis negatur“. 

b) J. J. Rousseau teorija darvinizmo teoriją laiko įrodytu da- 
lyku ir deda į savo pagrindą. O ši teorija yra neteisinga. Netei- 
singas pagrindas — neteisingos išvados. 

c) Tvirtinama, jog žmonės suėję į valstybės sutartį. Tuo pa-- 
čiu pripažįstama priedermė laikytis sutarčių. Bet taip pat tvir- 
tinama, kad prieš valstybės sutartį nebuvę jokių priedermių. Iš 
kur, paklausiama, begimė dėsnis laikytis sutarties? Tai | priešta- 
ravimas. m PV Mai 

"d Kalbamosios sutarties teorijos neatsako į klausimą, 1š 
kur valstybės valdžia arba vyriausybė turi teisę ar gali reika- 
lauti viso to, ko reikia visuomeninei gerovei, kartais gali rei- 
kalauti net žmogaus gyvybės ir t. t. Žmonės davę visas valsty- 
bės teises. Bet visų valstybių teisių nė patys žmonės neturi, pvz., 
atimti gyvybę. Ko pats neturi, to nė kitam negali duoti. Mūsų. 
atveju žmonės negalėjo valstybei duoti visų jos teisių. 


1) Su contrat social, ou principes du droit politigue, Lyon 1790. 
2) Restauration in der Staatswissenschaft, Winterthur 1820, I. 

e) Tvirtinama, jog valstybė esanti individinių teisių suma, 
kurią žmonės sutartimi sudėję. Valstybės valia — pačių piliečių 
valia. Vadinasi, tie patys asmenys įsako ir klauso arba yra val- 
dovai ir valdiniai. Aišku, jog savo įsakymai priverstinai nesais- 
to. Tai negalima — prieštaravimas. Jei sakytume, jog žmonės 
savo teisę įsakinėti davę valstybei, tai patektume į aukščiau 
kalbėtąjį keblumą, būtent, jog žmonės galį duoti to, ko patys 
neturi. 


£) Jei kada būtų buvusi sudaryta tokia svarbi sutartis, vals- 
tybės sutartis, tai turėtų būti šiokių tokių pėdsakų, juos kaste 
iškastume, painiausius heroglifus išskaitytume. Jų kaip tik nie- 
kas neužsigriebė, niekur nėra. Praeitis tyli, kaip užburta pasakų 
karalaitė. 


g) Suponuokime, kad senovės žmonės suėję į valstybės su- 
tartį. Bet šiaip kalbant, jie daugiausia tegalėjo save surišti. Kaip 
jie galėjo mums uždėti tokius pančius? Kuria teise jie mus su- 
rišo, ta pačia teise mes galime atsirišti, atsimesti nuo sutarties ir 
grįžti į aną idilijos gyvenimą. Kam mums ir misti proza. Bet tai 
atidarytų plačius vartus anarchijai. Sakysi, jog valstybės sutarties 
laikytis reikią dėl visuomeninės gerovės. Bet tuo pačiu pripažin- 
si, jog socijalinė sutartis nėra vienintelis ir tikras valstybės ša 
jos valdžios šaltinis. 

h) Niekados ir niekur nebuvo ir nėra tautos, kuri nebūtų 
bet kaip ar bent šiek tiek politiškai organizuota. Tai, kaip jau 
kalbėjau aukščiau, rodo, jog valstybė yra prigimtas, ne vien 
žmogaus reikalas. 


Pasak Pufendorf'o, žmonės seniau buvę laisvi ir turėję ly- 
gias teises. Raskiau suėję į valstybę. Tai padarę dviejais pak- 
tais ir vienu dekretu. Pirmuoju paktu žmonės suėję su kits ki- 
tu (singuli cum singulis) į valstybę pačią visuomeninei gerovei. 
Ta valstybės sutartis tesaisčiusi tuos, kurie į ją suėję. Paskiau 
žmonės išleidę dekretą, kuriuo dauguma balsų nutarta valstybės 
valdymo forma. Ši sutartis saisčiusi visus tuos, kurie buvę su- 
ėję į pirmąjį paktą. Dar paskiau padarytas naujas paktas, pagal 
kurį išrenkamas vyriausias valdovas, valstybės vyriausybė, už- 
dedama jai priedermė saugoti piliečius ir rūpintis visuomenine 
gerove ir valdiniai pasižadėję jos klausyti. Kai kuriais atvejais 
galį užtekti net vienos valstybės sutarties. Valstybės sutartis ar 
paktas, apskritai, būtinas dalykas. Tuo kalbamoji teorija skiriasi 

nuo T. Hobbles'o ir J. J. Rousseau, kurie valstybės sutartį lai- 
kė laisvu aktu. Pasak Pufendorf'o, valstybės sutartys esančios 
tikroji i ir betarpiška valstybės kilimo priežastis. Tuo labai ski- 
riamasi nuo scholastinės teorijos, kuria valstybės sutartis lai- 
koma būtina sąlyga arba aplinkybe, ne priežastimi. Pufendorf 
valstybės valdžią vis dėlto suveda į Dievą!). 

Pufendorf'o sutarties teorijos ilgai laikėsi mažne visi protes- 
tantų teisių mokslininkai. 

Pufendorf'o teorijai užteks prikišti tai, kad valstybės sutar- 
tis iš tiesų negalėjo būti ir nėra vienintelė valst tybės | kilimo prie- 


teisingumas. "Paskutiniojo dalyko pamatas yra tas, kad valsty- 
bės kūrimo sutartis tegalėjo pagimdyti, dar tiksliau sakant, už- 
dėti visuomeninio teisingumo ar ištikimybės priedermes kits ki- 
tam, bet ne jų priedermes valstybei (Iegalinis teisingumas), kur 

galutinai kyla iš prigimtinės teisės (tas sal pasakytina apie kitus 
teisingumus, būtent, visuomeninį ir paskirstomąjį). 

Pagal vadinamąją scholastinę teoriją vyriausia padaran- 
čioji valstybės priežastis tėra prigimtinė teisė. Bet artimiausia 
ir betarpiška padarančioji jos priežastis esanti sutartis, vien su- 
tartis, pažymėta ar bent įsaistyta. Įkūrus valstybę, visa visuome- 
nė pačia prigimtine teise gavusi valstybės valdžią. Visuomenė 
valstybės valdžią perleidusi valstybės vyriausybei. Sutartis vis 

į dėlto telaikoma legalinio teisingumo ir valstybės valdžios be- 
tarpiška aplinkybe, ne priežastimi. Valstybės sutartis tesaistanti 
tuos, kurie gyveną valstybėje. 

Kalbamosios teorijos platintojas buvo Suarez2) ir jos lai- 
kėsi daug senovės scholastikų ir vienas kitas neoscholastikas; iš 
čia ir vardas sudarytas. 

Scholastinė valstybės sutarties teorija raišta tuo, kad visų 
valstybių artimiausia ir betarpiška padarančiąja priežastimi lai- 
ko socijalinę sutartį. Tikrai žinome, kad, kaip kalbėjau aukš- 
čiau, iš tiesų ir kitaip kilo valstybės. 

2) Pavergimo ir įpročio teorija. Pagl ją seno- 
vėje žmonės gyvenę gaujomis. Vieni iš jų buvę nomadai, kiti 
gyvenę vienoje vietoje. Nomadai arba klajojančios gaujos užpul- 


1) De iure naturae et gentium. 
2) De legibus. 

dinėdavusios ir pavergdavusios antruosius. Nugalėtojai įsakinė- 
davę tai, ką turį daryti pavergtieji. Paskutinieji dejuodami trau- 
kę jungą. Ilgainiui vis dėlto apsipratę ir nugalėtojų įsakymai 
virtę teise ir dorove, nes žmogus esąs įpročio subjektas: ką pir. 
ma darąs iš prievartos, tai paskui virstą antrąja prigimtimi. 
Kalbamąjį įprotį dar sutvirtinusi pastebėta valdžios nauda. 

Pavergimo ir įpročio teorijos laikosi L. Gumplovicz!). 

Pavergimo ir įpročio teorija yra neteisinga. Pamatas: 

a) Kalbamoji teorija padaryta iš vieno kito įvykio. To ne- 
užtenka valstybės kilimo teorijai. Be to, mes taip pat sakėme, 
jog valstybė kartais iš tiesų galėjo kilti pavergimo keliu. Bet 
tai nėra vyriausia padarančioji valstybės priežastis. Tai tėra ap- 
linkybė, kurioje įsikūrė prigimtine teise reikalaujama valstybė. 

b) Įprotis pats negali padaryti teisės. Romos vergai ilgai ver- 
gavo. Kas gali sakyti, jog vergija tuo pačiu buvusi pasidariusi 
teisinga. Lietuviai ilgai ilgai vilkome lenkų ir rusų jungą. Net 
iki kaulų pakyrėjo. Ar čia buvo pasidariusi teisė? Ne. Ir kai 
tik Didysis karas sunaikino Rusiją ir išblaškė Vokietijos ten- 
dencijas, mes tuoj pasiskelbėme nepriklausomais. Mus visas pa- 
saulis pripažino teisiais. 

3) Privatinių teisių sumos teorija. Pagal ją 
valstybė kilusi iš žmonių privatinių priklausomumo ryšių ir pri- 
vatinių sutarčių. 

Jei kalbėsime apie pirmąją šios teorijos dalį, tai žmonės pri- 
klausą vienas kito: vyras natūraliai valdąs savo žmoną ir vaikus, 
ponas — savo tarnus, mokytojas — mokinius ir t. t. Ta žmo- 
nių ryšių grandinė arba priklausomumas pasiekiąs tokį punktą, 
kur nebeturima vyresnės valdžios. Tai valstybė ir jos valdžia. 
Tarp valstybės ir kitų žemės savininkų, pvz., ūkininkų, tesąs 
žemės ploto ir valdžios kiekio skirtumas. Valstybės valdovas 
nuo privatinių asmenų tesiskiriąs galia, turtais ir nepriklauso- 
mumu kurio kito vyresniojo. 

Jei kalbėsime apie antrąją teorijos dalį, tai pasakytina, jog 
kalbamosios sutartys buvusios nevisuotinės, tebuvusios dalinės, 
būtent, sueitos su kits kitu skyrium. 


Dar reikia pasakyti, jog kalbamoji teorija valstybės tikslu 
laiko ne visuomeninę, bet privatinę gerovę. Todėl valstybės 


1) Allgemeines Staatsrecht3, Ins:ruch 1907, 

valdovas težiūri privatinės savo gerovės, kaip ir kiti šiaipjau as- 
menys. Atbulai, jam nesvarbi visuomeninė gerovė. 

Privatinių teisių sumos teorijos tėvai yra A. Fouillėe!), 
K. L. Haller?) ir A. Ugolini3). 

Privatinių teisių sumos teorija taip pat yra neteisinga. Pa- 
matas yra šis: 

a) Kalbamoji teorija neigia viešąsias valstybines teises ir le- 
galinį ir paskirstomąjį teisingumą. 


b) Neigiama valstybės įstatymų leidyba, teismas ir baudžia- 
moji galia. Mat, tvirtinama, jog valstybės valdžia iš esmės nesi- 
skirianti, pvz., nuo ūkininko galių. O ūkininkas negali nei leisti 
įstatymų, nei teisti, nei bausti. 


<) Valstybės tikslu laikoma privatinė gerovė. Todėl plačiai 
atidaromos durys valstybės valdžios piktanaudojimams ir tira- 
nijai. j 

d) Valstybės gyventojai nėra tarnai. Jie yra piliečiai. Todėl 
kitos yra jų teisės ir priedermės valstybėje. 

4) Evoliucijonistinė teorija. Pagal ją žmonės ir 
valstybė išsirutuliavę iš gyvulių. Paskutinysis dalykas įvykęs 
visai natūraliai, o ne moraliniu ir juridiniu procesu. Valstybė iš- 
sirutuliavusi: iš instinktivinių gyvulių sambūrių kilusios ordos 
(Horden, turmae) ir giminės (Stimme, trįbus), o iš giminių jau 
valstybė. Valstybė esanti visų teisių šaltinis. 


Evoliucijonistams užteks pasakyti tai, kad jie nepamatuotai 
ir neteisingai suponuoja niekšišką žmogaus padėtį, valstybė pati 
stovi ant prigimtinės teisės pagrindų, iš ten visą savo galią semia. 
Pasakytina ir tai, kad, be valstybės, yra dar kiti teisių šaltiniai 
ir kitų teisių. Tai Dievas ir Bažnyčia. Tai prigimtinė ir pozityvi- 
nės Dievo arba apreikštosios ir bažnytinės teisės. 

5) Istorinė - natūralinė teorija. Ji yra panaši į 
mūsų aukščiau išdėstytąją valstybės kilimo teoriją.  Tesiskiria 
tuo, kad, matyti, nepripažįsta jokios permanentinės visuomenės 
politinės valdžios, apie kurią dar kalbėsiu žemiau. 


1) Revue des deux mondes, XXX (1879) 759: La science sociale con- 
temporaine, Paris 1880 ir k. 

2) Restauration in der Staatswissenschaft, I. 

3) Catechismo controrivoluzionario politico,  Fossembrone 1836; 
Ristretto della berrino C. de Haller, Fossembrone 1839 ir k. 

4, Tikslas 


1. Apie valstybės tikslą kalbėti tegali teleologiškas žmogus. 
Kas nėra tejistinės pasaulėžiūros ir nori būti konsekventiškas, 
turi visai vengti šio klausimo: jei visas pasaulis neturi tikslo, 
tai nė jo dalis, valstybė, negali turėti jokio objektyvinio tikslo. 

Be to, jei valstybė tebūtų žmogaus padaras, tai valstybės 
tikslas būtų visai istorinis klausimas. Tada reikėtų žiūrėti, ku- 
riuos savo tikslus turėjo žmonės, kurdami atskiras valstybes. 

Kadangi valstybė yra natūralinio, t. y. prigimtinės teisės, ki- 
limo, tai jos tikslas taip pat turi būti natūralinis, arba prigimti- 
nės teisės, nes tikslas priklauso nuo dalyko padarančiosios prie- 
žasties. 

2. Visų daiktų, sutvėrimų ir įstaigų vyriausias, pirminis 
tikslas yra Dievas. Todėl vyriausias valstybės tikslas taip pat 
yra Dievas. Tik juo kas yra tobulesnis, svarbesnis, juo labiau 
turi tarnauti anam tikslui. Valstybė natūralinėje srityje turi svar- 
biausią vietą. Todėl ji juo labiau turi tarnauti Dievui. Tai vie- 
nas objektyvinis valstybės tikslas. 

Be to, artimiausias ir betarpiškas valstybės tikslas yra vi- 
suomeninė gerovė. Tai antras objektyvinis valstybės tikslas. 
Apie ji čia ir tekalbėsiu. 

Taip, valstybės tikslas yra visuomeninė gerovė. Tik pats 
„visuomeninės gerovės“ terminas yra labai bendras, savaime 
tiksliai nepasako viso valstybės tikslo, yra elastiškas. 


Kalbamoji visuomeninė gerovė vadinasi visa tai, ko reikia 
visiems piliečiams ir privatiniai asmenys patys negali visai ar 
bent pakankamai pasiekti, padaryti. Kitaip tariant, visuomeninė 
gerovė yra suma tų dvasinių ir materijalinių sąlygų ir priemo- 
nių, kurių reikia tam, kad valstybės piliečiai galėtų aprūpinti 
privatinę savo gerovę ir tikrai pasiekti pasaulinę laimę. O į pri- 
vatinę gerovę ir laimę įeina tos dvasinės ir materijalinės gėrybės, 
kurios priklauso atskiriems individams, šeimoms, šeimynoms ir 
privatinėms draugijoms. Taigi čion įeina tos gėrybės, kurios įgija- 
mos sau ir turimos pačių, pvz., sveikata, maistas, drabužiai, butas, 
nuosavybė, laisvė, dvasinė kultūra, dorovė, tikyba ir t.t. 

Privatine gerove rūpinasi atskiri asmenys. Valstybei ja betar- 
piškai rūpintis nereikia ir ji net neturi tokių galių. Bet kartais pi- 

liečiai patys negali viso padaryti. Tai papildyti, padėti turi valsty- 
bė. Papildo, padeda, padaro tai, ko reikia piliečiams, jie patys 
negali pasiekti, padaryti ir kitaip būtų skriauda visuomenei. 

Valstybė, betarpiškai rūpindamasi visuomenine gerove, tar- 
piškai padaro gera privatinei gerovei. 

Valstybė vis dėlto negali kištis į privatinius piliečių reikalus, 
brautis į šeimos šventovę. Ji turi respektuoti privatinę inicijaty- 
vą, teises ir laimę. 

Valstybės tikslus galima padalinti į dvi dalis, būtent, sau- 
goti visų piliečių teises (valstybės apsauga, juridinės tvarkos 
saugojimas) ir pozityviai padėti dirbti privatiškai nepadirba- 
mus, nepakeliamus darbus (valstybės parama). Pirmasis daly- 
kas šalina kliūtis. Antrasis pozityviai padeda ir duoda priva- 
tiškai neįvykdomiems darbams ar privatinei akcijai sėkmingai 
išplėsti sparnus. 

Į valstybės apsaugą įeina, galima sakyti, trys dalykai, bū- 
tent: 

1) Valstybė turi globoti ir saugoti valdinių teises, laisvę, 
turtus, nuosavybę. Turi ginti nuo kalbamųjų dalykų užpuolikų, 
įžeidėjų, spręsti piliečių kivirčus ir bausti nusikaltėlius. 

2) Valstybė reikale gali savo srityje determinuoti bendrus 
prigimtinės teisės dalykus, pvz., išleisti o e įstatymus ir 
sutarčių formą. 

3) Valstybė reikale gali susiaurinti individinę laisvę tam, 
kad visuomenė galėtų taikiai gyventi ir bendrininkauti visuo- 
meninėje gerovėje, būtų patvariai stabilizuota visuomenės tvarka. 

Valstybės parama turi, kaip jau sakiau, siekti ten, kur pi- 
liečiai visai ar bent ne labai gali ką padaryti ir kitaip būtų skriau- 
da visuomenei. Pavyzdžiais gali eiti viešieji kelai, geležinkeliai, 
tiltai, paštas, viešoji higiena ir t. t. 

Valstybės tikslo visuomeninė gerovė turi būti štai kokia: 

1) Išorinė ir pasaulinė. Išorinė — valstybė tėra išorinė 
organizacija ir negali stačiai paliesti žmogaus išvidinių dalykų, 
pvz., sielos laimės, dorybių, Dievo malonės ir t. t. Tik geri so- 
cijaliniai išoriniai veiksmai nestačiai teigiamai atsiliepia taip pat 
šiems dalykams. Pasaulinė — valstybė tam tikrai rūpinasi 
šio pasaulio reikalais. 

2) Visuomeninė. Vadinasi, žiūrėtina visuomenės. Atbulai, 

čion neįeina pačios valstybės gerovė ir garbė, valstybės vyriau- 
sybės gerovė. Taip pat čion stačiai neįeina privatinė gerovė. 


3) Bendra. Vadinasi, visuomeninė gerovė turi siekti visų 
piliečių, visų valstybės valdinių, narių gerovę, visų fizinių ir ju- 
ridinių asmenų gerovę. Atbulai, atskirų asmenų, sluogsnių, luo- 
mų, srovių, partijų gerovė ne visuomeninė gerovė. 


4) Visiška. Vadinasi, siekiama turi būti visa visuomeninė 
gerovė, o ne dalis jos, ne vienas kitas dalykas. Šio dalyko pama- 
tas yra tas, kad valstybė, tobula draugija, savaime turi visas 
priemones visai visuomeninei gerovei pasiekti. Kuriems galams 
būtų duotos tos galios, jei nebūtų vartojamos. Bet pats visišku- 
mas vis dėlto reliatyviai suprastinas. Vadinasi, pareina nuo įvai- 
rių valstybės sąlygų ir aplinkybių, pvz., laiko, geografinės padė- 
ties, turtingumo, kultūros ir t. t. Mat, gerovę supranta vienaip 
prancūzas ar vokietis, kitaip indas ir kinas ir t. t. Be to, visuome- 
ninė gerovė turi būti siekiama tiek, kiek galima. Pamatas yra 
tas, kad žmogaus veiksmai nėra ir negali būti absoliučiai tobuli 
ir jo širdis yra besotė — valstybė savaime negali absoliučiai to- 
bulai padirbti savo darbo ir, ko švenčiausiai, ko ideališkiausiai 
eidama savo pareigas, nepatenkins visų žmonių. 


5) Tikra. Tai tokia gerovė, kuri nekliudo ir net padeda 
žmogui siekti amžinąjį tikslą. Pamatas — pliki turtai, plika iš- 
orinė kultūra dar nėra tikra gerovė. Čia dar reikia tikybos ir do- 
rovės. Kitaip nepasieksi amžinosios laimės. Kitaip net šiame 
pasaulyje nė trupučio nepasotinsi savo širdies. Todėl šv. tėvas 
Leonas XIII rašo: „Valstybių valdovai turi rūpintis ne tik 
savo pasauline nauda ir dalykais, bet labiausiai dvasine gero- 
ve, įstatymų išmintingumu...  Pamatas yra tas, kad pasaulinė 
valdžia yra valdomųjų naudai: nors turi betarpiškai rūpintis 
pasauliniais dalykais ir pasauline gerove, vis dėlto turi ne ma- 
žinti, bet didinti ar kelti žmogaus galią pasiekti tą didžiausią 
ir vyriausią gerovę, kuri sudaro amžinąją žmogaus laimę, 
ko negalima pasiekti be tikybos“). Bet tai nereiškia, kad vals- 


1) Litt. encycl. „Libertas“, 20 iun. 1888: „Gui populo praesunt hoc 
omnio reipublicae debent, ut non solum commodis et rebus externis, sed 
maxime animi bonis, legum sapientia, consulant... Publica enim potestas 
propter eorum gui reguntur utilitatem constituta est: et guamguam hoc 
maxime spectat, deducere cives ad huius, guae in terris degitur, vitae 
prosperitatem, tamen non minuere, sed augere homini debet facultatem 

tybė turėtų įsakinėti atskiriems asmenims laikytis tikybos ir do- 
rovės ar verstų eiti į dangų. Ne; užtenka to, kad valstybės įsta- 
tymuose ir įstaigose nebūtų apleisti tikrosios gerovės faktoriai 
arba veiksniai, būtent, tikyba ir dorovė. 

Tą dalyką, kad valstybės tikslas yra visuomeninė gerovė, 
įrodo pati daiktų prigimtis. Iš tiesų, kam sueinama į valstybę? 
Atsakymas trumpas: individų ir šeimų neužtektinumui papil- 
dyti, būtent, teisėms apsaugoti ir trūkumams papildyti. Tie 
dalykai teverčia dėtis į valstybę. Taigi. 

Nuo valstybės tikslo reikia skirti valstybės valdžios tikslą. 
Juodu nėra identiški, bet yra glaudžiai susiję su vienas antru. 

Valstybės valdžios tikslas yra daryti tai, ko reikia vals- 
tybės tikslui pasiekti. Todėl valstybės tikslas pats eina tolimes- 
niu ir tarpišku valstybės valdžios tikslu, ir todėl jo yra nor- 
ma ir pamatas. 

Valstybės valdžia turi rūpintis visuomenine gerove. Be to, 
tam dalykui pasiekti stačiai gali ir turi rūpintis pati egzistuoti 
ir jam sėkmingai pasiekti turi progresuoti. Todėl valstybė gali ir 
turi save ginti ir, kiek reikia, stiprinti savo saugumą, organiza- 
ciją, atsparumą, galingumą ir t. t. 

3. Kai kurių nuomone, valstybės tikslas tesąs saugoti tei- 
ses. Dar kitų nuomone, valstybė neturinti atskiro kurio tikslo, 
ji esanti pati sau tikslas. Pirmoji nuomonė vadinasi individua- 
listinė, antroji galima pavadinti statoliatrijos. Pirmoji teorija per 
daug susiaurina, antroji per daug išplečia valstybės tikslą. Pir- 
moji valstybėje temato nesuskaitomą kiekį atomų. Antroji mano, 
jog atskiri elementai, individai prarytini vienos substancijos — 
valstybės. Konsekvencijoje abi kalbamosios teorijos neigia eti- 
nę - juridinę pasaulio tvarką arba santvarką. 


Pagal individualistinę teoriją vienintelis valstybės tikslas esą 
saugoti piliečių teises (teisių apsauga). Saugojamosios teisės yra 
privatinės, arba pačių valdinių. Privatinę laisvę valstybė susiau- 
rinti tegalinti reikale apsaugoti kitų lygias teises ar laisvę. 

Individualistinė teorija kilo XVIII amž. Ji gimė iš daugelio 
valstybių absoliutizmo ir Prancūzijoje paskelbtų vad. „žmogaus 
teisių“. Individualistinę teoriją Kantas aprengė filosofiniu rūbu. 


adipiscendi summum illud atgue extremum bonorum, in guo felicitas ho- 
minum sempiterna consistit: guo perveniri non potest religione neglecta/. 

XIX amž. ją priima liberalai ir ji ilgai veikė įstatymų leidybą. 

Individualistinė teorija yra neteisinga. Tai įrodo štai kas: 

1) Individualistinė laisvė, tiesa, yra didelė laimė ir teisių ap- 
sauga — didelis dalykas. Bet tai tėra dalytė valstybės tikslo. Dar 
daug yra kitų dvasinių ir materijalinių gėrybių, kurias stačiai 
vadiname visuomenine gerove. 

2) Kalbamoji teorija reikalauja vienodos bet kurių gerų ir 
blogų darbų laisvės. Todėl ji ardo viešąją arba visuomeninę do- 
rovę. 

3) Iš jos plaukia smerktinos išvados. Pvz., dorovės srityje 
turėtų būti toleruojama visa, net didžiausi nusikaltimai, iki pa- 
liečia kieno laisvę ar teises. Todėl negalima būtų drausti daug- 
patystės, blogų ir nepadorių rašinių, paveikslų ir t. t., jei jų 
dalyviai, klijentai su šia negerove sutiktų. 

4) Jokia valstybė savaime nepasitenkina vien saugoti pilie- 
čių teises. Čia galime sakyti, jog net natūraliai jaučiama, kad jų 
tikslas yra platesnis. 

Statoliatrijos teorija valstybė esanti pati sau tikslas (Selbstz- 
weck). Ji skirstoma į dvi teorijas, būtent, stačiai statoliatrijos ir 
socijalistinę. 

Pagal stačiai statoliatrijos teoriją valstybės tikslu eina 
savotiška visuomeninė gerovė. Čia visuomeninė gerovė neina 
priemone privatinei piliečių gerovei pasiekti, bet yra lyg pati sau 
(in se) tikslas, kuriam subordinuojamos piliečių teisės, laisvė ir 
laimė.  Kalbamąja visuomenine gerove vieni laiko pačios valsty- 
bės išsilaikymą, progresą ir garbę, kiti tautos ar žmonių pro- 
gresą ir kultūrą. Ta nuomone, valstybei priskiriama neribota ga- 
"Jia, kur galima reikalauti iš piliečių viso to, kas valstybei atro- 
do naudinga pačiai sau ar progresui ir kultūrai. Tai galima esą 
daryti, neatsižvelgiant privatinės piliečių gerovės. Ką valstybė 
daranti, visa esą teisu ir teisinga. 

Kalbamosios teorijos seniau laikėsi pagonys, renesansas, mo- 
dernieji pantejistai, o šiandien liberalai ir, galima sakyti, fašis- 
tai. Naujaisiais laikais jai paplisti daug padėjo He gel, kuris 
valstybę vadina stačiai „absoluter unbewegter Selbstzweck. .. 
Diezer Endzweck hat das h6chste Recht gegen die einzelnen, de- 
ren h6chste Pflicht es ist, Mitglieder des Staates zu sein... Man 
muss den Staat wie ein Irdisch - Gėttlisches verehren und ein- 
sehen, das, wenn es schwer ist, die Natur zu begrifen, noch 

7 
unendlich herber ist, den Staat zu fassen. .. Der verninftige Staat 
es ist unendlich in sich“1). 

Stačiai statoliatrijos teorija yra neteisinga. Pamatas yra šis: 

1) Valstybė negali būti pati sau tikslas, nes jokia draugi- 
ja, daugelio sąjunga bendram tikslui pasiekti, negali eiti ir neina 
tikslu pati sau, bet tarnauja kitam atskiram pašaliniam tikslui. 

2) Žmogus nėra valstybės, lyg kokia medžio šaka, kūno 
narys, kuris visas turėtų tik dirbti valstybei, lyg savo substan- 
cijai. Ne; žmogus net valstybėje yra asmuo, turi teisių. Be to, 
visi pasaulio daiktai yra sutverti žmogui — jie visi jam tarnauja. 
Tai priemonės žmogaus tikslui pasiekti. Tas pat pasakytina 
apie bet kurias draugijas, organizacijas ir įstaigas. Žmogus — 
visų dalykų valdovas, o ne kieno vergas, belaisvis. Visa tai sta- 
toliatrijos teorija pamina po kojų, sumaišo su juodais purvais, 
žmogų atplėšia nuo tikrojo tikslo, gerovės, ir paspiria į valsty- 
bės neribotą glėbį, visai atiduoda į jo rankas. Konsekvenčiai ji 
ardo visą pasaulinę ir antagamtinę tvarką ir santvarką. 

3) Kalbamoji teorija žmogui rengia nepakeliamą nelaimę. 
Pamatas — čia žmogus visai priklauso valstybės, neturi jokių 
individinių teisų, laisvės; teturi priedermių naštą. Valstybė 
norėdama gali kištis net į jo paties ar privatinį gyvenimą, rei- 
kalus, gali jį net nugalabyti ir t.t. 

4) Šia teorija galima visai pateisinti tuos, kurie sako, jog vals- 
tybė galinti neleisti gyventi dvasiškai ar fiziškai silpniems, ne- 
sveikiems ir invalidams, galinti tvarkyti bet kurią moterystę, 
galinti viena auklėti vaikus, jaunuomenę ir t.t. 

5) Statoliatrijos padariniai yra tie, kad Romos imperatoriai 
savo kaprisus laikė vyriausiu įstatymu visiems piliečiams, pro- 
testantų valdovai ėmė netoleruoti ne savo tikybos piliečių (cuius 
regio, eius religio), monarchai galėjo savo norus identifikuoti su 
valstybine valia (N'ėtat c'est moi), Robespierre drįso visiems gal- 
vas kapoti ir t.t. ir t.t. 

Visa tai turint galvoje, belieka pritarti G. B. Biavaschi 
teisingiems žodžiams: „Iš tiesų nebebuvo galima išgalvoti bru- 
tuališkesnės absoliutizmo formos, kur individas, šeima, civilinė, 
moralinė ir tikybinė tvarka, mokslas ir menas, vienu žodžiu, 
visa būtų subordinuota valstybei. Iškėlus dėsnį, kad valstybė 
esanti visa ir individas esąs niekis, beprasmiška yra daugiau 


1) Grundlinien der Philosophie des Rechts, 1833, VII $$ 258, 270, 272. 

kalbėti apie laisvės, nuosavybės ir pačio egzistavimo teises“!), 

Socijalistinė teorija valstybės tikslu telaiko ekonominį valsty- 
bės gyvenimą ir valstybei leidžia kištis net į privatinį žmonių gy- 
venimą. Tam dalykui pasiekti atmeta privatinę nuosavybę ar 
bent nusavina gaminimo priemones. Individas absoliučiai pri- 
klauso valstybės ir t.t. 

Apie socijalistinę teoriją pasakytina tas pat, kas pasakyta 
apie jos sesutę, stačiai statoliatrijos teoriją. Specijaliai bepriduriu 
tai, jog visai sujaugiama nuosavybės teisė. 


5. Valdžia in genere 

1. Valdžia yra teisė įsakinėti kurioje srityje. 

Valstybės valdžia yra teisė įsakinėti  valdiniams ar pilie- 
čiams visuomeninės gerovės srityje. 

Pasakyta „teisė“. Tuo norima išreikšti, jog valstybės val- 
džia yra juridinė galia. Atbulai, ji nėra kokia fizinė galia, jėga, 
kurią turi taip pat užpuolikai. 

Kiti valstybės valdžios apibrėžimo žodžiai rodo, jog valsty- 
bės valdžia yra jurisdikcijos, ne nuosavybės ir t.t. 

J. J. Rousseau ir daugelis liberalų valstybės valdžią laiko 
individinių, pilietinių teisių suma. Tai neteisinga. Tai aišku 
iš to, kad kas kita yra valdžia, kas kita valdomieji asmenys. 
Tas skirtumas ir skirtingumas aiškiai suponuoja kitas ir skir- 
tingas valdančiųjų ir valdomųjų asmenų teises ir priedermes. 
Todėl valstybės valdžią dar galima pavadinti valdančiųjų indi- 
vidinių, bet ne valdomųjų individinių teisių suma. Be to, vals- 
tybės valdžia yra vyresnė, nekaip kitos pasaulinės valdžios. 
Pamatas yra tas, kad pati valstybė yra kur kas vyresnė, nekaip 
kitos pasaulinės draugijos. Paskutiniąsias ir individus ji turi 
tvarkyti. Todėl turi turėti teisių, vyresnių, nekaip privatinės 
teisės. 

2. Valdžią galima nagrinėti objektyviai ir subjektyviai. Pir- 
muoju atžvilgiu valdžia yra tvarkąs principas, kuris draugijos 
narius laiko krūvoje ir veda į tam tikrą tikslą. Antruoju atžvil- 


1) La Moderna Concezione Filosofica dello Stattoš, 176: „,„Non si po- 
teva, invero, concepire una forma di assolutizmo piu brutale di guella 
in cui Vindividuo, 1a famiglia, Vordine civile, morale e religioso, la scien- 
za e Varte, tuto, in una parola, fosse subordinato allo Stato. Ora, posto 
il principio che lo Stato ė tutto e che Tindividuo ė nulla, ė vano parlare 
ancora di un diritto alla liberta, si beni fortuna ed alla stessa esistenza“. 

giu valdžia yra aktyvus valdžios subjektas, valdžios vykdytojai. 

Aktyviu valdžios subjektu negali eiti visi draugijos nariai, 
kurie lyg visi lygiai turėtų valdžios, nes tada nebūtų vienodumo: 
vienas vienaip, kitas kitaip norėtų ir t.t. 

Aktyvus valdžios subjektas turi būti determinuotas. Be to, 
jis iš esmės turi būti tam tikru būdu vienas arba vientisas. Tik 
daug gali būti laipsnių. Pasakiau „tam tikru būdu vienas arba 
vientisas“ — yra tokių valdžių, kur nevienas fizinis asmuo te- 
valdo. Pvz., demokratinėje valdžioje daug asmenų dalyvauja. 
Kalbamojo dalyko pamatas yra tas, kad kitaip vienas įsakys 
viena, kitas kita ir t.t. O tada draugijos nariai nežinos, kur 
stoti, kame sėstis, kur eiti, ką dirbti, ir todėl nebebūtų galima 
sėkmingai siekti draugijos tikslą. Net fiziniuose daiktuose vei- 
kia vienas vyriausias, visa koordinuojąs pradas. 

Kas čia pasakyta apie šiaipjau valdžią, tas pat pasakytina apie 
valstybės valdžią. 

3. Kaip pati valstybė, taip pat jos valdžia turi pradžią. 

Kalbant apie valstybės valdžios kilimą, reikia skirti dalyką 
in abstracto ir de facto. Taip pat skirstėme valstybės kilimo 
klausimą. 

Valstybės valdžia in abstracto yra prigimtinės teisės kilimo. 
Tai rodo: 

1) Žmonės, verčiami savo prigimties, susidėjo į valstybę. 
Susidėjo į ją visuomeninei gerovei siekti: Bet ne visi gerai su- 
pranta valstybės tikslą: visuomeninė gerovė, kaip jau kalbėjau, 
yra labai bendras terminas, gilus indas, platus ežeras. Tai reikia 
autoritetyviai pasakyti, paaiškinti, parodyti. Tai padarys vals- 
tybės valdžia. 

2) Visuomeninei gerovei, valstybės tikslui, pasiekti reikia 
tam tikrų priemonių. Kas jas parodys, parinks, determinuos, 
įsakys? Be to, kolektyvaus gyvenimo priemonės turi būti vie- 
nodos. Kas jas suvienodins? Visa tai padarys valstybės 
valdžia. 

3) Valstybinis gyvenimas yra komplikuotas. Čia reikia įvai- 
rių jėgų ir gabumų. Kas tiksliai paskirstys pareigas? Kas įsa- 
kys visiems lygias ir teisingas priedermes? Tai savaime arba 
prigimtine teise nedeterminuota, nepasakyta, nepadaryta. Todėl 
reikia autoriteto, arba valdžios. 

4) Žmogus, anot Schopenhauer'io, yra tokia „bestija“, kuri 

būtinai turinti būti uždaryta teisių narve (Kėfig). Iš tiesų, žmo- 
gaus širdyje guli daug blogų palinkimų. Jiems pergalėti taip pat 
daug reikia jėgų — reikia save valdyti ir nugalėti. Bet praktika 
rodo, kad daugelis žmonių taip yra silpnos valios, jog negali 
nė pradėti save valdyti. Todėl tik jėga ir prievarta begalima 
juos priversti laikytis tvarkos. Tai atliks valstybės valdžia. 

5) Valstybei valdžios reikia net tam, kad ji sėkmingai galėtų 
gintis nuo išvidinių ir išorinių priešų — reikia vado. Tai val- 
džios reiškinys. 

6) Visos valstybės turėjo ir turi valdžią. Visuotiniai ir am- 
žini dalykai yra prigimti, prigimtinės teisės dalykai. 

7) Šv. tėvo Leono XIII žodžiais dar pasakysiu: „Kadangi 
jokia draugija negali būti be pirmininko, kuris sėkmingai vestų 
visus į bendrą tikslą, tai valstybei reikia valdžios; ji, kaip ir vals- 
tybė, kilimo yra prigimtinės teisės ir todėl jos autorius yra 
Dievas'!). 

4. Kurio valstybės valdžia yra kilimo de facto? Čia reikia 
skirti, kas turi teisę ar galią skirti ar rinkti valstybės valdžią 
arba vyriausybę ir kaip tai iš tiesų būta ir yra. 

Tikrieji arba teisūs valstybės valdžios arba vyriausybės 
skyrėjai arba rinkėjai yra valstybės valdiniai, piliečiai. Plačiau 
kalbant, pasakysiu štai ką: Valstybė kuriama ar jau įkurta. Ją 
sukurti ar į ją dėtis verčia žmogaus prigimtis. Dabar ta pati 
žmogaus prigimtis verčia valstybę turėti savo valdžią arba vy- 
riausybę. Paskutiniąją sudaro fizinis ar moralinis asmuo, t. y. 
vienas žmogus ar ištisa kolegija. Pasakiau „verčia“. Vadinasi, 
žmogaus prigimtis reikalauja, kad būtų valstybės valdžia, bet 
nepasako valstybės valdymo formos ir nepaskiria pačios vyriau- 
sybės. Kas tai gali padaryti? Kas padarys? Patys valdiniai, 
piliečiai. Piliečiai nutaria valstybės valdymo formą. Piliečiai 
išrenka valstybės vyriausybę arba vyriausią aktyvų valstybės 
valdžios subjektą. Kaip tai padaro, nesvarbu, atsieit, tai įvai- 
riausiai galima padaryti. Tai padaryta. Tada prigimtine teise 
dauodama anam asmeniui valstybės valdžia. Taigi valstybės 


1) Ep. encycl. „Immortale Dei“, 1 nov. 1885: „Guoniam vero non 
potest societas ulla cunsistere, nisi si aliguis omnibus praesit, efficaci 
similigue movens singulos ad commune propositum impulsione, efficitur, 
civili hominum communitati necessariam esse auctoritatem gua regatur: 
guae, non secus ac societas, a natura proptereague a Deo ipso oriatur 
auctore“. 

valdžią ne žmonės duoda. Tai gerai pažymėtina. Bet valstybės 
pliečiai ir toliau eina tam tikrais valstybės valdžios arba vy- 
riausybės kontrolieriais — valstybės vyriausybė atsako savo pi- 
liečiams, valdiniams už savo pareigų darbus, veiksmus. Be to, 
valstybės piliečiai dėl teisingos priežasties visados gali pakeisti 
valstybės valdymo formą, pašalinti, pakeisti ir už nusikaltimus 
net nubausti valstybės vyriausybę. Kalbamasis jų balsas yra 
tikras, kai nutaria absoliutine dauguma pilnamečių piliečių. 

Kalbamąjį dalyką paremiu šiais įrodymais: 

1) Atskiras žmogus yra laisvas. Žmonių suma taip pat yra 
laisva. Kėsinimasis ant atskirų asmenų laisvės — neteisingu- 
mas. Kas paglemžia, uždeda pančius ar bent susiaurina žmonių 
sumos, valstybės piliečių laisvę — dar didesnis neteisingumas. 
Valdžia — tam tikri žmonių laisvės pančiai. Kas galėtų mūsų 
atveju susiaurinti žmonių laisvę? Tai padaryti galėtų pati žmo- 
gaus prigimtis, kuri davė laisvę. Bet ji žmonių gerovei tereika- 
lauja to, kad būtų valstybė ir ji turėtų valdžią, vyriausybę. Kas 
toliau, tai paties žmogaus dalykas. Taigi, valstybės piliečių 
laisvę, brangiausią ir neįkainojamą turtą, susiaurinti begali pa- 
tys žmonės. Jie dalį savo laisvės atiduoda valstybės valdžiai. 

2) Piliečiams išsirinkti vyriausybę net pritinka. Pama- 
tas — valstybės valdžia, kaip minėjau, yra tam tikri valdinių, 
piliečių pančiai. Ji valdinius, piliečius valdo — valdiniai, piliečiai 
yra valstybės valdžios objektas. Taigi, ar neverta, kad valdi- 
niai, piliečiai patys rinktų savo gerovės korifėjus. Kaip atro- 
dytų tai, jei man, išsikėlusiam keliauti į tolimus kraštus, kas 
užmestų vadą ar pats juo užsimestų. Šalin! Aš pats pasirinksiu 
vadą. 

3) Paimsiu kitas draugijas. Jų vadus arba pirmininkus 
įprastai xenka draugijos nariai. Jei kas pats apsišauktų draugi- 
jos pirmininku, tai būtų savivaliavimas. Jei jį kas kitas paskirtų, 
tai savaime būtų piktanaudojimas. Tas pat yra valstybės vy- 
riausybės skyrimo ar rinkimo dalyke. 

4) Valstybės vyriausybė turi būti kam nors atsakinga. Kito 
nieko nerasime, kaip pačius valstybės piliečius. 

Kitas dalykas yra valstybės vyriausybės ar valdžios skyrimas 
ar rinkimas de facto. Tai seniau galėjo įvykti natūraliai, galė- 
jo iš šalies gauti inpulsų ir vingioti. Tai pareina nuo aplinkybių, 
įvykių. Tai istorinis klausimas. 

Aukščiau kalbėjau, jog valstybės labiausiai išsirutuliavo iš 
šeimynų ir patrijarchinės santvarkos. Patrijarchas — seniausias 
šeimų galva, prityrusiausias, išmintingiausias asmuo. 

Kilo kurie nesusipratimai tarp šeimų ar jų narių, pvz., įžei- 
džiama kieno garbė, paliečiama nuosavybė ir tt. Kilo reikalas su- 
rasti teisingumą. Kur kreiptis? Žinomai, į patrijarchą. Mat, jis, 
kaip ką tik minėjau, visų prityrusiausias ir išmintingiausias as- 
muo. Į jį žiūrima, lyg į tėvų tėvą. Patrijarchas pats mato, kad visi 
ji gerbia ir jo klauso. Tai jau turime patrijarchą teisėją. Tai vie- 
na valstybės valdžios funkcija. Kiti šeimų ir šeimynų reikalai 
pagimdė kitas valstybines pareigas ir tt. 

Reikia gintis nuo priešų. Tam galui susideda į krūvą kelios 
šeimos ar šeimynos. Išsirenka karo vadą. Po karo vadas dažniau- 
siai pasilieka taip pat valdovas — valdovas nugalėtųjų šeimynų, 
tautų ir t.t. 

Žmonės numeta nuo sosto karalių. Išsirenka prezidentą. Šis 
vis dėlto bus žmoniškesnis, prieinamesnis, sukalbamas. Preziden- 
susiorganizuos ir vytinai išvys net iš krašto ir t.t. 

Kiek žmonės iš tiesų dalyvavo valstybės vyriausybės rinki- 
muose? 

Jau patrijarchus, politinius valdovus, žmonės bent įsaistytai 
rinkdavo, atsieit, juos savyje ir iš tiesų pradėjo laikyti savo poli- 
tiniais valdovais. Kartais žmonės net pažymėtai arba tikrai rin- 
ko valdovus, pvz., karo vadus, teisėjus ir net karalius. 

Jei seniau valstybės vyriausybę arba valdovus ne visados 
skyrė ar rinko žmonės, valstybės valdiniai, piliečiai patys, tai rei- 
kia atsiminti, kad valstybė ir jos valdžia turi savo istoriją. Jų- 
dviejų tikroji sąvoka, idėja ne iš karto gimė, bet rutuliavosi ir to- 
bulėjo evoliucijos dėsniais. Net šiandien, vad. kultūringais lai- 
kais, dar negalima pasakyti, jog valstybė ir jos valdžia esanti 
tobuliausia ir čia žmonės nieko naujo, nieko geresnio nebesugal- 
vosią. Taigi, žmonės, valstybės piliečiai, seniau gerai nesuprato 
valstybės valdžios idėjos, nežinojo savo teisių, nebuvo politiš- 
kai susipratę, pribrendę. Dažnai buvo net piktanaudojimų, ,,sa- 
mozvancų“. O apie pavergtąsias tautas nėra ko bekalbėti — ver- 
gų, belaisvių niekas neklausia ir neklauso. Bet visa tai anor- 
malija — į taisyklę negalima dėti. 

Šiandien valstybės valdžios aktyvūs subjektai arba vyriau- 

sybė, vyriausia valstybės galva taip pat įvairiai pažymima. Čia 
reikia skirti pirmutinius ir nepirmutinius būdus. 

Pirmutinis „valstybės valdžios aktyvaus subjekto pažymėji- 
mo būdas vadinasi tas, kur kalbamasis dalykas įvyksta pirmąjį 
kartą, naujai valstybei įsikūrus. Čia pasakytina tas pat, ką pasa- 
kiau apie senovę anksčiau. 

Nepirmutinis valstybės valdžios aktyvaus subjekto pažy- 
mėjimo būdas vadinasi tas, kur politinė valdžia įgyjama ne pir- 
mąjį kartą, bet po kitų valdžių. Tai ipėdinystė, rinkimai, sutar- 
tis, nugalėjimas ir užsigyvenimas arba įsisenėjimas. Smulkiau 
kalbant: 

1) Valstybės vyriausias valdžios pareigas įgyti galima įpėdi- 
nystės teise. Tik pati įpėdinystė turi būti teisi, atsieit, teisiai iš- 
leista ar įpročio keliu įsigyvenusi, ir įpėdiniystės teisė teisiai pa- 
vartojama. 

2) Valstybės vyriausias pareigas galima įgyti taip pat rinki- 
mų keliu, kai vyriausybę išrenka kurie rinkėjai, pvz., seimas, par- 
lamentas ar visi piliečiai. Tik rinkėjai turi turėti teisę rinkti ir 
teisiai rinkti. Pvz., neteisūs rinkimai, kur priverstinai ar aiškiai 
netinkamas asmuo išrenkamas, 

3) Sutartimi įgyjamos valstybės vyriausios valdžios pareigos 
tada, kai jos kam paliekamos testamentu, perleidžiant ir t. t. Tik 
tokią sutartį pagal konstitucines valstybės teises turi būti galima 
daryti, neturi įžeisti kitų teisių ir tinkamas turi būti pareigų kan- 
didatas. 

4) Nugalėjimo teisė čia turi reikšmės tada, kai viena valstybė 
nugali kitą ir nugalėtojas valdovas paima antrosios valstybės 
valdžios pareigas. Nugalima turi būti, teisingai kariaujant (tei- 
singas karas, jei toks šiandien gali būti), nes iš neteisingumo ne- 
gali kilti teisių. Be to, kalbamąją operaciją daryti tegalima tada, 
kai nebėra kito išėjimo didelėms skriaudoms atlyginti ar naujoms 
neteisybėms užbėgti už akių, kaip priverstinis pavergimas nuga- 
lėtos tautos. Kitaip nebūtų proporcijos tarp nusikaltimo ir baus- 
mės ir todėl būtų didelė piktadarybė. 

5) Įsisenėjimas ar užsigyvenimas. Taip, kartais net valstybės 
valdžios uzurpatorius gali teisiai užsigyventi. Tai yra tada, kai 
paskiau teisiai pataisoma uzurpacija, pvz., uzurpatorius teisiai 
perrenkamas. Be to, uzurpatorius ilgainiui gali stačiai užsigy- 
venti. To dalyko neigti nėra rimto pamato. Teigiamu argumentu 

gali eiti šiaipjau arba kitų dalykų užsigyvenimas — jei privati- 
niai asmenys gali užsigyventi ar privatinius daiktus, dalykus ir 
teises galima užsigyvenimo ar įsisenėjimo keliu įgyti, tai turi būti 
galima padaryti taip pat viešuosiuose dalykuose. 

Kai žmonės išrenka valstybės valdovą, tai, kaip sakiau aukš- 
čiau, prigimtine teise gaunama valdžia. Tas pat pasakytina apie 
kitus valstybės vyriausybės subjekto paskyrimus, pažymėjimus. 
Valdovo skyrėjas neduoda valdžios. Diktatorius nepasiima vals- 
tybės valdžios ir t. t. Pirmasis tik pažymi valdžios aktyvų sub- 
jektą. Antrasis pats pasišauna, užsimeta tokiu asmeniu ir t. t. Kai 
tik bet kokiu būdu, bet kieno, net įvykio ir aplinkybių pakanka- 
mai yra pažymėtas aktyvus valstybės valdžios subjektas, prigim- 
tine teise gauna valstybės valdžią. 

Pridėsiu dar tai, jog valstybės valdovai, vyriausybė vis dėlto 
tera, galima sakyti, „iuris humani“, žmonių, ne prigimtinės ir po- 
zityvinių Dievo teisių. Pamatas yra tas, kad valstybės valdovų ir 
vyriausybės nepažymima prigimtine teise ir pažymėtai neskiria 
Dievas!). Juos renka žmonės ir pažymi įvairios aplinkybės. 

5. Valstybės valdžios, žinomai, galima nustoti. Tai įvairiai 
gali įvykti. 

Paprastasis būdas nustoti valstybės valdžios yra vyriausy- 
bės aktyvaus subjekto mirimas ir valdžios kadencija. Apie tai 
nėra ko plačiau kalbėti — savaime aiškūs dalykai. 

Nepaprastasis būdas nustoti valstybės valdžios yra atsisa- 
kymas, pašalinimas ir piktanaudojimas arba tiranija. In specie: 

1) Kiekvienas valstybės valdovas gali atsisakyti savo valdžios 
vietos. Taip pat galima atsisakyti nepilnamečių paveldėjimo tei- 
sės. Tai daroma tėvų valdžia. Tik tai draudžiama, jei pagal kons- 
titucines teises negalima už kitą atsisakyti ar atsisakymas pada- 
rytų didelę skriaudą. 

2) Valdovą galima pašalinti dėl teisingos priežasties. Tai pa- 
daryti, kaip kalbėjau, gali visi valstybės pilnamečiai piliečiai ar 
jų įgaliotiniai, atstovai dauguma balsų. 

3) Tiranija yra tada, kai valstybės valdovas neteisingai elgiasi 
ar piktanaudoja savo valdžia. Tai daroma ne vieną kitą kartą, 
bet nuolat. 

Tiranija skirstoma platesne ir tikrąja prasme. Pirmoji dar va- 
dinasi uzurpacija. Ji yra tada, kai kas neteisingų būdu paima vy- 


1) Dievas tepaskyrė karalius Saulių ir Dovydą. 

riausią valstybės valdžią. Antroji yra tada, kai iš tiesų nuolat 
neteisingai elgiamasi ar piktanaudojama valdžia. Ji vadinasi ad- 
ministracine arba valdymo tiranija. 

"Administracinė tiranija skirstoma į toleruojamą ir netoleruo- 
jamą — pagal didumą tos negerovės, kuri slėgia valstybę. Šis pa- 
dalinimas svarbus klausime, ar reikia klausyti valdovo tironies, 
apie ką kalbėsiu žemiau. 

Valdovas, piktanaudodamas savo valdžia, nustoja savo val- 
džios tada, kai suardo, sunaikina visą savo valdymo titulą, kuriuo 
buvo paremtas jo valdymas, pvz., sulaužo savo išrinkimo paktą 
ar esmines sąlygas. Tai vienas atvejas. Jis savaime suprantamas. 
Antrasis atvejas — jei valdovas savo valdžią paverčia tiranija 
tikrąja prasme. 

6. Prigimtine teise nėra įsakytos jokios valstybės valdymo for- 
mos. Ją nutarti yra piliečių dalykas. Iš tiesų valstybės valdymo 
formos įvairiai yra kilusios. 

Valstybės valdymo formos yra įvairios. Skirstant jas į rūšis, 
reikėtų žiūrėti į visas valdžios dalytes. Bet iš tiesų čia težiūrima 
į vyriausią valdžios galvą arba organą, nes jis atstovauja valdžiai. 

Valstybės valdymo formos skirstomos šiaip: 

1) Monarchijaiir poliarchija. Pirmosios vyriausia 
valdžia priklauso vienam fiziniam asmeniui, antrosios — dauge- 
liui asmenų. 

2) Absoliutinėirneabsoliutinė monarchija — pa- 
gal tai, ar monarchui priklauso neribota ar ribota valdžia. Pirmoji 
dar vadinasi autokratija. 

3) Parlamentarinėirvisai konstitucinė mo- 
narchija . Tai neabsoliutinės monarchijos padalinimas. Jųdviejų 
svarbiausias skirtumas yra tas, kad pirmosios monarchas, skirda- 
mas ministerių kabinetą, turi atsiklausti piliečių atstovybės rūmų 
daugumą. Antrosios monarchas vienas pats skiria ir atleidžia mi- 
nisterių kabinetą. 

4) Demokratija, aristokratija ir plutokrati- 
ja. Tai poliarchijos skirstymas. Pirmoji yra tada, kai piliečiai da- 
lyvauja valstybės vyriausybėje. Antroji — kai vyriausybėje daly- 
vauti tegali aristokratai. Trečioji — kai vyriausybė yra šiaipjau 
turtingesnių luomų rankose. Šiandien plutokratiją pakeitė vad. 
buržuazija. 

5) Diktatūra. Ji yra tada, kai vienas fizinis asmuo ar 

kolektyvas pasiskelbia valstybės galva. Čion taip pat įeina vad. 
proletarų diktatūra. 

6) Oligarchija. Ji yra tada, kai vyriausia valdžia priklau- 
so kuriai mažumai, kur težiūrima savo naudos ir skriaudžiami kiti. 

7) Mišri. Tai įvairių valstybės. valdymo formų mišinys. 
Viena kuri forma vis dėlto dominuoja. Mišrios valstybės valdymo 
formos pavyzdžiu gali eiti Britanijos imperija, kurios vyriausia 
valdžia priklauso karaliui ir parlamentui. Paskutinįjį sudaro lordų 
rūmai — aristokratiškas elementas, ir atstovų rūmai — demokra- 
tiškas elementas. 

8) Korporacinė, autoritetyvinė ir totelia- 
rinė. Tai naujausios valstybės valdymo formos. 

Pirmoji yra tokia valstybės santvarka, kur ekonominiai, pro- 
fesiniai krašto reikalai atstovaujami ne politinių, bet atskirų ūkio 
šakų, profesijų atstovų specijalistų ir kalbamosios ekonominių, 
profesinių reikalų atstovybės yra ne šiaipjau organizacijų atsto- 
vybės, su kuriomis valstybė tik tiek ir tada tesiskaito, kiek ir 
kada valstybės vairininkams patinka. Tai yra lyg maži tam tikri 
seimai, kurių balsai turi juridinę vertę valstybėje. Valstybė tik 
koordinuoja, harmonizuoja ir vienija anų atstovybių veikimą 
visuomeninei gerovei. 

Korporacinė valstybės santvarka yra demokratinės valstybės 
santvarkos rūšis ir apie ją šiandien labai plačiai kalbama. 

Antroji yra ne kas kita, kaip absoliutinis valstybės valdymas. 
Tai tėra sinonimai. Tai fašistų giesmės aidas. 

Trečioji — kai ne valstybė piliečiams, bet piliečiai valstybei 
visai tarnauja. Tai Italijos fašistų šūkis ir yra didžiausia piliečių 
vergovė. 

Prigimtinė teise kiekviena valstybės valdymo forma savaime 
yra gera. Tik ji turi būti teisiai ir teisingai padaryta ir turi siekti 
visuomeninę gerovę. Todėl reikia visai atmesti, pvz., oligarchija ir 
proletarų diktatūrą'.— jiedvi neteisingos. 

Prigimtine teise taip pat nepasakyta, kuri valstybės valdymo 
forma yra geresnė. Tai priklauso nuo vietos, laiko, įvairių vals- 
tybės reikalų, aplinkybių, tautos kultūros laipsnio ir t. t. Šiandien 
kultūringiems kraštams, mano galva, geriausia ir tobuliausia vals- 
tybės valdymo forma yra demokratija. Ji taip pat sutinka su vals- 
tybės ir jos valdžios kilimu, šalina valdžios piktanaudojimus ir t. t. 

7. Valstybės valdžia iš savo valdinių ar piliečių gali reika- 

lauti viso to, ko reikia jos tikslui pasiekti. Pamatas — valstybė 
yra tobula draugija. Tobulos draugijos turi visas priemones, 
reikalingas savo tikslui pasiekti. Be to, valstybė gali determinuoti 
prigimtine teise nedeterminuotas savo priemones ir jas įsakyti 
piliečiams. 

Kai kurių nuomone, valstybė galinti įsakyti net tai, kas yra 
naudinga jos tikslui pasiekti. Čia, mano galva, reikia skirti naudą 
netikrąja ir tikrąja prasme. Pirmasis atvejas yra tada, kai be ku- 
rios naudingos priemonės ar dalyko tik iš dalies tegalima pasiek- 
ti tikslą. Tai tas pat, kas morališkas reikalingumas, morališkai 
reikalinga. Pav., X valstybei kariuomenės tereikia apsisaugoti nuo 
išvidinių priešų — išorinio priešo nė už kalnų nematyti, nė balso 
negirdėti. Antrasis atvejas — paprasta nauda. Pirmuoju atveju 
valstybė gali įsakyti, nes tai įeina į būtinas priemones. Antruoju 
atveju negali įsakyti, nes tai savaime nepakeliama, būtų sunku 
pakelti ir būtų atviri vartai piktanaudojimams. 

Vienas Dievas teturi neribotą valdžią. Todėl ir valstybės 
valdžia negali būti neribota. 

Svarbiausios valstybės valdžios ribos yra šios: 

1) Valstybė negali reikalauti to, ko nereikia jos tikslui pa- 
siekti, kas neina priemone visuomeninei gerovei pasiekti, nes 
valstybės teisė įsakyti pareina nuo jos tikslo. Juo labiau valsty- 
bė negali įsakyti tų dalykų, kurie prieštarauja ar kenkia visuo- 
meninei gerovei. Tai būtų visai jokie įsakymai, įstatymai. Tai jau 
savaime aišku. 

2) Valstybė negali įsakyti to, kas prieštarauja prigimtinei ir 
pozityvinėms Dievo teisėms. Pamatas yra tas, kad kalbamosios tei- 
sės saisto taip atskirus žmones, taip jų kolektyvus — valstybes. 
Be to, valstybė ir jos valdžia yra prigimtinės teisės kilimo ir todėl 
tos teisės autoriaus — Dievo padaras. Todėl Dievas yra valstybės 
valdžios vyriausia norma, tikrasis matas ir neperžengiama siena, 
riba. Kitaip sakant, kiekviena šiaipjau ir politinė valdžia iš dalies 
dalyvauja Dievo valdyme pasaulio. Valstybė įgaliota ir turi įvyk- 
dyti tam tikrą dalį Dievo valdymo pasaulio. Įvykdyti turi ne sa- 
vivališkai, bet kaip Dievas nori, pagal Dievo planą. Dievo tvar- 
ka turi būti respektuojama visur. Jos niekur negalima įžeisti. Pri- 
gimtinės ir pozityvinės Dievo teisės yra Dievo noro ar valios pa- 
reiškimas, pasaulio tvarkos nurodymas. Taigi. Todėl šv. tėvas 
Leonas XIII rašo: „Jei valstybės įstatymai aiškiai nesutinka: 

su Dievo teisėmis ar bet kaip įžeidžia Bažnyčią, prieštarauja ti- 
kybos dalykams, priedermėms ar įžeidžia J. Kristaus duotą šv. 
tėvo valdžią, tai reikia pasipriešinti ir klausyti būtų nusikal- 
timas''!). 

Kalbamajam mokslui prieštarauja vad. machiavelizmas, kuris 
valstybės valdžią emancipuoja iš prigimtinės ir pozityvinių Die- 
vo teisių. 

Machiavelizmo tėvas yra Machiavelli. Jis senovės pagonių 
paveikslu valstybės tikslu laiko valstybę pačią sau ir valdovams 
leidžia vartoti visas geras ir blogas priemones savo tikslui pasiek- 
ti. Politika visai atpalaiduojama nuo tikybos ir dorovės. Čia ne- 
reikią laikytis jokios dorovės, jos principų. Todėl galima esą me- 
luoti, apgaudinėti, net užmušinėti ir t. t.2) 

Kiek vėliau gimė kitos formos machiavelizmas, būtent, imta 
skirti privatinę ir viešąją dorovę. Privatiniame gyvenime valsty- 
bės valdovai turį laikytis tikybos ir dorovės dėsnių. Atbulai, 
viešajame ir valstybės gyvenime nereikią laikytis nei tikėjimo nei 
dorovės. Todėl čia galima esą daryti visa, ko tik norima. 

Visa tai savaime arba pačia prigimtimi nedora, bloga. O ne- 
dorų ar blogų dalykų niekados negalima daryti, visados drau- 
džiama. Be to, tikėjimas ir dorovė saisto visus ir vienaip: ponus 
ir tarnus, valdovus, valdininkus, valdinius ir t. t. 

3) Valstybė negali leisti įstatymų ir duoti įsakymų tų dalykų, 
kurie priklauso vien Bažnyčiai, nes tai svetima sritis. 

4) Valstybė negali dirbti to, ką privatiniai asmenys patys, ne- 
padedami valstybės, gali padirbti, gali atlikti, padaryti. Tai vals- 
tybė turi leisti dirbti privatiniams asmenims. Privatinė inicijatyva, 
akcija, darbas visados turi turėti pirmenybę. Jei privatinė akcija 
negali kurio bendro reikalo atlikti, padaryti ir iš to dalyko būtų 
skriaudos visuomenei, tada tik į sceną išeina valstybė. Jei priva- 
tiniams asmenims čia šiek tiek tetrūksta jėgų, tai valstybė pade- 
da. Todėl šv. tėvas Leonas XIII rašo: „Neteisinga valstybei 
paglemžti pilietį..., šeimą, nes teisinga yra leisti jiemdiem laisvai 
1) Litt. encycl. „Sapientiae“, 10 ian. 1890: ,,„Verum si reipublicae leges 
aperte discrepent cum iure divino, si guam Ecclesiae imponant iniuriam, 
aut iis, guae sunt de religione, officiis contradicant, vel auctoritatem Jesu 
Christi in pontifice maximo violent, tum vero resistere officium est, parere 
scelus“. 

2) II principe, 1532. 


119 


dirbti darbą, kiek tai galima daryti, neįžeidžiant visuomeninės 
gerovės ir jokio teisingumo“'!). 

5) Valstybės vyriausybė negali nieko daryti prieš piliečių tei- 
siai pareikštus postuliatus, pvz., jų išleistą konstituciją ir t. t., nes 
žmonės įkūrė valstybę, išrinko vyriausybę, piliečiai gali kištis į 
valstybės gyvenimą ir t. t., kaip aukščiau kalbėjau. 

8. Valstybė ir jos valdžia ne tik naudinga, bet taip pat reika- 
linga. Tai iškalbingai rodo jos tikslas. Tepabando kas išardyti 
visas valstybes ir išgalabyti jų valdžios atstovus, panaikinti val- 
džią. Tada žmonės kits kitą, tur būt, išsmaugytų, iškarstytų, 
sustotų kultūra, progresas ir t. t. Tai net savaime aiškų. 

Evoliucijonistai valstybės valdžią vis dėlto drįsta laikyti ne- 
naudinga, nereikalinga ir net neteisinga. Tos nuomonės yra, pvz.: 
Erb. Spencer, Alfr. Fouillėe, Proudhon, Ba- 
kunin, Kropotchin, Reclus, Malato ir Stirner. 
Net L. Tolstojus politinę anarchiją arba valstybę be valdžios 
laiko paskutiniu Evangelijos laimėjimu. Na, aiškus absurdas. 

9. Valstybės valdžia skirstoma į įstatymų leidybą, teismą ir 
vykdomąją arba, pasak kitų, valdomąją valdžią?). Tas padalini- 
mas padarytas, atsižvelgiant į valstybės valdžios objektą, atskirų 
valdžios funkcijų tikslus ir iš dalies į aktyvų valstybės valdžios 
subjektą. 

Trilypis valstybės valdžios padalinimas yra labai senas. Jau 
Aristoteles savo „Politikos“ skiria tris valstybės valdžios 
elementus arba funkcijas, būtent, sprendžiamąją, valdomąją ir 
teisiamąją. Senovėje net praktikoje valstybės valdžia buvo dalina- 
ma į tris dalis. Tai buvo daroma net valstybės valdžios akty- 
vaus subjekto atžvilgiu. Pvz., trilypė valstybės valdžia buvo 
Graikuose, labiausiai Atėnuose. 

Montesguieu dar precizyviau kalba apie trilypę valsty- 
bės valdžią. Pasak jo, kiekvienas anų valdžių aktyvus subjektas 
turis būti tikrai atskiras. Iškirtieji aktyvūs valdžios subjektai turį 
būti nepriklausomi vienas kito ir lygūs?). Tai nauja — Montes- 


1) Litt. encycl. ,Rerum novarum“, 15 maii 1891: „Non civem..., non 
familiam absorberi a republica rectum est: nam utrigue facultatem agen- 
di cum libertate permittere aeguum est, guantum incolumi bono communi 
et sine eiusgue iniuria potest“. į 

2) Pav., prof. P. Leonas, Teisės enciklopedijos paskaitos?, 65. 

5) L'esprit des lois, XI 6. 

guieu pirmasis taip griežtai reikalauja kalbamojo dalyko. Tik 
klausimas, ar tai galima visai padaryti. Aš manau, kad ne. 

Šiandien visi, apskritai, mokslininkai valstybės valdžią dalina 
į tris dalis. Tik tai daro ne visi vienaip. Pasakiau „apskritai“. 
Mat, vienas kitas valstybės valdžią teskirsto į dvi dalis. Pvz., 
Locke ją skirsto į įstatymų leidžiamąją ir vykdomąją arba ad- 
ministratyvinę!). Kai kurie, dalindami valstybės valdžią į įsta- 
tymų leidybą ir vykdomąją arba administratyvinę, paskutiniąsias 
dar skirsto į teismo ir vykdomąją ar respektyviai administratyvi- 
nę. Dar kiti, pvz., Trendelember, valstybės valdžią skirsto 
į keturias dalis: į tris paprastąsias, kur ir mes skirstome, ir į ket- 
virtąją, būtent, karinę valdžią?). 

Mūsų valstybės valdžios padalinimas bene yra geriausias ir 
tiksliausias. Pamatas yra tas, kad yra tinkamas. Čia ir kelias ro- 
domas — įstatymai, ir abejojimai sprendžiami — teismas, ir ne- 
klaužados suvaldomi — vykdomoji valdžia. Be to, kalbamasis 
padalinimas yra pakankamas — visa patenkinama. Kitų pride- 
damąsias valstybės valdžios dalytes jau randame savo padali- 
nime. Tai labiausiai pasakytina apie vykdomąją valdžią, į kurią 
savaime įeina valdomoji, administratyvinė ir verčiamoji valdžia, 
kaip pamatysime žemiau. 


6. Valdžia in specie 


1. Aukščiau sakiau, jog valstybė turi įstatymų leidybą, teismą 
ir vykdomąją valdžią. Čia apie tas galias kalbėsiu plačiau ir 
skyrium. 

2. Įstatymų leidyba yra teisė patvariai įsakinėti tai, ko reikia 
tobulos draugijos tikslui pasiekti. 

Valstybės įstatymų leidyba gali įsakyti tai, ko reikia valsty- 
bės tikslui, arba visuomeninei gerovei, pasiekti. Gali paskelbti 
labiau tinkamas savo priemones, įsakyti prigimtine teise nedeter- 
minuotų priemonių. Gali spręsti, kiek ir kurių priemonių reikia 
valstybės tikslui pasiekti. Gali determinuoti būdą ir laipsnį, kaip 
piliečiai turi vartoti valstybės priemones. Tai daroma įstatymo 
keliu — leidžiami įstatymai. Bet tai galima padaryti taip pat įsa- 
kymo keliu — duoti įsakymus. Įstatymus leisti ir tegali tas, kas 


1) Two treatises on governement, X, XII. 
2) Das Naturrecht, $ 177. 


121 


turi įstatymų leidybą. Įsakymus gali duoti taip pat vykdomoji 
valdžia ir retkarčiais teismas. 


Valstybė turi įstatymų leidybą. Tai įrodo: 


1) Privatiniai asmenys ne visados tegali tiksliai suprasti vals- 
tybės priemones, reikalingas visuomeninei gerovei pasiekti. To- 
dėl gali praleisti net prigimtine teise determinuotų valstybės prie- 
monių. 


2) Nemaža yra prigimtine teise nedeterminuotų valstybės 
priemonių. Kas jas determinuos? Tai padaryti patiems piliečiams 
sunku — ir visi nesupras dalyko, ir neišrinks vienodų priemonių. 
Tada kiltų chaosas. Todėl kalbamąsias priemones turi parinkti 
ir įsakyti kas kitas. Tam dalykui tetinka valstybės įstatymų lei- 
dybos valdžia. 


Įstatymai turi būti leidžiami visuomeninei gerovei. Vadinasi, 
įstatymus tegalima leisti visiems valstybės piliečiams ar bent ku- 
ros kategorijos asmenims, pvz., ūkininkams, darbininkams ir t.t. 
Atbulai, įstatymų negalima leisti vienam asmeniui, atskiriems in- 
dividams ir t.t. Be to, įstatymus tegalima leisti pačiai visuomeninei 
gerovei, atsieit, tegalima įsakyti ar uždrausti tai, ko reikia valsty- 
bės tikslui pasiekti. Įstatymo objektu gali eiti ir tai, be ko iš da- 
lies tegalima pasiekti valstybės tikslą. Tai aukščiau pavadinta 
morališkai reikalingu. Atbulai, įstatymų objektu negali eiti pri- 
vatinė gerovė ir paprastai naudingi dalykai. 


Valstybės įstatymai turi būti protingi, dori ir teisingi. Pro- 
tinga tai, kas sutinka su sveiku protu ir žmogaus prigimtimi. Do- 
ra tai, kas sutinka su prigimtine ir pozityvinėmis Dievo teisėmis. 
Kas su šiomis teisėmis nesutinka, tai nedora, bloga. Teisinga tai, 
kas sutinka su teisingumo dėsniais, atsieit yra visiems lygu, pa- 
keliama ir t.t. Nelygus tas įstatymas, kuris vienus slėgia, kitus 
privilegijuoja, iš vienų reikalauja daugiau, iš kitų mažiau, tetar- 
nauja atskiriems luomams, srovėms, partijoms ir t.t. Be kitko, 
neteisingas tas įstatymas, kurio fiziškai ar morališkai negalima 
įvykdyti. Pirmasis dalykas savaime aiškus. Antrasis yra tada, kai 
įsakomi labai sunkiai įvykdomi dalykai. Paskutiniojo dalyko pa- 
matas yra tas, kad įstatymai leidžiami žmonėms. Todėl turi būti 
suderinti su bendra žmonių prigimtimi, jėgomis, galiomis. O 
bendros žmonių jėgos yra žmogiškos ir todėl ne labai stiprios. 
Leidžiant įstatymus, dar reikia kreipti akį į krašto įpročius, vie- 

tos ir laiko sąlygas ar aplinkybes ir t.t., nes tai taip pat yra susi- 
ję su bendra žmonių prigimtimi. 


Kadangi negalima įsakyti nepakeliamų dalykų, tai įstatymų 
objektu negali eiti herojiniai veiksmai, nes jų visi nepakels. Išim- 
tis tėra tada, kai kurio herojinio veiksmo reikia visuomeninei ge- 
rovei, pvz., kariuomenės kraštui apsaugoti, apginti nuo priešo už- 
puolimo. 


3. Teismas arba galia teisti yra teisė autoritetyviai nutarti ir 
išspręsti, ar kurie ginčijami valstybės piliečių veiksmai sutinka ar 
ne, su teisėmis, ir įvertinti juridinius jų padarinius. 

Į teismą įeina trys dalykai, būtent, tikrosios įstatymo prasmės 
autoritetyvus sprendimas, įvykio prigimties sprendimas, įvykio 
ir įstatymo santykio sprendimas. Tai visai teorinis, visai empi- 
rinis ir mišrus arba teorinis - empirinis teisimas. 

Teismo objektu gali eiti įvairios ginčijamos teisės, pvz., nuo- 
savybės palietimas, gero vardo įžeidimas, nesilaikymas sutarties 
ir t. t. Tai civilinis teismas. Be to, teismo objektu eina įvykis, 
kuris suardė viešąją arba visuomeninę tvarką. Tai nusikaltimas. 
Tokie teismai vadinasi kriminaliniai. 

Valstybė gali teisti. Tai įrodo: 


1) Svarbu, kad valstybės priemonės būtų tiksliai vartojamos. 
Jei abejojama jų tikslumu, tai kas nors turi teisingai ir objekty- 
viai išspręsti dalyką. To nepadarys privatiniai asmenys patys, 
nes yra suinteresuoti ir dažnai gali būti blogos valios. Todėl rci- 
kia kito asmens ir autoriteto. Tai padaro valdžia arba tam tikra 
jos įstaiga, t. y. teismas. 


2) Žinome, jog kieno dalykas yra leisti įstatymus, to paties 
dalykas yra žiūrėti, ar piliečių veiksmai sutinka ar ne su išleistu 
įstatymu, arba tais įstatymais teisti. Tai net tikslu. Paskutinysis 
dalykas aiškus jau iš to, kad teismas praktiškai aiškina įstatymo 
prasmę abejojamais atvejais. Kas tai gali geriau suprasti, nekaip 
įstatymo leidėjas ar jo atstovas? Be to, jei įstatymo leidėjui ne- 
priklausytų teisti, tai ir įstatymų leidyba būtų Dergždžia, ne- 
naudinga. 
bitis su bitimi susipyksta. Bet kuo tai pasibaigtų, jei nebūtų 
valdžios tiems dalykams likviduoti — už vieną dantį būtų išimi- 
nėjama po du, tris ir penkis dantis. 

4. Vykdomoji valdžia vadinasi teisė versti ką daryti ar ko 
nedaryti ir nubausti neklaužadas ir nusikaltėlius. 

Vykdomoji valdžia galima skirstyti į valdomąją, administra- 
tyvinę ir verčiamąją. Pirmoji tvarko asmenis įstatymais. Antroji 
tvarko turtus įstatymais. Trečioji fiziškai verčia neklaužadas 
siekti valstybės tikslą ir reikale juos baudžia. 

Kalbamųjų galių generinis terminas „vykdomoji valdžia“ 
vartojamas netikrąja prasme. Mat, čia ne tik vykdoma, bet daž- 
nai tvarkoma, sprendžiami abejojimai, įsakoma. Tai labiausiai 
atsitinka vadinamajai valdomajai ir administratyvinei valdžiai. 
Todėl kalbamąją valdžią kai kurie vadina stačiai administraty- 
vine. Bet tada šis terminas įgyja tam tikrą prasmę — prasmę kitą, 
nekaip mes čia suprantame. 

Valstybė turi vykdomąją valdžią. Pamatas yra šis: 

1) Valstybė gali leisti įstatymus ir teisti. Tiedvi galios kaip 
tik reikalauja trečiosios galios, būtent, vykdomosios. Kitaip 
jiedvi nepasiektų savo tikslo ir todėl būtų nenaudingos. Taigi. 

2) Jei nebūtų vykdomosios valdžios, tai žmonės net tyčia ga- 
lėtų nesilaikyti įstatymų ir teismo sprendimų. Taip daryti gai 
kam į galvą ateitų kurstyti net kitus. Pasaulyje visokių atsiran- 
da pramuštgalvių. Tada valstybė nebegalėtų gyventi. 

Vykdomoji valdžia taip turi dirbti savo darbą, kad valstybė 
lengviau pasiektų savo tikslą ir jos piliečiams būtų gera gyventi. 
Čion įeina trys dalykai, būtent, narių gausumas, jų taikus ir har- 
moningas sugyvenimas ir teisių laikymasis, ir visų individų sėk- 
mingas siekimas visuomenės tikslo. 

Iš tikrųjų, juo kuri draugija yra gausingesnė ir jos narių san- 
tykiai yra harmoningesni ir t.t., juo gali sėkmingiau pasiekti sa- 
vo tikslą, nes tuo būdu pagausėja draugijos priemonės arba so- 
cijalinės jėgos ir gerovė. Pvz., kokia kariuomenė — keli kareiviai 
ir kokie kareiviai be drausmės, narsumo, ištvermės ir t. t. 

Valstybei labiausiai svarbu turėti daug ir tinkamų, gerų pi- 
liečių. Todėl ji turi rūpintis jų pagausėjimu ir fiziniu gyvenimu. 

Administratyvinei valstybės valdžiai stačiai priklauso visuo- 
menės materijalinės priemonės, arba turtai. Jų vienų, tiesa, ne: 
užtenka. Visam valstybės tobulumui pasiekti dar reikia dvasinių 
ir intelektualinių dalykų. Bet valstybė, sudaryta iš žmonių ir išo- 
riniu būdu dirbdama savo darbą, taip pat turi turėti materijalinių 
priemonių. Kitaip nepasieks savo tikslo. Todėl kiekviena valsty- 

bė gali įgyti ir vartoti turtus. (Gali uždėti tiesioginius ir nietie- 
sioginius mokesčius. Tik kažin, ar reikia priminti, jog valstybės 
mokesčiai turi būti reikalingi, pakeliami arba ne per dideli ir vi- 
siems lygūs. 

Kalbu ne apie privatinius turtus. Kalbu labiausiai apie tuos 
turtus, kurie priklauso valstybei pačiai jos reikalams. Taip, valsty- 
bė žiūri visuomeninės gerovės ir todėl jai stačiai rūpi valstybiniai 
turtai. Bet kadangi visuomeninei gerovei daug reiškia atskirų as- 
menų materijalinė gerovė, tai valstybei nestačiai svarbūs taip pat 
privatiniai turtai ir todėl jie taip pat įeina į valstybės administra- 
tyvinės valdžios sritį. 

Verčiamoji valdžia skirstoma į galią versti, suvaldyti ir draus- 
ti. Pirmoji vadinasi ta valdžia, kur užbėgama už akių sulaužyti 
teises. Čia žmonės verčiami atlikti savo priedermes, respektuoti 
kitų teises ir t.t. Antroji — kur sulaikomas faktinas ardymas vi- 
suomeninės tvarkos. Tai apsisaugojimas ir represijos prieš už- 
puolikus. Tretysis — kai atitaisoma suardyta visuomeninė tvar- 
ka, arba baudžiami nusikaltėliai. 

Valstybė gali bausti už nusikaltimus, pvz., vogimą, užmuši- 
mą ir tt. Pamatas yra tas, kad kitaip ji negalėtų pasiekti savo 
tikslą: kitaip negalima priversti laikytis įstatymų, teismo spren- 
dimų, visuomeninės tvarkos ir t.t. 

Baudimo pagrindas, arba principalinė priežastis, kodėl vals- 
tybė gali bausti kurį nusikaltėlį, yra to nusikaltėlio kaltė. Pama- 
tas — niekas negali bausti nenusikaltusio. Taip pat negalima 
bausti nekaltai sulaužusio baudžiamąjį įstatymą. Tik kai tikrai 
nusikalstama, tada valstybės valdžia, baudžiamieji jos organai 
įgyja visą teisę pavartoti savo galią nusikaltėliui nubausti. Iki tol 
galia bausti teturima „in potentia“. 

Daug yra bausmių tikslo nuomonių. Jas galima sutraukti į 
tris klases. Tai absoliutinė, reliatyvinė ir mišri teorijos. 

Absoliutinė teorija bausmę laiko būtinu nusikaltimo padari- 
niu ir visai nekreipiama akies į visuomeninę gerovę ar tikslą. Tai 
esminė tos teorijos žymė. 

Absoliutinei teorijai priklauso šios nuomonės: 

1) Pasak Kanto, nusikaltėlis esąs baustinas vien tam, kad 
nusikaltęs (weil er verbrochen hat). Baudžiamasis įstatymas esąs 
kategorinis imperatyvas. Bausmių būdo ir laipsnio pradas esąs 
toks pat atlyginimas (Wiedervergeltung) ar tolygus dalykas 

(Gleichheit). Todėl nužudytojas žmogaus turįs būti nubaustas 
mirti; kitų įžeidėjas esąs baustinas ne pinigine bauda, bet turįs 
išreikšti pagarbą įžeistajam — atsiprašyti ar pabučiuoti į ranką; 
už vogimą — nelaisvė. Tik už nužudymą neteisių vaikų nesą 
baustina, nes jie esą gimę ne pagal įstatymus — įstatymų nesau- 
gojami!). 

2) Fr. Hegel bausmę laiko logiška funkcija, negacijos ne- 
gacija, teisės atitaisymu (Wiederherstellung des Rechts) ir t. t.2) 

3) Pasak J. F. Herbart'o, baustina esą tam, kad neatsi- 
teisti veiksmai nepatinką (Missfallen am Streit). 3) 

Absoliutinė teorija yra neteisinga, nes bausti savaime yra blo- 
ga, o bloga daryti vien dėl jo paties negalima. 

Reliatyvinė teorija bausmių pagrindu ir tikslu laiko reikalą 
pasiekti visuomeninę ir paties nusikaltėlio gerovę. 

Šioje teorijoje reikia skirti dvi nuomones, būtent, vieni neigia 
tikrą nusikaltimą ir sako, jog nusikaltėlis esąs baustinas ne už 
nusikaltimą, bet tam, kad kitą kartą nebelaužytų įstatymų; kiti 
pripažįsta nusikaltimą. 

Pirmajai kategorijai priklauso kriminalinė - autropologinė ir 
kriminalinė - socijologinė mokykla. Jiedvi galima pavadinti vie- 
nu vardu, būtent, kitiems nusikaltimams už akių užbėgimo arba 
apsaugos teorija( Vorbeugunstheorie). 


Kriminalinė - antropologinė mokykla pastatyta ant materija- 
listinio išsirutuliavimo mokslo. Žmogus esąs tobuliausias gyvu- 
lys, o nusikaltimas — lyg ligos rūšis ar būtinas fizinės sudėties 
trūkumo padarinys. Nusikaltėlis esąs fizijologinio ar bijologinio 
rutuliavimosi atsilikėlis ar atkritėlis į pirmuosius rutuliavimosi 
laipsnius. Tokie žmonės savo kūno ir dvasios savumais esą pri- 
gimti nusikaltėliai (geborene Verbrecher). 

Kriminalinė - socijologinė mokykla nusikaltimą išveda iš psi- 
chologinių žmogaus savumų ir labiausiai iš socijalinių veikian- 
čiojo asmens sąlygų ar aplinkybių. pvz., auklėjimo ir t.t. Abiem 
kalbamosioms mokykloms žmogus yra neatsakingas už savo nu- 
sikaltimus. Todėl jis ir esąs baudžiamas ne už nusikaltimą, bet 


1) Rechtslehre, $ 49. 
2) Grundlinien der Philosophie des Reehts, $ 97. 
3) Allgemeine praktische Philosophie, I 589; Analytische Beleuchtung 


des Naturrechts, VIII 315, 

tam, kad kitą kartą to dalyko nebedarytų ar kiti juo nesektų, 
neužsikrėstų jo paveikslu. 

Tas dalykas, kad reliatyvinė teorija yra neteisinga, savaime 
aišku: pagrindas netikras — konsekvencijos neteisingos. 

Antrajai reliatyvinės teorijos kategorijai priklauso: 

1) Pataisymo teorija. Pagal ją bausmių tikslas esą pataisyti 
nusikaltėlį. 

Su pataisymo teorija negalima sutikti. Pamatas — bausmės 
kartais visai nepataiso nusikaltėlio. Baudžiama net tada, kai nu- 
sikaltėlio visai negalima pataisyti. Tai kuriems galams jis be- 
bausti? Paleisk ir tedaro savo. Nesąmonė! 

2) Pabaidymo teorija. Ji sako, jog baudžiama tam, kad būtų 
pabaidyta nenusikalsti. 

Bet tai iš dalies tėra teisinga, nes bausmės turi dar kitų ir net 
svarbesnių tikslų. 

3) Atgailos teorija. Ji bausmių tikslu laiko atgailą. Nusikal- 
timas suardąs juridinę tvarką. Todėl reikią reakcijos žaizdoms 
užgydyti arba juridinei tvarkai atitaisyti. 

Čia užteks pastebėti, jog nežinoma, ką reiškia kalbamoji at- 
gaila. Juk atgaila dažniausiai daroma už nuodėmes. Tai sąžinės 
sritis. O mes esame išorinėje srityje. Taigi. 

4) Reikalo teorija (Notwendigkeitstheorie), kuri tvirtina, jog 
bausmių tikslas esą atitaisyti visuomenės ramybę ir tvarką. 

Ši teorija yra vienašališka, kaip ir pataisymo teorija. 

Mišri teorija sako, jog bausmių tikslas yra pataisyti nusikal- 
tėlį ir nubausti už nusikaltimą. Ji yra teisinga. 

Taip, pirminis išvidinis ir esminis bet kurios bausmės tikslas 
yra nubausti nusikaltėlį už nusikaltimą. Tai atitaiso ir apsaugoja 
visuomeninę tvarką. Pirminis išorinis bausmių tikslas yra patai- 
syti nusikaltėlį. Bausmės dar turi antrinių, privatinių ir visuome- 
ninių tikslų, pvz., pabaidyti kitus nenusikalsti ir t.t. Taip pirmi- 
nis išorinis, taip antriniai bausmių tikslai gali būti artimesni ir 
tolimesni pagal tai, ko pirmiausia ir stačiai norima arba siekiama. 
Pvz., bažnytinių vad. medicinalinių bausmių arba cenzūrų arti- 
miausias tikslas yra pataisyti nusikaltėlį. 

Tas dalykas, kad pirminis išvidinis bet kurios bausmės tiks- 
las yra nubausti už nusikaltimą, arba atitaisyti ir apsaugoti vi- 
suomeninę tvarką, matyti iš pačios valstybės valdžios sąvokos. 
Iš tiesų, visų valstybės valdžios galių pamatas yra visuomeninė 

gerovė. Tai gerovei pasiekti leidžiami įstatymai. O paskutiniųjų 
apsauga yra bausmės. Leidžiant įstatymus, akys visados turi būti 
įsmeigtos į visuomeninę gerovę. To paties turi žiūrėti taip pat 
baudžiamoji galia. Kitaip sakant, jei valstybės valdžia pačią 
baudžiamąją galią turi visuomenės naudai, tai bausdama nieka- 
dos negali užmiršti, pro pirštus praleisti visuomeninės gerovės. 
Bet visuomeninė gerovė priklauso labiausiai nuo visuomenės 
tvarkos. Todėl taip pat baudžiamoji galia turi žiūrėti visuomeni- 
nės tvarkos. Toliau, jau gamtos dėsniais kiekvienas gyvulys ne- 
sąmoningai, instinktiviai ginasi nuo savo «žpuolikų. Nuo to da- 
lyko neatsilieka nė žmogus ir jau nejusčiomis, „primo primi“ 
puola ant savo gyvybės užpuoliko, ginasi. Juridinė tvarka yra vi- 
suomeninio gyvenimo pradas ir pagrindas. Kas ją užpuola, 
tas paliečia pačios visuomenės egzistenciją. Visuomenė nenoromis 
turi kelti kardą prieš savo gyvybės priešą. Bet visuomenė yra lyg 
mažametė — pati negali veikti ar ką daryti. Jai atstovauja valdžia. 
Taigi valdžia (mūsų atveju valstybės) turi ginti visuomenę nuo 
užpuolikų — bausti. Dar toliau, nusikaltimas sudrumsčia visuo- 
menės ramybę, kur bijomasi, kad šiandieninis nusikaltimas rytoj 
neatsikartotų, tam pačiam asmeniui ar kitiems nepadarytų bloga. 
Todėl visuomenei nuraminti reikia visai pravyti jos užpuolikus. 

Valstybės valdžia bausdama gali turėti ir turi dar kitų baus- 
mės tikslų, atsieit, pirminį išorinį, arba pataisyti nusikaltėlį, ir 
antrinių. Juk jai turi rūpėti tai, kad visuomenė ne tik egzistuotų, 
bet net tobulėtų!). | 

Valstybė tegali bausti už didesnius dalykus, atsieit, už tuos, 
kurie labai ardo visuomeninę tvarką ir įžeidžia visuomeninę ge- 
rovę. Kitaip gyvenimas būtų visai nepakeliamas ir bausmės nu- 
stotų savo vertės. Toliau, valstybės bausmės turi būti proporcin- 
gos nusikalstamajam darbui. Už didelius dalykus galima paskirti 
didelę bausmę, bet už mažus tegalima skirti mažas bausmes. Už 
visai niekus negalima nė bausti. Keista, pvz., atrodytų, kad už 
šunies paleidimą kaime būtų baudžiama po kokią 100 lt., už men- 
ką straipsnelį po 5.000 It. Dar toliau, baudžiant reikia atsižvelgti 
į žmogaus atsakingumą. Todėl, jei žmogus kuriuo atveju visai 
nekaltas, pvz., absoliučiai priverstas ar netyčia padarė nusikals- 
tamąjį darbą, tai visai negalima bausti. Jei jis pusiau kaltas, pvz., 


1) Plg. P. Malakauskis, Baudžiamosios teisės?, Kaunas 1934, 
nr. 39. 

būdamas nepakankamai atsargus ką padarę, tai puse bausmės 
tebaustinas. Bet jei kas tyčia nusikalsta, tai skaudžiau baustinas. 

Valstybės vykdomajai valdžiai padeda policija ir kariuomenė. 
Pirmoji padeda gintis nuo išvidinių, antroji — labiausiai nuo išo- 
rinių ir iš dalies išvidinių priešų. 


7. Valstybė ir kai kurie dalykai 


1. Yra tokių dalykų, su kuriais valstybė, galima sakyti, kas- 
dien susitinka. Tai ekonomija, draugijos, mokyklos, tikyba. 

2. Ekonomija vadinasi tie dalykai ar veiksmai, kurie padeda 
siekti materijalinę gerovę. 

Ekonomija skirstoma į privatinę ir viešąją arba visuomeninę. 
Tai priklauso nuo to, ar ja rūpinasi privatiniai asmenys privatinei 
gerovei ar neprivatiniai asmenys viešajai gerovei. 

Be to, viešoji ekonomija skirstoma į nacijonalinę, politinę ir 
socijalinę. Pirmoji yra ta, kuri rūpinasi visos tautos materijali- 
niais turtais. Antroji — kur valstybės valdžia ja rūpinasi valsty- 
bės iždo naudai. Trečioji — kur rūpinamasi įvairių piliečių klasių 
materijaline gerove. 

Kiekvienas dalykas turi būti tam tikru būdu tvarkomas. Ki- 
taip negalima tinkamai pasiekti tikslą. Nuo to dėsnio negali atsi- 
palaiduoti nė ekonomija. Jos tvarkymo normos yra šios: 

1) Ekonomija negali būti be tikslo. Ji negali būti pati sau 
tikslas. Ekonomijos tikslas — žmonių gerovė. 

2) Visa materijalinė viešoji gerovė turi eiti priemone privati- 
nei piliečių gerovei pasiekti, nes pati valstybė yra piliečiams, o 
ne atbulai. 

3) Valstybė ekonomijos srityje vienaip turi saugoti visus pi- 
liečius ir vienaip jiems visiems padėti — negalima skirti luomų, 
politinių srovių ir t. t., nes visi piliečiai yra lygūs, visiems 
jiems įkurta valstybė. 

4) Žiūrėtina, kad vieni nebūtų per daug apsikrovę turtais, kaip 
sakoma, taukuose mirktų, o kiti kęstų skurdą, badą. 

5) Materijalinė gerovė dar nesudaro visos visuomeninės ge- 
rovės. Dar reikia kreipti akį į dvasinius ir intelektualinius žmo- 
gaus turtus ir su jais sutaikinti materijalinius dalykus. 

Niekas neabejoja, kad valstybė turi rūpintis politine ekono- 
mija, pvz., imti mokesčius, įgyti įvairių turtų ir t.t. Klausimas, ar 
valstybės valdžia taip pat turi rūpintis socijaline ekonomiją. Čia 

yra trys nuomonės, būtent, liberalinė, socijalistinė ir socijalinių 
krikščionių. 

Liberalai, ekonominio individualizmo ir valstybės tikslo ap- 
saugos teorijos sekėjai, tvirtina, jog valstybė teturinti saugoti pi- 
liečių ekonomines teises. Visa kita čia paliekama laisvai piliečių 
nuožiūrai ir konkurencijai. 

Socijalistų nuomone, valstybė esanti visų ar bent produkcijos 
priemonių savininkė. Todėl ji viena tegalinti tvarkyti visus turtus 
valstybėje, išskirstyti piliečiams jų vaisius. 

Socijalinių krikščionių doktrina valstybė socijalinėje ekonomi- 
joje, kaip ir kituose dalykuose, turinti dvi pareigas, būtent, prin- 
cipalinę — saugoti juridinę tvarką, ir antrinę — padėti pri- 
vatinei inicijatyvai, arba papildyti privatinę inicijatyvą, neužtek- 
tinumą ir tuo pačiu padėti socijalinei ekonomijai. Saugoti 
juridinętvarką — pvz, valstybė turi ginti privatinę nuo- 
savybę nuo vagių ir plėšikų, uždrausti didelius procentus ir juos 
determinuoti pagal vietos ir laiko aplinkybes, saugoti darbinin- 
kų gyvenimą ir sveikatą, uždrausti moterims ir vaikams dirbti 
per sunkius darbus ir jiems netinkamose sąlygose ir t.t. Padėti 
privatineiinicijatyvai — pvz., šelpti piliečius neder- 
liaus metu. Dar reikia priminti tai, kad valstybė, apskritai, pati 
stačiai nedirba tų darbų, neatlikinėja tų dalykų, kurių savaime te- 
reikia privatiniams asmenims, pvz., nestato fabrikų, nesiverčia 
prekyba ir pramone, neišdirbinėja laukų arba nesiverčia žemės 
ūkiu ir t. t. Pamatas yra tas, kad tuo būdu kliudytų privatinę 
inicijatyvą ir nejučiomis grįstų kelią socijalizmui. 

Socijalinių krikščionių doktrinos laikosi, galima sakyti, visi 
katalikai ir ji sutinka su šv. tėvo Leono XII litt. encycl. „Rerum 
novarum“, 15 maii 1891, ir Šv. Tėvo Pijaus XI litt. encycl. „Oua- 
dragesimo anno“, 15 maii 1931. 

3. Valstybė negali drausti kurti draugijų. Pamatas yra tas, 
kad dėtis į draugijas leidžiama, be kitko, prigimtine ir pozityvi- 
nėmis Dievo teisėmis. O kas prigimta ar leidžiama pozityvinė- 
mis Dievo teisėmis, to valstybė nieku gyvu negali atimti. Todėl 
šv. tėvas Leonas XIII sako: „Nors privatinės draugijos yra 
valstybėje, yra lyg jos dalys, valstybė vis dėlto, apskritai, ir sa- 
vaime negali jų uždrausti. Pamatas — dėtis į privatinės draugi- 
jas žmogui leidžiama prigimtine teise: valstybė įkurta yra pri- 
gimtinei teisei saugoti, ne laužyti. Todėl jei ji (valstybė) už- 

draustų piliečiams dėtis į kulto draugijas, tai pati sau visai 
prieštarautų: taip ji pati, taip privatinės draugijos yra to paties 
kilimo — žmonės savo prigimtimi yra socijalūs“!). 

Valstybė negali kliudyti draugijoms veikti. Tai aišku jau 
iš to, kad jei dėtis į draugijas yra prigimta ir leidžiama pozity- 
vinėmis Dievo teisėmis, tai draugijų veikimas taip pat yra pri- 
gimtinės ir pozityvinių Dievo teisių dalykas. O kas prigimta ar 
priklauso pozityvinėms Dievo teisėms, to, kaip ką tik sakiau, 
valstybė negali paliesti. 

Valstybė savaime negali uždaryti draugijų. Pamatas yra tas 
pat, būtent, valstybė negali atšaukti prigimtinės ir pozityvinių 
Dievo teisių. 

Valstybė turi globoti ir padėti kurti draugijas ir joms veikti. 
Mat, valstybė tam tikrai turi globoti piliečių prigimtines tei- 
ses, remti privatinę inicijatyvą ir rūpintis bendrąją visuomenės 
gerove. „Tai“, sako šv. tėvas Leonas XIII: „reiškia, kad... 
sąlygos būtų padarytos palankesnės įvairioms profesijoms, tam 
tikrai padedant organizacijoms?) 


Valstybė turi su visomis draugijomis lygiai elgtis. Taip, turi 
lygiai šelpti ar bent traktuoti visas teisias ekonomines, kultūri- 
nes ir politines draugijas. Čia negali būti: valdančioji partija — 
favoritas, 0 opozicija — vergai, vienos pasaulėžiūros ar vad. 
indiferentiškos kultūros ar ekonomijos draugijos — sūnūs, o 
kitos pasaulėžiūros — podukros ir t. t. Juk visi piliečiai, orga- 
nizuoti ir neorganizuoti valstybės valdiniai, turi būti lygūs. Ki- 
taip nusidedama, sulaužomas ar po kojų paminamas teisingumas. 


Valstybė tam tikrais atvejais tegali susiaurinti, sustabdyti, 
neleisti kurti ar uždaryti kurias draugijas. Tai daryti gali dėl 
visuomeninės gerovės ar kurių kitų svarbesnių motyvų. Smul- 
kiau kalbant, valstybė tai daryti gali: 1) kai draugijos turi blo- 
gą tikslą, pvz., įžeidžia viešąją dorovę, gresia piliečių saugumui, 


1) Litt. encycl. ,Rerum novarum“, 15 maii 1891: „Nunc vero guam- 
guam societates privatae existunt in civitate, eiusgue sunt velut partes 
totidem, tamen universe et per se non est in potestate reipublicae ne exis- 
tant prohibere. Privatas enim societates inire concessum est homini iure 
naturae: est autem ad praesidium iuris naturalis instituta civitas, non ad 
interitum: eague si civium cultus sociari vetuerit, plane secum pugnatia 
agat, propterea guod tam ipsa guam coetus privati uno hoc e principio 
nascuntur, guod homines sunt natura congregabiles“. 

2) Litt. ep. ,Permoti Nos“, 10 iul. 1895. 

ardo visuomenės ramybę ir t. t., nes tai ardo pačią visuomenę, o 
valstybės dalykas yra saugoti visuomenės egzistenciją ir gero- 
vę; 2) kai draugijos priemonės yra blogos, pvz., fizinė prievar- 
ta, teroras ir t. t., nes niekados negalima pateisinti machiaveliš- 
ko dėsnio, kur tikslas pateisintų priemones, ir 3) kai draugijos 
įstatai susikerta su kitais vyresniais įstatymais ir teisėmis, pvz., 
prigimtine teise, visuomenine gerove ir t. t. — čia vyresnis da- 
lykas ima viršų menkesnio dalyko atžvilgiu (paprasčiausias 
dėsnis). 

4. Valstybė neturi tiesioginės teisės ir priedermės auginti, 
mokyti ir auklėti vaikų. Be to, valstybė negali kištis į tėvų 
teisę auginti, mokyti ir auklėti vaikus. Juo labiau ji negali atim- 
ti iš tėvų anos teisės. 

Kalbamųjų dalykų pamatas yra šis: 

1) Vaikų auginimo, mokymo ir auklėjimo teisė ir priedermė 
pačia prigimtimi priklauso tėvams. Tai juridinė teisių sritis. 
Fizinėje srityje negalima eiti prieš gamtos dėsnius. Taip pat juri- 
dinėje srityje valstybė negali atimti tų teisių, kurios yra prigimtos. 

2) Šeima yra senesnė, nekaip valstybė. Todėl šeimos teisės 
yra šventesnės, nekaip valstybės, — jos mokymo ir auklėjimo 
teisės turi būti respektuojamos. 

3) Jaunuomenę auklėti reikia morališkai ir tikybiškai. O 
valstybė nėra tikybos ir dorovės mokytoja. Be to, valstybė ne- 
turi nė savo pasaulėžiūros. O mokykla negali būti be pasau- 
lėžiūros. 

4) Valstybės tikslas yra visuomeninė gerovė. Čia, kaip jau 
kalbėjau aukščiau, valstybė turi saugoti atskirų asmenų arba 
individines teises (valstybės apsauga) ir aktyviai remti, padėti 
ir papildyti privatinę inicijatyvą (valstybės parama). Atbulai, 
ne valstybės tikslas tiesiog siekti atskirų asmenų ar šeimų arba 
privatinę piliečių gerovę. Todėl valstybė negali dirbti to, ką pa- 
dirbti gali ir dirba privatiniai asmenys patys. O mokymas ir 
auklėjimas jaunuomenės tiesiog nori padaryti tinkamą ir gerą 
žmogų. Tas darbas savo prigimtimi priklauso šeimai. Paskuti- 
nioji niekados nėra išsižadėjusi ir negali išsižadėti kalbamojo 
dalyko arba teisių niekieno naudai — nė valstybės naudai. Au- 
ginimas, mokymas ir auklėjimas jaunuomenės valstybei tegali 
būti svarbūs ir rūpėti tada, kai žmogų norima padaryti gerą pi- 
lietį ir naudingą narį. Bet ir čia valstybė negali kištis tada, kai 

privatinė inicijatyva arba stačiai prigimtieji vaikų mokymo ir 
auklėjimo organai, būtent, šeimos, dirba ir tinkamai sugeba pa- 
dirbti savo darbą ir tuo būdu tarpiškai aprūpina aną visuome- 
ninį reikalą. 

5) Jei šeima ir valstybė drauge galėtų mokyti ir auklėti jau- 
nuomenę, tai negalima būtų išlaikyti vienodumo. Tai negera, 
nepedagogiška. 

6) Ne valstybė pagimdė vaikus. Todėl ne jos dalykas turi 
būti tą darbą toliau dirbti arba baigti, atsieit, mokyti ir auklėti 
vaikus. 

7) Jei mokymas ir auklėjimas vaikų priklausytų valstybei, 
tai ji taip pat turėtų vaikus auginti, pvz., maitinti, apdaryti, duo- 
ti butą ir t. t. O šios funkcijos neįeina į valstybės sritį ir pasisa- 
vinimas tokių individinių teisių ir priedermių būtų nesąmonė. 

Valstybei tik visuomeninės gerovės atžvilgiu tepriklauso tam 
tikra netiesioginė ir lyg hipotetinė arba devoliutyvinė teisė mo- 
kyti ir auklėti jaunuomenę. Taip, ji gali priminti tėvams apsilei- 
dėliams priedermę auginti, mokyti ir auklėti vaikus, gali net 
priversti, kad tinkamai eitų savo pareigas šioje srityje. Paskuti- 
nysis dalykas yra pasakytinas bent tada, kai tėvai yra per daug 
apsileidę. Jei nė prievarta nieko nepadeda, tada tik valstybė gali 
vartoti tėvų teisę ir atlikti jų priedermes, nes visai tamsūs ir ne- 
išauklėti piliečiai valstybei yra našta ir nuodai. Tik ir kalbamuoju 
atveju jaunuomenę reikia auklėti morališkai, tikybiškai ir, kiek 
galint, tėvų tikyboje, nes vaikus auklėti yra tėvų teisė, o valstybė 
čia teina jų pareigas. 

Valstybė gali kurti savo mokyklas. Tik čia reikia skirti šiaip- 
jau ir vad. kai kurių valdininkų parengiamąsias mokyklas, pvz., 
karo ir policijos. 

Pirmuoju atveju valstybė gali kurti mokyklas tada, kai pa- 
tys tėvai pakankamai nesirūpina savo mokyklomis arba nėra pri- 
vatinės inicijatyvos, nes tada būtų visuomenės skriauda. 

Kalbamosios mokyklos tegalimos toleruoti greta 
privatinių mokyklų, nes tik paskutiniosios tėra normali mo- 
kykla. 

Toliau, valstybinės mokyklos neturi jokiu būdu būti privile- 
gijuotesnės, nekaip privatinės mokyklos. Lygybė turi būti mate- 
rijalinė ir politinė. Materijalinė — privatinės mokyklos 
turi būti išlaikomos taip pat, kaip ir valstybinės mokyklos, duo- 

damas mokyklos namas, apmokama administracija, mokamos 
mokytojų algos ir pensijos ir t. t. Pilietinės — kai lygiu 
būdu pripažįstami privatinių ir valstybinių mokyklų diplomai, 
mokslo laipsniai ir t. t. Kitaip yra mokyklos monopolizacija. O 
tai bloga, kaip tuoj kalbėsiu. 

Dar toliau, valstybinė mokykla turi respektuoti tėvų ir Baž- 
nyčios teises ir reikalavimus, nes jų teisės yra paprastosios ir 
nepašalinamos. 

Antruoju atveju valstybė visai gali kurti savo mokyklas, nes 
jos yra specijaliausios, savotiškos. Tik čia taip pat turi būti res- 
pektuojamos šeimos ir Bažnyčios teisės. 

Valstybė gali įsakyti, kad jos piliečiai išeitų mokslo mini- 
mumą. Kitaip daugelis gali apsileisti, o be bendro išsilavinimo 
sunku krašto kultūrai plėstis ir tuo būdu tormozuojamas yra 
visuomeninės gerovės tarpimas, progresas. Įsakyti tegalima pra- 
dinį mokslą, nes jo užtenka kalbamajam reikalui. Kelerių metų 
pradinis mokslas turi būti, tai pareina nuo krašto kultūros, rei- 
kalų, aplinkybių ir t. t. Tik valstybė vis dėlto negali įsakyti, kad 
įsakomasis mokslas būtų išeinamas valstybinėse mokyklose. Tai 
būtų mokymo ar mokyklos monopolis. O šis yra blogas dalykas. 

Valstybė turi padėti tėvams ir Bažnyčiai mokyti ir auklėti 
jaunuomonę. Čia priminsiu tai, ką tuo reikalu yra parašęs Šv. 
Tėvas Pijus XI Lietuvai, būtent: „Kadangi nuo tikybos pri- 
klauso respublikos padėtis ir visuomeninė gerovė, tai ne tik 
šeima, bet taip pat valstybė turi padėti Bažnyčiai teisingai mo- 
kyti ir auklėti jaunuomenę, nes Ji yra tikėjimo sargas ir doro- 
vės mokytoja. Tuo būdu jaunuomenė, vedama Bažnyčios, reikia 
laukti, taps gerai išsilavinusiais piliečiais, kurie, sąžiningai lai- 
kydamiesi įstatymų ir tinkamai eidami savo pareigas, labai padės 
klestėti tėvynei ir jos gerovei !). 

Valstybė negali drausti kurti ir laikyti privatinių mokyklų. 

Privatinių mokyklų valstybė negali drausti stačiai ir nesta- 


1) Ep. ad episcopos Lithuaniae, 24 iun 1928: ,„(Guoniam vero pendet a 
religione gua Deus colitur, reipublicae status; multague inter hunc et illam 
cognitio et familiaritas intercedit, seguitur non modo a familia sed etiam 
a civitate ipsa iuvandam esse Ecclesiam in recta iuvenum institutione, 
utpote guae et fidei custos sit et bonorum morum magistra. Ea igitur du- 
ce, illi expectandi sunt cives lectissimi gui, conscientia guidem legibus op- 
temperantes, in suorum perfunctione munerum ad patriae decus pros- 
peritatemgue plurimum conferent“. 

čiai. Paskutinysis dalykas yra tada, kai valstybė bet kuriuo bū- 
du apsunkina, kliudo, spaudžia privatines mokyklas. Taip, vals- 
tybė negali privatinei mokyklai kurti reikalauti leidimo. Užten- 
ka apie įkurtą mokyklą pranešti valstybei. To reikalauja policijos 
ir statistikos dalykai. Toliau, valstybė negali privatinės mokyklos 
mokiniams įsakyti atskirus valstybinius egzaminus, nes kas yra 
egzaminų ponas, tas taip pat yra mokyklos ponas. Bet valstybė ga- 
li atsiųsti savo atstovą į privatinės mokyklos egzaminus. Tai tik 
informacijai ir vienas egzaminatorius, nors šališkiausias, daug 
blogo nepadarys. Dar toliau, valstybė negali per daug kontro- 
liuoti privatinių mokyklų administravimo, mokslo dėstymo ir 
metodų, vadovėlių ir t. t. — nebepakeliama našta ir nereikalingas 
balastas. Galop, valstybė privatinėms mokykloms negali nepri- 
pažinti tų pačių padarinių, kuriuos pripažįsta savo mokykloms, 
pvz., diplomų, mokslo laipsnių ir t. t. 


Kalbamasis valstybės kišimasis į privatinę mokyklą vadi- 
nasi mokyklos valstybės monopolis. 


Tei valstybė viena pati tekuria mokyklas, neleidžia kurti pri- 
vatinių mokyklų, tai yra mokyklos monopolis suglaustąja pras- 
me. Jei valstybė privatinėms mokykloms kurti reikalauja leidimo 
ar kišasi į jų gyvenimą, kaip ką tik kalbėjau, tai yra mokyklos 
monopolis plačiąja prasme. 


Mokyklos monopolio net suglaustąja prasme reikalauja la- 
biausiai socijalistai ir liberalai. Pirmųjų taktika suprantama, nes 
jie visa nori monopolizuoti. Antrieji patys sau prieštarauja, nes 
kituose dalykuose, bent teoriškai, pripažįsta individinę lais- 
vę, o čia ne. Be to, mokyklos valstybės monopolio reikalauja 
tos valstybės ir politinės partijos, srovės, kurios yra užsibrėžu- 
sios siaurą tikslą ir jį be atodairos siekia. Šiuo pavyzdžiu gali 
citi prieškarinė Rusija, kuriai rūpėjo surusinti kitas tautas, iš- 
laikyti „„samoderžavije“. 

Abu mokyklos valstybės monopoliai yra blogas dalykas. 
Pamatas yra šis: 

1) Mokyklos monopolis suglaustąja prasme įžeidžia prigim- 
tą tėvų teisę mokyti ir auklėti vaikus. Be to, jis dažnai įžeidžia 
katalikų sąžinę, atsieit, tėvai vaikus turi leisti į antikatalikiškas 
ar bent nekatalikiškas mokyklas, nes valstybinės mokyklos daž- 
niausiai yra tokios. 

2) Mokyklos monopolis plačiąja prasme yra ne kas kita, 
kaip neteisingas kišimasis į šeimos dalykus, šeimos teisių siau- 
rinimas ir t. t. 

3) Valstybės dalykas yra tvarkyti visuomeninės gerovės 
veikalus. O čia individiniai dalykai. 

4) Valstybė yra ne mokslo, bet socijalinės tvarkos 
įstaiga. Todėl jos mokslo darbas negali būti ideologiškas. O 
mokykla negali būti be ideologijos. 

5) Jau bet kurį šiaipjau pasaulinį mokslą dėstant, susiduria- 
ma su pasaulėžiūra. Juo labiau be pasaulėžiūros negalima auk- 
lėti. Todėl mokyklas steigti ir tvarkyti tegali tie, kurie turi 
savo pasaulėžiūrą. O valstybė nėra ideologinio pobūdžio ir to- 
dėl negali spręsti pasaulėžiūros klausimų. 

6) Privatinės mokyklos kuriamos ir tvarkomos ideologiniais 
ar pasaulėžiūros dėsniais. Tai padeda teisingai mokyti ir auk- 
lėti jaunuomenę. 

7) Privatinėje mokykloje negalima laikytis to pedagogikos rei- 
kalavimo, kad mokykloje būtų vienodumas tarp šeimos ir mo- 
kyklos, tarp mokytojų ir mokinių ir t.t. — jie turi būti vienodos 
pasaulėžiūros. 

8) Privatinės mokyklos, kaip rodo viso pasaulio praktika, 
yra, apskritai, geresnės, nekaip valstybinės mokyklos, nes dau- 
giau išmoko ir geriau išauklėja jaunuomenę. Taip yra dėl to, 
kad nuoširdžiau, daugiau ir tinkamiau atsidedama šiam darbui. 

9) Jei mokykla yra monopolizuota, tai nėra mokyklos įvai- 
rumo, procreso, maža inicijatyvos ir t.t. Ar garsiosios Pesta- 
lozzio Frėbelio, Zillerioir Stoys'o mokyklos ne pri- 
vatinės? 

10) Mokyklos valstybės monopolis yra dvasios nelaisvė, kur 
verčiama mokyti ir auklėti arba būti išmokytam ir auklėjamam 
taip, kaip nori valstybės valdininkai. 

11) Valstybės mokyklos nėra laisvos nuo politikos ar jos 
prievartos. Sakysiu stačiai: valstybės mokyklos yra politiškai 
pramieštos, praskiestos. O nuo kalbamojo dalyko mokykla bū- 
tinai turi būti visai laisva, nes politika kaitaliodamasi destrukti- 
viai veikia mokslą ir mokykla yra susijusi su pasaulėžiūra, o ši 
nieku būdu nepakenčia išorinės prievartos. 

Valstybė privatinėse mokyklose tegali daryti štai ką: 

1) Gali įsakyti minimumą mokslo programos. Pamatas — 

čia kartais gali būti piktanaudojimų. Tai liečia visuomeninę 
gerovę. Bet kalbamasis dalykas neturi būti didesnis, nekaip 
tokių pat valstybinių mokyklų. Kitaip būtų mokyklos mono- 
polis plačiąja prasme. 

2) Gali uždrausti mokyti tiems, kurie yra žinomai visai netikę 
mokytojo darbui dirbti, pavojingi visuomenės tvarkai ar įtariami 
asmenys, nes valstybė turi saugoti viešąją tvarką ir dorovę. 

3) Gali reikalauti mokytojų cenzo, mokslo laipsnio, kultū- 
ros, didaktikos ir pedagogikos pažymio ir tt. Pamatas — jei 
kitose srityse reikia tam tikrų profesijos savumų ar sugebėjimo, 
tai juo labiau reikia mokytojui. Reikia dėl to, kad mokytojas 
reikalą turi su gyvu ir protingu organizmu, su tautos ir valsty- 
bės ateitimi ir t.t. Kitaip gali būti piktanaudojimų. Tik čia 
valstybė turi žiūrėti, kad neįsakytų neįvykdomų ar bent labai 
sunkiai teįvykdomų dalykų. Tai savaime bloga. Be to, čia 
valstybei turi rūpėti mokyklos gerovė ir kultūros progresas. Bet 
kalbamasis reikalas valstybei vis dėlto neduoda mokytojo cenzo 
davimo monopolio. Jai užtenka pasiinformuoti tose įstaigose, 
kurios ex professo  davinėja mokytojų cenzą. Mat, valstybė 
yra ne mokslo, bet socijalinės tvarkos įstaiga. 

4) Gali kištis į mokyklos gyvenimą higienos, viešosios tvar- 
kos ir viešosios dorovės atžvilgiais, nes tie dalykai įeina į vals- 
tybės darbo sritį. Todėl valstybė gali įsakyti higienos taisykles, 
gali kištis į mokyklos skandalus, piktanaudojimus, saugoti vai- 
kus nuo pavojaus sugesti. Gali ir turi neleisti skleisti neteisingų 
mokslų, prieštautinių ir priešvalstybinių idėjų ir t.t. Tik su 
tautos ir valstybės idėja nereikia stačiai ar nestačiai identifikuoti 
atskiros politinės srovės ir partijos idėjų, reikalų ir siekimų. 
Kitaip mokyklos gyvenimas negali būti normalus ir patvarus: 
politika nuolat kaitaliojasi ir todėl destruktiviai ir demoralizuo- 
jančiai atsiliepia mokyklai. 

Valstybė turi finansuoti arba stačiai išlaikyti privatinės mo- 
kyklas, pvz., mokėti mokytojams algas, duoti mokyklai butą, 
kūrą ir t.t. Tai daryti įsakyta net paskirstamuoju tensingu- 
mu (iustitia distributiva). Kalbamasis dalykas yra itin svarbus 
ir todėl atsimintinas ir kitiems į galvas įkaltinas. 

Tą dalyką, kad valstybė teisingumu turi išlaikyti privatines 
mokyklas, įrodo štai kas: 

1) Šiandien mokyklos taip pabrango, jog privatiniai asme- 

nys nieku gyvu nebegali patys jų išlaikyti. Todėl kitaip vėjais 
nueitų tėvų teisė mokyti ir auklėti vaikus ir kurti savo mokyk- 
las. O mokytų žmonių reikia. Tai visuomeninis reikalas. Vals- 
tybė turi patenkinti visus visuomeninius reikalus. 


2) Žmonės valstybei moka švietimo mokesčius. Valstybės 
dalykas tėra kalbamuosius mokesčius surinkti ir teisingai pa- 
skirstyti piliečių mokykloms — mokykloms privatinėms, valsty- 
binėms ir tt. Todėl valstybės išlaikymo privatinių mokyklų 
niekaip niegalima laikyti malone ar pašalpa. Ne; čia valstybė 
turi sugrąžinti mokesčius tiems, iš kurių paėmė. Turi suvartoti 
tam dalykui, kuriam paėmė — tinkamoms pačių švietimo mo- 
kesčio mokėtojų mokykloms. Tokių dalykų ir reikalauja tei- 
singumas. Valstybė privatinių mokyklų neišlaikyti gal galėtų 
ar bent galėtų teisintis tada, kai iš piliečių neimtų švietimo mo- 
kesčių. Todėl kard. M. von Faulhaber Bavarijos katalikų 
mokyklos draugijų susirinkime (Landesverband der katholischen 
Aeltervereinigungen Bayers) Miinchene 1929 m. sausio m. 12-13 d. 
labai teisingai ir atvirai pasakė: „Mūsų dabartinė mokykla yra 
valstybinė. Mes esame taip linkę garbinti valstybę, jog visų 
mokyklų suvalstybinimo šūkį ramiai priimame... Žymus teisių 
mokslo dėstytojas Miincheno universitete pareiškė, jog mokyklų 
suvalstybinimas yra persenusi valstybės absoliutizmo liekana — 
liekana buvusių laikų, kai dėl Hegelio filosofijos valstybė buvo 
tapusi dievaičiu, absoliutiniu valdžios šaltiniu. Ar neateis tokia 
diena, kai piliečiai susipras ir iš valstybės mokyklos absoliu- 
tizmo pareikalaus sau laisvės, nes jei valstybė mums nori užmesti 
mokyklas, kurios nesutinka su mūsų sąžine, ir mūsų vaikus nori 
atiduoti tokiam mokytojui, kuris sugriauna visa tai, ką tėvai 
buvo pastatę namie, tai mes kuriame savo katalikiškas mokyk- 
las. Tik mes nedarysime taip, kaip Prancūzijos katalikai, kurie 
moka dvejus mokesčius, būtent, vienus valstybinėms, antrus 
privatinėms mokykloms išlaikyti, nes jie kadaise nebuvo susior- 
ganizavę. Mes laikysimės Olandijos katalikų, kurie iš valsty- 
bės išreikalavo laisvos mokyklos, nemokėdami dvejų mokes- 
čiū“!). Šv. Tėvas Pijus XI rašo: „Valstybė labiausiai turi, 
kaip reikalauja visuomeninė gerovė, įvairiais būdais padėti auk- 

1) Žr. Per la concordia tra la casa e la scuola, tra sacerdote e il 


maestro: ,„Osservatore Romano“, (1929); Katholische Schulorganisation in 
Bayern: „Germania“, 29 (1929). 

lėti ir mokyti jaunuomenę. Visų pirma ir savaime turi būti prie- 
lanki ir materijaliai padėti Bažnyčiai ir šeimai. To dalyko di- 
delę naudą įrodo istorija ir gyvenimas... Bet niekas tenepri- 
kiša, jog visai negalima esą padaryti to, kad valstybė, sudėta iš 
įvairių tikybų, vaikus mokytų ne vad. neutralinėse ir mišriose 
mokyklose. Atbulai, valstybė išmintingiau turėtų ir lengviau 
galėtų išauklėti piliečius, jei Bažnyčiai ir šeimai leistų laisvai 
dirbti jų sumanytą ir dirbamą darbą, jiemdviem būtų palanki ir 
prideramai padėtų. Kad tai padaryti galima šeimų auklėjimo 
ir santaikos didelei naudai, aiškiai įrodo net įvairių tikybų tau- 
tos, kuriose laikomų mokyklų sutvarkymas ir suskirstymas nieku 
gyvu neįžeidžia tėvų teisių ne tik mokslo atžvilgiu (labiausiai, 
kad katalikams yra katalikiškos mokyklos), bet taip pat teisingo 
išlaidų atlyginimo atžvilgiu, kur valstybė duoda šeimų tiesingai 
reikalaujamoms mokykloms. Bet kitose taip pat mišrios tiky- 
bos tautose visai kitaip yra didelei skriaudai katalikų, kurie, 
prižiūrimi ir vedami vyskupų ir padedami visų pasaulinių ir vie- 
nuolių kunigų, vien savo pinigais išlaiko mokyklas savo vaikams 
teisingai išmokyti — atsimindami didžiausią savo priedermę — 
ir girtinu duosnumu ir ištverme vykdo savo sumanymą, tai lai- 
kydami svarbiausiu savo veikimu, būtent, aprūpina katalikų jau- 
nimo katalikišką auklėjimą katalikiškose mokyklose. Valsty- 
bė, nors šio dalyko neparemia, ko reikalautų teisingumas, vis dėlto 
negali jo visai kliudyti ar drausti. Kitaip būtų ne kas kita, kaip 
mindžiojimas šventų šeimos teisių ir ardymas tikrosios laisvės 
nervo“!), 


1 Litt. encycl. „Divini illius Magistri“, 31 dec. 1929: „„Praecipue ve- 
ro civitatis est, ut commune bonum postulat, educationem ipsam iuventu- 
tis atgue eruditionem pluribus modis promovere. Primum acperae, operae 
ab Ecclesia familiisgue susceptae fovendo atgue opitulando, guae guam si 
efficax historia usugue rerum comprobatur... Nemo tamen obiiciat fieri 
omnino non posse, ut ea republica, guae homines diversa guod ad religio- 
nem sentientes complectitur, puerorum institutioni aliter consulat guam 
per scholas guae neutrae ac mixtae vocantur, cum, contra ipsa respublica 
civium eruditioni prospicere et prudentius debeat et facilius gueat, si Eccle- 
siae familiarumgue hac in re coepta operamgue libere perfici atgue adhi- 
beri sinat, aeguis praterea alteram alteramgue fovendo muniendogue sub- 
sidiis. Ibi autem magno cum familiarum gaudio itemgue profectu publicac 
sive eruditionis sive tranguilitatis, effici posse, ea plane demonstrant, guas 
videmus usu evenire apud nationes, in guibus, et si alii aliam religionem 
sectamve seguuntur, ordo dispertitiogue scholarum nullo pacto iura fami- 

3) Net Lietuvos Valstybės Konstitucijoje (sen. n. 82, nauj. 
$ 83) pasakyta: „Privatinės konfesinės mokyklos, jei jos išpildo 
įstatymų nustatytą programos minimumą, gauna iš Valstybės 
iždo švietimo reikalams skiriamą biudžeto dalį, kuri atitinka ofi- 
cialiniai priklausančių tai tikybinei organizacijai, kurios mokslu 
tos mokyklos vedamos, Lietuvos piliečių ir mokinių skaičiui“. 

Teisingiausias yra proporcingas mokyklų išlaikymas. Pagal šią 
sistemą valstybė išlaiko taip savo, taip privatines mokyklas. Tai 
įvykdyti galima dvejaip, būtent, kiekvienai mokyklai duodama 
proporcingai jos mokinių skaičiui ar kiekvienas mokesčių davė- 
jas savo švietimo mokestį paskiria pažymėtai mokyklai arba ku- 
rios pasaulėžiūros mokykloms. Be proporcingos mokyklų siste- 
mos skriaudžiamas yra daugelis piliečių, nes į valstybines mo- 
kyklas leisti vaikus dažnai draudžia jų sąžinė, o švietimo mo- 
kestį turi mokėti valstybei ir skyrium turi išlaikyti privatinę 
mokyklą ir t.t., kas, aišku, neteisinga. 

Proporcinga mokyklų sistema visai ar bent iš dalies jau yra 
išleista kai kuriose kultūringose valstybėse. Pvz., Anglijoje 
valstybė išlaiko privatines ir savo pradines mokyklas. Išimtis 
— mokyklos žemė ir trobesiai. Be to, Anglijos valstybė dau- 
giau ar mažiau šelpia privatines vidurines ir aukštąsias mokyk- 
las. Danijos, Švedijos ir Norvegijos valstybės subsidijuoja 
privatines mokyklas. Proporcinga sistema iš. dalies yra Belgi- 
jos pradinėse mokyklose. Ji taip pat 1920 m. birž. mėn. 20 dien. 
išleista visiška pradinėms ir mažne visa išplėsta vidurinėms ir 
aukštosioms mokykloms Olandijoje. Kanadoje, Kebeko (Ouė- 
bec) provincijoje, nė viena mokykla nepriklauso valstybei. Vi- 


liarum offendunt, non solum guod pertinet ad doctrinas (praesertim cum 
illic catholici ludi catholicis adolescentibus praesto sint), sed etiam guo.l 
spectat ad aeguam rectamgue iure suo postulant. — At vero in aliis, mixtae 
item religionis, nationibus res se longe aliter habent, haud exiguo cum 
catholicorum hominum detrimento; gui, auspicibus ducibusąue Episcopis et 
sacerdotibus omnibus utriusgue cleri opem ferentibus, pecunia dumtaxai, 
sua scholas sustertant ad filios suos recte instituendos — memores ut 
sunt gravissimi guo obstriguntur officii — et, laudabili liberalitate ac 
constantia, in suo perstant proposito, illud tamguam insigne suae actionis 
praeferentes ut scilicet omni catholicae iuventuti catholicam educationem 
in scholis catholicis omnino provideant. Guod guidem coeptum etsi sumpti 
publico minime fulcitur, ut lex iustitiae postularet, tamen a magistratibus 
praepediri ac vetari, nullo modo potest, nisi si velint sacra familiae iura 
conculcare et germanae libertatis nervos infrigere“. 

sos mokyklos suskirstytos pasaulėžiūromis. Mokyklų sistema 
proporcinga, kur kiekvienas mokesčio davėjas švietimo mokestį 
skiria kurios nors arba pažymėtos pasaulėžiūros mokyklai. Š. 
Amerikos J. Valstybių Massachussetts'o štate viešąsias mokyk- 
las išlaiko valstybė, o privatinės — tėvai patys. Tik paskuti- 
nieji, mokindami savo vaikus privatinėse mokyklose ar net na- 
mie, valstybei nemoka švietimo mokesčio!) Proporcinga mo- 
kyklų sistema teorijoje yra net Lietuvoje, nes Lietuvos Valsty- 
bės Konstitucijoje (sen n. 82, nauj. $ 83), kaip jau sakiau, para- 
šyta: „Privatinės konfesinės mokyklos, jei jos išpildo įstatymų 
nustatytą programos minimumą, gauna iš Valstybės iždo švie- 
timo reikalams skiriamą biudžeto dalį, kuri atatinka oficialiniai 
priklausančių tai tikybinei organizacijai, kurios mokslu tos mo- 
kyklos vedamos, Lietuvos pieliečių ir taokikia skaičiui“. Tai 
bereikia įgyvendinti. 

Proporcinga mokyklų sistema yra fiksuota mažumų naudai 
kai kuriose tarptautinėse sutartyse, pvz., Versalės pakie 
(1919 m.). 

5. Tikyba pačia prigimtine teise yra valstybės pamatas. Taip 
manė visos tautos: seniausios, vad. barbarų ir kultūringosios. 

Apreikštoji tikyba dar labiau kelia visuomenę ir valstybę, 
nes jos įsakymai yra tobulesni, nekaip natūralinės tikybos, ir 
turi daug antagamtinių priemonių jiems įvykdyti. Tai apskritai. 

In specie, Bažnyčia yra legalinio teisingumo saugotoja ir glo- 
bėja, ir visų dorybių šaltinis ir pagalba. 

Dėl pirmojo dalyko — be tikybos nekalbėk apie legalinį tei- 
singumą. Mat: 

1) Jei žmonės nemato turį antagamtinę priedermę atlikti 
savo darbą, laikytis valstybinių įstatymų ir respektuoti kitų tei- 
sių, tai ne labai galima juos suvaldyti. Vienos pasaulinės sank- 
cios neužtenks. Juk paskutinioji težiūri svarbiųjų dalykų. O 
mažesnių dalykų nepastebima. Tuo tarpu mažesnių dalykų gy- 
venime yra kur kas daugiau. Jų esama, galima sakyti, gyvos 
galybės ir nuolat vis nauji gimsta. Mažesni dalykai vis dėlto 
rengia žmogaus dvasią didesniems dalykams įvykdyti. Be to, 
pasaulinė sankcija teliečia išorinius ir viešus dalykus. Galop, 


1) K. Pakštas, Kultūrinės autonomijos problema: „Židinys“, 6-7 
(1926) 453-455. 

pasaulinės sankcijos lengva išvengti, pvz., pasislepiant, paper- 
kant liudytojus, teisėjus, apgaunant kitus ir t.t. 


2) Kas klauso valstybės valdžios dėl Dievo, tas net mažuose 
ir nematomuose dalykuose rūpinasi gerai elgtis. Jis žino, kad 
Dievas visa mato. Žino, kad Dievas, teisingas teisėjas, visa atly- 
gins. Žino, kad „Nėra valdžios, kaip tik iš Dievo“!). Žino, kad 
teisios valdžios teisių įsakymų reikia klausyti ir t. t. 


Dėl antrojo dalyko — tikyba gerai, aiškiai ir išmintingai 
determinuoja atskirų asmenų priedermes ir antagamtinėmis prie- 
monėmis padeda jas įvykdyti. Taip, tikyba teisingai tvarko su- 
situokusių gyvenimą, tėvų ir vaikų santykius, piliečių santykius 
su kits kitu ir t.t. Paskutiniųjų santykiams ir priedermėms regu- 
liuoti siūlo meilę, gailestingumą ir duosnumą. 


Kai kurie, nekreipdami akies į tikybos svarbumą valstybės 
gyvenimui, Dievo teises teskiria privatiniam žmogaus gyveni- 
mui — privatiniai asmenys norėdami galį jų laikytis, galį pasi- 
rinkti bet kurią tikybą. Tuo būdu tikyba pakelsianti viešąją 
dorovę. Atbulai, valstybė visai negalvojanti apie apreiškštąją 
tikybą, visus dalykus tvarkanti be tikybos, lyg jos nebutų, ar 
bent neskirdama jokios teisingos ir neteisingos tikybos nuo viena 
kitos. Tai valstybinis atejizmas, natūralizmas ir indiferentizmas. 


Taip, valstybinis atejizmas sako, jog valstybei nereikią jokios 
tikybos. Tik valdiniai galį laikytis bet kurios tikybos ir tuo 
pačiu būsianti pasiekta tikybos nauda valstybei. 


Valstybiniam atejizmui prieštarauja štai kas: 


1) Sveikas protas. Tą dalyką šv. tėvas Leonas XIII šiaip 
nupasakoja: ,„Prigimtis ir protas, kurie atskiriems asmenims 
įsako šventai ir pamaldžiai garbinti Dievą, savo Valdovą, Kūrėją 
11 Tikslą, tą pat įsako valstybei. Pamatas yra tas, kad žmonės, 
susidėję į bendrą draugiją, Dievo valdomi yra nemažiau už 
atskirus asmenis ir valstybė nemažiau už atskirus asmenis yra 
gavusi malonių iš Dievo, kuris maitina, saugoja ir gausiausiai 
apipylė gėrybėmis. — Todėl kaip nekas negali apleisti savo 
priedermių Dievui ir labai turi širdimi ir veiksmais laikytis ti- 
kybos..., taip pat valstybės nenusikalsdamos negali taip elgtis, 
lyg visai nebūtų Dievo, arba nesirūpinti tikyba, lyg ji būtų sve- 


1) Rom 13, 1. 

tima ir nenaudinga, arba pasirinkti kurią sau tinkamą tikybą: 
visai turi taip garbinti Dievą, kaip Dievas pats pareiškė norįs“ !). 

2) Valstybės nauda. Vadinasi, valstybė šiuo atveju negauna 
tos naudos, kurią šiaip jau duoda tikyba. Nieko nepadės nė 
tas dalykas, kur teoriškai sakoma, jog piliečiai galį laikytis 
savo tikybos ir t.t., nes atejistiški įstatymai varžo tikybos laisvę 
ir patys žmonės po truputį atvėsta ir pameta tikybą ir dorovę. 

3) Valstybės tikslas, visuomeninė gerovė, turi sutikti su žmo- 
gaus prigimtimi ir antagamtiniu paskyrimu. Todėl reikia padėti 
piliečiams atlikti tikybos priedermes ir įvykdyti dvasinius iįsa- 
kymus ar įstatymus. 

4) Šv. tėvas Leonas XIII, be ką tik kalbėtos enciklikos „Im- 
mortale Dei“, rašo: „Neteisingos laisvės vardu reikalaujama to, 
kad valstybė nesilaikytų ar nenorėtų viešai laikytis jokio Dievo 
kulto: jokio kulto nelaikyti pirmoje vietoje ir visos tikybos vie- 
nodai traktuoti, net nežiūrint daugumos piliečių katalikų. Jei tai 
būtų teisinga, tai taip pat turėtų būti teisinga tai, kad valstybė 
neturinti jokių priedermių Dievui ar nekaltai galinti nuo jų at- 
simesti. Abu tuodu dalykai tikrai yra neteisingi... Taigi drau- 
džia teisingumas, draudžia protas valstybei būti atejistiškai arba 
(tai būtų tas pat, kas įkristi į atejizmą) tokiomis pat akimis žiūrėti 
į įvairias, kaip sako, tikybas ir pripažinti joms vienodas teises“'2). 

1) Ep. encycl. „,„Immortale Dei“, 1 nov. 1885: „,„Natura et ratio guae 
iubet singulos sancte religiosegue Deum colere guod in eius protestate s1- 
mus, et guod ab eo profecti ad eundem reverti debemus, eadem lege 
adstringit communitatem. Homines enim communi societate coniucti, ni- 
hilo sunt minus in Dei potestate guam singuli; necgue minorem guam 
singuli gratiam Deo societas debet, guo auctore coaluit, cuius nutu conser- 
vatur, cuius beneficio innumerabilem bonorum guibus affluit copiam acce- 
pit. — Guapropter sicut nemini licet sua adversus Deum officia negligere, 
officiumgue est maximum amplecti et animo et moribus religionem... 
eodem modo civitates non possunt citra scelus gerere se tamguam si Deus 
omnino non esset, aut curam religionis velut alienam nihilgue profuturam 
abiicere, aut adsciscere de pluribus indifferenter guod libeat: omninogue 
debent cum in colendo numine, morem usurpare modumgue, guo colere 
Deus ipse demonstravit velle“. 

2) Litt. encycl. „Libertas“, 20 iun. 1888:,, Eadem libertas si conside- 
retur in civitatibus, hoc sane vult, nihil esse guod ilum Deo cultum ci- 
vitas adhibeat aut adhiberi publice velit: nullum  antiferri alteri, sed 
aeguo iure omnes haberi oportere, nec habita ratione populi, si populus 
catholicum profiteatur nomen. Guae ut recta essent, verum esse oporteret, 
civilis hominum communitatis officia adversus Deum aut nulla esse, aut 
impune solvi posse: guod est utrumgue, aperte falsum...  Vetat igitur 

Valstybinis natūralizmas tesilaiko natūralinės tikybos, kurią 
žmogus sužinąs protu ar kiekvienas sau įsivaizduojąs. Tada, 
pasak racijonalistų, valstybė patenkinanti natūralinį žmogaus ti- 
kybinį instinktą ir tikyba vis dėlto padaranti savo naudą vals- 
tybei. 

Prieš valstybinį natūralizmą kalba štai kas: 

1) Taip individai, taip valstybė turi lakytis ne bet kurios ar 
ne vien visai natūralinės, bet Dievo apreikštosios tikybos. Kal- 
bamoji tikyba turi būti tikra. 

2) Natūralinė kalbamoji tikyba negali duoti tiek naudos, kiek 
duoda apreikštoji tikyba. Be kitko, ji labai siaura ir silpnutė. 
Todėl jos neužtenka plačiam žmogaus gyvenimui. O apreikštoji 
tikyba yra pilna ir visai pakankama žmogui, turi pilnas saujas, 
rieškutes priemonių savo tikslui pasiekti ir t. t. 

3) Įsivaizduota tikyba — tikybos karikatūra. Todėl apie jos 
naudingumą negalima nė kalbėti. 

Valstybinis indiferentizmas praktikoje leidžia, kaip kas nori, 
galvoti apie Dievą, Jį išpažinti ir garbinti. Valstybė nesilaiko jo- 
kios atskiros apreikštos tikybos. Ji į visas tikybas vienaip žiūri, 
visas vienaip proteguoja ir tuo būdu dedasi pasieksianti visuome- 
nės santaiką ir gausianti dorovės naudą. 

Valstybinio arba politinio indiferentizmo argumentas yra tas, 
kad negalima esą atskirti tikrosios tikybos. 

Politinis indiferentizmas yra neteisingas. Tai rodo štai kas: 

1) Neteisingas pamatas — tikrąją tikybą lengva sužinoti, at- 
skirti nuo netikrųjų. Tai labiausiai pasakytina katalikų kraštuose. 
„Pamatas“, rašo šv. tėvas Leonas XIII: „yra tas, kad labai 
daug aiškių įrodymų, būtent, dažni stebuklai, greičiausias tikėjimo 
paplitimas net priešų tarpe ir labiausiai kliudant, kankinių liudiji- 
mas ir kiti į tai panašūs, aiškiai rodo, jog teisinga tėra ta tikyba, 
kurią pats J. Kristus paskelbė ir savo Bažnyčiai įsakė saugoti 1x 


skelbti“ !). 
iustitia, vetat ratio atheam esse, vel, guod in atheismum recideret, erga 
varias, ut loguuntur, religiones pari modo affectam civitatem, eademgue 
singulis iura promiscue largiri“. 

1) Ep. cncycl. „Immortale Dei“, 1 nov. 1885: „Argumentis enim per- 
multis atgue illustribus, veritate nimirum vaticinorum, prodigiorum ire- 
guentia, celerrima fidei vel per medios hostes ac maxima impedimenta 
propagatione, martyrum testimonio, aliisgue similibus, liguet eam esse 

2) Reikia laikytis tikrosios tikybos, kuri viena tėra ir tegali 
būti teisinga. „Kadangi,“ sako šv. tėvas Leonas XIII: „vals- 
tybė būtinai turi išpažinti kurią tikybą, tai turi išpažinti tik tei- 
singą. Ji, labiausiai katalikų valstybėse, lengvai sužinoma, nes jo- 
je matyti aiškios tiesos žymės. Taigi jos turi laikytis tie, kurie 
valdo valstybę. Ją tesaugoja. Taip tedaro, jei nori protingai ir 
naudingai, kaip turi būti, rūpintis piliečių bendruomene“'!). 

3) Tikrajai tikybai neleidžiama naudingai kelti valstybės, vi- 
suomenės. 

4) Politinis indiferentizmas prieštarauja sveikam protui ir tei- 
singumui. ,,Draudžia teisingumas,“ rašo šv. tėvas Leonas XIII: 
„draudžia protas valstybei būti atejistiškai arba (tai būtų tas pat, 
kas įkristi į atejizmą) tokiomis pat akimis žiūrėti į įvairias, kaip 
sako, tikybas ir pripažinti joms vienodas teises“?). Prieštarauja 
sveikam protui — spekuliatyviai lygiomis laiko tiesą ir netiesą 
ir praktikoje lygiai sektina dora ir nedora. Prieštarauja teisingu- 
mui — skriaudžia visuomenę, nes valstybė, laikydamasi visų ti- 
kybų, taigi ir netikrųjų, leidžia skleisti netiesą ir kartais net ne- 
dorą ir tuo būdu stato visuomenę į pavojų sugesti, supūti, pra- 
pulti. 

5) Politinis indiferentizmas yra tas pat, kas ir politinis ate- 
jizmas. „Neskirti“, sako šv. tėvas Leonas XIII: „skirtingų ir 
priešingų formų tikybų yra tas pat, kas jokios nepriimti teorijo- 
je ir praktikoje, Taigi tai, jei vardu kiek ir skiriasi, iš tiesų nė 
trupučiuko nesiskiria nuo atejizmo“'*). 
unice veram, guam lesus Christus et instituit ipsemet, et Ecclesiae suae 
tuendam propagandamgue demandavit“. 

1) Litt. encycl. „Libertas“, 20 iun. 1888: ,„(Cum igitur sit unius reli- 
gionis necessaria in civitate professio, profiteri eam oportet guae unice 
vera est, guaegue non difficulter, praesentim in civitatibus catholicis, 
agnoscitur, cum in ea tamguam insignitae notae veritatis  appareant. 
Itague hanc, gui rempublicam gerunt, conservent, hanc tueantur, si vo- 
lunt prudenter atgue utiliter, ut debent, civium communitati consuiere“. 

2) Litt. encycl. „Libertas“, 20 iun. 1888: „Vetat igitur iustitia, vetat 
ratio atheam esse, vel guod in atheismum recideret, erga varias, ut loguun- 
tur, religiones pari modo affectam civitatem, eademgue singulis iura pro- 
miscue largiri“. 

3) Ep. encycl. ,Immortale Dei“, 1 nov. 1885: „De religione autem pu- 
tare, nihil inter formas dispares et contrarias interesse, hunc plane habet 
exitum, nolle ullam probare iudicio, nolle usu. Atgue istud ab atheismo, 
si nomine aliguid, re nihil differt“. 

8. Piliečių priedermės 


1. Valstybės piliečiai turi klausyti valstybės valdžios. Tik 
paskutinioji turi būti teisi ir turi teisiai įsakyti. Tai savaime 
aišku. 

2. Ar reikia klausyti valstybės valdžios uzurpatoriaus? Į 
tą klausimą galima trumpai atsakyti, jog savaime nėra įsakyta 
klausyti paties uzurpatoriaus. Net dar neįvykus uzurpacijai ir 
apytikriai viliantis ją sukliudyti, reikia kariauti su uzurpatoriumi. 
Uzurpacijai įvykus, uzurpatoriui iš tiesų paėmus valstybės val- 
džią, tereikia faktinos valdžios klausyti viešosios tvarkos daly- 
kuose. Pamatas— visuomenės tvarka yra absoliučiai reikalinga vi- 
suomeninei gerovei, pačiai visuomenei išsilaikyti. O po uzurpaci- 
jos jau de facto sudarius valdžią, nebėra kitos valdžios, kuri galėtų 
leisti įstatymus, duoti įsakymus ir reikalauti jų laikytis visuome- 
nės tvarkai išlaikyti ir todėl visuomeninei gerovei ir valstybei 
pačiai išsilaikyti. Tada belieka pastatyti ant kortos ar visai pa- 
stumti į šalį visuomenės tvarką, visuomeninę gerovę ir pačios 
valstybės egzistenciją, ar tai negerovei pašalinti reikia klausyti 
faktinos valdžios išleistų įstatymų ir duotų įsakymų. Pirmasis 
dalykas savaime pražūtingas ir draudžiamas. Todėl belieka an- 
troji alternatyva. . 

Faktinai uzurpatoriaus valdžiai padėti išsilaikyti ir sutvir- 
tėti vis dėlto nėra jokios priedermės ir net negalima. Mat, kal- 
bamoji valdžia yra neteisinga ir neteisingai nori įsistiprinti. O 
neteisingumui padėti nėra priedermės ir net draudžiama. 

3. Kas pasakytina apie valdžios piktanaudojimą, priespau- 
dą ar tiraniją? 

Pirma pastebėsiu, jog kiekvienas piktanaudojimas ir pries- 
pauda sukelia pasipriešinimą: akcija padaro reakciją. 

Priešinimasis skirstomas trejopas, būtent: 1) pasyvus — kai 
neklausoma tironies įstatymų ir įsakymų; 2) neginkluotas arba 
ramus'— kai su tironiu. kariaunama spauda, žodžiu, prašymais. 
ir tt.; 3) ginkluotas aktyvus — kai prieš tironį sukylama, ginklu 
ir jėga ginamos teisės. 

Meilės ir išmintingumo dėsniais reikia iš tiesų toleruoti tole- 
ruotiną tironį. Jam tegalima pasyviai ir neginkluotai aktyviai 
priešintis. Pamatas yra tas, kad kitaip valstybės piliečiams yra 
pavojus atsidurti didesnėje civilinio karo bėdoje, šluostyti kru- 
vinas ašaras. 

Netoleruotino tironies galima neklausyti ir ginkluotai akty- 
viai priešintis, nes toks valdovas, kaip kalbėjau aukščiau, savai- 
me nustoja, nebeturi tikros valdžios, o neteisiems valdovams ga- 
lima priešintis. Be to, šiaipjau asmuo gali teisiai gintis nuo ne- 
teisingo užpuoliko. O netoleruotinas tironis yra tikras neteisingas 
užpuolikas ant juridinio visuomeninio asmens — valstybės. Ar 
paskutinioji negali gintis nuo neteisingo užpuoliko? 

Nuo toleruotino tironies ginkluotai gintis sąlygos vis dėlto 
yra dvi. Pirma, tegalima gintis tada, kai nebėra kitų priemonių 
apsiginti. Tas pat yra, privačiai ginantis nuo užpuoliko. Antra, 
reikia bent šiek tiek viltis nugalėti tironį. Mat, teisė priešintis 
valdovui ar sukilti prieš jį teduodama didelei visuomenės nege- 
rovei pašalinti ir gerovei pasiekti. Jei nėra jokio laimėjimo vilties 
spindulėlio, tai be pakankamos priežasties išsistatoma į pavojų 
dar daugiau įsiutinti tironį ar net sukurti anarchiją. Pragaras! 

V. Tarptautinės teisės 


1. Apibrėžimas ir padalinimas 


1. Tarptautinės teisės vadinasi tos teisės, kuriomis tvarkomi 
tarptautiniai santykiai — santykiai, kurie išeina iš atskirų vals- 
tybių ribų, siekia už valstybės sienų ir tt. 

Tarptautinėmis teisėmis tvarkomas bendras žmonių, organi- 
zuoto valdžios vieneto, gyvenimas, tautų ir valstybių santykiai 
su viena kita, valstybių santykiai su nepriklausomomis sąjūn- 
gomis, įstaigomis, su nepriklausomais fiziniais ir juridiniais asme- 
nimis, fizinių ir juridinių asmenų santykiai su kits kitu anapus 
valstybės normų, ribų ir t. t. 

Tarptautinių pozityvinių teisių aktyviais subjektais eina tarp- 
tautinė visų žmonių sąjunga, valstybės (nepriklausomos, priklau- 
somos, atskirų federacijų nariai, savarankiškos dominijos, protek- 
toratai ir t. t.), katalikų Bažnyčia, įvairūs juridiniai asmenys, pvz., 
tarptautinės komisijos, administratyvinės unijos, tautos ir t. t., ir 
net atskiri individai ar jų kuri suma. Atbulai, neteisingai kalba 
tie, kurie tvirtina, jog tarptautinių teisių aktyviais subjektais te- 
galinčios eiti suverenios valstybės!), nes praktika kitką rodo ir 
jau baigia įsivyrauti priešinga tarptautinių teisių doktrina?). 

2. Tarptautinės teisės šiaip skirstomos: 

1) Prigimtinės ir pozityvinės. Pirmosios vadina- 
si tos, kurios yra ne žmonių išleistos ar sutartos, ne įpročio keliu 
įsigyvenusios, bet glūdi pačioje daiktų prigimtyje ir jas diktuoja 
sveikas protas, pvz., reikia laikytis sutarčių, valstybės negali už- 


1) Pvz., Fr. Liszt, Das Volkerecht!!, 1, tarptautinėmis teisėmis 
vadina: „Den Inbegriff der Rechtsregeln, durch welche Rechte und Pflich- 
ten der zur internationalen Staatengemeinschaft (Vėlkerrechtsgemein- 
schaft) gehorenden Staaten untereinander, und zwar in Bezug auf die 
Ausibung der staatlichen Hoheitsrechte, bestimmt werden“. 

2) Plg. A. Jaščenka, Tarptautinės teisės kursas, I 29-36. 

puldinėti viena kitos, negali kištis į viena kitos visai išvidinius 
dalykus ir t. t. Antrosios yra tos, kurios yra stačiai išleistos, su- 
sitariant ar sueinant į paktus, sutartis, ar įsigyvenusios įpročio 
keliu. Paskutiniųjų pavyzdžiais gali eiti valstybių atstovų ekste- 
ritorijalumas, taptautinių sutarčių forma ir t. t. ; 

2) Rašytinėsirnerašytinės. Paskutiniosios — pri- 
gimtinės teisės, įpročio teisės ir t. t. 

3) Visuotinės ir dalinės. Pirmosios yra tos, kurių 
turi laikytis ar laikosi visas pasaulis ar bent kultūringos tau- 
tos. Tai tarptautinės prigimtinės, mažne visos įpročio ir kai ku- 
rios kitos teisės. Antrosios tesaisto vieną kitą valstybę, tautą 
ir t. t. 


4) Viešosios ir privatinės. Tai prikalauso nuo to, 
ar plačiai siekia ar tereguliuoja individų padėtį ir teises tarptau- 
tiniuose santykiuose. 

5) Karinės, administratyvinės, procesinės, 
ekonominės ir tt. 

2. Prigimtinės teisės 

1. Tarptautinės teisės nėra tik pazityvinės. Jų taip pat yra 
prigimtų arba yra tarptautinių prigimtinių teisių. Tai aišku štai 
iš ko: 

1) Prigimtinė teisė yra visuotinė. Ji saisto visus individus, 
visas atskiras žmonių grupes, visas tautas, valstybes, visus žmo- 
nes. Saisto — įsako tam tikras priedermes ir duoda koreliaty- 
vinių teisių. 

Prigimtinė teisė saisto atskirus individus dėl to, kad jie yra 
žmonės. Saisto bet kurį žmonių kolektyvą taip pat dėl to, kad jį 
sudaro žmonės. Prigimtinė teisė galėtų nebesaistyti to žmogaus, 
kuris būtų paliovęs buvęs žmogus. Galėtų nebesaistyti tų žmonių 
kolektyvų, kurių nebūtų galima pavadinti žmonių kolektyvu. O 
tokių atvejų nėra ir todėl jokio žmogaus, jokios žmonių grupės, 
jokios tautos, jokios valstybės ir jokio žmonių kolektyvo nieku 
gyvu negalima išimti, išmesti iš prigimtinės teisės valdžios. 
Taigi. i 

2) Valstybė yra prigimtinės teisės kilimo. Valstybės daug 
turi natūralinių reikalų su viena kita. Be kitko, jos savaime turi 
geruoju gyventi ir santykiauti su viena kita. Kiekvienas dalykas 
tvarkomas su savo prigimtimi sutinkamais dėsniais. Tautų ir 
valstybių santykiai nėra tik paprastas, bet yra taip pat natūrali- 

nis reikalas. Todėl jie turi būti tvarkomi ne tik pozityvinių, bet 
taip pat prigimtinės teisių normomis. Taigi. 

3) Iš tiesų daug yra tokių tarptautinių dėsnių ir teisių, ku- 
rios visai nepriklauso pozityvinėms, t. y. sutarčių ir įpročio, tarp- 
tautinėms teisėms, iš jų nekyla, savarankiškai egzistuoja. Pavyz- 
džiui čia užteks priminti tautų laisvę. Žemiau specijaliai įvardy- 
sių daug tarptautinių prigimtinių teisių. 

4) Jei nebūtų tarptautinės prigimtinės teisės, tai negalėtų 
būti nė tikrų tarptautinių pozityvinių teisių.  Pamatas yra tas, 
kad be prigimtinės teisės nebūtų priedermės laikytis tarptautinių 
pozityvinių teisių. Kas iš tiesų tada galėtų įsakyti priedermę? Gal 
pačios valstybės ar kiti aktyvūs tarptautinių teisių subjektai pa- 
tys sau? To padaryti negali: pats sau įsakyti priedermės nega- 
lima. Čia reikia vyresniojo ir šiokio tokio valdinio. Gal prie- 
dermę įsakyti galėtų valstybės kita kitai? Ne; to dalyko taip pat 
negalima padaryti: valstybės nėra kita kitos valdinės, savaime 
nėra net subordinuotos, tėra koordinuotos su viena kita. Pridė- 
siu dar tai: jei valstybės ar kiti aktyvūs tarptautinių pozityvi- 
nių teisių subjektai būtų kalbamųjų teisių priedermės formali- 
nis pamatas, tai visados galėtų pačios atsimesti nuo savo dėsnių, 
visados norėdamos galėtų jų nesilaikyti. O taip nėra ir negali 
būti. Tarptautinių teisių reikia laikytis. Reikia laikytis dėl to, 
kad tai įsakyta prigimtine teise, griežtu dėsniu: „Laikytis sutar- 
ties“. Net nesvarbu, kokios yra tarptautinės sutartys, būtent, 
formalinės — tikros sutartys, ar tolygios arba įsaistytos — tarp- 
tautinės įpročio teisės. 

5) Tarptautinės teisės yra ir buvo visose tautose. 

Šiandieninis tarptautinių teisių buvimas — evidencija. Bet 
tarptautinės teisės buvo net žiliausioje senovėje. 

Iš tiesų, senovės kinai siųsdavo ir priiminėdavo pasiuntinius. 
Pasiuntiniai savo pareigų srityje buvo neliečiami. Kinai eidavo į 
sutartis su kitomis tautomis, pvz., išduoti nusikaltėlius. Sutar- 
tys būdavo tvirtinamos savotiška priesaika, kur šalys įleisdavo 
savo kraujo į vieną taurę ir iškeikdavo sutarties laužytoją. Sutar- 
čių dokumentai buvo saugojami šventose vietose. 

Persai darydavo tarptautines sutartis ir jų laikydavosi. 

Senovės indai siųsdavo pasiuntinius pas kitas tautas. Manu 
įstatymuose buvo daug diplomatinių santykių taisyklių. Indi- 
jos kareiviams buvo draudžiama vartoti užnuodytus šovinius, 

užmušti, pasigailėti prašančius priešus ir belaisvius, naikinti iš- 
dirbtus laukus ir t. t. 

Egypte buvo pasiuntiniai ir buvo daromos tarptautinės sutar- 
tys. Pvz., faraonas Ramzesas II sudarė traktatą su kunigaikščių 


Chet (1872 m. pr. Kr.). 


Tarptautinės teisės buvo žyduose. Be kitko, žydai ir izraelitai 
darydavo tarptautines sutartis. Pavyzdys — Saliamono sutartis 
su Finikija. 

Graikuose buvo daug tarptautinių teisių: siuntinėjami ir pri- 
iminėjami pasiuntiniai (jie buvo neliečiami), daromos tarptauti- 
nės sutartys, valstybės savo kivirčus spręsti dažnai atiduodavo 
arbitražui ir t. t. 


Tarptautinės teises gerai žinojo romėnai. Jie siuntinėdavo ir 
priiminėdavo pasiuntinius, kurie buvo neliečiami (sancti). Cha- 
rakteringas šis įvykis: kai kar. Tolumnijus užmušo Romos pa- 
siuntinius, romėnai paskelbė jam karą; romėnų kariuomenės va- 
das, pamatęs Tolumnijų, šoko ant jo, šaukdamas, ar tai jis esąs. 
laužytojas žmonių sutarčių, niekintojas tarptautinių sutarčių: jį 
užmušiąs ir paaukosiąs užmuštųjų vėlėms. 


Romėnai dažnai eidavo į tarptautines sutartis. Jas tvirtinda- 
vo priesaika ir labai ištikimai jų laikydavosi. Kadangi kretiečiai 
ne taip labai griežtai tesilakydavo sutarčių, tai romėnai jų neap- 
kęsdavo ir juos vadindavo neištikimais, stačiai melagiais. 


Romėnai laikydavosi net karinių dėsnių. Be kitko, karas tu- 
rėdavo būti teisiai paskelbtas. Jį skelbdavo dvasiškis „fetialis“ 
(dvasiškių rūšis). Paskutinysis, atvykęs pas priešo sieną, mes- 
davo kardą į priešo žemę!). Net per pati karą buvo laikomasi 
tam tikrų normų. 

Tarptautinės teisės buvo net nekultūringose tautose. Pvz., 
Australijos negrai siuntinėdavo pasiuntinius pas kitas tautas. 
Kitų tautų pasiuntinius priimdavo su pagarba ir laikydavo šven- 
tais arba neliečiamais. Net karo metu pasiuntiniai nenustodavo 
savo privilegijų, teisių. Tas pat pasakytina apie fidžiečius (Fi- 
dži arba Viti gyventojai) ir labiausiai okeaniečius (Ramiojo 


1) Vėlesniais laikais, dažniau kariaujant romėnams, bebuvo laikomasi 
fikcijos, kur supildavo iš priešo krašto žemių krūvą prie Bellonos šven- 
tyklos (netoli Romos) ir per ja, lyg per priešo sieną, mesdavo kardą. 

okeano salų gyventojai). Illinoisai (Mississippi paupių gyvento- 
jai) sutartis laikė nesulaužomomis ir t. t.!) 

Kas buvo ir yra visose tautose, laikytina prigimta — tarptau- 
tinių teisių yra prigimtų. 

2. Privatinės tarptautinės prigimtinės teisės yra tos pačios, 
"kur ir šiaipjau prigimtinės teisės. Todėl apie jas čia nebekalbė- 
siu. 

Viešosios tarptautinės prigimtinės teisės yra savotiškos. Bet 
ir jų tepaimsiu  pamatines ir mažne vien valstybių ir tautų 
santykių. 

Taip, kiekviena valstybė savaime turi teisę egzistuoti, nes yra 
prigimtinės teisės kilimo. 

Kiekviena valstybė savaime yra suvereni ir lygi su viena 
kita, arba turi tokias pat teises į vieną kitą ir priedermes viena ki- 
tai. Tik jų įgytosios teisės gali būti skirtingos. Tai priklauso 
nuo pačios valstybės kilimo de facto, turtingumo, kultūros, is- 
torijos įvykių ir t. t. 

Kiekviena valstybė turi negatyvinę priedermę nekliudyti vie- 
na kitai siekti objektyvinį savo tikslą. Pamatas — kiekviena 
valstybė turi teisę egzistuoti. O teisės yra respektuotinos. Be to, 
kiekvienai valstybei, tobulai draugijai, užtenka savo priemonių. 
Todėl kuriems galams besiskverbti į svetimą plotą?! 


Kiekviena valstybė reikale turi padėti viena kitai. Tai meilės 
priedermė. Vadinasi, jei viena valstybė atsiduria didelėje bėdo- 
je, ją ištinka didelė nelaimė, suspaudžia vargai, tai kaimyninės 
valstybės, labiausiai prašomos ir be didelės savo skriaudos galė- 
damos, turi jai padėti. Pamatas yra tas, kad meilės priedermės 
saisto visus, atsieit, ne tik fizinius, bet taip pat juridinius asme- 
nis. Pasakysiu dar tai, kad ana meilės priedermė valstybes saisto 
dar labiau, daugiau už individus. Mat, juo asmuo yra svar- 
besnis, juo labiau jį saisto kiekviena priedermė. O valstybė yra 
viena iš svarbiausių juridinių asmenų. Be to, pats humanišku- 
mas reikalauja reikale padėti. 

Kalbamasis dėsnis griauna kalbą, jog valstybių santykiai tere- 
guliuotini teisingumu. Be kitko, griauna šūkį „non interventus', 

„Non interventus“ yra „intervento“ opozicija. Todėl gal ge- 
riau pirma mesti akį į „interventus“. 


1) Žr. V. Cathrein, Die Einheit des sittlichen Bewusstseins des 
Menschheit, II 544, III 253. 

„Interventus“ yra vienos valstybės kišimasis į kitos valsty- 
bės išvidinius reikalus. 

„Interventus“ skirstomas dalinių savo teisių gynimo, kitų 
arba lyg bendrų teisių gynimo iš humaniškumo ir bičiuliškas. 
Paskutinysis yra tada, kai viena valstybė bičiuliškai siūlosi tar- 
pininkauti susikivirčijusioms valstybėms sutaikinti ir t. t. 

Teisūs yra visi šie trys „interventus“. Tik svarbesnis yra 
antrasis ir dar gražesnis — tretysis arba bičiuliškas „inter- 
ventus“. 

„Non interventus“ vadinasi negalėjimas kištis į kitų valsty- 
bių išvidinius reikalus. Jis gimė iš Šv. Sąjungos. Paskutinioji 
dėjosi ginanti ir grąžinsianti Europos taiką, sudrumstą prancūzų 
revoliucijos ir Napaleono II. Tam galui pasiekti atstatinėjo į 
vietas dinastijas ir gynė Europos valstybių valdymo formas. Tai 
daugeliui nepatiko ir pradėjo skelbti, jog negalima esą kištis į 
kitų valstybių išvidinį gyvenimą. Šūkis paimtas iš Amerikos 
Monroe doktrinos formulių. 

Pats „non interventus“ ilgainiui taip išplėstas, jog iš tiesų 
dažnai virto ir virsta kruvinu neutralumu, nes jo negalima taikin- 
ti, laikytis tada, kai nieko nedėtas žmonių kraujas upėmis te- 
ka ir šaukte šaukia atkreipti akį į kai kurių valstybių begėdiš- 
kus ir nežmoniškus darbus, elgesį. Pvz., ar nereikėjo pasaulio 
valdovams įsikišti į Meksikos persekiojimą katalikų? Ar seniai 
nereikia pavartoti „interventus“ SSSR? Taip, reikėjo ir reikia 
įsikišti. Meilės dėsniai liepia pakišti ranką skęstančiam. Be to, 
dažnai net kitų valstybių reikalai paliečiami. Pavyzdžiu gali eiti 
bolševikų Rusija, kuri, visiems žinoma, galanda mirties dalgį vi- 
sam pasauliui. 

Kitais atvejais valstybės iš tiesų negali kištis į kita kitos iš- 
vidinius dalykus, nes jos yra suverenios ir niekuo negalima pa- 
teisinti. Todėl negalima kurstyti svetimų valdinių ar piliečių su- 
kilti, nuversti esančią vyriausybę. Negalima trukdyti kitos vals- 
tybės kultūros, progreso. Negalima kištis į finansus, kelybą ir t. t. 

Jokia valstybė negali užpuldinėti, užkariauti, aneksuoti viena 
kitos. 

Net nekultūringų tautų negalima užpuldinėti, pavergti. To 


dalyko daryti negalima jokia priedanga. To dalyko daryti ne- 
galima net toms tautoms apšviesti, sukultūrinti. Šviesk, kultū- 

rink jas kitu teisingu būdu. Čia daug neteisiai ir neteisingai pa- 
sielgta. Tai iškalbingai sako kolonijų istorija?). 

Bėda, tiesa, gali būti su tomis nekultūringomis tautomis, ku- 
rios pačios užpuldinėja kitus kraštus, grobsto žmones į nelais- 
vę, atnašauja dievams žmonių aukas. Tada, žinomai, reikia užsi- 
stoti nelaimingus ir nekaltus žmones. Bet kaip? Pirma reikia 
įspėti. Nepaklausius tegalima įsikišti į jų išvidinį gyvenimą, kaip 
nors nubausti ir, galutinai, nebegalint rasti kito išėjimo, galima 
prikergti prie kurios valstybės. 

Kiekviena valstybė turi teisę gintis nuo išorinių priešų ir už- 
puolikų. Tam reikalui kiekviena valstybė gali saugoti savo sie- 
nas, reikalauti užsieninių pasų. Kiekviena valstybė taip pat turi 
teisę neįsileisti į savo teritoriją tų asmenų, kurie yra ar gali bū- 
ti pavojingi išvidinei ar išorinei jos tvarkai, ramybei. Čion, pvz., 
įeina įvairūs nusikaltėliai, kurstytojai, asmenys be jokių doku- 
mentų, nieko neturį ir negalį uždirbti, sergą užkrečiamosiomis 
ligomis ir t. tt Turi teisę — vis dėlto nėra priedermės jų 
įsileisti, galima juos įsileisti (ius asyli) ir galima jų neįsileisti. 
Tik nekalbama apie tą atveją, kai įžeidžiamos kitų kraštų teisės, 
pvz., esant tam tikrai sutarčiai. 

Kiekviena valstybė turi teisę uždrausti į savo teritoriją įvež- 
ti kenksmingus daiktus, pvz., alkoholį, nuodus, klaidingus ir ne- 
morališkus rašinius, nepadorius paveikslus, proklamacijas ir t. t. 
Reikalaujant krašto egzistavimui ar visuomeninei gerovei, gali- 
ma uždrausti net įvežti šiaipjau daiktus, už juos paskirti mui- 
tą. Tik, žinomai, su visais kraštais reikia vienodai elgtis. 

Valstybės gali teisiai ir teisingai įgyti naujų teritorijų. Tai 
kraštų pirkimas, mainymas, sienų išlyginimas, niekam dar ne- 
priklausomų žemių užėmimas. 

Kiekviena valstybė turi teisę turėti gerą vardą. Niekas negali 
įžeisti, niekinti, teršti gero jos vardo. Niekas negali užgaulioti 
ar įžeisti valstybių pasiuntinių, vėliavos ir kitų ženklų. Kas lai- 
koma įžeidžiamu, tai priklauso nuo aplinkybių ir įpročių. Kiek- 
viena valstybė gali ginti savo vardą nuo užpuolikų. 

Kiekviena valstybė turi teisę laisvai kaimyninkauti su kito- 
mis valstybėmis. Jos gali sueiti į kelybos, ekonomines, mokslo, 
dailės ir kitas tarptautines sutartis. Pamatas yra tas, kad šiandien 


1) Plg. Schutzbar - Milchlin, Kolonialpolitik und Kriesgziele, 
Berlin 1917. 

vienas pats nedaug tepatenkinsi savo reikalų. Tautos, nesanty- 
kiaudamos su viena kita, negali žmoniškai egzistuoti ir progre- 
suoti. Kinai gyveno užsidarę. Ir kas? Atsiliko kitų užpakalyje ir 
jų kultūra suakmenėjo. 

Kiekviena valstybė turi teisę siųsti, laikyti įgaliotinius, pa- 
siuntinius, konsulus, komisarus pas viena kitą. Juk kiekvienoje, 
galima sakyti, valstybėje gyvena kitų valstybių piliečių. Iškyla 
kurie jų nesusipratimai, reikalai. Kas gins jų interesus? Valsty- 
bių įgaliotiniai. Viena valstybė nori pirkliauti su kita, nori eks- 
portuoti ir importuoti. Valstybių įgaliotiniai visa vietoje sutvar- 
kys, visa padarys. Gimsta politiniai klausimai ir reikalai ir t. t. 
Vėl reikia valstybių įgaliotinių!). 

3. Valstybės gali sueiti į tarptautines sutartis. Pamatas yra 
tas, kad be tarptautinių sutarčių valstybėms būtų sunku ar net 
negalima gyventi. Be kitko, tarptautinėmis sutartimis galima de- 
terminuoti tarptautines prigimtines teises, užkaišioti jų spragas, 
išspręsti įvairius valstybių ir kitų kivirčus ir t. t. 

Į tarptautines sutartis eina vyriausi valstybių valdovai ir t. t. 

Tarptautinių sutarčių turi laikytis pačios šalys ir jų valdiniai, 
piliečiai, nariai. 

Tarptautinių sutarčių objektu tegali eiti tai, kas gera, teisin- 


1) Valstybių įgaliotiniai skirstomi yra į nuolatinius ir nenuolatinius. 

Nuolatiniai valstybių įgaliotiniai — pasiuntiniai ir konsulai. 

Pasiuntiniai atstovauja valstybei visuose dalykuose ir yra diplomati- 
"nio charakterio. Jie vadinasi: 

1) Ambasadorius. Tai toks pasiuntinys, kuris ne tik politikoje 
atstovauja valstybei, bet dar reprezentuoja pačią valstybę. Todėl amba- 
'sadoriams reiškiama didesnė pagarba. Ambasadorių kategorijai priklauso 
taip pat šv. tėvo legatai ir nuncijai. 

2) Šiaipjau pasiuntiniai. Jie dar vadinasi ekstraordinariniai 
pasiuntiniai ir pilnateisiai ministrai (envogės extraordinaires et minist- 
res plėnipotentiaires). Čion įeina taip pat šv. tėvo internuncijai. 

3) Ministeris rezidentas. 

4) Reikalų vedėjas (chargės d'affaires). Tai užsienio reikalų 
ministerio pasiuntinys pas kitos valstybės užsienio reikalų ministerį. 

Konsulai tik tam tikruose dalykuose atstovauja valstybei. Jie dažniau- 
siai rūpinasi ekonominiais reikalais. 

Nenuolatiniai pasiuntiniai yra šie: 

1) Diplomatinio charakterio pasiuntiniai atskirais atve- 
jais, pvz., vestuvėms, laidotuvėms ir t. t. 

2) Komisarai. Jie įgaliojami atskiriems reikalams, pvz., geležin- 
kelio klausimams spręsti, ir nėra diplomatinio charakterio. 

ga, naudinga, Atbulai, juo negali eiti bloga, nedora, neteisinga. 
Kitaip pati sutartis būtų jokia, netikra. Tokios sutartys yra, 
pvz., ką užpulti, atimti svetimus kraštus, nereikale ir neteisin- 
gai boikotuoti kitas valstybes ir t. t. 


Į tarptautines sutartis turi būti laisvai sueinama. Jei į tarp- 
tautinę sutartį būtų iš absoliučiai didelės fizinės ar moralinės 
baimės ar prievartos sueita, tai sutartis būtų jokia. Pamatas — 
čia nėra žmogiško veiksmo, nesąmoningai daroma. Todėl nėra 
atsakingumo — nėra priedermės. Atbulai, šiaipjau didelė bai- 
mė ir prievarta nenaikina tarptautinių sutarčių tikrumo, nes čia, 
nors nenoromis daroma, bet vis dėlto dar yra valios, dar pakan- 
kamai laisvai susitariama. 


Jei tarptautinė sutartis padaryta iš didelės ir neteisingos 
baimės ar prievartos, tai galima reikalauti reviduoti ar panai- 
kinti, nes iš neteisingumo niekas neturi gauti naudos, neteisin- 
gumas atitaisytinas. 


Tarptautinės sutartys baigiasi, praslinkus metui, įvykus ar 
neįvykus esminei sąlygai, atšaukus ar atsimetus abiem šalims ir 
t. t. Be to, karui prasidėjus, savaime išnyksta tos nekarinės su- 
tartys, į kurias buvo suėjusios kariaujančios valstybės su viena 
kita. Jei į nekarinę sutartį suėjo dar kitos arba nekariaujančios 
valstybės, tai šioms sutartis vis dėlto tebeturi galią.  Atbulai, 
nuo tarptautinės sutarties negalima vienai šaliai atsimesti. Tarp- 
tautinės sutartys taip pat nenustoja galios tada, kai miršta ar 
nebėra senoje vietoje aktyvių jų subjektų, pvz., jau kitas prezi- 
dentas valdo valstybę. Jos nesibaigia nė tada, kai pakeičiama 
valstybės valdymo forma, pvz., pirma buvo monarchija, o dabar 
respublika ar diktatūra. Karinės sutartys (techninės) neišnyks- 
ta, užsidegus karo gaisrui, nes jos ir sueitos karui reguliuoti, 
specijaliai pritaikintos anai žmonijos nelaimei, prarajai. 


4, Į tarptautines sutartis įeina taip pat ir konkordatas. Ka- 
dangi konkordatai šiandien aktualus dalykas ir kartais apie juos 
neteisingai manoma, tai apie juos skyrium pakalbėtina. 

Konkordatas yra Bažnyčios ir valstybės sutartis, kuria tvar- 
komi jųdviejų santykiai. 

Konkordatai vadinasi: 

1) Formalinisir tolygus — pagal tai, ar į konkor- 
datą sueita įprasta ar neįprasta forma. . 

2) Dalinis, kai tenagrinėjamas vienas kitas klausimas ar 
dalykas, ir bendras, į kurį įeina įvairūs klausimai. 

3) Laikinisir neterminuotas. 

Pirmuoju konkordatu galima laikyti šv. tėvo Stepono III ir 
imp. Pipino 754 m. sutartį „„Pactum Carisiacum (Cheirsy). Pir- 
masis taikos konkordatas yra 1107 m. Londono. 

1847 m. rugp. mėn. 3 dien. sueita į Rusijos konkordatą. 1882 
m. gruod. mėn. 24 dien. padaryti kai kurie Šv. Sosto ir Rusijos 
susitarimai, kurie vadinasi „Accordi stipulati“. 

1907 m. liep. mėn. 22 dien. sudaryta seminarijų konvencija 
su Rusija. 

1927 m. rugs. mėn. 27 dien. sueita į Lietuvos konkordatą, ku- 
ris juridinę galią įgijo 1927 m. gruod. mėn. 10 dien. 

Į konkordatą eina Bažnyčia ir valstybė. Pirmajai atstovauja 
šv. tėvas, Bažnyčios galva. Antrajai atstovauja tie asmenys, kurie 
gali eiti į kitas tarptautines sutartis. 

Konkordatų objektu gali eiti pasauliniai, dvasiniai ir mišrieji 
dalykai. Tik jie bet kaip turi liesti taip Bažnyčią, taip valstybę, 
nors visai kitais atžvilgiais. Todėl visai dvasiniai, pvz., sakra- 
mentai, ir visai pasauliniai dalykai, k. a. valstybės finansai ir 
kelyba, neina konkordatų objektų. 

Į konkordatus einant, įprastai laikomasi tarptautinių sutarčių 
formos. 

Sudarius konkordatą, dar reikia abiejų šalių patvirtinimo, 
vad. ratifikavimo, po kurio paskui pasikeičiama ratifikavimo do- 
kumentais ir paskelbiamas pats konkordatas. 

Konkordatų turi laikytis abi šalys ir jų valdiniai, atsieit, Baž- 
nyčios nariai ir valstybės piliečiai. 

Konkordatai yra tikros biliateralinės sutartys. Jie ir Baž- 
nyčią ir valstybę saisto teisingumu. Jie abi šalis taip laiko, jog 
viena be antros negali nei nedraudžiamai nei tikrai atsisakyti, at- 
simesti, atšaukti ar pakeisti konkordato. Pamatas yra paprasčiau- 
sias: pačia prigimtine teise įsakyta laikytis sutarčių. 

Konkordatą oficijališkai aiškinti gali abi šalys drauge. Tai 
dažnai konkordatuose net pažymima. Jei dėl konkordato kurio 
punkto nebūtų galima draugiškai susitarti, tai vienas bėra išėji- 
mas, būtent, paskutinis žodis duotinas tai šaliai, kuri yra vy- 
resnės prigimties ir turi vyresnį tikslą. Tai Bažnyčia. Kito išėji- 
mo nėra. 

Konkordatai baigiasi, galima sakyti, taip pat, kaip ir kitos 
tarptautinės sutartys: praslinkus terminui, įvykus ar neįvykus 
esminei sąlygai, geruoju atsimetus šalims, atsitiktinai ir vi- 
sai dingus sukalbėtajam daiktui, nebesant konkordato valstybės 
ir t. t. 1) 

5. Karas. Kokia baisi šmėkla! Geriau būtų apie jį nekalbėti. 
Bet karas braunasi į tarptautines teises, grūdasi į jų eiles. Todėl 
ir apie jį reikia tarti keletą žodžių. 

Ar karas draudžiamas ar ne? Čia reikia skirti senovę ir mū- 
sų laikus. 

Senovėje gal ir būvo galima pateisinti karą. Tada žmonės 
tebesinardė tamsybių rūkuose. Jų protas žeme tebeslankiojo. 
Todėl net privatiniams kivirčiams spręsti buvo vartojama kumš- 
tis. Juo labiau valstybėms sunku ir gal net iš tiesų negalima buvo 
nieko padaryti be fizinės jėgos, be karo dievaičio Marso. Se- 
novėje patys karai, palyginamai, buvo niekis. Bet patekėjus tei- 
sybės ir teisingumo saulutei, krikščionių eroje ne visi karai be- 
buvo laikomi teisiais. Ne; teisiais tebuvo laikomi tie karai, kurie 
turėjo šias sąlygas: karą turėjo paskelbti tam tikra valdžia, tu- 
rėjo būti didžiausia priežastis ir turėjo būti kariaujama pagal 
tam tikras normas. Pirmoji sąlyga savaime aiški. Antroji sąly- 
ga draudžia užpuolimo karus ir gintis teleidžia, nebesant kito iš- 
ėjimo, kaip žūti ar būti. Todėl pirma reikėjo tartis, pavartoti ki- 
tas lengvesnes priemones, pvz., represijas, represalijas, blokadą. 
Trečioji sąlyga reikalaudavo kariaujant laikytis teisingumo, mei- 
lės, humaniškumo dėsnių ir karinių techninių sutarčių. Plates- 
nę senovės karo doktriną sk. P. Malakauskis, Karas: 
„Ateitis“, 1-3 (1915) 53-14. Čia bepridėsiu, kad labai nedaug 
teisingų karų tegalima rasti net istorijoje, nes vis trūksta ką tik 
kalbėtųjų sąlygų. 

Mūsų laikais nieku gyvu nebegalima pateisinti karų. Pama- 
tas yra tas, kad aiškiai žinoma, jog karas — jokie teisybės ir 
teisingumo svarai. Čia visa nusveria fizinė jėga, ginklai, strate- 
gija ir net aklas atsitikimas. Susikibo 30 milijonų armija su 15 
milijonų kariuomene. Sustojo Krupp'o fabrikas su Putilovski'o 
dirbtuve. Susispyrė tankai su plikomis rankomis. Ar čia galima 
išspręsti teisingumą? Taigi. Be to, mūsų laikais karai pasiekė 


1) Plačiau žr. P. Malakauskis, Konkordatai ir Lietuvos kon- 
kordatas, Kaunas 1928; Viešosios bažnytinės teisės, Kaunas 1931, 127-168. 

aukščiausią viršūnę. Jie ėda, ryja visus turtus, kultūrą, gyvybę. 
Ir kasdien vis baisėja, žiaurėja, žvėrėja. O kas bus rytoj? Net 
plaukai stojasi ant galvos pamanius! Kas begali atsverti karą? 
Todėl, net senovės akimis žiūrint, nebegalima kelti karų: jų tei- 
singumui trūktų proporcingos priežasties. Galop, karų nebegali- 
ma pateisinti dėl to, kad jau surasti, sugalvoti būdai valstybių 
kivirčams išspręsti. Jų yra daug. Jei vienas dar nepritaikinamas, 
tai pavartotinas kitas. 

Kam nežinoma garsi šv. tėvo Benedikto XV 1917 m. rugp. 
mėn. 1 d. nota kariaujančioms valstybėms. Mums svarbūs keturi 
jos punktai: 1) sumažinimas apsiginklavimo (la diminution si- 
mulanėe et rėciprague des armements), 2) trečiųjų teismas 
(Vinstitution de V'arbitrage), 3) komunikacijos laisvė ir jūrų ben- 
drumas (I'on enlėve tout obstacle aux voies de communication des 
peuples, en assurant, par des rėgles 4 fixer ėgalement, la vraie 
libertė et communautė des mers) ir 4) tautų laisvė (tenant comp- 
te, dans la mesure de juste et posible. .. des aspirations des peup- 
les).*) Tai svarbiausios priemonės karams išvengti. 

Iš tiesų, militarizmas yra vienas iš didžiausių karo ugnies 
kurstytojas. „Šio Didžiojo karo istorija“, teisingai rašo M. Erz- 
berger: „turėjo žmonėms įrodyti, jog apsiginklavimas yra joks 
taikos įrankis ir tėra karo agentas“?). Militarizmą reikia ne tik 
sumažinti, kaip šv. tėvas Benediktas XV švelniai teišsireiškia, bet 
net visai iš šaknų išrauti visame pasaulyje. 

Toliau, valstybių kivirčams spręsti turi būti tarptautinis vals- 
tybių teismas. Jis turi būti priverstinis. Į jį visos valstybės būtinai 
turi nešti, siųsti savo nesusipratimus ir visos jos priverstinai turi 
laikytis jo sprendimų. Kitaip, pasak M. Erzberger'io: „karams, 
pasiliks durys ir vartai atviri'3). Tarptautinio teismo sankcija 
— viešoji nuomonė ir visų valstybių sutartinė prievarta, pvz., vi- 
sų santykių nutraukimas, visų sienų uždarymas, blokada ir t. t. 

Dar toliau, komunikacijos laisvė ir jūrų bendrumas pašalins 
daug nesusipratimų, užbėgs už akių vingiotai politikai, sumažins 
daug nesveiko apetito valstybėms ir t. t. 


1) Žr. A. Struker, Die Kundgebungen Papst Benedikts XV zum 
Weltfrieden, Freiburg im Breisgau 1917, 72-79. 

2) Der Vėlkerbund, Berlin 1918, 79: „Die vorgeschichte dieses Krie- 
ges sollte der Menschheit gezeigt haben, dass die Rūstungen kein Mittel 
zum Frieden, sondern ein Agens zu Kriege sind“. 

3) T. p., 89: „So sind dem Kriege wieder Tūr und Tor geoffnet“. 

Galop, pačias valstybes reikia sutvarkyti. Be kitko, į ką pa- 
naši yra teisė valdyti svetimas tautas? Ar tai teisinga? Į tą klau- 
simą teatšako panašumas. Visi žinome ir pripažįstame, kad šiaip- 
jau žmogus neturi teisės pasisavinti svetimos žemės, negali jos 
užvaldyti. Tai vagystė. Neturi teisės pavergti kito žmogaus. Tai 
piktadarybė. Ar ne tokia pat vagystė ir piktadarybė yra tautų 
užgrobimas viena kitos, politinės tėvynės rūbo suplėšimas ir 
privertimas žmonių sau politiškai vergauti? Koks skirtumas yra 
tarp privatinės ir anos valstybių vagystės ir neteisingumo? Jis 
tėra tas, kad pavergimas tautos yra dar didesnis nusikaltimas 
teisingumui, nekaip pasisavinimas kurio ūkio, pagrobimas vieno 
antro žmogaus. Tuo tarpu šis didžiausias neteisingumas yra le- 
galinamas!! 

Neteisingas dėsnis — neteisingas padarinys. Kadangi iki 
šiol leidžiama valdyti svetimas tautas, tai tik ir ieškoma pagauti 
svetimą kąsnį. Tai ir kuriama karo ugnis. 

Taigi, reikia atitaisyti visuotinį neteisingumą, t. y. visos vals- 
tybės būtinai turi paleisti visas svetimas tautas iš politinio nar- 
vo ir į tarptautines pozityvinės teises idėti tą sveiko proto pra- 
dą, kad jokia tauta neturi teisės valdyti ir niekados negali užimti 
kitų tautų. Kiekviena tauta pati tesivaldo. Kaip malonu ir gražu! 

Jei nė taip organizuotos tautos negalėtų suvaldyti Marso tar- 
nų, tai reikėtų dar toliau žengti. Tada visoms tautoms reikėtų 
palikti plačiausią autonomiją ir sujungti, susidėti į vieną pasauli- 
nę tautų sąjungą, valstybę. Kodėl gali egzistuoti tokių sąjungų 
miniatūros — Š. Amerikos J. Valstybės ir Šveicarija. Kaip gra- 
žiai tvarkosi katalikų Bažnyčia — Ji visuotinė. Kas tada su kuo 
bekariautų ?1) 


3. Pozityvinės teisės 


1. Daug yra tarptautinių prigimtinių teisių. Bet jos tėra 
bendros. Daug dalykų reikia detalizuoti ir papildyti. Tai daro 
tarptautinės pozityvinės teisės. Tai vienas tarptautinių pozityvi- 
nių teisių reikalingumas. Be to, tarptautinių pozityvinių teisių 
reikia tam, kad visos tarptautinės teisės būtų aiškiau matomos 
ir jų griežčiau laikomasi. 

1) Apie pašalinimą karų plačiau žr. P. Malakauskis, Taikos 
klausimas: „Draugija“, 7-12 (1919) 307-316, 366-384, 477-492. 

Negalima sakyti, jog visos tarptautinės pozityvinės teisės tc- 
sančios visai pozityvinės: Ne; jose įdėta prigimtinių teisių. Bet 
šis dalykas nepakeičia prigimtinių teisių prigimties, jos „tebėra 
prigimtinės teisės. Čia jos tik patvirtinamos, sutvirtinamos nau- 
ja sankcija, lyg nauju rūbu apvelkamos. Kalbamosios teisės va- 
dinamos tarptautinėmis pozityvinėmis teisėmis dėl to, kad įdė- 
tos šios rūšies teisėse, ir drauge vadinasi prigimtinės teisės, nes, 
kaip ką tik sakiau, ir šiuo atveju nenustoja savo prigimties. 

Nors tarptautinėse pozityvinėse teisėse yra daug prigimtinių 
teisių, bet daugiausia yra visai pozityvinės teisės, t. y. tarptauti- 
nės sutartys, teisūs įpročiai ir t. t. Prie žodžio „įpročiai“ pridė- 
jau „teisūs“ dėl to, kad įprotis savaime neturi jokios juridinės 
galios. Paskutiniąją turi kas nors duoti. Šiaipjau teisėse įpro- 
čiui juridinę galią duoda ir tegali duoti įstatymų leidėjai. Tarp- 
tautinėse teisėse ją duoda aktyvūs tarptautinių teisių subjektai. 
Tai padaroma, pažymėtai ar įsaistytai sutinkant su kuriuo 
1pročiu. . 

Vienomis tarptautinėmis pozityvinėmis teisėmis tvarkomi 
bendrieji, kitomis specijalūs reikalai, pvz., muitai, importas, eks- 
portas, kelyba, finansai ir kultūra. Net karams neužmirštama 
normų. į 

Visa tai gražu atrodė prieš Didįjį karą ir nemaža naudos 
davė pasauliui. Bet, deja, pirmasis patrankos trenksmas ir kardų 
sučerškėjimas lyg pleštekes nubloškė tarptautines teises nuo sce- 
nos. Jų vietą užima kruvina karo amfiteatro arena. Todėl labai 
charakteringai pasakė V. Cathrein: „Gražiai ir tvirtai sto- 
vėjo iki pat debesų iškilęs tarptautinių teisių rūmas; atrodė esąs 
amžinai pastatytas. Štai pakilo Didžiojo karo bangos, ir jis dun- 
dėdamas subirėjo, lyg menkiausias popierinis namas. Valstybių 
vyrai ir tarptautinių teisių mokytojai nustebę stovėjo prie griu- 
vėsių sienų ir mūrų, kuriuos su dideliu vargu buvo pastatę“!). 
Kodėl taip atsitiko? Trumpas atsakymas: tarptautinės teisės 
buvo pastatytos ant blogo pagrindo, neteisingų teorijų. 


1) Die Grundlage des Vėlkerrechts, 1: „Stolz und kūhn ragte der 
Bau des Vėlkerrechts bis in die Wolken empor; er scheinte  fūr die 
Ewigkeit gefestigt zu sein. Da kamen die Wogen des Weltkrieges, und er 
stūrzte wie ein armseligės Kartenhaus kliglich zusammen. Staunend stan- 
den die Staats-Mžnner und Vėlkerrechtslehrer vor den Trimmern der 
Mauern und Zinen, die sie so mūhsam aufgefūrt hatten“. 

2. Neviena yra tarptautinių pozityvinių teisių pagrindo 
nuomonė. Svarbiausios yra šios: 


1) Valstybės valios teorija. Pagal ją tarptautinių 
teisių pagrindas, šaltinis, padarančioji priežastis esanti atski- 
rų valstybių valia. Kuri valstybė užsimananti santykiauti su ki- 
ta valstybe pagal tam tikras taisykles ir tai pareiškianti savo 
„partneriui“. Pareiškianti, sueidama į sutartį arba stačiai vieno- 


* 


dai elgdamasi praktikoje. Štai ir tarptautinės teisės. 


Valios teorija remiama valstybių suverenumu, kur niekas 
negalįs valstybei uždėti jokių juridinių pančių, pati valstybė be- 
galinti juridiškai susirišti. 

Valios teorija yra neteisinga. Tai aišku iš to, kad atskiros 
valstybės įsakyti priedermę tegali savo teritorijoje ir savo val- 
diniams ar piliečiams. Tarptautinėje srityje daugiausia gali 
tarptautines sutartis įtraukti į savo įstatymus. Bet tuo būdu dar 
nepadaroma tarptautinės teisės, kurios būtinai reikia laikytis. 
Tai tebūtų valstybės įstatymas. 

Sakysi, kad čia nereikią įstatymų leidybos ir užtenką paža- 
dėti. Tai ne tiesa. Pamatas — jei pažadėjimą norima paversti tei- 
se, tai reikia kitai valstybei pripažinti galią reikalauti, kad būtų 
laikomasi pažadėjimų. Čia jau nebetelpa valios teorijos aukščiau- 
sias valstybės suverenumas. Be to, valstybės valia viena pati ne- 
gali padaryti ne tik teisės, bet net pažadėjimo, nes net pažadėji- 
mas visą savo saistančią galią semia ne iš kieno plikos valios, 
bet iš prigimtinės teisės: „Ką pažadėjai, tai įvykdyk“. j 

"Taigi, iš valios teorijos belieka „pažadėjo — patiešijo, neda- 
vė — negriešijo“, t. y. niekis, burbuliukas. 

"Tą pačią išvadą prieisime, net pačios valios teorijos akimis 
žiūrėdami. Sutikime, jok įstatymai, mūsų atveju tarptautinės 
teisės, savo priedermę, saistančią galią gaunančios vien iš ats- 
kiros valstybės valios. Bet ar valstybė kiekvieną momentą negali 
numesti nuo savęs priedermės naštą ta pačia galia, kuria buvo 
ją užsidėjusi? Savo valia susirišo — savo valia atsiriš. Kas prieš 
tai gali protestuoti? Kas prieš tai gali net pretensijų reikšti? O 
ar neįkyrėjo man brizgilos, nepakvipo Rojaus obuolys?  Teisin- 

gai sako J. Mausbach: „Tuo būdu iš tiesų panaikinamos 

tarptautinės teisės ir iš naujo patenkama į jėgos egojistiškos nau- 
dos politiką“!). 

Valios teorijos net pamatas yra neteisingas. Juk valstybių 
suverenumas nėra absoliutinis. Jį varžo ir krašto konstitucija, ir 
atsakingumas krašto atstovams arba parlamentui, seimui, tau- 
tai, ir t. t. Nuo to valstybės suverenumas nenumiršta. Jis taip pat 
nieko nenustos, pripažinus pasaulyje prigimtine teise ir sutar- 
timis užbrėžtas ribas valstybių darbui. To mums ir tereikia. 


2) Bendros valstybių valios teorija. Pagal ją 
tarptautinės teisės savo galią semiančios iš daugumos valstybių 
bendros valios. Ši teorija sugalvota akis kiršinančiam valstybės 
valios teorijos nuogumui pridengti. Ji taip pat yra neteisinga, nes 
pasak I. Mausbach'o: „Jei atskirų valstybių valia negali pa- 
daryti tarptautinių teisių, tai to dalyko negali padaryti nė plika 
tokių valių suma“). 

3) Įpročio teorija. Ji yra istorinės teisių mokyklos 
duktė. Pagal įpročio teoriją tautos pirma įsitikinusios, kad, san- 
tykiaujant su viena kita, reikią laikytis tam tikrų normų, ti 
paskiau ėmusios iš tiesų jų laikytis. Iš praktikos gimęs įprotis, 
o iš įpročio kilusios pačios tarptautinės teisės. 

Įpročio teorija taip pat yra neteisinga. Tą dalyka įrodo tai, 
kad, kaip -Naiki na kios įprotis savaime „negali „padaryti 


mai tegali ių RAA įprotį. Bet j jis L bačisis, Reikia, kad 
kas iproti padarytų teise, formaliniu įpročiu. Paprastame gyve- 
nime įpročiui juridinę galią duoda įstatymų leidėjai. O tarptau- 
tinėse teisėse įprotį legalinti begali aktyvūs tarptautinių teisių 
subjektai. Tik ir paskutinieji tai gali padaryti ne įstatymų leidy- 
bos galia, bet pažymėtai ar bent įsaistytai sutikdami laikytis įpro- 
čio. Į saistytai — iš tiesų laikydamiesi įpročio. Bet čia įžen- 
giama jau į sutarčių sritį ir susiduriama su prigimtinės teisės 
dėsniu: „Laikykis sutarčių. Tada tarptautinių teisių pagrindu, 
šaltiniu eina jau ne įprotis, bet prigimtinė teisė. 


1) Naturrech und Vėlkerrecht, 101: ,,„Damit ist das Vėolkerrecht fak- 
tisch aufgehoben und der Standpunkt einer reinen Macht - und Nūtz- 
lichkeitspolitik wieder erreicht“. 

2) T. p, 104: „,„Wenn der Wille der einzelnen Staaten kein Volkerrecht 
schaffen kann, so ist auch eine blosse Summe von solchen unmėglich zu 


dieser Leistung befūhigt“. 


164 


4) Grynosios teisės teorija. A. Jaščenka ją 
šiaip išdėsto: „Tolesnį žingsnį šių dienų tarptautinės teisės teo- 
rijų plėtotėj nužengė vadinamasis „grynosios teisės“ Vienos 
mokslas. Kelsenas sukūrė savotišką „grynosios teisės“ teoriją. 
Ši teorija buvo priimta Anzilotti (Cours de droit intern. 1929, p. 
45—45). Ypač talentingai pritaikant ją tarptautinei teisei ji buvo 
išplėsta Verdross'o. — Einant ta teorija teisės norma pareina 
ne nuo sudarančios jų valios, bet nuo kitos normos, iš kurios 
ji įgauna savo juridinę galią. Viena norma nustato, kaip kita 
norma turi būti sudaryta. Vienos juridinės normos galiojimas 
remiasi kaip tik norma, kuri reguliuoja jos atsiradimą: viena 
norma galioja, jeigu ji yra atsiradusi atitikdama tą, kuri yra jai 
aukštesnė norma. Visa teisė yra vieninga sistema (,„,monistinė 
teisės teorija“), kuri remiasi galų gale kažkokia pagrindine nor- 
ma (Urnorm), nustatančia visas kitas normas, ir kuri nepareina 
pati nuo kurių nors kitų normų. Bazuojant visą teisės sistemą 
ant pagrindinės normos, šita teorija gali būti pavadinta norma- 
tyvine teisės teorija arba „grynosios teisės“ teorija, nes ji at- 
meta bet kuriuos užjuridinius pagrindus (valią, pripažinimą ir 
t. t.). Teisė tos teorijos yra bazuojama ant teisės, ant objektyvi- 
nės, savaime egzistuojančios teisės normos“ !). 


Grynosios teisės teorija apgraibomis gaudo prigimtinės teisės 
apmatus, bet vis nepataiko į tikrąjį tašką. Bet jau pats linkimas 
į prigimtinę teisę dirgina A. Jaščenką, nes jis toliau rašo: „Ji 
(teorija) turi gryniausios fikcijos, scholastiško  prasimanymo, 
laisvo tvirtinimo pobūdį. Tačiau einant Verdrossu — ta norma 
turi tendencijos pavirsti senąja (sic) prigimtinės teisės idėja, pri- 
leidžiant absoliutinį teisingumą ir kažkokią idealinę sferą, kurios 
principai egzistuoja lyg matematinės tiesos, visiškai nepareidami 
nuo to fakto, kad jie yra žmogaus pažįstami ir pripažįstami *). 

5) Tikrasis tarptautinių teisių pagrindas yra prigimtinė 
teise, 

Taip, prigimtinė teisė, kaip jau kalbėjau, glūdi pačioje žmo- 
gaus prigimtyje, yra prigimta. Kas prigimta, tai nepajudinama, 
nepašalinama, neišdildoma, nė Rentgeno ar radio spinduliais 
neišdeginsi. 

1) Tarptautinės teisės kursas, I 14-15. 

2) T. p. 15. 


Prigimtinė teisė saisto visus, kas tik yra žmogus: ne tik 
atskirus žmones, bet taip pat jų sumas — tautas ir valstybes. 

Prigimtinė teisė yra visuotinė, kuri apima visą pasaulį. 

Prigimtinė teisė vienoda. 

Prigimtinės teisės dėsniai yra ko sišiiaudi visiems supran- 
tami. Todėl čia negali būti nesusipratimų, išsisukinėjimų, dvi- 
prasmių aiškinimų. 

Prigimtinės teisės normos yra sveiko proto postuliatas. Todėl 
niekas jų negali drįsti neigti, visi turi jas pripažinti — pripa- 
žinti formaliai ar bent materijaliai, arba praktikoje ar savyje. 

Prigimtinė teisė nepriklauso jokių kitų teisių. Ji yra visų tei- 
sių pagrindas ar bent būtina sąlyga. 

Prigimtinė teisė yra valstybių pamatas: valstybė yra prigim- 
tinės teisės kilimo ir iš jos turi savo valdžią. 

„Žinome, kad pasaulis negali egzistuoti be tarptautinių teisių. 
Kieno tas reikalavimas? Sveiko proto — prigimtinės teisės. 

Prigimtinė teisė pati yra apmetusi pagrindinius tarptautinių 
teisių apmatus, posmus. Tai tarptautinės prigimtinės teisės. Su 
jomis jau susipažinome. Bereikia atausti tarptautinių pozityvi- 
nių teisių siūlais. ]os paimamos ir ant jų statomas visas kitas 
tarptautinių teisių rūmas. Apie tai taip pat kalbėjau. 

Kas nors susitarta. Čia vėl pristoja prigimtinė teisė ir liepia 
šventai laikytis sutarties: „,„Pacta sunt servanda“. Galėjai neiti į 
vieną kitą sutartį. To dalyko nedaryti galėjai, nesant spirginan- 
čio žeikalo. Bet suėjai į sutartį, tai nebe tavo valia jos laikytis 
ar ne. Prigimtinė teisė jau paima tave į savo nagus ir apkala 
savo geležiniais: „Ką pažadėjai, tai įvykdyk“. 

Prigimtine teise liepiama laikytis teisingumo, draudžiama net 
pirštelį prikišti prie mažiausio neteisingumo: „Atiduok, kas kam 
priklauso“ ir „Teisingai elkis“. 

"Prigimtinė teise įsakoma neužmiršti nė meilės principų: „Kas 
tau nepatinka, to ir kitam nedaryk“ ir „Ko tu sau nori, tai da- 
ryk ir kitiems“. 

+ Visa tai rodo, kad prigimtinė teisė yra tinkamiausias ir tik- 
rasis tarptautinių teisių pagrindas — pagrindas nesugriaunamas, 
stiprus, patvarus, amžinas. Ant tokio granito pastatytų tarptau- 
tinių teisių nesugriaus nei Bismarck nei Atilla. 

3. Tarptautinių teisių būtinai reikia ir jų buvimas — faktas. 
Bet kai kurie vis dėlto drįsta jas neigti. 

„Tarptautinių teisių neigėjai skirstomi į kraštutinius ir pusiau- 
neigėjus. 

Kraštutiniai neigėjai visai neigia tarptautines teises: jų, gir- 
di, nesą ir negalį būti, nes tarptautinėms teisėms rūkstą pagrin- 
do ir sankcijos, visų teisių šaltinis tesanti valstybė ir tai tik sa- 
vo teritorijoje ir t. t. | 

Per Didįji karą tarptautinių teisių neigėjų partija gerokai pa- 
gausėjo. Prie jų prisidėjo desperatai, kurie, patys pamatę karo 
nesąžiningumą, visišką mindžiojimą teisių, tarptautines teises su 
de Niem'u apšaukė „popierinėmis teisėmis“ (papierenes Recht)'). 

Kraštutiniai neigėjai neteisingai užsipuola tarptautines teises. 
„Labai klysta tie, kurie tvirtina, jog tarptautinės teisės ne- 
turinčios pagrindo. Jos turi ne bet kokį pagrindą, bet pačią pri- 
gimtinę teisę. Tai ką tik matėme. 

Taip pat neteisingai sakoma, jog tarptautinės teisės netu- 
rinčios sankcijos. Jos turi moralinę prievartą — prigimtinės tei- 
sės sankciją. Ja eina viešoji nuomonė ir visi geri teisių laikymosi 
ir blogi jų nesilaikymo padariniai. Tarptautinės teisės gal dar 
neturi materijalinės sankcijos. Bet reikia atsiminti, kad ši 
prievarta nėra esminė teisių dalis, nes pirma eina teisės, paskui 
tik sankcija. Net įstatymų yra tokių, kurie neturi sankcijos. 
Dažnai, pvz., anarchijos metu, net ir prievarta nieko negali pa- 
daryti, o teisės dėlto nesiliauja buvusios teisės. Tai rodo, kad 
ir be materijalinės prievartos gali būti ir egzistuoja teisės. Ko- 
dėl tarptautinėms teisėms norima taikinti kitą matą? Tai nenuo- 
seklumas. Pagaliau nebėra ko labai kreipti akies į materijalinę 
prievartą, nes ji vis labiau išeina „iš mados“. Nuo jos atsimesti 
kviečia ir šv. tėvas Benediktas XV 1917 m. rugp. mėn. 1 
dien. notoje: „„Materijalinės ginklų jėgos vietoje reikia pastatyti 
moralinę teisių jėgą“?). 

Neteisinga, kaip jau aukščiau kalbėjau, nė tai, kad valstybė 
tesanti teisių šaltinis. Kur padėsi Bažnyčią ir Jos teises? Kur pa- 
slėpsi prigimtinę teisę? Jų neužginčysi. Ar valstybė tas teises 
išleido? Pati valstybė savo įstatymų leidybą yra gavusi iš pri- 
gimtinės teisės. Ji tegali leisti teisingus įstatymus. Neteisingi 
jos įstatymai yra jokie įstatymai. Valstybė teleidžia dešimtį 


1) Deutsche Juristenzeitung, 1129 (1914). 
2) „A la force matėrielle des armes soit substituė la force morale 


du droit“. 

įstatymų, kuriais būtų galima vogti, užmušti, kankinti katalikus, 
persekioti lietuvius, vis dėlto niekam neįkalbėsi, jog tai esančios 
teisės, tai iš tiesų galima esą daryti. Jei valstybė būtų visų tei- 
sių šaltinis, tai visas jos neteisybės turėtume pripažinti teisin- 
gomis. Komedija! 

Didžiojo karo desperatams pasakytina tai, jog nesilaikymas 
teisių dar nereiškia jų nebuvimo. 

Pusiauneigėjai visai neatmeta, bet labai apkarpo tarptauti- 
nes teises. Vieni iš jų nepripažįsta tarptautinių teisių nekul- 
tūringoms tautoms!); kiti sako, jog tarptautinių teisių seno- 
vėje visai nebuvę ir tautų santykiai buvę reguliuojami tik fizi- 
ne jėga?); dar kiti rašo, jog tarptautinės teisės tegimusios vidu- 
rinių amžių pabaigoje“), reformacijos metu?) ir t. t. 

Pusiauneigėjams atsakytina tai, kad tarptautinės teisės skirs- 
tomos į prigimtines ir pozityvines. Pirmosios visados buvo. Jas 
turėjo net pirmykščios tautos, valstybės. Jas turėjo nekultūrin- 
giausios tautos. Turėjo ir šiandien turi. Turi ir turės. Juk kai tik 
kuri tauta ar tautelė, valstybė ar valstybėlė į žemę ileidžia pir- 
mąją šaknelę, tuoj įgyja teisę egzistuoti, augti, žiedus krauti ir 
savo vaisiais džiaugtis. Kiekviena tauta ix valstybė turi tam tikrą 
plokštą teisių. Jų teisių niekas negali mindžioti, atimti, ir t. t. 

Jau aukščiau kalbėjau, jog senų senovėje buvo tarptautinių 
teisių ir šiandien yra visose tautose. Tik visų tarptautinių pozi- 
tyvinių teisių galėjo ir gali neturėti viena kita tauta ir valstybė. 
Bet ir tai retenybė. Be to, suprantama, nekultūringos tautos 
nežinojo ir negali žinoti visų tarptautinių teisių ir pačios jų tei- 
sės negali pasididžiuoti sistemingumu. Todėl dar teisinga bū- 
tų sakyti, jog daugiau tarptautinių teisių gimė ir labiau buvo 
susistemintos, pakilus pasaulio kultūrai, prieš vidurinius am- 
žius ar jiems baigiantis ar pasibaigus. 


1) Pvz, F, v. Martiz, Systematische Rechtswiessenschaft in Kul- 
tur der Gegenwart, 1906. 

2) Pvz, Guisot, L'ėglise et la sociėtė chrėtienne, 1861. 

3) Pvz., Fr. v. Liszt, Das Vėlkerrecht!!. 

4) Pvz, K. Bornhak, „Grenzboten“, (1915). 

